
Predslov 


Táto publikácia je výsledkom práce v rámci projektu „Analytické 
metódy v spoločensko-humanitných disciplínach“, ktorý sa realizuje 
na Katedre logiky a metodológie vied Filozofickej fakulty Univerzity 
Komenského v Bratislave s podporou Agentúry na podporu výskumu 
a vývoja (APW-0149-12). 

V rámci projektu boli organizované mnohé odborné podujatia: od 
interných seminárov, konferencií, interdisciplinárnych workshopov až 
po prezentácie význačných odborníkov z rôznych vedeckých disciplín 
v sérii diskusií, nazvaných Večery o metodológii vied. Účelom týchto 
stretnutí bolo predstaviť hlavné metódy, ktoré sa používajú v týchto 
odboroch, hľadať ich spoločné analytické jadro, ako aj ukázať, že toto 
jadro existuje aj v situáciách, keď sa zdá, že špecifickosť týchto dis- 
ciplín tomu bráni. Na Katedre logiky a metodológie vied Filozofickej 
fakulty Univerzity Komenského súbežne prebiehali tematické prezen- 
tácie a diskusie. Fllavný záujem a účel všetkých týchto podujatí sme- 
roval k lepšiemu oboznámeniu sa s aktuálnymi názormi na úlohu a 
potrebu vedeckých metód a stavom ich reflexie vo vybraných vedec- 
kých disciplínach. Na to nadväzoval pokus formulovať relevantný a 
pre vedeckú prax užitočný aparát analytických metód, spolu s ich 
terminologickou a konceptuálnou systematizáciou ako uspokojivým 
prienikom aktuálnych poznatkov z tejto oblasti. 

V okruhu spoluriešiteľov projektu s postupujúcimi diskusiami ná- 
zory na niektoré základné konceptuálne prvky vcelku z pochopiteľ- 
ných dôvodov viac alebo menej divergovali. Mohli by sme hovoriť o 
dvoch rôznych prístupoch - o dvoch prúdoch. Táto publikácia vznikla 
ako výsledok postojov jedného z nich - že pojem metódy treba hľadať 
v aktuálnom vedeckom prostredí, a to tam, kde existuje najväčšia po- 
treba narábania s jej nielen teoreticky konzistentnou a uspokojivou 
formuláciou, ale aj vo výsledku užitočnou a vo vedeckej praxi dobre 
použiteľnou formuláciou. V tomto zmysle bola práca na tejto publi- 
kácii sústredená skôr na prehľad aktuálnej reflexie toho pojmu metó- 
dy, ktorý sa dnes vo vedeckej praxi uplatňuje. Mnohé zo zohľadne- 
ných disciplín majú rozdielne ciele a predmety skúmania a často vy- 


7 



chádzajú z vlastnej odbornej terminológie a pojmových rámcov, čo 
môže prekážať jednotnej explikácii. Sme presvedčení, že táto prekáž- 
ka sa pod tlakom vytvárania nutných podmienok pre pokrok vedy, 
technológie a spôsobu spracovania údajov, čoraz viac zmenšuje. Po- 
treba účinnej spolupráce a vzájomného využitia dosiahnutých poznat- 
kov a spôsobov narábania s nimi zmierňuje ostré hranice medzi ve- 
deckými disciplínami a poukazuje na väčšiu potrebu akéhosi konsen- 
zu v ich metodologických základoch. 

Náš pokus o hľadanie metodologických prvkov v aktuálnom živote 
vedy naráža na dve úskalia. Na jednej strane môže vyvolať odpor me- 
dzi metodológmi vedy - výsledok sa nie vždy opiera o tradičnú meto- 
dológiu vedy ako disciplínu tesne nadväzujúcu na filozofiu. Na druhej 
strane, moderným a technicky zameraným záujemcom alebo skúmate- 
ľom, zapojeným do praktického chodu vlastných disciplín, nemusí po- 
dávať dostatočné inštruktívne informácie pre praktické vykonávanie ich 
úloh. Napriek tomu dúfame, že čitateľ bude považovať tento pokus o 
zhrnutie dnešných názorov o aplikovaných analytických metódach za 
užitočný. Okrem iného dostane na jednom mieste zhrnutý jasnejší a 
prehľadnejší názor na pojmy, ktoré sú základom pojmového aparátu 
metodológie vied a ktoré sa veľmi často považujú za samozrejmé a ne- 
problematické, i keď niekedy takými vôbec nie sú. 

Vydanie tejto práce bolo podporené aj fakultným grantom 
č. FG03/2015. 

Táto kniha by nevznikla bez početných a úprimných (a niekedy až 
polemických) diskusií s kolegami. Preto sa chceme poďakovať našim 
kolegom za spoluprácu na tomto projekte, pri organizácii rôznych 
podujatí, ako aj za cenné a prínosné diskusie, ktorých výsledky sú prí- 
tomné na mnohých miestach v tejto publikácii: Mariánovi Zouharovi, 
Lukášovi Bielikovi, Jurajovi Halasovi, Igorovi Hanzelovi, Igorovi 
Sedlárovi, Milošovi Kostercovi a jednému z doyenov slovenskej lo- 
giky a metodológie Pavlovi Cmorejovi, ako aj recenzentke Tatiane 
Sedovej a recenzentovi Jurajovi Halasovi za užitočné pripomienky a 
návrhy. 

Úvod 


Základný zámer tohto textu je vysvetliť pojem metódy. Hoci je to 
možné rôznymi spôsobmi, myslíme si, že dosiahnutie tohto zámeru 
by malo viesť ukázaním miesta metódy v procese riešenia problému. 

Pri plnení tohto cieľa sa budeme opierať o poznatky z rôznych ob- 
lastí. Metóda je vždy aktuálnou operačnou súčasťou konkrétnej oblas- 
ti konania alebo určitej vedeckej disciplíny. Konkrétne odborné for- 
mulácie pojmu metódy sa dajú nájsť v špecializovaných článkoch, 
kým tie všeobecné a základné charakteristiky môžeme nájsť aj v bež- 
ných učebniciach. Keďže tieto poznatky sú všeobecne známe, náš 
prehľad neponúkne v tomto smere takmer nič nového. Skôr sa bude- 
me snažiť tieto poznatky podať účelovo a s ohľadom na naznačený 
zámer. 

Informácie, o ktoré sa budeme opierať a čiastočne ich využívať 
(ako sú napríklad tie, ktoré pochádzajú z kognitívnej psychológie, 
umelej inteligencie alebo expertných systémov), sú v našom prostredí 
rozsiahlejšie spracovávané a známe . 1 Naším motívom nie je predsta- 
viť systematický obraz problémov z týchto disciplín, ale skôr využiť 
ich skúsenosti s cieľom podať taký výklad pojmu metódy, ktorý záro- 
veň bude korešpondovať s aktuálnym stavom metodológie vied a sta- 
vom bádania v rôznych disciplínach. 

Hneď na začiatku v jadrnej forme odhalíme náš postoj k otázke 
„Čo je metóda?“: Metóda je (známy) spôsob dosiahnutia (známeho) 
cieľa. Ďalšia formulácia by mohla znieť aj takto: metóda je spôsob 
riešenia úlohy. Hoci sú to odlišné formulácie, ich významy sú v zása- 
de rovnocenné a pokúsime sa vysvetliť, prečo si to myslíme. 

Uvedené charakteristiky pojmu metódy znejú možno na prvý po- 
hľad príliš jednoducho na to, aby boli riešením mimoriadne dôležitej 
a citlivej otázky - otázky, čo je to metóda. Na túto otázku je priro- 
dzene naviazaný celý rad ďalších otázok, ktoré tiež nie sú jednoduché 
a úplne prehľadné. Aby naše vysvetlenie bolo akceptovateľné a zdô- 


1 Pozri napr. Popper a Kelemen (1989); Kelemen a Linday (1996). Naša termi- 
nológia sa len čiastočne a občas bude odlišovať. 

vodnené, vyžaduje si pomerne náročnú cestu ozrejmenia významu 
výrazu metóda a jeho pevnejšieho ukotvenia v širšom kontexte použi- 
tia či realizácie metódy. Dúfame, že po absolvovaní tejto cesty uve- 
dené formulácie budú znieť menej problematicky a pre čitateľa dosta- 
točne presvedčivo. 

Pokus o lepšie pochopenie filozofického pojmu metóda bude spätý 
s vysvetlením niektorých ďalších kľúčových pojmov, a to sú pojmy 
problém a úloha. Ide o pokus o spresnenie metodologických termínov 
na základe ich nielen teoreticko-metodologických vlastnosti, ale aj 
aktuálneho použitia, a to predovšetkým ich úlohy v dynamicky rastú- 
cej vedeckej literatúre z tejto oblasti. Preto je naším zámerom podať 
aj akúsi topologickú lokalizáciu pojmu metóda a ukázať na jeho mies- 
to v širšom kontexte. Chceme poukázať na to, aký je vzájomný vzťah 
týchto kľúčových a navzájom prepojených pojmov, akými sú práve 
pojmy problém, úloha a metóda. To nám zároveň umožní poukázať 
na miesto a úlohu samého pojmu metóda pri dosahovaní nového po- 
znania. 

Budeme hľadať definíciu metódy, ktorá by bola uspokojivá nielen 
pre metodológiu vedy, ale aj korešpondovala s jej efektívnym použí- 
vaním v rôznych vedeckých disciplínach. Preto našou snahou bude aj 
vyhodnotiť a zohľadniť typické názory, ktoré sú v spoločnom prieni- 
ku rôznych disciplín. 

Hneď na začiatku si vytýčime niekoľko ústredných motívov, ktoré 
určujú výber smeru nášho ďalšieho postupu. Otázky metódy, problé- 
mu a úlohy sú v kompetencii skúmania filozofie vedy či u nás tradič- 
nejšie označovanej metodológie vedy. Je to samostatná filozofická 
disciplína o povahe vedeckého skúmania s dlhou tradíciu. Metodoló- 
govia analyzujú príklady z iných vied, ale opierajú sa predsa o akúsi 
exkluzivitu vlastných základov. To niekedy môže byť prekážkou ale- 
bo obmedzením, keď chceme dosiahnuť akúsi univerzalitu a nájsť 
spoločné prvky skúmania v rôznych špeciálno-vedných disciplínach. 
Preto je nutné porovnať štandardné formulácie, ktoré nachádzame v 
metodológii vedy, s aktuálnymi pokusmi v jednotlivých vedných dis- 
ciplínach, ktorým rovnako záleží na spresnení pojmov metódy, prob- 
lému a úlohy. 

Počas 20. storočia sa základné metodologické otázky pôvodne 
chápali ako takmer výlučné problémy metodológie vedy. Táto situá- 

cia sa v priebehu storočia menila s rastom spolupráce medzi rôznymi 
vednými disciplínami a potrebou vzájomného a koordinovaného vyu- 
žitia poznatkov. Od druhej polovice dvadsiateho storočia sa riešenia z 
mnohých oblastí začínajú dopĺňať a čoraz viacej sa formuje akýsi 
spoločný základ, ktorý je použiteľný pre komplexnejšie zachytenie a 
pochopenie otázok metódy, problému a úlohy. V tomto procese sa 
skúsenosti z jednotlivých disciplín stali vzájomne využiteľné bez 
ohľadu na pôvod či dôvod jednotlivých riešení. Preberanie skúseností 
sa odráža aj v terminologickom a pojmovom priestore. Ide predovšet- 
kým o vedecké disciplíny, ktorých prínos pre otázky, ktorým sa budeme 
venovať, bol najvýraznejší. Máme na mysli predovšetkým kognitívne 
vedy, umelú inteligenciu, programovacie jazyky a teóriu systémov. V 
týchto disciplínach v poslednom období je zreteľná potreba, ako aj pod- 
mienka ich ďalšieho rozvoja, a tou je spresnenie tradičných metodolo- 
gických pojmov. 

Súčasné pokusy o aplikáciu vedeckých poznatkov v rôznych ob- 
lastiach ľudského konania, ako aj potreba ich automatizácie, istým 
spôsobom otvorili priestor nielen na lepšie porozumenie vedeckého 
procesu a pokroku vedy, ale aj možnosť presnejšieho obrazu zásad, 
z ktorých tieto procesy vychádzajú. Na jednej strane sme boli sved- 
kami prebiehajúcej špecifikácie a fragmentácie disciplín, na druhej 
strane jednotlivé skúsenosti samostatných disciplín sa ukazujú vše- 
obecnejšie a navzájom využiteľné. Dosiahnuté poznatky a skúsenosti 
napríklad z programovania a formulovania diagnóz majú čoraz viac 
spoločného s organizáciou a riadením iných druhov údajov a proce- 
sov v odlišných oblastiach. Nejde pritom len o o technológiu spraco- 
vania, ale aj o rámec všeobecného poznania. 

Niektoré signály v pomerne moderných rozboroch v metodológii ve- 
dy môžu byť tiež nápomocné k tomu, aby sme otázku „Čo je to metó- 
da?“ lepšie pochopili a našli cestu k presnejšej a adekvátnejšej odpovedi. 

Už skôr sme naznačili, že metodológia vedy, ktorá túto tému po- 
važovala skôr za samozrejmosť, akoby ju zanedbávala a v mnohom 
zaostávala za inými vednými disciplínami, ktoré pod tlakom konku- 
rencie a súťaže boli nútené samostatne rozpracovávať a používať 
presnejšie metodologické nástroje. 

Pokus o presnejšie zachytenie pojmu metódy bude čiastočne viesť 
aj cez disciplíny, ktoré nesúvisia (aspoň nie priamo) s metodológiou 

vied, ale ktoré predsa majú dostatočne rozpracované pojmy, ktoré v 
tejto veci pre nás môžu byť cenným a dôležitým zdrojom pre dosiah- 
nutie nášho cieľa. Samozrejme, nemienime do detailov rozoberať 
jednotlivé disciplíny a systematicky ich predstavovať: ich výsledky 
nie sú ani nové, ani neznáme (i keď sa v metodológii vedy zjavujú len 
okrajovo). Na druhej strane, tieto disciplíny nemajú snahu podať (ani 
to nie je ich primárnym záujmom), povedzme to trochu zjednodušene, 
„filozofický rozbor“ pojmu metódy a zachytiť aspekty relevantné pre 
metodológiu vedy. Preto sme sa rozhodli, že budeme reflektovať len 
tie ich skúsenosti alebo postoje, ktoré môžu nielen priblížiť súčasné 
názory na pojem metódy, ale aj predstavovať akýsi doplnok k pozna- 
niu, ktorým disponujeme v rámci metodológie vedy. 

OTÁZKA METÓDY 


Metóda je kľúčový pojem filozofie či metodológie vedy. Metodoló- 
gia vedy skúma a rozoberá jednotlivé metódy, porovnáva ich vlastnosti, 
konzistentnosť, účelnosť alebo efektivitu. Metódy, akými sú dedukcia, 
analýza, definícia, klasifikácia a pod., sú štandardným predmetom nie- 
len filozofických analýz, ale aj špecializovaných disciplín, ktoré sa 
opierajú o konkrétne a pre ne špecifické metódy. Problém vzniká vtedy, 
keď sa chceme dozvedieť, čo samotná metóda je. 

Ak prehľadáme literatúru, monografie venované vedeckým metó- 
dam, metodologické učebnice, slovníky, lexikóny, či bežné, alebo 
špecializované intemetové zdroje súvisiace s metodológiou vied, na 
prekvapenie - ďaleko nás to nezavedie. Okrem odvolávania sa na 
etymológiu termínu (že metóda predstavuje „cestu“ alebo „spôsob“) 
môžeme nadobudnúť presvedčenie, že pojem metóda sa skôr berie 
ako akási samozrejmosť: najčastejšie sú predkladané ostenzívne defi- 
nície (resp. ukazovacie, pri ktorých sa význam termínu objasňuje po- 
ukazovaním na entitu alebo príklad) a uvádzajú sa skôr (ilustračné) 
zoznamy jednotlivých metód: vykladá sa zoznam jednotlivých metód, 
vlastnosti jednotlivých metód (predovšetkým vlastnosti týkajúce sa 
spôsobu ich použitia v jednotlivých disciplínach) a na ilustráciu sa 
uvádzajú príklady ich použitia. Metódy jednoducho sú - ale okrem 
kontextuálnych alebo funkčných vlastností jednotlivých metód ne- 
vieme z týchto zdrojov povedať, čo ony skutočne predstavujú a aká je 
ich povaha ako metód. 

Metóda, samozrejme, nie je exkluzívnym kľúčovým bodom jed- 
notlivých vied alebo metodológie vedy. Je to aj bežný, každodenný 
pojem. Tým skôr je jeho vymedzenie mimoriadne dôležité a má byť 
predmetom poctivej šieho prieskumu, na ktorý by sa malo vážnejšie 
poukazovať, a to predovšetkým v rámci metodológie vedy. Kam teda 
umiestniť otázku metódy v metodológii vedy? 

Metóda sa dnes v rozboroch moderných vedeckých disciplín dáva 
predovšetkým do kontextu riešenia problému. Na jednej strane, ešte v 

prvej polovici dvadsiateho storočia zo strany filozofov či metodoló- 
gov vedy otázka objavu a spôsobu, ako niekto prichádza k riešeniu 
určeného problému, nie je dominantnou otázkou. Keď ide o spôsoby 
generovania poznania, kontext objavu a kontext zdôvodnenia (justifi- 
cation) sú dve nezávislé témy: aj Mach, Duhem a Poincaré 2 spôsob 
generovania poznania chápali ako otázku metodologicky nezávislú od 
otázok týkajúcich sa vlastností samotných teórií a ich zdôvodňovania. 

Popper 3 patril medzi zástancov názoru, že sa vedecké objavy ge- 
nerujú akýmsi zábleskom náhľadu - táto intuitívna alebo aj mimora- 
cionálna vlastnosť je dominantný komponent generovania vedeckých 
hypotéz. Ale náhľad, talent, inšpirácia a pod. patria skôr medzi sub- 
jektívne, psychologické alebo sociologické vlastnosti kontextu obja- 
vu, ktoré sú irelevantné pre logickú analýzu vedeckého poznania, i 
keď môžu byť predmetom záujmu empirickej psychológie. Rovnaké- 
ho názoru je aj Reichenbach , 4 keď sa zastáva toho, že proces objavu 
zvyčajne korešponduje s induktívnym princípom, čo je podľa neho 
prostý psychologický fakt, na ktorý nie je možné aplikovať logickú 
analýzu. Skutočným predmetom metodológie vedy nie je kontext ob- 
javu, ale skôr kontext zdôvodnenia - jej predmetom je overovanie a 
validácia výsledkov objavu, a nie samotný spôsob prichádzania na 
objav. 


2 Meheus (1999). 

3 Popper (2002 [1934/1959]: 7 - 8): „The initial state, the act of conceiving or in- 
venting a theory, seems to me neither to call for logical analysis not to be suscep- 
tible of it. The question how it happens that a new idea occurs to a man — whether 
it is a musical tlieme, a dramatic conflict, or a scientific theory — may be of great 
interest to empirical psychology; but it is irrelevant to the logical analysis of sci- 
entific knowledge. This latter is concerned not with questions of fact (Kanťs quid 
factil), but only with questions of justification or validity (Kanťs quid jurisT). Its 
questions are of the following kind. Can a statement be justified? And if so, how? 
Is it testable? Is it logically dependent on certain other statements? Or does it per- 
haps contradict tliem? [...] Accordingly I shall distinguish sharply between the 
process of conceiving a new idea, and the methods and results of examining it log- 
ically. As to the task of the logic of knowledge — in contradistinction to the psy- 
chology of knowledge — I shall proceed on the assumption that it consists solely in 
investigating the methods employed in those systematic tests to which every new 
idea mušt be subjected if it is to be seriously entertained.“ 

4 Reichenbach (1938:403). 

Z druhej strany, dominantný prúd v rámci metodológie vedy v 
druhej polovici dvadsiateho storočia je sústredený predovšetkým na 
pokusy historickej analýzy vedeckého pokroku. V pozadí sústredenia 
sa na analýzu spôsobu, akým skutočne prebieha riešenie problémov, 
je zároveň zámer urobiť pojem vedeckého objavu menej hmlistým. 
Niektoré súčasné filozofické názory, nie natoľko štandardné a počet- 
né, vytyčujú práve otázku riešenia problému ako centrálnu pre meto- 
dológiu vedy a dokonca pre všeobecné pochopenie vedy - nejde len o 
to, ako interpretovať vedecky '> pokrok, ale ako veda v skutočnosti fun- 
guje. Autori, ako sú Agassi, Kuhn, Laudan, Hintikka, Nickles, sa po- 
kúšajú o pochopenie vedeckej tvorivosti práve s dôrazom na význam 
a miesto, ktoré v pokroku predstavuje zápas o riešenie vedeckých 
problémov. Tieto pokusy mali svoje výsledky, až Langley et al. vy- 
jadrujú presvedčenie, že vzhľadom na doterajšie poznatky sa dajú čo- 
raz presnejšie vytýčiť všeobecnejšie formálne vlastnosti („mechaniz- 
my“) vedeckého objavu a pokroku, ktoré sú priamo napojené na akti- 
vity riešenia problému: 

„mechanizmy vedeckého objavu [...] sa dajú zaradiť medzi špeciálne 

prípady všeobecných mechanizmov riešenia problémov.“ 

Šimon, vo svojom entuziazme hľadania mechanizmov vedeckého 
objavu, popiera popperovskú redukciu kreativity na záblesky ná- 
hľadu . 6 Treba rozlišovať dva druhy procesu riešenia problémov, ktoré 
netreba chápať ako mystérium - jeden sa týka nájdenia problému a 
druhý nájdenia riešenia (vlastne vytvárania správnej predstavy o jeho 
riešení). Nájdenie problému a snaha o presné formulovanie jeho prv- 
kov a vzťahov medzi nimi vedie k jeho riešeniu. Šimon sa odvoláva 
na historické príklady a zdôrazňuje, že ani nájdenie, ani riešenie prob- 
lému nie sú len výsledkom kreativity, ale skôr sa opierajú o použitie 
heuristiky počas prehľadávania problémového priestoru, čo má za vý- 


J Langley et al. (1987:5 - 6): „Our method of inquiry will be to build a Computer 
program (actually a succession of programs) that is capable of making nontrivial 
scientific discoveries and whose method of operation is based on our knowledge 
of human methods of solving problems - in particular, tlie method of heuristic se- 
lective search.“ 

6 Šimon et al. (1981); Šimon (1992). 

sledok reorganizáciu poznatkov a vytváranie efektívnejšej predstavy 
o jeho štruktúre. 

Vo filozofii a logike sa otázky týkajúce sa riešenia problému dnes 
rozoberajú v rámci tém, ktoré buď priamo, alebo nepriamo súvisia s 
pokusmi o zaujatie postoja k logike vedeckého objavu ( logic of dis- 
covery). Je to oveľa rozsiahlejšia téma, ktorej sa budeme venovať len 
okrajovo, ale ústredný bod tejto snahy sa dá ilustrovať ako pokus o 
hľadanie odpovede na otázku: „Ako narábať s novelitou, ktorá nie je 
obsiahnutá vo vytvorenom modeli?“ Niektoré špecializované logiky 
sa zaoberajú širšími aspektmi tejto témy (abduktívne, adaptívne a iné, 
väčšinou parakonzistentné, logiky). Zásadná idea nie je celkom nová. 
Nájdeme ju u Kolmogorova (1932), 7 ktorý navrhuje kalkul riešenia 
problému. Jeho použitie samotného pojmu problém (i keď skôr ne- 
formálne) bolo priekopníckym pokusom o vytváranie a špecifikáciu 
relačnej a sémantickej štruktúry, do ktorej zapadá proces riešenia 
problému. 

Paralelné pokusy, ktoré sa snažia nájsť, ujasniť a poukázať na 
formálne vlastnosti spôsobu riešenia problému, ako aj vysvetlenia ve- 
deckého objavu, prebiehajú aj v rámci disciplín, akými sú kognitívna 
psychológia alebo umelá inteligencia. 8 Poznatky z týchto disciplín sa 
aplikujú v iných vedeckých odboroch alebo dokonca nachádzajú svo- 
je použitie v bežnom živote. Výsledky týchto rozličných pokusov sú 
početné, ale nie vždy aj dostatočné, aby formovali pevnejšie presved- 
čenia, ktoré by figurovali ako štandardné postoje k tejto otázke v me- 
todológii vedy, práve v tej disciplíne, v ktorej pojem metódy predsta- 
vuje jeden zo základných záujmov. 

V metodológii vedy zástancovia dôležitosti roly riešenia problé- 
mu, akými sú Agassi (1964/1975; 1993) alebo Laudan, 9 zdôrazňujú 


7 Cf Coquand (2007). 

8 Šimon et al. (1981). 

9 Laudan (1977:11): “Science is essentially a problem-solving activity [V.M.]. This 
anodine bromide, more a cliche than a philosophy of Science, has been espoused 
by generations of Science textbook writers and self-professed specialists on ‘ the 
scientific methoď. But for all the lip Service which has been paid to the view that 
Science is fundamentally the solving of problems, scant attention has been paid, 
either by philosophers of Science or historians of Science, to the ramifications of 
súch an approach for understanding Science. 1 Philosophers of Science, by and 

to, že je „veda v podstate činnosť riešenia problému“. 10 Podľa nich je 
tento aspekt vedy neoprávnene ignorovaný nielen zo strany filozofov. 
Ich názorom je, že si ani historici vedy v chronológii pokroku vedy 
nevšímajú dostatočne, že sa zakladá na tom, že prominentné teórie 
boli formulované ako odpovede na problémy, ktorým sa čelilo. Pre 
Laudana (1977:18) je napríklad samotná otázka pravdivosti alebo ne- 
pravdivosti teórií skôr irelevantná pre ich prípustnosť. Misiou vedy je 
zabezpečiť teóriám úspešnosť a vysokú efektivitu riešenia problému. 
Jeho názorom je, že samotný pokrok vedy je možný len vtedy, keď sú 
teórie, ktoré sa objavujú, schopné riešiť viac problémov než tie pred- 
chádzajúce (Laudan, 1981). 

Z autorov, ktorí vytyčujú význam riešenia problému pre vedu, 
spomeňme ešte Nicklesa (1978; 1981), ako jednu z centrálnych po- 
stáv, ktorý sa snaží podať presnejšiu analýzu riešenia problému. Na 
problém sa pozerá ako na špecifikáciu množiny obmedzení, ktoré 
usmerňujú jeho riešenie - sú určené práve špecifikovaním cieľového 
stavu, o ktorom sa predpokladá, že predstavuje žiaduce riešenie. Pri- 
kláňa sa k názoru, že na vedu sa treba pozerať ako na systém riešenia 
problému a až tento postoj, viac ako akýkoľvek iný, umožňuje zachy- 
tiť to, čo je pre vedu najviac výstižné. K základom, ktoré Laudan už 
položil, Nickles pridáva aj názor, že nie všetko naše poznanie hrá rolu 
pri riešení problému. Niektoré elementy nášho poznania sa ukazujú 
skôr ako obmedzenia v riešení, i keď riešenie môže byť neevidentnou 
alebo skrytou súčasťou práve tých teórií, ktorými už disponujeme. 11 
Rovnako ako u Šimona, aj pre Nicklesa (2002:142), vedecký proces 
je opak „romantickej“ predstavy vedy ako oblasti, v ktorej sa pohybu- 
jú géniovia. Procesy, ktoré prebiehajú v obdobiach normálnej vedy, 


large, háve imagined that they can lay bare tlie rationality of Science by ignoring, 
in their analyses, the fact that scientific theories are usually attempts to solve spe- 
cific empirical problems about the natural world. Similarly, historians of Science, 
for their part, háve usually imagined that the chronology of scientific theories pos- 
sesses an intrinsic intelligibility which requires little or no cognizance of the par- 
ticular problems which prominent theories in the pást were designed to solve.“ 

10 Valdes-Perezet al. (1993) v úlohe vedeckého objavu nachádzajú spoločnú vlast- 
nosť, implicitnú reprezentáciu nazvanú search m matrix spaces. 

11 Batens (1999) a jeho spolupracujúci z Ghentu pokračuje v Nicklesovej interpretá- 
cii role, ktorú hrajú „obmedzenia“ ( constraints ). 

predstavujú skôr vedeckú rutinu, ktorá charakterizuje bežnú modernú 
vedeckú prax. Táto aktivita sa vždy odohráva v určitých obmedze- 
niach. V prípade teoretických nezrovnalostí vznikajú problémy vyža- 
dujúce zdokonalenia inteipretácií, ich zjemnenia alebo prehodnotenia 
správnosti rutín, ako aj analyzovanie povahy aktuálnych obmedzení. 

Toto je len jadrný pohľad názorov filozofov vedy na dôležitosť 
otázky riešenia problému. 

PROBLÉM 


ČO JE PROBLÉM? 

Moderné výskumy týkajúce sa otázky riešenia problému začali, 
prebiehali a prebiehajú dlhšiu dobu celkom nezávisle v rôznych discip- 
línach. Až v poslednej dobe je viditeľná snaha o dynamickejšiu výme- 
nu a porovnanie skúseností alebo o terminologické zjednocovanie. 

Pozrime sa na niekoľko pokusov o spresnenie názoru na to, čo 
vlastne problém je. Jeden z prvých pokusov (ani nie o definíciu, ale) 
o lokalizáciu problému pochádza od Karla Dunckera (Duncker, 
1945): 

„Problém vzniká, keď živá bytosť má cieľ, ale nevie, ako ten cieľ do- 
siahnuť. Kedykoľvek niekto nemôže pokračovať z danej situácie k 
želanej jednoducho len konaním, musí prizvať na pomoc myslenie. 
Také myslenie má za úlohu vynájsť nejakú činnosť, ktorá môže byť 
sprostredkovateľom medzi existujúcimi a požadovanými situáciami.“ 

Rovnako ako Popper, aj gestaltistickí psychológovia, ako sú 
Duncker a Max Wertheimer (1959), zdieľali názor, že riešenie prob- 
lému prebieha akýmsi zábleskom náhľadu (ftash of insight). Vo vý- 
skume tohto procesu svoju pozornosť sústredili predovšetkým na 
otázku, ako si ľudia predstavujú, interpretujú alebo organizujú in- 
formáciu, s ktorou majú narábať. Prvý dôležitý výsledok bol rozlí- 
šenie spôsobu formovania predstavy o probléme a samotného proce- 
su generovania riešenia. Porovnajme niektoré názory na povahu 
problému: 

„Tradičný spôsob opisovania problému, ktorý pochádza z raných prác 
Allena Nowella, Herberta Šimona a kolegov, je daný v termínoch vý- 
chodiskových stavov a cieľových stavov. V tejto terminológii je 
problém rozpor medzi východiskovým stavom a cieľovým stavom, ak 

existuje prekážka medzi tým, kde je nejaká osoba a tým, kde tá osoba 
chce byť, tak existuje problém. Opisovanie problémov týmto spôso- 
bom vedie k definícii riešenia problému ako procesu, v ktorom ľudia 
odstraňujú určený rozpor alebo sa posúvajú od východiskového stavu 
k cieľovému stavu [...] proces, ktorý tradične bol charakterizovaný 
ako prehľadávanie (search) počas prechodu cez problémové stavy“ 
(Ward, 2011:254). 

„Problém vzniká, keď máme nejaký cieľ - nejaký stav vecí, ktorý 
chceme dosiahnuť - a nie je priamo zjavné, ako sa k tomu cieľu dá 
dospieť“ (Holyoak, 1995:269). 

„Problém je situácia, v ktorej je osoba alebo skupina požiadaná o vy- 
konanie úlohy, pre ktorú neexistuje žiadny bežne dostupný algorit- 
mus alebo metóda, ktorá úplne určuje riešenie“ (Lester, 1978:54). 

„Riešenie problému je kognitívne spracovanie (processing) usmerne- 
né k dosahovaniu cieľa vtedy, keď riešiteľovi žiadna metóda riešenia 
nie je zjavná“ (Mayer & Wittrock, 2006:287). 

„Čo je problém? Riešiteľ má problém, keď je situácia v jednom stave, 
riešiteľ chce, aby situácia bola v inom stave a riešiteľ nepozná zreteľ- 
ný spôsob eliminovania prekážky medzi dvomi stavmi“ (Mayer, 
2012:39). 

Jeden z priekopníckych pokusov o generovanie riešenia problému 
a definovanie stratégie na riešenie problému podal Polya (1945). Jeho 
zámer sa týkal špecifických vlastností, ktoré by vo výuke matematiky 
mali umožniť lepšie porozumenie a riešenie problémov. Ide predo- 
všetkým o rady, ako sú napr.: pred riešením zložitých problémov sú- 
strediť sa na zvládnutie jednoduchších problémov; pokúsiť sa pre- 
formulovať problém; rozložiť a preskladať problém; používať vizuál- 
ne pomôcky, náčrty, tabuľky, usporiadané zoznamy; preskúmať 
príbuzné problémy, použiť logickú dedukciu, postupné aproximácie, 
metódu odhadu a overovania, pohybovať sa opačným smerom. Polya 
navrhol štyri fázy na riešenie problému: pochopenie problému, vyví- 
janie plánu, uskutočnenie plánu a obzretie sa po dosiahnutí výsledku. 

Práve tieto štyri kroky sú rámec pre riešenie problému v mnohých 
matematických učebniciach (i keď sa zdá, že samotný Polya je oveľa 
flexibilnejší než učebnice, ktoré sa odvolávajú na jeho postup). 

Vyvinutejšie názory na riešenie problému, ktoré dodnes pretrváva- 
jú a majú svoje pevné miesto v literatúre a predstavujú kľúčové mies- 
to prieskumu tejto otázky, pochádzajú od Newella a Šimona. Zhrnuté 
sú v ich priekopníckom diele Human Problém Solving z roku 1972. 
Základy ich názorov nájdeme aj skôr, napr. v článku z roku 1958. 
Šimonova práca pochádza z tradície pokusu formalizácie matematic- 
kej teórie hier - táto tradícia sa skôr sústreďuje na analýzu výberu a 
volieb (alebo stratégií), ktoré by racionálny agent prijal tak, aby sa 
dostal k optimálnemu riešeniu problému. Šimon (1958) sa od tradície 
normatívneho prístupu k teórii hier vzďaľuje, keď do stredu záujmu 
vkladá procesy rozhodovania a rozhodujúceho správania a skúma 
kroky, ktoré riešitelia zvyčajne robia vedení vlastnou, subjektívnou 
predstavou o úlohe, ktorú riešia. Na rozdiel od skúmania „mýtickej 
bytosti“ ideálneho agenta vševedúcej racionality stredom jeho pozor- 
nosti bol skôr riešiteľ s „obmedzenou racionalitou“. 

Newell a Šimon skúmali rolu reprezentácie v rámci humánneho 
riešenia problému (spôsobu ako si na základe poznania, ktorým dis- 
ponuje, riešiteľ problém v jednotlivých prípadoch predstavuje alebo 
spôsob akým je poznanie použité na podchytenie problémového prie- 
storu). 12 Spozorovali, že subjekt je vždy nútený úlohu kódovať podľa 
problémových zložiek - snaží sa definovať ciele, pravidlá a iné aspek- 
ty situácie, v ktorej sa ocitol. To mu umožňuje provizórne vybudovať 
akýsi problémový priestor, v ktorom sa pohybuje, vlastne taký druh 
priestoru, ktorý reprezentuje 

„situáciu tak, ako mu bola predstavená na začiatku, želanú cieľovú si- 
tuáciu, rôzne prechodné stavy, domnelé alebo známe na základe skú- 
senosti a rovnako aj pojmy, ktoré používa, aby pre seba opísal tieto 
situácie“ (1972:59). 


12 Jednu z klasických definícií reprezentácie problému nachádzame v Glaser 
(1984:98, n. 2): „We define a problém representation as a cognitive structure cor- 
responding to a problém that is constracted by a solver on the basis of domain- 
related knowledge and its organization“. 

Ide o výber (selekciu, redukciu) z celkového poznania riešiteľa z 
elementov poznania súvisiacich s identifikovaným problémovým 
priestorom. 

„My [...] považujeme za potrebné opísať nielen aktuálne správania 
(ľudského subjektu), ale aj množinu možných správaní, z ktorých sú 
tieto odvodené; a to nielen jeho zreteľných správaní, ale aj správaní, 
nad ktorými uvažuje vo svojom rozmýšľaní a ktoré nekorešpondujú s 
možnými zreteľnými správaniami. Celkovo potrebujeme opísať prie- 
stor, ktorý jeho aktivity riešenia problému zaberajú. Tento pomenujeme 
ako problémový priestor. To ešte nie je priestor, na ktorý sa dá pouká- 
zať a ktorý sa dá opísať ako objektívny fakt pre ľudský subjekt. Pokus 
o opisovanie tohto sa rovná vlastne konštruovaniu reprezentácie o okolí 
úlohy - v tomto prípade subjektovej reprezentácie. V experimente je 
subjekt predstavený cez množinu inštrukcií a sekvencií stimulov. Má 
kódovať tieto problémové komponenty - definovať cieľ, pravidlá a iné 
aspekty určitej situácie - do nejakého druhu priestoru...“ ( ibid .). 

Ich výskum bol motivovaný taylorovskou ideou vedeckého riade- 
nia ( the scientific management movement ). Išlo o pokus formulovať 
„dôležitú súpravu nástrojov na zápasenie so zložitosťou riadenia veľ- 
kých organizácií“ (1958:4). 

Na rozdiel od Gestalt-psychológov, Newell a Šimon zdôrazňujú 
stupňovitý proces vyhľadávania trasy riešenia. Ten vedie z výcho- 
diskového, cez prechodné stavy k cieľovému stavu. Zámerom vý- 
skumu bolo určiť všestranne použiteľné stratégie, ktoré ľudia použí- 
vajú na riešenie rozličných problémov. Na začiatku sa výskum skla- 
dal len z pokusov urobiť zoznamy a deskripcie operácií a postupov, 
ktoré subjekt vykonáva pri riešení problému v rôznych situáciách a 
odboroch, od ergonomických po proces výučby. Pioniersky výskum 
prebiehal cez tzv. think-aloud protocol (TAP, niekedy označovaný 
ako talk-aloud protocol, resp. nahlas komentované kroky), ktorý ob- 
sahoval verbálnu správu o spôsobe myslenia počas pokusu o riešenie 
problému. Pokusy boli vykonávané rovnako medzi znalcami ako aj 
neskúsenými subjektmi a ich výsledky boli porovnané. Analýzou 
týchto protokolov (protocol analysis) výsledky poznatkov a ich zo- 
všeobecňovanie otvorili ďalšiu cestu pokusom o ich aplikáciu - pre 

formulovanie návodov pre lepšie a výkonnejšie zvládnutie problé- 
mov. 13 

Ďalšia novinka bola v tom, že sa Newell a Šimon snažili použiť po- 
čítačovú simuláciu ako nástroj na overovanie teórií psychologických 
procesov a značne ovplyvnili spoluprácu medzi skúmaním priebehu in- 
formácií v kognitívnych procesoch a umelou inteligenciou. Výsledkom 
ich výskumu bol General Problém Solver (GPS), počítačový program, 
ktorý simuloval spôsob ľudského riešenia problémov a procesuálne ge- 
nerovanie riešenia (Newell & Šimon, 1972). Nedostatky ich GPS mo- 
delu boli v tom, že v procesuálnom modeli nie je dostatočne spresnený 
priestor poznatkov potrebných na riešenie problémov. 

Už od sedemdesiatych rokov výskumy v kognitívnej psychológii 
prichádzajú k tomu, že pre každý typ problému samotná generálna 
stratégia riešenia nestačí a vyžaduje predovšetkým špecifické poznat- 
ky > priestoru, v ktorom sa riešiteľ pohybuje. V tomto zmysle sa zväčšil 
dôraz na výskum špecifických predpokladov pre riešenie problémov, 
ako aj priestoru poznatkov, charakteristického pre efektívne riešenie 
druhov problémov, ktoré nenachádzame pri bežnom, ale predovšet- 
kým pri skúsenom alebo odbornom (expertnom) spôsobe ich riešení. 


PROBLÉMOVÁ A BEZPROBLÉMOVÁ SITUÁCIA 

Keďže naším zámerom v tejto časti je pokus o vymedzenie a urče- 
nie pojmu problém, pokúsime sa podať (zatiaľ dočasnú alebo pracov- 
nú) demarkáciu medzi úlohou a problémom. 


13 Tieto poznatky neskoršie tvorili základ pre použitie poznatkov v konštruovaní 
(expertných) systémov riadenia a automatizácií procesov ( Expert Systems. Exper- 
tise Studies, neskorišie Knowledge Based Systems...). Keďže pokusy o zberanie 
tohto druhu poznatkov boli motivované rôznymi popudmi na rôznych úrovniach a 
oblastiach (od čisto vedeckých po priemyselné alebo vojenské a pod.), terminoló- 
gia z toho obdobia nie je vždy zjednotená a stopy tej nevyrovnanosti sa prejavujú 
dodnes. Disciplíny, ktoré skúmajú rôzne aspekty riešenia úloh alebo problémov, 
nájdeme pod názvami Task Analysis (TA), Hierarchical Task Analysis (HTA), 
Cognitive Task Analysis (CTA), Problem-Solving Method (PSM), Human Prob- 
lem-Solving (HPS), atď. Poznatky týchto disciplín s časom majú vyrovnanejšiu 
terminológiu a stavajú sa čoraz viacej interdisciplinárnymi s čoraz väčším prieni- 
kom spoločných poznatkov. 

Budeme rozlišovať dva druhy situácií a dva druhy reakcií na situ- 
áciu. Prvý druh situácie bude problémová, druhý bezproblémová situ- 
ácia. Vzhľadom na tieto dva druhy situácií budeme rozlišovať aj dva 
druhy spôsobov narábania s nimi - reakcií na tieto situácie. Jednu, tú 
problémovú - riešime (alebo sa snažíme riešiť). Druhú, v ktorej do- 
predu máme známy spôsob, ako dosiahnuť cieľ a nemáme potrebu 
začínať procedúru riešenia (ako pri problematickej situácii). V tomto 
prípade berieme situáciu buď ako neproblémové zadanie, alebo úlo- 
hu, ktoré jednoducho spĺňame alebo vykonávame : takže, úlohy spĺ- 
ňame alebo vykonávame, kým problémy riešime. 

Základný a často zamlčaný predpoklad je, že pri riešení problému 
existuje nesporná motivácia aktéra (nielen k vytváraniu hypotézy rie- 
šenia ale aj) k cieľovému konaniu a že situácia, tá problémová či tá 
bezproblémová, predstavuje dostatočný stimul pre aktérovo konanie. 
Takže riešenie problému je určené charakterom poznania aktéra a 
schopnosťou vytvoriť správnu predstavu o probléme , 14 čo znamená aj 
jeho motiváciou a okolnosťami. Pod pojmom poznania v tomto zmys- 
le budeme chápať určitú kapacitu subjektu (tú celkovú či tú relevant- 
nú pre riešenia, ako súčasť celku poznatkov) pre riešenia problému. 
Aktuálne (celkové) poznanie konateľa je centrálnym bodom riešenia 
problému a ono určuje, či ide o problémovú alebo bezproblémovú si- 
tuáciu. Tam, kde sa stretávame so známou prekážkou, ktorej vieme 
čeliť na základe aktuálneho poznania (preto ju nebudeme brať a nará- 
bať s ňou ako s problémovou), sa pokúšame nájsť a použiť známy, 
štandardný spôsob jej prekonania. 

Motivácia je kľúčová na dosiahnutie zameraného cieľového stavu 
problémového priestoru a dosiahnutie riešenia problému. Motivácia 
spúšťa mechanizmus riešenia problému, určuje a aktivuje priestor po- 
znatkov a generuje nové situácie na ich rozšírenie. Riešenie problému 
počíta s prítomnosťou epistemických prvkov, že riešiteľ disponuje 
presdvedčením (ktoré sa opiera o jeho poznanie a predstavu) vo 


14 Termíny subjekt, aktér, agent, riešiteľ alebo konateľ v kontexte riešenia problému 
pre nás budú mať väčšinou rovnaký význam, ak nie je potreba, aby sme zvlášť 
ukazovali na rozdiel medzi strojom a jeho činnosťou na jednej strane a konaním 
ľudskej bytosti. Aj preto preferujeme použitie tennínu riešiteľ, bez priameho ur- 
čenia charakteru subjektu (resp. nositeľa) procesu riešenia. 

vlastné schopnosti dosiahnuť riešenie. Na základe presvedčenia je 
riešiteľ rozhodnutý vykonať potrebné kroky obsiahnuté reprezentá- 
ciou riešenia problému alebo konať na tvorbe ďalších okolností pre 
jeho riešenia, pokiaľ buď cieľ nedosiahne, alebo sa cieľa vzdá, ak ho 
ocení buď ako nedosiahnuteľný v daných okolnostiach, alebo nedo- 
minantný s ohľadom na aktuálne okolnosti alebo preferencie. 

Už na začiatku sme vytýčili, že v pozadí problému sa vždy pred- 
pokladá subjekt a že problém sám osebe neexistuje. Aby niečo bolo 
problémom, musí to byť problémom niekoho. Evidencia o probléme, 
motivácia problém riešiť a výber spôsobu riešenia problému predpo- 
kladá nositeľa týchto činností. Je jasné, že na to, aby bol problém ma- 
tematický, v hľadaní riešenia musia byť použité matematické pojmy a 
princípy. Ale podľa Kilpatricka (1985:2), základným predpokladom 
existencie problému a jeho prekonania je predovšetkým „aktivita mo- 
tivovaného subjektu“. 

S ohľadom na motivačné predpoklady, na otázku, či niečo je alebo 
nie je problém, sa dá pozerať aj ako na otázku axiologického charak- 
teru. Napr. dočasný nedostatok pitnej vody v jednom prostredí môže 
predstavovať štandard, kým v inom vyvolať poplach. Odpoveď na 
otázku „Ktorá metóda riešenia je optimálna pre určitý typ problému?“ 
bude závisieť na cieli riešenia problému a vlastnostiach špecifických 
základných predpokladov - poznaní a dátach, ktoré máme o prob- 
léme. 15 

Toto korešponduje s názormi, že sa na problém má nazerať ešte 
jemnejším slovníkom, než používať štandardný slovník, ktorý má pri 
riešení problému upútať pozornosť len na samotný problémový úsek 
{priestor prekážky’). Pretože niečo môže predstavovať destabilizujúce 
podmienky ktoré samy osebe nevedú k presvedčeniu, že ide o prob- 
lémovú situáciu alebo o potrebu konať. Problém existuje vtedy a len 
vtedy, keď tieto podmienky vedú k ďalším okolnostiam s evidentne 
neželanými následkami. 

„[...] len mať nejakú bezbolestnú, ale smrteľnú chorobu, ktorá ma zaj- 
tra zabije, nie je samo osebe problém; nie nutné, i keď je Podmienkou 
v probléme. Moja smrteľná choroba je Podmienkou potenciálneho 


15 Teije et al. (1996). 

problému len vtedy, keď tá podmienka pre mňa predstavuje Cenu, 
ktorej zaplateniu sa chcem vyhnúť. Môžem nechcieť zajtra zomrieť, 
ale nie som naladený, aby som sa teraz tým trápil, ak už mám dnes 
naplánované poobede sa obesiť.“ 

V tejto formulácii by niečo bolo problémom s ohľadom na hodno- 
tenie širšieho záujmového priestoru - nie s ohľadom na jednotlivý 
úsek alebo typ úseku per se, ale vtedy a len vtedy, keď určitý (sám 
osebe neproblematický) úsek môže ovplyvňovať záujmový priestor 
tak, že môže mať neželané následky na úplne inej časti záujmového 
priestoru. Predstava o tomto širšom záujmovom priestore je základom 
určenia a lokalizácie problému. Problém sa javí s ohľadom na moti- 
váciu dosiahnuť alebo udržať širší problémový priestor, ako aj s 
ohľadom na potrebu konať smerom k odstráneniu podmienok či prí- 
čin neželaných následkov (vlastne nejakej podmienky, ktorá nie je 
destabilizujúca sama osebe, ale s ohľadom na jej vzdialenejšie neže- 
lané následky). V oblasti právnej praxe táto formulácia ilustratívne 
korešponduje s preventívnym konaním. Ďalej, konceptuálna úroveň 
formovania hypotézy tohto druhu riešenia problému spolu s jej výko- 
nom (konaním, ktoré smeruje k odstráneniu vzdialenejších následkov 
určených destabilizujúcich podmienok) by boli súčasťou komplexné- 
ho riešenia problému, kým samotná hypotéza riešenia problému, kto- 
rá je podmienkou riešenia, by bola len nutná, ale nie dostatočná pod- 
mienka komplexného riešenia, ktorého dostatočná podmienka by sa 
zakladala na výkone odstránenia jeho príčiny. Zhrňme predchádzajúci 
výklad: problém sa neobjavuje v samotnom (neproblematickom) úse- 
ku A, ale je presunutý na iný úsek B (na jeho vzdialené neželané ná- 
sledky), ktorých vzdialenú príčinu môže predstavovať úsek A (podľa 
určitého hodnotiaceho kritéria a s ohľadom na určitú motiváciu ich 
odstránenia). 

Podľa nášho názoru uvedený príklad môže vyvolať určité nedoro- 
zumenia. Dá sa interpretovať aj v súlade s doterajším výkladom - tak, 
že oblúk od neželaných následkov z úseku B k určeným vzdialeným 
podmienkam z úseku A predstavuje súčasť jedného a toho istého 
priestoru prekážky (ktorý, v tomto prípade, vyžaduje nielen koncep- 
tuálne riešenie, ale zároveň aj skutočné prekonanie problémovej pre- 
kážky). Samotné udalosti (tu identifikované ako podmienky pre vznik 

problému) ani nemusia byť, ani ich netreba brať priamo ako problém 
a určiť ich ako problémový úsek. Problémový priestor v tomto prípa- 
de zahŕňa oblúk od úseku A po úsek B (od úseku antecedenčných 
podmienok po úsek ich následkov). Ten predstavuje len jeden (ako- 
koľvek komplexný) problémový (nevyhovujúci) úsek. V príklade s 
konaním v oblasti právnej praxe, riešenie problému (odstránenia ne- 
želaných následkov preventívnym konaním v určitej sfére) by zahŕňa- 
lo priestor celého uvedeného oblúku - od podmienok po ich poten- 
ciálne neželané následky - ako jedného celistvého problémového 
úseku. 


PROBLÉM A ÚLOHA 

V literatúre nie je vždy a jasne vymedzený rozdiel medzi problé- 
mom a úlohou. To je spôsobené aj tým, že riešenie problému a splne- 
nie úlohy zdieľajú značnú časť spoločných prvkov, a nie vždy je po- 
treba ich rozlišovať. Často sa spracovanie úlohy alebo aj zadania be- 
rie ako druh riešenia problému. 

Problém sa môže skladať z rôznych menších častí, ktoré môžu byť 
bezproblémové a ktoré môžeme brať ako úlohy (alebo pod-úlohy ne- 
jakého väčšieho úseku zreťazeného do komplexnej úlohy ako súčasti 
problému ako celku). Tak úlohu môžeme chápať ako jednu z častí 
problému alebo jednu z „postupností krokov riešenia problému “ 16 
(aspoň takého problému, ktorého jednotlivé časti si môžeme jasne 
predstaviť a poznáme spôsob kontrolovaného pohybu cez prechodné 
kroky k dosiahnutiu cieľa). 

Novú úlohu pred jej analyzovaním, v prvej chvíli, môžeme brať a 
dočasne si predstavovať ako problém, pokiaľ nenájdeme jej adekvát- 
nu a správnu reprezentáciu obsahujúcu potrebné poznatky a spôsob 
jej vykonávania. Pri dosiahnutí úplnej reprezentácie riešenia novej 


16 R. Mizoguchi et al. (1995:51): ,,‘Task’ is not the samé as ‘problém’ though some 
people consider contrary. This statement is justified by tlie fact that one can say 
‘perform a task’ but cannot ‘perform a problém’ which shows their inherent dif- 
ference.“ 

úlohy možno prvotne predstavený problém ďalej chápať a spracová- 
vať ako úlohu. 

Keď už preberáme spoločné prvky problému a úlohy, tým, že v 
značnej miere sú ich časti navzájom závislé alebo v určitom úseku aj 
neoddeliteľné, nebudeme zvlášť vytyčovať otázku úlohy a dočasne sa 
pridáme k prúdu, ktorý rozoberá otázku úlohy ako súčasť otázky rie- 
šenia problému. K tejto téme sa ešte vrátime neskoršie a zdôraz- 
níme, v čom spočíva kľúčový rozdiel medzi nimi. 


PROBLÉMOVÝ ÚSEK 

Problém je výsledkom kognitívneho postoja k určitej situácii. Po- 
zorovanie a predchádzajúce poznanie sú kľúčové prvky pre (kogni- 
tívnu) identifikáciu problému. Určité okolnosti si sprvu všímame ako 
prekážku, až potom sa snažíme podchytiť presnejšie jej charakter, 
rozložiť vlastnosti prekážky na jej známe prvky a známe súvislosti 
medzi nimi. Správna identifikácia problémových prvkov umožňuje 
lepšie definovanie problému a štruktúrovanie problémového celku. 
Pozorovanie, identifikácia, resp. definovanie problému a jeho repre- 
zentácia prebieha a pohybuje sa v termínoch predchádzajúceho po- 
znania, poznania, ktoré už ( implicitne alebo explicitne) ovládame . 17 
Ak aktuálna kapacita poznania neumožňuje dostatočne presné určenie 
problému a jeho identifikáciu, tak je riešiteľ nútený dočasne určiť do- 
stupnými prostriedkami priestor problému, v rámci ktorého sa bude 
pohybovať a pokračovať pri hľadaní buď jeho riešenia, alebo lepšieho 
a presnejšieho určenia priestoru jeho riešenia. 

Nájdenie problému 

Riešenie problému prebieha v určitom časovom úseku a niektoré 
jeho elementy môžeme predstaviť v určitom poradí. Samotné určenie 
problémového úseku je len jeden zo začiatočných prvkov širšieho 
procesu zvaného nájdenie problému, ktorý sa interpretuje tak, že za- 
hŕňa ešte identifikáciu, definovanie, konštrukciu a pod . 18 Samotný 


17 Pretz etal. (2003:5 -6). 

18 Reiter-Palmon (2011), 

vznik problému a konštatácia, že niečo je problém, ešte nepredstavuje 
správnu identifikáciu problému. 

Nájdenie problému zahŕňa rozpoznanie (identifikovanie) problému 
a schopnosť problém definovať a správne ho konštruovať, vlastne 
predstaviť si jasne jeho štruktúru, určiť ciele a procedúry, ktoré pred- 
chádzajú riešeniu problému a určujú úspešnosť jeho riešenia . 19 

Identifikácia problému je len prvým krokom v pokuse o rie- 
šenie, nie jeho riešením ani plánom jeho riešenia. Identifikáciu prob- 
lému môžeme predstaviť ako objavovanie prekážky > ( medzery , rozpo- 
ru, angl. gap, obstacle) pri procese dosahovania žiadaného cieľa. Ak 
v pokuse dosiahnuť cieľ priestor, ktorým sa pohybujeme, neumožňuje 
úplnú predstavu o nadväznosti krokov a plynulý prechod problémo- 
vým priestorom (tak ako v prípade jasnej predstavy pri spĺňaní úlo- 
hy), ktorý by mal prebiehať od aktuálneho stavu k cieľovému stavu, 
táto prekážka predstavuje nevyhovujúci úsek (unsatisfactory gap, 
problémový úsek ). 20 Tento úsek vzniká v interakcii riešiteľa (jedného 
alebo viacerých), s elementmi samotného problémového priestoru 
(jeho interných vlastností a externých okolností). Dispozície riešiteľa 
a jeho schopnosť identifikovať problém určujú spôsob ďalšieho po- 
hybu problémovým priestorom. 

Riešiteľ je v pokuse o identifikáciu problému zameraný predovšet- 
kým na pokus určiť typ a veľkosť prekážky a predstaviť si ich a inter- 
pretovať podľa zameraného cieľa, ako aj s ohľadom na kapacity, kto- 
rými disponuje. Toto presnejšie uchopenie prekážky určuje jeho ďalšie 
kroky, predovšetkým s ohľadom na motiváciu dosiahnuť cieľ. 

Evidencia a poznanie 

Prieskum problémového priestoru prebieha cez pozorovateľnú a 
merateľnú evidenciu. To znamená, že priebeh prieskumu problémo- 
vého priestoru sa zakladá na predpoklade, že fakty, opisy a informá- 


19 Klahr (2002:22). 

20 Lúer & Spada (1998); cf. Wenke & Frensch (2003:89): „What ‘gap definitions’ 
make abundantly clear is that ‘problems’ are due to tlie interaction between a 
problém solver and a task. The type and tlie size of tlie gaps depend (a) on charac- 
teristics of tlie problém solver, súch as tlie amount of preexisting knowledge and, 
possibly, intellectual ability, as well as (b) on task characteristics súch as tlie prob- 
lém state and/or tlie goal state.“ 

cie, s ktorými operujeme, sú spracovateľné tak, že môžu byť použité 
na porovnanie alebo konfrontáciu s inými poznatkami, ktorými dis- 
ponujeme . 21 Pri našom určení poznania sa vychádza z rovnakého 
predpokladu. Použiteľná informácia, s ktorou sa operuje v priebehu 
riešenia problému, by mala byť explikovaná a formulovaná na úrovni 
propozície. Tým spôsobom by sme boli schopní určiť jej hodnotu, 
počítať s jej istotou a podľa vlastností, ktoré obsahuje, určiť jej prepo- 
jenosť alebo nekompatibilitu s iným dostupným poznaním. To zna- 
mená, že výsledky procesu prieskumu problémového priestoru by 
mali byť aplikované na proces usudzovania tak, že môžu viesť k arti- 
kulácii návrhu riešenia problému, ktorý bude mať charakter zdôvod- 
nenej a falzifikovateľnej hypotézy. Toto je ideálna podoba 22 priebehu 
riešenia problému a generovania testovateľnej hypotézy o jeho riešení. 

Riešenia problému však nie vždy prebiehajú v ideálnej podobe. 
Niekedy nemusí byť dostupný úplný nadhľad nad celým problémo- 
vým priestorom a pohyb priestorom môže mať stupňovitý charakter 
(niekedy dokonca vedie aj cez vzdávanie sa predchádzajúcich urče- 
ných predpokladov, takže čiastočne aj v opačnom smere oproti prvot- 
nému cieľu). Tiež nie vždy sú úplne explikované všetky poznatky - 
buď predchádzajúce, či tie novo zistené - čo znamená, že proces mô- 
že mať aj iný priebeh. V riešení sa často subjekt opiera o také metó- 
dy, akými sú pokus a omyl. Generovanie hypotézy sa tiež často pripi- 
suje aj takej vlastnosti subjektu, akou je náhľad {preniknutie, ang. in- 
sight ). V týchto prípadoch má návrh riešenia len formu pracovnej 


21 Na vzťah evidencie a poznania existujú rôzne názory. Quine (1969:75) napríklad, 
obmedzuje evidenciu na stimuláciu vnemových receptorov. Podľa tohto prístupu, 
poznanie nie je vždy verbálne spracovateľné. Z opačnej strany stojí Camapova 
(1950:21 1) požiadavka totálnej evidencie, ktorá musí byť dostupná ako základ urče- 
nia miery konfirmácie (pozri tiež, Hempel, 1965:63 - 7). Požiadavka formulovania 
totálnej evidencie v termínoch poznania smeruje k stotožneniu totálnej dostupnej 
evidencie (E) s totálnym dostupným poznaním (K): E = K. Dnešné diskusie k otáz- 
ke, či identifikovať evidenciu exkluzívne s mentálnymi stavmi {cf. Conee & Fel- 
dman [2004]; postoj známy ako „ the Phenomenal Conception of Evidence “) alebo 
evidencia a poznanie majú propozičný charakter, pokračujú. Podľa extemalistického 
stanoviska Williamsona, evidencia sa vždy skladá zo všetkých a jedine tých propo- 
zícií, ktoré subjekt pozná a poznanie treba chápať ako propozičné poznanie, čo je 
prístup, ktorý umožňuje verejný charakter vedy, ktorá by nemala byť ani zjednote- 
ním, ani prienikom evidencie jednotlivých vedcov (cf. Williamson, 2000:Ch 9). 

22 Cf. Halas, J. (2015). 

( preliminárnej ) hypotézy. Pracovná hypotéza umožňuje a posúva ďa- 
lej prieskum problémového priestoru a môže umožniť zistenie nových 
relevantných poznatkov. Nové poznatky zasa môžu dať pevnejší pod- 
klad pre zjemnenie prechodnej, pracovnej hypotézy riešenia. Pre- 
chodné kroky - i keď nie sú dané v úplne prehľadnej a propozičnej 
forme - môžu zabezpečovať pohyb problémovým priestorom. Do- 
siahnutie výsledku na základe týchto pokusov by malo umožňovať ar- 
tikuláciu hypotézy riešenia problému korešpondujúcu so spomenutou 
ideálnou podobou riešenia. V tomto zmysle je dosiahnutie cieľa buď 
náhodné a neprehľadné, alebo sme schopní sformulovať testovateľnú 
hypotézu o riešení problému. 

Lineárny a nelineárny pohyb problémovým priestorom 

Riešenie problému sa niekedy ukazuje ako lineárny postup - cez 
sukcesívne kroky. V prípade lineárne riešiteľného problému predsta- 
va o riešení zahŕňa celkový priestor od registrovaného úseku po cie- 
ľový stav riešenia a každá z nadväzujúcich častí je kumulatívne závis- 
lá na riešení predchádzajúceho kroku. 

Problém môže vyžadovať aj nelineárny pohyb problémovým prie- 
storom. Riešenie častí prebieha navzájom nezávisle, viacerými nezá- 
vislými cestami (metódami) dôležitými pre finálne dosiahnutie cieľa 
- cez riešenie viacerých pod-problémov, nie nutne podľa poradia v 
procese celkového riešenia. V tomto prípade sa obmedzenia na kaž- 
dom z jednotlivých problémových úsekov (pod-problémov) môžu, 
aspoň v tých parciálnych úsekoch, podobať na riešenie lineárnym po- 
stupom. Až spolu, s ohľadom na celkové riešenie, môžu jednotlivé 
parciálne riešenia vytvárať druh komplexného problémového priesto- 
ru (alebo priestoru pod-problému). Tento prípad môžeme ilustrovať 
kolektívnou úlohou, pri ktorej sa každý z parciálnych riešiteľov za- 
oberá jednotlivým problémovým úsekom. Riešenia každého z úsekov 
sa nemusia dostávať v presnom poradí nutnom pre riešenie komplex- 
ného problému a môžu byť dosiahnuté nezávisle od riešenia iných 
jednotlivých častí. 

Hypotetický charakter návrhu riešenia problému 

Návrh riešenia problému by mal byť vyjadriteľný ako hypotéza. 
To znamená, že by sa mal dať predstaviť (a v ideálnej podobe byť 

spracovateľný) v inferenčnej forme. Riešenie každého pod-problému 
by malo byť predstavené v rámci celkového riešenia v tranzitívnej 
forme: antecedent každej problémovej sekvencie by predstavoval po- 
čiatočné podmienky riešenia pod-problému, kým jeho riešenie kon- 
zekvent. V ďalšom kroku by konzekvent predchádzajúceho kroku fi- 
guroval ako antecedent nasledujúceho atď. Záver tohto hypoteticko- 
inferenčného reťazca by v konzekvente mal dosahovať cieľový stav 
riešenia problému, kým konjunkcia všetkých antecedenčných, pred- 
chádzajúcich stavov by predstavovala podmienky jeho dosiahnutia. 

Pôvod problémového úseku a typológia problémov 

Pôvodov problémových úsekov a ich druhov môže byť viacero s 
ohľadom na ich charakteristické vlastnosti - s ohľadom na typ prob- 
lému alebo jeho veľkosť ( resp. zložitosť úseku alebo celkového prob- 
lémového priestoru). Napríklad, Ash et al. (2009), opierajúc sa o prá- 
cu Weisberga a Albu (1981), zhŕňajú tieto druhy prekážok: 

a) prekážku závislú na neadekvátnej reprezentácii, zle odhadnu- 
tom počiatočnom stave problému ako neadekvátne identifiko- 
vanej prekážke (zaseknutí, obstaclé) podľa iniciálnej predstavy, 

b) prekážku pre nedostatok poznania ( neúplnosť predstavy o rie- 
šení) alebo 

c) prekážku pre veľký priestor prehľadávania (, search space). 

Prekážka a) neadekvátnej reprezentácie - a ktorej pôvodom nie je 

ani b), vlastne otázka poznania, ani c), otázka veľkosti priestoru - 
bráni dosiahnutiu cieľového stavu a môže sa zakladať na zlom odha- 
de a hodnotení problému vedenom predchádzajúcou skúsenosťou. 
Prekážka b) týkajúca sa poznania ( knowledge obstaclé ) je vlastne ná- 
sledkom nedostatku relevantných informácií v prípade prehľadného 
alebo dosiahnuteľného priestoru problému. Prekážka c) týkajúca sa 
veľkosti priestoru prehľadávania ( search space obstaclé) sa vyskytu- 
je vtedy, keď je priestor príliš veľký vo vzťahu ku kapacite efektívne- 
ho spracovania informácií. 

Jeden a ten istý problém môže byť ohodnotený ako ľahký í alebo 
ťažký í vzhľadom na to, ako je predstavený v termínoch zahrnutých v 
našich poznatkoch (Kotovsky, 2003). Hodnotenie zložitosti problému 
sa môže zakladať: na počte elementov, ktoré treba zohľadniť; na poč- 
te podmienok v hierarchickom poradí potrebných na celkové riešenie 


32 



problému; na prehľadnosti a aktuálnej znalosti o relačnej štruktúre 
medzi elementmi, vlastne, vzájomnej závislosti a prepoj enosti ele- 
mentov; na časovej náročnosti na jeho spracovanie a/alebo exekúciu 
jeho riešenia; na dispozícii vedľajších prostriedkov, ktoré určujú jeho 
spracovanie (napríklad finančných, organizačných...) a pod. 

Nevyhovujúci úsek, prekážku ako časť problémového priestoru, 
môžeme aj jemnejšie vymedziť ako priestor nevyhovujúceho úseku 
alebo priestor prekážky. Tento priestor zahŕňa všetky relevantné po- 
znatky priamo súvisiace s jeho identifikáciou. Predstavuje pod- 
priestor problémového priestoru a je determinovaný druhom (typom) 
alebo zložitosťou samotnej prekážky (alebo prekážok). 

Úsek sa môže objaviť v riešiteľovej reprezentácii priestoru problé- 
mu v nedostatočne adekvátnom (relevantnom) poznaní priestoru (do- 
nútili knowledge, priestor poznatkov) a v nedostatočnom poznaní vzá- 
jomnej nadväznosti elementov priestoru problému, v nepresnom po- 
znaní cieľa, atď. Úsek môže byť jednoduchý alebo komplexný (buď 
závislé prepojený z viacerých problematických miest, alebo poskladaný 
z viacerých nezávislých úsekov, ktoré tvoria širší priestor úseku). 

Ďalšia dôležitá vec môže byť, že v samotnej reprezentácii riešenia 
nie je dostatočne dobre zachytený aspekt priestoru, ktorý sa netýka 
samotnej reprezentácie riešenia, ale skôr jeho exekúcie, vlastne výko- 
nu riešenia ako následku predtým konceptuálne reprezentovaného 
spôsobu riešenia a sformulovanej hypotézy o riešení. Na riešenie 
problému sa preto dá pozerať ako na proces, ktorý môže prebiehať na 
viacerých úrovniach. Problém môže byť alebo mať svoju abstraktnú 
časť vtedy, keď sa jeho riešenie odohráva na konceptuálnej alebo 
všeobecnej úrovni. 

Problém sa tiež môže skladať aj z niekoľkých úrovní cieľov, pričom 
každá z úrovní môže vyžadovať separátny postup. V tomto prípade ide 
o druh komplexného riešenia problému, pričom jedna úroveň môže byť 
konceptuálneho charakteru a týkať sa všeobecnej úrovne riešenia urči- 
tého typu problému, kým ďalšia úroveň sa môže týkať aplikácie do- 
siahnutého všeobecného poznania riešenia na konkrétny jednotlivý prí- 
pad a samotnej exekúcie konceptuálne predstaveného riešenia (hypoté- 
zy o riešení). Problémový úsek môže mať v tomto prípade viacero 
tvárí: jednu na úrovni formovania predstavy o riešení a druhá môže 
vznikať vo forme prekážky pri samotnej exekúcii riešenia alebo testo- 

vaní (predtým na konceptuálnej úrovni predstaveného) riešenia prob- 
lému (hypotézy o riešení). Treba dodať, že testovanie len na konceptu- 
álnej úrovni, má skôr podobu myšlienkového experimentu. 

Nevyhovujúci úsek (prekážka) determinuje povahu problému, kto- 
rý sa rieši. Takto determinuje aj poznanie problémového priestoru. Na 
jednej strane príčina nevyhovujúceho úseku môže byť interného cha- 
rakteru, vzhľadom na vlastnosti riešiteľa: z dôvodu nedokonalosti je- 
ho celkového a nie vždy explicitného predchádzajúceho poznania 
(alebo poznania samotného priestoru problému), jeho statických 
vlastností (poznanie faktov a pojmov). Na druhej strane, príčinou ne- 
vyhovujúceho úseku môžu byť aj dynamické vlastnosti riešiteľa: ide o 
jeho schopnosť používať neexplicitné (implicitné) poznanie (kam by 
sme mohli zaradiť aj jeho skúsenosť, osobnú zručnosť, schopnosti 
predovšetkým prispôsobovania sa jednotlivým okolnostiam). 

Problémový úsek môže vzniknúť v dynamickom prostredí, pri zme- 
ne (vonkajších) okolností počas samotného procesu riešenia, kým re- 
prezentácia jeho riešenia na konceptuálnej úrovni môže byť určená len 
predchádzajúcou reprezentáciou priestoru riešenia, ktorá nie je prispô- 
sobená novým okolnostiam. Pramene úseku môžu byť externé s ohľa- 
dom na konateľa riešenia (ako napr. priebežná revízia externou agentú- 
rou dotovaného rozpočtu na riešenie určitého problému a pod.). 

Riešenie problému môže rovnako prebiehať aj kombináciou po- 
hybu na viacerých úrovniach, napríklad keď zbieranie dát, skúšanie 
alebo vizuálne pomôcky predstavujú prostriedok na vytvorenie úpl- 
nejšej reprezentácie problému alebo umožňujú posun k riešeniu 
problému. 

Riešenie problému môže byť správne reprezentované, ale okolnos- 
ti jeho exekúcie môžu byť náročné, neefektívne alebo neúčelné 
vzhľadom na iné požiadavky, napr. vzhľadom na prvotný zámer, kto- 
rý pred návrhom riešenia situoval riešenie problému ako potenciálne 
želané riešenie. Príčiny rozporu medzi konceptuálnym riešením a je- 
ho exekúciou môžu pochádzať z dynamických vlastností alebo typu a 
zložitosti konkrétneho problémového priestoru alebo aj náročnosti 
vykonania riešenia. 

V prípade komplexných problémov sa problém skladá z viacerých 
problémových úsekov. Pod komplexným problémom ( complex problém 
solving ICPS/ tasks, kde ide predovšetkým o druh tzv. zle definovaných 

problémov) sa chápe taký druh problému, kde nie sú zachytené niektoré 
riešenia, ktoré zložitosť situácie (s ohľadom na ciele riešenia) vyžaduje. 
V tomto prípade riešenie problému ako zložitého celku vyžaduje po- 
stupné štruktúrovanie a reštruktúrovanie (vlastne stupňovité budovanie 
problémového priestoru). V ňom dosiahnuté prechodné riešenia vystu- 
pujú len pozvoľna, cez proces určovania vonkajších a vnútorných ob- 
medzení a navyše sa riešenie opiera o rozsiahly koipus poznania prie- 
storu (Seitamaa-Hakkarainen, 2000). Termín dizajnovanie problému 
( problém designing ) je zaužívaný práve pri riešení komplexných prob- 
lémov. V rámci dizajnovania sa riešiteľ opiera o prvotné zámery a vy- 
tvára plán postupu s ohľadom na akýsi prototyp finálneho produktu. 
K cieľu dochádza postupne cez prechodné kroky riešenia problému 
pomocou štruktúrovania a reštruktúrovania prvkov obsiahnutých v plá- 
ne, ktorý by mal umožniť pokrok v predstavenom problémovom prie- 
store. Vytvorenie úspešného plánu (plánu, ktorý reťazí prechodné stavy 
k cieľovému) umožňuje prechod k výkonnému priestoru, výkonu rieše- 
nia, resp. finálnemu produktu. 

Rovnako ako pri problémoch s viacerými navzájom závislými rie- 
šiteľmi, pri komplexných problémoch sa mení aj klasická lineárna 
predstava o charaktere problémového priestoru. Takýto problémový 
priestor sa najčastejšie predstavuje ako dynamický interaktívny model 
viacerých, vo väčšej alebo menšej miere prepojených a parciálne zá- 
vislých dynamických pod-priestorov ( komplexného ) problémového 
priestoru (ako aj druhov a dosahov začiatočného poznania, vyžadujú- 
cich korekciu a zmenu) s väčším počtom aktívnych, buď subordino- 
vaných (hierarchických, hybridných), alebo lineárne usporiadaných 
riešiteľov (alebo blokov určených pre organizáciu, komunikáciu me- 
dzi blokmi a na celkový výkon riešenia) , 23 

Tento prístup (aspoň v niektorých svojich častiach) korešponduje 
a je porovnateľný s kooperatívnym (multi-agentovým) spôsobom rie- 
šenia problému (ako sa to dnes robí v rámci kognitívnej psychológie a 
Al), resp. distribuovaným riešením (Agen t- Orie n ted Problém Solving; 
dnes termín Multi-Agent Systems poukazuje na všetky druhy multiple 
semi-autonomous components). V tomto prípade sa od konateľa (ale- 
bo konateľov, agentov) vyžaduje interakcia s okolím a schopnosť pri- 


23 Pozri napr. Liu (2001) a Liu et al. (2010). 

spôsobovania a modifikovania podmienok, správania a stratégie po- 
čas procesu riešenia problému. V kooperatívnom prístupe k riešeniu 
(komplexného) problému sa predpokladá, že jednotliví riešitelia alebo 
členovia tímu riešiteľov konajú samostatne a majú rozličné ciele. 
Predpokladom je, že riešitelia majú schopnosť dynamicky sa prispô- 
sobovať a koordinovať svoje aktivity a kooperovať s inými členmi 
tímu a že samotné riešenie neprebieha samostatne, v zmysle paralel- 
ne a nezávisle, ale koordinovane. V kooperatívnych distribučných 
riešeniach sa komplexný problém dekomponuje na prvky pod- 
problémov korešpondujúce s kapacitou kolektívu, prebieha autonóm- 
ne riešenie týchto prvkov a odpovede sa kumulujú do syntetickej 
formy a vedú k jeho komplexnému riešeniu. 24 

Komplexné problémy, ako aj problémy, ktoré vyžadujú koopera- 
tívne riešenia, (tým, že ich zložitosť predpokladá náročnosť formova- 
nia adekvátneho riešenia) sa zvyčajne zaraďujú medzi zle definované. 
Vyžadujú dizajnovanie (plánovanie) spôsobu ich riešenia a dyna- 
mickú predstavu o dosiahnutí ich prechodných a možných riešení. 
Niektorí autori si myslia, že môžeme rozlišovať dva druhy komplex- 
ných problémov, pretože nie všetky nutne musia patriť medzi zle de- 
finované problémy (a ich samotná zložitosť nemusí predpokladať ná- 
hodný a neželaný prechod problémovým priestorom alebo dynamickú 
zmenu problémovej situácie). 25 V tomto zmysle niektoré komplexné 
problémy môžeme chápať aj ako riešenie kooperatívnej úlohy sklada- 
júcej sa z pod-úloh. 


PROBLÉMOVÝ PRIESTOR 

Pôvodný spôsob predstavovania informačného procesu riešenia 
problému u Newella a Šimona zahŕňal elementy týkajúce sa toho, ako 
si riešiteľ predstavuje priestor, v ktorom prebieha riešenie problému. 

Problémový priestor (alebo problémová doména', problém doma- 
in, domain space, problém space) je oblasť, ktorá vyžaduje prieskum 
(, search ) pri riešení problému. V rámci A1 problémový priestor zahŕňa 


24 Wooldridge (2002:Ch. 9). 

25 Wenke & Frensch (2003:90). 

všetky informácie, ktoré definujú problém, spôsoby konania v daných 
okolnostiach a obmedzujúce podmienky >, ktoré určujú jeho riešenie a 
ktoré sú zároveň súčasťou problému. 

Slovník kognitívnej psychológie problémový priestor interpretuje 
ako mentálnu predstavu (alebo ako model problému ), 26 ktorá zahŕňa 
všetky > možné stavy, ktoré riešiteľ môže mentálne konštruovať (sym- 
bolicky alebo verbálne, začínajúc počiatočným stavom, vrátane všet- 
kých prechodných a cieľového stavu) použitím dostupným operáto- 
rov (funkcií umožňujúcich prechod z jedného stavu na ďaši). Problé- 
mový priestor sa takto skladá z nasledujúcich elementov: 

• množiny stavov poznania (opis počiatočného stavu; opis cieľové- 
ho stavu, ktorý treba dosiahnuť; opis prechodných stavov); 

• množiny operátorov (kontrolovateľných aktivít, pravidiel, napr. 
pravidiel usudzovania a pod.), ktoré umožňujú prechod z jedného 
stavu poznania k ďalšiemu', 

• spiatočnej, lokálnej informácie o ceste, ktorou niekto momentálne 
disponuje počas prechodu problémovým priestorom (e.g., the cur- 
rent knowledge state and how one got there; backtracking ); 

• obmedzení a požiadaviek, ktoré regulujú prechod problémovým 
priestorom a redukujú počet možností pre nadväzovanie krokov. 
Obmedzenia a požiadavky determinujú (medzi stavmi poznania) 
výber prechodných stavov, vlastne trasu obmedzujúcich podmie- 
nok ( path constrants ). 27 

Niektoré formulácie pod problémovým priestorom zahŕňajú všetky > 
možné ciele a cesty, potenciálne naviazané na daný problém, ktoré sú 
známe riešiteľovi. Riešenie určitého problému, samozrejme, nemusí 
byť zachytené v problémovom priestore riešiteľa, čo závisí od rôz- 
nych faktorov, akými sú jeho spôsob definovania problému, očakáva- 
né ciele alebo nedostatok adekvátnej metódy riešenia. 

Riešenie problému by sa dalo konceptuálne zachytiť ako proces 
prehľadávania ( search ) problémového priestoru s účelom nájsť takú 
trasu od iniciálneho stavu poznania (riešiteľovej interpretácie prvotne 
danej informácie) k cieľovému stavu (želanému riešeniu alebo cieľu 


26 Bassok á Novick (2004:322). 

27 Newell & Šimon v pôvodnej verzii nepodávajú obmedzenia ako jeden z elemen- 
tov procesu riešenia problému. 

trasy). Ide o takú postupnosť operátorov, ktorá iniciálny stav trans- 
formuje do cieľového stavu v súlade s trasou určenou obmedzujúcimi 
podmienkami. Napríklad, ak ide o oblasť dopravy, stavy môžu pred- 
stavovať mestá a operátory môžu byť všetky priame spôsoby dopravy 
medzi mestami. Metóda riešenia problému je výsledok procedúry 
hľadania riešenia, resp. funkcia (postupnosť v chode operátorov), kto- 
rá projektuje východiskový stav do cieľového stavu. 

Klasický príklad, ktorý by mal ilustrovať štruktúru problémového 
priestoru, interpretovanú v uvedených termínoch, predstavuje logická 
hra Hanojská veža ( Obrázok 1). V hre máme podstavec s tromi tyč- 
kami. Na prvej tyčke sú tri prstence rozličných veľkostí, poskladané 
jeden na druhom podľa veľkosti. Úlohou je presunúť prstence z jed- 
nej tyčky na inú s výsledkom, ktorý zachová ich prvotné poradie. Pri- 
tom treba dodržať nasledujúce pravidlá: a) v jednom ťahu je možné 
premiestniť iba jeden prstenec; b) väčší prstenec nesmie byť nikdy 
položený na menší. 

Obrázok 1 

Na Obrázku 1 môžeme rozlíšiť uvedené časti problémového prie- 
storu na príklade Hanojskej veže: počiatočný stav (krok 1); jeden 

z prechodných stavov, (kroky 2 - 26); cieľový stav (krok 27); aktuál- 
ny poznatkový stav môže byť poloha v akomkoľvek bode procesu. Ak 
predpokladáme, že aktuálny stav je napríklad v kroku 9, a ak riešiteľ 
došiel do kroku 9 cez krok 5, to poznanie mu umožňuje cestu späť 
(. backtracking ) pri pokuse, ktorý neumožní želaný výsledok. Tri ope- 
rátory v tomto probléme sú pohyb každého z troch prstencov z jednej 
tyče na inú. Ohraničenie (obmedzenie, ang. constrainť) - a) v jednom 
ťahu je možné premiestniť iba jeden prstenec; b) väčší prstenec ne- 
smie byť nikdy položený na menší. 

K tradičnej deľbe Newella a Šimona uvedieme dva ďalšie elementy: 

• abstraktný priestor (alebo priestor plánovania; planning space, 
abstraction space) - časť problémového priestoru, ktorá sa skladá 

z abstraktných reprezentácií výkonného priestoru operátorov 

28 

a stavov' a 

• priestor výkonu riešenia problému (execution space, base space, 
concrete space, ground space), vlastne časť problémového prie- 
storu, ktorú tvoria operátory korešpondujúce s externými úkonmi, 
ktoré riešiteľ vykonáva pri konkrétnej aplikácii abstraktného rie- 
šenia problému. 29 

Existujú určité terminologické a prvkové nezrovnalosti medzi tým, 
ako riešenie problému vysvetľuje kognitívna psychológia a ako sa 
formuluje v rámci, povedzme, lingvistiky alebo umelej inteligencie. 
V rôznych vedeckých disciplínach nájdeme špecifické účelové for- 
mulácie reprezentácie problému, ktoré sú nie vždy celkom totožné 
(s ohľadom na rozdiel v disciplínach a ich účeloch), 30 ale je čoraz prí- 
tomnej šia snaha pozerať sa na tieto pokusy z interdisciplinárneho po- 
hľadu a nachádzať ich porovnania. 31 

Pokúsime sa predstaviť charakteristiky pojmov, ktoré sme uviedli 
a upútať pozornosť na to, ako sa dnes tieto výrazy v rôznych disciplí- 
nach používajú. 


28 Knoblock (1990). 

29 Koedinger & Anderson (1989). 

30 Detailný prehľad rôznych spôsobov reprezentácie, filozofických alebo logických, 
nájdeme v Sowa (2000). 

31 Napr. Tliagard (2005:1 1) porovnáva mentálne reprezentácie s dátovou štruktúrou. 
program: data structures + algorithms = running programs; Mind: mental repre- 
sentations + computational procedures = thinking.“ 

Objektívny a subjektívny problémový priestor 

V literatúre nachádzame rôzne definície problémového priestoru, 
nie vždy totožné a nie všetky rovnako konzistentné. Väčšinou pochá- 
dzajú z poznania akéhosi ideálneho stavu. To nie je najvhodnejšie 
riešenie, keďže v ideálnom stave, ktorý už počíta so stavom dosiahnu- 
tého cieľa, problém tým, že už má predstavené riešenie, stráca svoj 
štatút a prestáva byť problémom ( dobre definovaný problém nepred- 
stavuje žiadny problém na konceptuálnej úrovni). Z tohto dôvodu bu- 
deme rozlišovať objektívny (externý) a subjektívny (interný) problé- 
mový priestor. 

Pri úplnej, ideálnej reprezentácii problémového priestoru, ob- 
jektívny (externý) problémový priestor obsahuje všetky možné pre- 
chodné stavy (čiže vrátane aj tých alternatívnych ). 32 V tomto prípade 
sa riešenie problému dosahuje redukciou na hľadanie jednej (opti- 
málnej alebo podľa preferenčných kritérií žiaducej) cesty dosiahnutia 
cieľa (zo všetkých možných zmapovaných, umožnených úplnou 
predstavou o priestore). 

Riešenie problému je proces. Riešiteľ sa, dosahujúc určitý pre- 
chodný stav počas pohybu problémovým priestorom, prispôsobuje 
novým okolnostiam. Nemusí mať úplné, ale iba čiastočné poznanie 
priestoru, ktorým sa pohybuje - nemusí mať zmapovaný úplný pre- 
chod stavmi k cieľu. Zároveň počas prechodu nemusí byť schopný 
porovnávať alternatívne možné stavy. V tomto prípade ide o subjek- 
tívny ( interný ) problémový’ priestor, nadväzujúci len na aktuálnu 
predstavu riešiteľa o riešení, počas samého procesu riešenia. Toto po- 
znanie problémového priestoru sa týka len dosiahnutého, aktuálneho 
kroku riešenia, ktorý naďalej budeme definovať ako (aktuálnu) repre- 
zentáciu problému. K priestoru zachytenému subjektívnou aktuálnou 
reprezentáciou riešenia problému je riešiteľ nútený (počas pohybu 
problémovým priestorom, tak ako si ho v každom určitom prechod- 
nom stave predstavuje) pridávať ďalšie nové stavy, zhodnocovať ná- 
sledky a efektivitu použitých operátorov a zároveň opakovane kori- 
govať predchádzajúce predstavy o problémovom priestore až do do- 
siahnutia objektívneho priestoru problému. 


32 V AI sa pre tento prípad používa termín riešenie konfigurácie ( the configuration 
solutiori), ale aj termín model problému. 

Dôležité je dodať aj to, že pojem objektívny problémový priestor 
navodzuje dojem, akoby problém objektívne existoval v externom sve- 
te. Podľa nás skôr môžeme hovoriť, že ide o názov pre predstavu, kto- 
rou sú prepojené všetky prechodné stavy dosiahnutia riešiteľovho cieľa 
vzhľadom na jeho skutočné okolnosti. Objektívny priestor by sa riešite- 
ľovi mal ukázať až pri dobre sformulovanom probléme a dosiahnutí 
cieľového stavu bez prekážok. Táto transformácia subjektívneho do ob- 
jektívneho priestoru vlastne korešponduje s transformáciou problému 
na úlohu (čo je téma, ku ktorej sa o chvíľu vrátime). 

Metóda, vo filozofickom zmysle, by mala mať akúsi neutralitu 
vzhľadom na okolnosti riešenia kon kr étneho problému a mať vlast- 
nosti všeobecnej platnosti. Zároveň by mala byť prepojená aj s vy- 
svetľujúcou funkciou a dať odpoveď na otázku Prečo...?, a nielen na 
otázku Ako sa určitý cieľ dá dosiahnuť. Za rovnakých podmienok by 
metódy riešenia problémov (tým, že majú byť neutrálne vzhľadom na 
okolnosti a abstraktné) mali byť totožné. Typ problému by mal určo- 
vať druh metódy. Zatiaľ uvedieme len dve pripomienky k objektívnej 
existencii problému. 

Po prvé, k rovnakému cieľu sa často môžeme dostať viacerými 
cestami. Čím je problém komplexnejší, tým môže byť väčší aj počet 
spôsobov jeho dosiahnutia. V tom prípade budeme mať veľa metód 
pre rovnaké okolnosti (a tým aj množstvo alternatívnych spôsobov 
vysvetlenia, atď.). 

Po druhé, počet spoločných prvkov objektívneho a subjektívneho 
priestoru je závislý od toho, ako je riešiteľ schopný zadefinovať aktuál- 
ny problémový priestor. Metóda riešenia problému alebo trasa dosiah- 
nutia cieľa sa môže rozlišovať tým, že trasu môžu určovať iné okolnosti 
vzhľadom na charakter riešiteľovho (subjektívneho) problémového 
priestoru (s ohľadom na iniciálny alebo aktuálny stav, dostupné operá- 
tory alebo požiadavky a ohraničenia). Napr. obmedzujúce požiadavky 
„nájsť len tú najrýchlejšiu “ alebo „nájsť len tú najkratšiu “ (najlacnej- 
šiu, najelegantnejšiu a pod.) cestu, dajú celkom iné výsledky. 

Ak je trasa pri komplexnejších problémových situáciách vo výsled- 
ku jedinečná, budeme v tom prípade chápať postup dosiahnutia cieľa 
(metódu) ako jedinečný pre každý postup zvlášť a pre každú, aj tú naj- 
menšiu zmenu v podmienkach? Čím je problém komplexnejší, tým má 
menšiu kapacitu zovšeobecňovania a abstrahovania postupu jeho pre- 

konania. Pre zložité úlohy by sme dostávali na konci jedinečný opis po- 
stupu, ktorý by, aj v diskrétne rozličných okolnostiach, nemal kapacitu 
znovupoužiteľnosti. Takýmto spôsobom, vlastne proliferáciou počtov 
metód, by sa pojem metódy devalvoval - jednorazové metódy by už 
abstraktný štatút nemali a ťažko by sme ich vôbec zaradili medzi metó- 
dy teoreticky platné a s vysvetľujúcou kapacitou, vzhľadom na ich 
efektivitu. Tieto úvahy sa pokúsime dodatočne analyzovať neskôr, keď 
budeme rozoberať otázku univerzality a znovapoužiteľnosti spôsobov 
riešenia problému (resp. spôsobov použitia metódy). 


PROBLÉMOVÝ PRIESTOR V TERMÍNOCH POZNANIA - 
REPREZENTÁCIA 

Problémový priestor sa dnes zvyčajne označuje v termínoch pozna- 
nia ako reprezentácia problému , 33 Ide o spôsob, akým je poznanie pou- 
žité na podchytenie problémového priestoru. U Newella a Šimona 
problémový priestor (priestor, v ktorom sa riešiteľ pohybuje počas pre- 
hľadávania) predstavuje množinu všetkých stavov, ktoré vychádzajú zo 
začiatočného stavu a predstavujú transformácie počiatočného stavu po- 
znania na základe použitých operátorov. Táto definícia nemusí byť dos- 
tatočne výstižná pre reprezentáciu problému, pretože každý pohyb 
problémovým priestorom môže meniť predstavu o riešení problému a 
vytvárať inú množinu (inú reprezentáciu problému). Preto sme problé- 
mový priestor definovali ako aktuálny stav poznania, vlastne aktuálnu 
reprezentáciu problému. Táto zároveň nemusí inkorporovať aj skutočné 
dosiahnutie cieľa, resp. riešenie problému. Bude sa týkať iba aktuálnej 
predstavy riešiteľa o spôsobe dosiahnutia cieľa . 34 


33 Poznanie priestoru (domény) problému; doména poznatkov; priestor poznania; 
reprezentácie problému', ang.: domain knowledge, biowledge space, alebo prob- 
lém representation biowledge... Rovnako Kaplan & Šimon (1990) definujú repre- 
zentáciu jednoducho ako problémový priestor, kým zmenu v reprezentácii ako 
zmenu problémového priestoru. 

34 Tento termín budeme chápať ako subjektívny problémový priestor, na rozdiel od 
objektívneho, ktorý je prítomný pri dobre definovaných problémoch, pri ktorých 
vieme podať opis problémového priestoru (ako v prípade, keď je cieľ už dosiah- 
nutý, resp. pri retrospektívnom opise priestoru). 

Reprezentácia humánneho riešiteľa, na rozdiel od strojového spô- 
sobu riešenia problému, ktorý počíta len s explicitným poznaním , bu- 
de zahŕňať aj neexplicitné poznanie, týkajúce sa, okrem iného, aj 
symbolického alebo motorického správania riešiteľa. Problémový 
priestor, napríklad pre programátora, vyžaduje explikované prvky po- 
znania. Pri konaní v problémovej situácii humánneho riešiteľa sa po- 
číta s jeho kognitívnymi vlastnosťami a opieraním sa o oveľa širšie 
pole poznania, schopností a spôsobu správania. 

Hľadanie reprezentácie sa týka výberu alebo konštrukcie vhodné- 
ho kandidáta reprezentácie a vyhodnotenia jeho použiteľnosti. Preto 
reprezentácia problémového priestoru alebo priestoru riešenia má sta- 
tické a dynamické komponenty. Statické komponenty (alebo deklara- 
tívne poznanie) sa týkajú faktuálneho poznania a pojmov, kým dyna- 
mické komponenty (alebo procedurálne poznanie) zahŕňajú zručnosti, 
schopnosti, procedúry a činy atď . 35 Procedurálne poznanie sa niekedy 
označuje ako „poznanie, ako urobiť niečo“, kým deklaratívne ako 
„vedieť, že“ je, napríklad, že Bratislava je severnejšie než Záhreb. 

Tieto dva komponenty predstavujú podklad, na ktorom sa vytvára 
nielen identifikácia problému, ale aj reprezentácia určitého problé- 
mového priestoru . 36 Základnou úlohou na ceste k riešeniu problému 
je nájsť správny spôsob , ako problém predstaviť v statickom a dyna- 
mickom zmysle - ako vytvoriť adekvátnu reprezentáciu (predstavu) 
problému a cestu, ktorá vedie k jeho riešeniu. 

Elementy problémového priestoru môžeme teraz interpretovať 
s ohľadom na spôsob, akým tento priestor reprezentujeme. Elementy 
budú: 


35 Demarkácia pochádza od Rylea (1949): „ knowing how“ {procedurálne poznanie) 
a „knowing thcit“ ( deklaratívne poznanie). McNamara (1994) deklaratívne pozna- 
nie delí na analógne (vizuálne, priestorové, auditívne, čuchové, chuťové, taktilné 
a motorické) a symbolické (propozičné). Premostenie medzi deklaratívnym po- 
znaním a správaním tvorí produkčné (procedurálne) poznanie, ktoré predstavuje 
pravidlo konania na základe splnenej podmienky ( condition-action rule). 

’ 6 Ramirez & Cooley, (1997:43): „Knowledge can háve many facets, but it is basically 
constituted by státie components, called concepts or facts, and dyncimic components, 
called skills, abilities, procedures, actions, etc., which together allow generál cognition, 
including all different processes typically associated to it, súch as perceiving, distin- 
guishing, abstracting, modelling, storing, recalling, remembering, etc., which are part 
of three primary cognitive processes: leaming, understanding and reasoning.“ 

36 Jackson, (2001); Ramirez & Valdes (2012). 

• riešiteľovo pochopenie základného stavu problému (vrátane pred- 
chádzajúcej skúsenosti s elementmi obsiahnutými v probléme); 
predstava o prechodných stavoch ; riešiteľovo pochopenie cieľové- 
ho stavu, ktorý chce dosiahnuť; 

• aktuálny stav, v ktorom sa riešiteľ nachádza; 

• množina dostupných operátorov, ktorými disponuje (alebo kro- 
kov; resp. aké postupy [spôsoby] treba podniknúť, aby sa umožnil 
prechod z počiatočného stavu k cieľovému stavu); 

• množina obmedzení, resp. ktoré kroky jeho riadenia sú povinné a 
ktoré nie sú povolené (alebo sa nedajú uplatniť pre dosiahnutie 
cieľa). 

Na základe týchto prvkov sa riešenie problému zakladá na pokuse 
nájsť cestu (jednu z ciest alebo najlepšiu, najkratšiu, najrýchlejšiu, 
najmenej náročnú, v istom zmysle najdokonalejšiu cestu... a pod.) od 
základného stavu problému (ako si problém riešiteľ na začiatku pred- 
stavoval) k cieľovému stavu (ako si riešiteľ na začiatku predstavoval 
cieľ riešenia). 


PRIESTOR POZNANIA, PROBLÉMU A RIEŠENIA 

Elementy poznania problémového priestoru je možné predstaviť si 
aj jemnejšie, ako špecifické druhy poznania s ohľadom na rolu v rie- 
šení problému, takže riešenie problému predstavuje dynamický pro- 
ces, v ktorom nemusí byť dopredu správne predstavená celková trasa 
riešenia. Na vytýčenie základných prvkov riešenia problému budeme 
rozlišovať (okrem už uvedeného pojmu problémový priestor ) priestor 
poznania, reprezentáciu problému a priestor riešenia. 

Priestor poznania 

Priestor poznania * 1 (alebo báza poznania', báza poznatkov, domé- 
na poznania) budeme brať ako celkové poznanie, ktorým riešiteľ dis- 


31 Raná terminológia expertných systémov používa termín báza poznania (vedo- 
mostná báza, báza poznatkov, knowledge base), neskoršie túto rolu preberá v 
rámci znalostného inžinierstva (Knowledge Engeneering ) tennín reprezentácia 
poznania ( Knowledge Representation), podľa „hypotézy reprezentácie poznania“ 

ponuje. Celkové poznanie (alebo poznanie, ktoré predchádza riešeniu 
problému) je predpokladom jasnej reprezentácie problému, potrebnej 
na rozvíjanie plánu riešenia, a tým aj prvým krokom úspešnosti jeho 
riešenia. 

Kľúčovú rolu pri riešení problému hrá predovšetkým tá časť cel- 
kového poznania, ktorá sa týka poznania relevantného pre vytvorenie 
predstavy o aktuálnom stave problémového priestoru. 

Priestor poznania je predpokladom pohybu priestorom problému a 
umožňuje správny spôsob analyzovania problematických okolností a 
určenia prvkov problému (identifikácia a definícia), ako aj vyme- 
dzenie v rámci celkového poznania toho relevantného poznania pre 
konkrétny problém. Na základe tohto priestoru prebieha generovanie 
elementov problémového priestoru a určenie jeho charakteru, veľko- 
sti a dosahu - predstava počiatočného stavu, prechodných krokov, 
cieľov, obmedzení a spôsobov riešenia problému. Preto ako kľúčové 
funkčné časti priestoru (predchádzajúceho) poznania môžeme rozli- 
šovať deklaratívne a procedurálne poznanie. V riešení problému je na 
vytváranie jeho správnej reprezentácie použitá len časť deklaratívne- 
ho a procedurálneho poznania, tá, ktorá patrí do relevantného pozna- 
nia potrebného pre riešenie. 

Deklaratívne poznanie sa chápe ako statické a zahŕňa faktuálne in- 
formácie uložené v pamäti riešiteľa. Toto poznanie nachádzame aj 
pod názvom deskriptívne poznanie alebo propozičné poznanie. Táto 
časť poznania obsahuje opis vecí, udalostí alebo procesov, ich vlast- 
nosti a nadväznosti medzi nimi. 

Na rozdiel od deklaratívneho poznania sa procedurálne poznanie, 
ako časť priestoru poznania, týka poznania spôsobov pohybu problé- 
movým priestorom a splnenia nejakej úlohy, vlastne spôsobov, ako 
vykonať kroky prechodu, transformácie, z jedného stavu problému na 
ďalší. Procedurálne poznanie sa niekedy interpretuje aj ako vlastnosť 
schopnosti manipulovania s poznaním na dosiahnutie cieľa. Do tejto 


(tlie knowledge representation hypothesis ) prvýkrát sfonnulované v Smith (1985): 
„Any mechanically embodied intelligent process will be comprised of structural 
ingredients that a) we as extemal observers naturally také to represent a proposi- 
tional account of tlie knowledge that tlie overall process exliibits, and b) inde- 
pendent of súch external semantic attribution, play a formal but causal and essen- 
tial role in engendering tlie behavior that manifests that knowledge.“ 

časti poznania patrí poznanie použitia operačných pravidiel (operáto- 
rov, štruktúr, schém, matríc), ktoré umožňujú prechod problémovým 
priestorom a väzbu jeho susediacich stavov, umožňujúcu transformá- 
ciu jedného stavu na ďalší. Táto kategorizácia sa dá zachytiť aj jem- 
nejšie, pričom by schémy (resp. štruktúry a matrice) boli takou pod- 
množinou procedurálneho priestoru, ktorá je nezávislá od inferenč- 
ných pravidiel (operátorov ). 38 

Formovaná (subjektívna) predstava o problémovom priestore ne- 
musí korešpondovať so skutočným (objektívnym) problémovým prie- 
storom. Ona len určuje riešiteľovu subjektívnu predstavu veľkosti 
problémového priestoru, vlastne priestor, v ktorom by sa riešiteľ po- 
hyboval počas pokusu o riešenie problému. Pri dobre definovanom 
riešení problému problémový priestor by mal byť časťou objektívne- 
ho problémového priestoru. V prípade viacerých možných trás rieše- 
nia jedného problému, i keď jednotlivá vybraná reprezentácia prob- 
lému môže byť správna, objektívny problémový priestor naďalej mô- 
že presahovať subjektívny problémový priestor. Pri zlej reprezentácii 
problému (zle odhalenom problémovom priestore) objektívny a sub- 
jektívny problémový priestor nebudú mať dostatok spoločných ele- 
mentov umožňujúcich dosiahnutie cieľa. 

Analýza problémového priestoru, reprezentácia problému 

a relevantné poznanie 

Priestor poznania je základom zachytenia alebo interpretácie 
problému. Priestor poznania môže obsahovať potrebné, ale aj vedľaj- 
šie či úplne irelevantné informácie pre konkrétny predmet. Priestor 
poznania treba chápať ako knižnicu, ktorá obsahuje klasifikačný poj- 
mový slovník, mená objektov a vlastností, relačné štruktúry (závislos- 
ti) medzi týmito pojmami a abstraktne predstavené spôsoby prechodu 
z jedného typu kroku k ďalšiemu, akými sú operátory alebo spôsoby 
usudzovania. V pozorovaní problémovej situácie sa objektom prira- 
ďujú pojmy ( interpretujú sa na základe identifikovaných vlastností) 
čerpané z knižnice poznania. 

Relevantné poznanie je tá časť priestoru poznania (celkového po- 
znania), ktorá sa počas analýzy problému ukazuje ako relevantná pre 


38 Valdes-Perez etal. (1993); cf. McNamara (1994:87y?). 

generovanie jasnej percepcie problémovej situácie a ktorá umožňuje 
identifikovať elementy problému ako evidentné súčasti poznania. Re- 
levantné poznanie nemusí korešpondovať s potrebnými poznatkami 
(„objektívne relevantnými poznatkami“) pre správne alebo efektívne 
riešenie problému 39 a so samotným priestorom riešenia problému 
(reprezentácia priestoru riešenia môže byť ešte neúplná). 

Rýchlosť a adekvátnosť výberu relevantného poznania sa môže 
rozlišovať u riešiteľov s ohľadom na vlastnosti priestoru poznania 
riešiteľa. V analytickej fáze určenia problému, keďže sa reprezentácia 
zakladá na predchádzajúcom poznaní, expert sa v identifikácii prob- 
lému orientuje rýchlejšie než nováčik. S väčšou istotou angažuje ele- 
menty poznania a adekvátne operátory potrebné na prechod problé- 
movým priestorom. Na druhej strane nováčik počas pohybu problé- 
movým priestorom a v pokuse o štruktúrovanie problému môže byť 
nútený ku korekciám alebo aj zmenám reprezentácie problému s 
ohľadom na neadekvátnu identifikáciu prvkov problému alebo výber 
operátorov, ktoré mu neumožňujú plynulý chod cez prechodné stavy 
problémovým priestorom. Poznanie priestoru riešenia vzniká až vte- 
dy, keď je problém dobre štruktúrovaný (definovaný). 

Relevantné poznanie determinuje predstavu o pohybe problémo- 
vým priestorom s ohľadom na aktuálny stav problému. Niektoré štú- 
die však zdôrazňujú, že v riešení problému je relevantné poznanie 
(také poznanie, ktoré sa týka informácie o aktuálnom stave problému) 
len časťou aktivovaného poznania. Aktivované poznanie zaberá 
značne širší priestor tým, že sa riešiteľ opiera nielen o informácie o 
aktuálnom stave, ale aj o minulé a príbuzné skúsenosti, vlastne o in- 
formácie o predchádzajúcej úspešnosti (. history-of-success informa- 
tion) použitia špecifických operácií pri predstavovaní nasledujúcich 
krokov . 40 Napr. navigovanie lode v každom bode pozdĺž cesty je 
ovplyvnené aktuálnym okolím. Ak aktér má predchádzajúce skúse- 
nosti, tieto môžu mať ďalší vplyv (často konfliktný) pre výber nasle- 


39 Nickles si myslí, že predstava o riešení problému nie vždy musí obsahovo koreš- 
pondovať s priestorom poznania potrebným na riešenie pre obmedzenia (akými sú 
predsudky, zabehnuté zvyky) alebo pre nedostatok explicitného poznania, zruč- 
nosti a pod. Dobre predstavený problém ešte nezabezpečuje, že pokus o riešenie 
problému má aj potenciál jeho riešenia. 

40 Cf. Lovett & Anderson (1996). 

dujúcich krokov. Tento bod je z jednej strany cestou k väčšej úspeš- 
nosti riešení, avšak zároveň je vysvetlením inertnosti riešiteľa, čo 
môže predstavovať aj prekážku pre pokrok v riešení, a práve na taký- 
to druh prekážok upozorňuje aj Nickles. 

V analytickej fáze určenia problému priestor poznania umožňuje 
výber symbolických prostriedkov na interpretáciu pozorovaných ob- 
jektov a ich vlastností, ktoré tvoria súčasť problémového priestoru 
(reprezentácie problému). 

Význam termínu reprezentácia (predstava) sa v rôznych disciplí- 
nach - filozofii, psychológii, kognitívnych alebo A1 vedách - môže 
interpretovať inak. Ale spoločným základným bodom pre reprezentá- 
ciu problému je to, akým spôsobom problém na začiatku jeho riešenia 
kódujeme (určujeme). 41 Reprezentácia v termínoch predchádzajúceho 
poznania ( knowledge representation ) môže prebiehať rôznymi spô- 
sobmi. Môže byť interná (v pamäti) alebo externá (povedzme nákres 
na papieri). Problém sa niekedy môže lepšie podchytiť a predstaviť 
verbálne, propozične a deklaratívne, niekedy prostredníctvom vizuál- 
nych a grafických skratiek alebo iných symbolických pomôcok atď., 
už s ohľadom na účel, s ktorým riešiteľ predstavu vytvára, s ohľadom 
na zložitosť jeho problémového priestoru a s ohľadom na poznanie, 
ktorým disponuje. 42 

Keď sú objekty identifikované a interpretované (výberom z „knižni- 
ce“ deklaratívneho poznania korešpondujúcich elementov pre predsta- 
venie objektov problémového priestoru a ich vlastností), umožňuje to 
presnejšie určenie štruktúry problému a výber potrebných známych 


41 Markman (1999:5) uvádza štyri komponenty reprezentácie: 1) predstavený svet 
( represented world; opis problému, ktorý treba riešiť); 2) to, čím svet predsta- 
vujeme ( representing world; množina elementov použitých na znázornenie ob- 
jektov a relácií v predstavenom svete); 3) pravidlá predstavovania (množina pra- 
vidiel, ktoré mapujú elementy predstaveného sveta na elementy toho, čím pred- 
stavujeme svet); 4) procesy, ktoré používajú reprezentáciu (vlastne informáciu o 
tom, čím svet predstavujeme, aby sme problém vyriešili). Bez použitia procesu, 
ktorý využíva informáciu na určitý účel, takzvaná reprezentácia by nemala sym- 
bolický význam (nemá reprezentačnú funkcie). Pivé tri komponenty sú len poten- 
ciál pre reprezentáciu, až použitím procesu sa vytvára väzba medzi predstavou a 
riešením. Delenie reprezentácie na represented world a representing world po- 
chádza z Palmera (1978:262). 

42 Cf Davis et al. (1993); Brachman - Levesque (2004). 

alebo konštruovaných operácií, pravidiel, aktivít, procedúr alebo kro- 
kov usudzovania s cieľom prechodu z jedného stavu problému k nasle- 
dujúcemu (procedurálne poznanie). Pri analýze problémového priesto- 
ru a procesu identifikácie a definovania jeho prvkov deklaratívne a pro- 
cedurálne poznanie sa striedajú a dopĺňajú. V analýze prebieha 
dekompozícia problémového priestoru. Komplexný problém sa člení na 
menšie celky, tieto na základné entity, vlastnosti entít a relácie. 

Reprezentácia problému (alebo subjektívna predstava o problémo- 
vom priestore) je výsledkom interpretácie problémovej situácie v 
termínoch poznania ( knowledge representatiorí). Ide o určitý spôsob 
náhľadu na problém (alebo množinu problémov), ako aj na postupy 
jeho riešenia - ako si predstavujeme to, v čom problém je a zároveň, 
ako si predstavujeme jeho riešenie. Táto časť je často obsiahnutá aj 
v pojme problémový priestor ( problémová doména). Niekedy sa re- 
prezentácia problému chápe aj ako model problému, ktorý riešiteľ 
konštruuje, aby zhrnul vlastné pochopenie povahy samotného prob- 
lému . 43 Ideálne tento model zahŕňa explicitné informácie o cieli, 
objektoch a ich reláciách, operácie, ktoré môžu byť uplatnené na rie- 
šenie problému s ohľadom na obmedzenia vplývajúce z procesu rie- 
šenia. 

Opak reprezentácie poznania ( knowledge representation) je impli- 
citné poznanie, vlastne tá časť poznania, ktorá nie je (explicitne) arti- 
kulovaná, resp. reprezentovaná. Implicitné poznanie môže obsahovať 
také druhy poznania, ako sú napríklad skúsenosť alebo zručnosť, kto- 
ré v reprezentácii problému nie sú explicitne, resp. deklaratívne pod- 
chytené. 

Identifikácia problému môže byť dobre alebo neúplne (zle) štruk- 
túrovaná. Problém identifikujeme buď ako (jednoduchú alebo kom- 
plexnú) úlohu (v ideálnom prípade), alebo ako problém (jednoduchý 
alebo komplexný, obsahujúci jednu alebo viac prekážok). Proces vy- 
tvárania reprezentácie problému sa len čiastočne podobá na vytvára- 
nie reprezentácie úlohy - základný rozdiel je v poznaní: pri reprezen- 
tácii úlohy subjektívne predstavený priestor riešenia problému koreš- 
ponduje s objektívnym problémovým priestorom. Pri úlohe je 
aktuálne poznanie dostatočné na riešenie a vykonanie dosiahnutia 


43 Bassok á Novick (2004:330). 

cieľa a situácia už nie je interpretovaná ako problémová, keďže neob- 
sahuje prekážku. 

Tradičnou predstavou je, že každý problémový priestor určuje je- 
den spôsob, ktorým riešiteľ charakterizuje problém. Počas pohybu 
problémovým priestorom sa však môže meniť reprezentácia problé- 
mu a ovplyvňovať zmenu v relevantnom poznaní. Napr. počas rieše- 
nia v reálnych situáciách subjekt často koriguje alebo mení počiatoč- 
nú reprezentáciu, keď je nútený problém riešiť v situáciách dodatoč- 
ných ohraničení, akým je napr. obmedzenie časového úseku pre 
riešenie (Sinnott, 1989). Dôležitosť relevantného poznania alebo pre- 
chod na výber iného, alternatívneho poznania, ktoré sa počas riešenia 
ukazuje ako relevantné, môže drasticky redukovať čas riešenia prob- 
lému (Kaplan & Šimon, 1990). 44 Okrem toho, počas riešenia problé- 
mu subjekt nezriedka môže operovať aj s viacerými alternatívnymi 
reprezentáciami, nielen sukcesívne, ale aj simultánne. 

Spomeňme aj to, že reprezentácia nemôže existovať bez jej nosite- 
ľa, resp. bez riešiteľa a zámeru, ktorý generuje celý proces riešenia a 
formuje problémový priestor podľa predchádzajúceho poznania. Na 
základe reprezentácie o riešení problému a motivácie dosiahnuť rie- 
šenie sa riešiteľ rozhoduje a koná. Rozhoduje sa pre určité kroky, vy- 
konáva ich a tak sa posúva problémovým priestorom k dosiahnutiu 
preferovaného cieľa. 

Reprezentácia sa často interpretuje (nie ako samotné riešenie prob- 
lému, ale) ako rozvinutie plánu na riešenie problematickej situácie, 
predstaveného cez myšlienkový proces a symbolické predstavenie 
pomocou „niečoho, čo zastupuje skutočnú vec“. 45 V tomto zmysle je 
aj návrh chápať reprezentáciu problému ako surogát (ako napríklad v 
prípade symbolickej reprezentácie, kde jeden symbol zastupuje ob- 
jekt, ktorý predstavuje, reprezentuje, symbolizuje): 

„náhradu namiesto veci samej, použitú tak, aby umožnila tej entite 
určiť následky skôr myslením než konaním, resp. usudzovaním o sve- 
te skôr než podniknutím aktivity v ňom.“ 46 


44 O moderných interpretáciách zmeny v reprezentácii, pozri Knoblich et al. (1999). 

45 Cf Palmer, (1978:262). 

46 Davis et al. (1993:18). 

Predchádzajúca formulácia, ktorá interpretuje reprezentáciu ako 
surogát, sa zdá nedôsledná. Ak je reprezentácia poznania surogát, to 
nás znova vracia k otázke, kde vlastne problém je: v skutočnom svete 
alebo v samotnej reprezentácii. Napríklad to, čím symbolicky repre- 
zentujeme určité časti problémovej situácie, môže „zastupovať sku- 
točnú vec“, ale naša otázka sa týka štatútu problému a jeho potenciál- 
nej nezávislosti od subjektu (a jeho poznania). Napríklad, či je Fer- 
matova veta problém sám osebe? Či je pokazené auto problém sám 
osebe? Ak je reprezentácia problému surogát, tak problém je v sku- 
točnom svete, a nie v kognitívnej sfére, čo by znamenalo, že problé- 
my môžu existovať mimo subjektu problému. Ak je problém v sku- 
točnom svete, tak aj rozdiel medzi expertom a nováčikom pre riešenie 
problému sa stáva sporným: tvrdili by sme, že nejaký „skutočný ex- 
terný problém“ pre experta nie je skutočný externý problém. Zdá sa, 
že teória surogátu nie je úplne konzistentná, pretože problém je skôr 
naviazaný na subjektovu (jasnú alebo nejasnú) predstavu o svete, a 
nie je súčasťou sveta samotného: ak sa auto zastavilo, toto je proble- 
matická situácia účastníka dopravy, ale nie samotného sveta alebo per 
se. Preto by sme ešte raz zopakovali, že reprezentácia problému je 
vždy subjektívne (intencionálne, záujmovo, zámerne) orientovaná a 
zohľadňuje sa podľa cieľa a dispozícií subjektu: jedna a tá istá situá- 
cia nemusí byť rovnakým problémom (napríklad: pre experta a nová- 
čika; vlastne s ohľadom na dispozície a okolnosti riešiteľa). 



Schéma 1 

Schéma 1: neznáme riešenie ; subjektívna reprezentácia nezachy- 
táva objektívnu problémovú reprezentáciu. 

Schéma 2 

Schéma 2: známe riešenie', objektívna reprezentácia korešponduje 
so subjektívnou. 

Riešenie (S) s ohľadom na veľkosť priestoru relevantného poznania 
(K) a problému (D) sa dá predstaviť ako: (D < K) — > S - resp. v pod- 
mienke pre riešenie problému musí byť obsiahnuté také relevantné po- 
znanie, ktoré je aspoň rovnaké s priestorom skutočného problému. 

Keď ciele alebo nevyhovujúci úsek presahujú aktuálne relevantné 
poznanie, hovoríme o problémovej situácii - (D > K) — > ~S - resp. že 
existuje aspoň jeden prvok relevantného poznania spoločný s priesto- 
rom riešenia (tým, že je problém registrovaný ) a aspoň jeden prvok 
priestoru problému nie je obsiahnutý priestorom relevantného pozna- 
nia (tým, že problém nie je aj vyriešený). 41 Riešenie je dosiahnuteľné 
vtedy, keď relevantné poznanie zahŕňa celkový problémový priestor 
(Sf>De K). 

Priestor problému a priestor riešenia 

Uvedené formulácie tradičného prístupu k reprezentácii problému 
berú celú trasu riešenia problému ako celok a nerozlišujú ako nezá- 
vislé priestory identifikáciu problému a spôsob dosiahnutia cieľa. 
Cieľ, samotné riešenie problému, je neoddeliteľnou časťou tejto trasy 
(časťou reprezentácie problému). 

Dnes je tendencia rozlišovať problémový priestor a priestor rieše- 
nia (predovšetkým v IT a v manažovaní systémov; problém frames 


47 Formuláciu tejto vety môžeme zapísať ako ~S <-» (3í/ i )(3rfj){((rf i , c()eD), (DnK), 
(rfjsK). (rf.ižK)}. 

approach ). 48 Formulácie týchto dvoch priestorov sa od disciplíny k 
disciplíne čiastočne rozlišujú (či ide napr. o výučbu a skúmanie rieše- 
nia matematických úloh, programovanie alebo riadenie systémov a 
pod.). Pre nás sú v každom prípade dôležité aj dôvody, aj spôsob toh- 
to rozlišovania, preto v ďalšom texte uvedieme aj niekoľko konkrét- 
nych spôsobov narábania s ním. 

Problémový priestor (alebo kontext problému) môže mať všeobecný 
charakter (všeobecné poznanie alebo druh) dosiahnutia cieľa (alebo 
pod-cieľov), kým priestor riešenia, dosiahnutia cieľa (alebo prechod- 
ných pod-cieľov), obsahuje konkrétne (špecifické a praktické spôsoby) 
riešenia, ktoré sa vo výsledku dajú v konkrétnom prípade aplikovať na 
dosiahnutie cieľa. Napríklad niekto môže mať rámcovú predstavu o 
tom, v čom je problém a orientačnú predstavu o tom, akým spôsobom 
sa problém rieši. To neznamená, že má nutne aj úplné poznanie, po- 
trebné na jeho riešenie. Tiež nemusí mať jasnú predstavu o aplikácii 
adekvátneho a úspešného riešenia alebo schopnosť ho vykonať. Naprí- 
klad na jednej strane môžeme mať špecializované diagnostikovanie 
choroby, na druhej špecializovanú terapeutickú časť a rozhodovanie, 
ktorý z rôznych konkrétnych spôsobov liečby bude aplikovaný. 

Situáciu rozličných priestorov si môžeme dodatočne predstaviť aj 
v prípade distribučného, kooperatívneho riešenia problému (. distribu - 
ted problém solving). Rôzni aktéri sa môžu podieľať samostatne a ne- 
závisle či už na analyzovaní, alebo na plánovaní jednotlivých úsekov 
(pod-cieľov) riešenia určitého komplexného problému, kým tieto 
články ako časť celku nemusí riadiť ten istý subjekt alebo používateľ 
celkového komplexného riešenia. 

Priestor riešenia problému vo svojej finálnej podobe by mal ko- 
rešpondovať s tým, čo sme nazvali reprezentáciou (riešenia) problé- 
mu. Priestor riešenia by mal zahŕňať element) > a spôsoby prechodu 
problémovým priestorom potrebné na dosiahnutie riešenia problému. 
To znamená, priestor riešenia by vo výsledku pátrania po riešení ko- 
rešpondoval s priestorom problému. 

Priestor riešenia môže obsahovať riešenie len na úrovni štruktúry 
problému. Treba upozorniť, že v literatúre sa často prehliada a neuvá- 
dza explicitne demarkácia medzi riešením na úrovni štruktúry prob- 


48 Jackson (2001). 

lemu, ako abstraktným návrhom riešenia, a na úrovni vykonania, ako 
exekúciou samotného riešenia. Riešení jedného problému môže byt’ 
viacero a môžu sa navzájom rozlišovať v štruktúre. Riešenie jednotli- 
vého problému môže prebiehať použitím viacerých oddelených data- 
báz a pomocou operátorov, ktoré nemusia byť vždy a všade použité 
rovnakým spôsobom (čo je evidentné napr. pri kooperatívnom riešení 
problémov alebo pri riešení komplexných problémov). 

Samozrejme, priestor riešenia nemusí nutne korešpondovať s rieši- 
teľovým aktuálnym priestorom poznania problému. Ak problém nie 
je zvládnutý (ak presahuje priestor riešiteľovej reprezentácie problé- 
mu), tak priestor riešenia môže presahovať priestor poznania: štruktú- 
ra priestoru riešenia, takého riešenia, ktoré ešte len treba dosiahnuť, 
sa môže odlišovať od štruktúry riešiteľovej reprezentácie problému - 
riešiteľ nemusí vytvoriť realizovateľnú reprezentáciu riešenia. Mô- 
žeme si predstaviť niekoľko scenárov. 

V prvom prípade v celkovom poznaní nemusia byť obsiahnuté po- 
trebné elementy na riešenie problému, resp. problém nie je riešiteľný 
na základe existujúcich predpokladov alebo disponibilných poznat- 
kov. V druhom prípade, keď máme dostatočné poznanie potrebné na 
zachytenie priestoru a dobrú reprezentáciu priestoru problému, mô- 
žeme povedať, že priestor reprezentácie problému zachytáva všetky 
elementy priestoru riešenia problému (kde je reprezentovaný priestor 
vlastne priestor obsahujúci nutné a dostatočné elementy na skutočné 
riešenie problému, resp. priestor riešenia samotného problému). 

Pozrieme sa na niekoľko spôsobov interpretácie vzťahu priestoru 
poznania, priestoru problému a priestoru riešenia. 

1) Poznanie určitého priestoru treba rozlišovať od poznania, ktoré 
prináleží prípadom špecifických problémov. Existujú názory, že cha- 
rakteristika priestoru poznania má všeobecný charakter. Interpretuje 
sa ako faktuálne poznanie o určitom priestore, vlastne ako poznanie, 
ktoré je všeobecne platné pre ten priestor, napr. pre určitý druh prob- 
lémov. Pri vzniku problémov priestor poznania predstavuje pomerne 
neporušený zdroj pre formovanie predstavy o ich riešení, kým samot- 
né riešenie problému prebieha hľadaním adekvátnej interpretácie 
problémovej situácie v termínoch všeobecného poznania, i keď vo 
výsledku ide o jednotlivý, celkom konkrétny problém. Preto sa nieke- 
dy informácia o špecifickom probléme, ktorý treba riešiť, zachováva 

oddelene od priestoru poznania. Pri objave určitého prípadu nového 
problému sa dopĺňa a obnovuje len databáza problémov, kým priestor 
poznania si uchováva nerušenú stabilitu. 

Chandrasekaran a Josephson (1997:10) tieto vlastnosti dvoch prie- 
storov ilustrujú na príklade lekárskych diagnostických KBS ( knowled - 
ge-based Systems ), kde napr. priestor poznania obsahuje poznanie o 
všeobecnom vzťahu medzi chorobami a symptómami, kým databáza 
jednotlivého pacienta obsahuje zaznamenané iniciálne manifestácie po- 
tenciálnej choroby pacienta. Ako sa vyvíja proces riešenia pacientovho 
problému, jeho databáza sa dopĺňa dodatočne odvodenými poznatkami, 
až kým nie sú dosiahnuté dostatočné podmienky pre fomiulovanie hy- 
potézy o jeho zdravotnom stave a kým nie je vykonaný záznam tejto 
hypotézy do jeho databázy. Preto títo autori navrhujú rozlišovať: 

a) poznanie o „objektívnej realite v priestore záujmu“ (ktoré by 
obsahovalo objekty, relácie, udalosti, stavy atď., ktoré existujú 
v nejakej oblasti; takže ide o všeobecné poznanie, ktoré je po- 
trebné na riešenie) a 

b) poznanie, ktoré sa týka samotného riešenia ko nk rétneho prob- 
lému. 

Niekedy sa priestor riešenia a priestor problému interpretujú ako 
závislé, ale rozličné priestory. Niekedy sa s nimi narába tak, že pries- 
tor riešenia problému obsahuje priestor problému, keďže riešenie 
problému nie je možné bez poznania problému („neexistuje riešenie 
bez problému“). Priestor problému by bol časťou priestoru riešenia. 

2) Dva priestory (problému a riešenia - Schéma 3) sú, podľa Jac- 
ksona (2001), zahrnuté v analýze priestoru ( systém analysis ; problém 
domain analysis), ktorej cieľom je dosiahnuť adekvátny model priesto- 
ru ( domain model), vlastne konceptuálny spôsob predstavenia riešenia 
problému ako abstraktného celku. Model priestoru predstavuje akýsi 
všeobecný plán stratégie riešenia problému. Analýza problému „reál- 
neho sveta“ determinuje priestor konceptuálnej reprezentácie problému 
a tá ďalej umožňuje dizajnovanie reprezentácie riešenia problému. 

Model priestoru je výsledkom analýzy priestoru a obsahuje elementy 
súvisiace s určitým problémom, predovšetkým jeho slovník a pojmy: 
funkcie, objekty, dáta, požiadavky, relácie, obmedzenia, operátory, spô- 
sob kontroly a vykonávania. Nepodáva samotné riešenie konkrétneho 
problému. Skôr je konceptuálnou predstavou o štruktúre problému. 


55 



analýza 



Schéma 3 

Analýzou priestoru (začínajúcou s aktivitou identifikácie a defi- 
nície problému) a modelom priestoru (alebo konceptuálnou predstavou 
štruktúry problému) sa určujú prvky problému, ich vzájomná závislosť, 
a určujú kroky k riešeniu - to, v čom je samotný problém, ktoré sú jeho 
časti (resp. problémo\ý priestor, ktorý môže zahŕňať aj rámcovú pred- 
stavu o jeho riešení), ako aj to, akým spôsobom sa problém dá preko- 
nať (vlastne priestor riešenia, plán riešenia problému). 

Keď ide o rozlíšenie predstavy o probléme a predstavy o jeho rieše- 
ní ( dizajn problému), samotný priestor riešenia môže zahŕňať iné tech- 
niky a poznanie nezávislé od samotného spôsobu poznania, zručností 
(atď.) nutných pre problémovú identifikáciu, resp. nezávislé od prob- 
lémového priestoru. V tomto prípade problémový priestor môže obsa- 
hovať skôr typy riešenia problému, kým priestor riešenia obsahuje rie- 
šenia pod-problémov a/alebo transformáciu pod-problémov na pod- 
úlohy. Kooperatívne riešenie problému je tiež porovnateľné so systé- 
movou situáciou, v ktorej sa subjekt, ktorý identifikuje problém, kvôli 
riešeniu problému obracia na iný subjekt (subjekty) alebo si u ňh o ob- 
jednáva konkrétne riešenie problému alebo pod-problémov. V prípade 
jednotlivého riešiteľa (subjektu alebo riešiteľského systému), dva prie- 
story (problému a riešenia), ktoré sú zhrnuté analýzou problémového 
priestoru s dosiahnutým korešpondujúcim modelom priestoru, môžu 
byť predstavené ako súčasť jedného poznávacieho celku. 

3) V komplexnom probléme sa priestor môže skladať z niekoľ- 
kých rozličných pod-priestorov poznania, pričom každý z pod- 

priestorov môže byť predstavený ako nezávislý priestor (pod-priestor 
komplexného priestoru) poznania. V 1T sa architektúra a vývin sof- 
tvéru, hardvéru a zosieťovanie spolu berú ako články priestoru rieše- 
nia. Konkrétna architektúra návrhu mohla vzniknúť z priestoru prob- 
lému - konkrétnou potrebou objednávateľa a jeho problému. Niekto 
môže diagnostikovať, v čom je problém, ale riešenie problému môže 
vyžadovať úplne iný druh poznania. 

V objektovo orientovanom programovaní sa terminologický rozlišu- 
je objektovo orientovaná analýza (OOA) ako to, čo vedie k porozume- 
niu a špecifikácii problému a objektovo orientovaný dizajn (OOD) ako 
to, čo modeluje samotné riešenie problému. 49 Hranica medzi nimi, kde 
jedno končí a druhé začína, nie je vždy presná. Preto sa tieto dva prie- 
story s rozličnou funkciou často uvádzajú ako jedna kombinovaná „me- 
tóda objektovo orientovanej analýzy a dizajnu“ (OOAD). 

4) Pozrime sa na interpretáciu problémového priestoru a priestoru 
riešenia v humánnych organizačných systémoch a systémovom inži- 
nierstve. Wasson (2006:136) analyzuje príklady, v ktorých je subjek- 
tom problémovej situácie organizácia. Organizácia sa interpretuje 
ako niečo, čo má poslanie a ciele činnosti - finančné, trhové, medické 
- ktoré nahrávajú zakladateľovej alebo majiteľovej vízii kapitalizácie 
z príležitosti alebo neutralizovania hrozieb. 

Keď sme hovorili o vzniku problému, nevyhovujúci úsek (gap, me- 
dzeru, trhlinu) sme interpretovali ako kritický bod pre vznik problémo- 
vého priestoru. V chode organizácie tento problémový úsek predstavuje 
ohrozenie systému, produktu alebo vybavenia služby a je zachytený 
termínom priestor príležitosti. Ide o príležitosť buď na 1) využitie zo 
strany súťažiaceho alebo protivníka; alebo na 2) ponuku riešenia zo 
strany dodávateľa. Motívy pre udržanie a prežitie systému, akými sú 
príležitosti a hrozby, sú súčasťou operačného prostredia organizácie. 
Príležitosť pre jedného súťažiaceho je zároveň hrozbou pre iného (po- 
dobne ako v zvieracej ríši zvieracia korisť na jednej strane predstavuje 
príležitosť, kým zo strany koristi sa dá interpretovať ako hrozba). 

Samotný problémový’ priestor (doména problému) je určitá abstrak- 
cia v rámci systémového operačného prostredia (alebo priestoru posla- 
nia organizácie). Tento priestor predstavuje aktuálny, vnímaný alebo 


49 Jalote (2005:304 -305). 

vyvíjajúci sa nevyhovujúci úsek, riziko alebo hrozbu pre prežitie orga- 
nizácie. Potenciálna hrozba je vnímaná buď tak, že predstavuje určitú 
úroveň finančného, bezpečnostného, záchranného, zdravotného alebo 
emocionálneho rizika pre užívateľa, alebo už má škodlivý vplyv na or- 
ganizáciu a jej prospech. Jeden alebo viacero priestorov riešení na niž- 
šej úrovni systémov, produktov alebo služieb prekonáva problémový 
priestor intervenciou a rozhodnutiami v priestore príležitosti. 

Priestor riešenia ( doména riešenia ) je obmedzená, redukovaná 
abstrakcia, ktorá predstavuje schopnosť a úroveň výkonnosti, ktorá je 
v prípade implementácie zameraná na udržanie všetkých alebo aspoň 
časti problémového priestoru na vyššej úrovni. To znamená, že prie- 
stor riešenia alebo viacero priestorov riešenia je lokalizovaných na 
dekomponované časti širšieho problémového priestoru ako celku 
(resp. lokalizované sú dekomponované na tie časti, ktoré vo výsledku 
môžu destabilizujúco vplývať na organizáciu ako celok a na jej ope- 
račné prostredie). 

5) Existujú aj iné motivácie pre rozlišovanie dvoch priestorov. 
Problémový priestor charakterizuje určitý problémoví’ stav ( problém 
state), ktorý vyžaduje konanie. Analýza problémového priestoru a pre- 
hľadávanie tohto priestoru môže prebiehať tak, že je vedená dvomi 
účelmi. Jeden účel môže byť nájdenie kauzálnej väzby medzi elemen- 
tmi problémového priestoru, ktorá je príčinou určitého nežiadaného 
úseku a formuje problémový stav vyžadujúci konanie. Na druhej stra- 
ne, prehľadávanie priestoru môže byť niekedy oveľa efektívnejšie, keď 
sú ťažiskom prehľadávania štrukturálne vlastnosti problémového prie- 
storu. V druhom prípade prehľadávanie, založené na prístupe oriento- 
vanom predovšetkým na cieľ ( goal-oriented approach), je sústredené 
len na tie štruktúrne komponenty, ktorých zmenou by sa účelnejšie a 
účinnejšie prekonal problémový stav a dosiahol pohyb k cieľu. Dôraz 
nie je na porozumení príčin problému, ale na tom, ako sa určité štruk- 
túrne nedostatky dajú obísť alebo nahradiť alternatívnym riešením. Fó- 
kus tzv. riešiaceho inžinierstva ( solution ingeneering) 50 je skôr na vy- 
riešenom stave ( solved state, desired state), než na problémovom stave 
a jeho príčinách. Charakter cieľového stavu v tomto prípade určuje vy- 
hodnotenie alternatívnych prostriedkov, ktoré by bolo treba použiť na 


50 Cf Nichols (2000). 

prekonanie problémového stavu. Na dosiahnutie prekonania problémo- 
vého stavuje dostatočná jeho lokalizácia a jeho eliminácia, ale nestačí 
porozumenie jeho vzniku. 

Operátory 

Operátory sú legitímne a účinné procedúry na transformovanie 
jedného stavu problémového priestoru na iný, ktoré umožňujú pohyb 
problémovým priestorom. V kognitívnej psychológii funkciu operáto- 
rov často nachádzame pod názvom produkčné pravidlá. Operátory sa 
väčšinou chápu buď ako algoritmy, alebo heuristické prostriedky. 
Rozdiel je v tom, že algoritmy sú procedúry, ktoré môžeme interpre- 
tovať ako pravidlá, ktoré, ak sú správne a dôsledne aplikované, môžu 
priamo viesť ku korektnému celkovému riešeniu alebo dosiahnutiu 
prechodného kroku riešenia. Algoritmus sa v jednoduchej forme in- 
terpretuje aj ako procedúra, ktorá bezpochyby vedie k riešeniu. 51 Na- 
príklad pri riešení logickej úlohy ako operátory môžeme brať pravidlá 
usudzovania alebo teorémy, aplikáciou ktorých sa umožňuje prechod 
od premís k záveru. Heuristické prostriedky nás môžu navádzať sme- 
rom k riešeniu alebo zužovať počet možností, ktoré rozoberáme, ale 
nezaručujú aj nájdenie správneho riešenia. Algoritmy majú kľúčovú 
rolu v dosiahnutí riešenia, ale zároveň môžu pri cieľoch, ktoré sú ne- 
dostatočne predstavené, byť vážnou prekážkou, dokonca môžu blo- 
kovať dosiahnutie aj veľmi jednoduchých riešení. Algoritmy sa nie- 
kedy chápu aj ako „hrubá sila“ na dosiahnutie cieľa, preto je ich rola 
dôležitá predovšetkým v podmienkach, ktoré sú precízne definované, 
v prípadoch jednoduchších problémov s menším počtom možných 
stavov alebo pri striedaní prehľadného počtu typov stavov. Aplikácia 
operátorov závisí od stratégie dosiahnutia cieľa a schopnosti kontroly 
problémového priestoru. Heuristické riešenia môžu byť aplikované 
tam, kde algoritmický pokus zlyhá alebo je nepraktický. Pri kom- 
plexnejších problémoch algoritmický pohyb problémovým priesto- 
rom vyžaduje doplnenie heuristickými operátormi. 

Anderson (1990:149 ff, 202) vidí operátor ako tradičný názov pre 
to, čo podľa neho predstavuje kauzálnu väzbu. Podľa neho kauzálna 
väzba umožňuje prechod z jedného stavu k nasledujúcemu, keďže 


51 Bassok - Novick (2004:325); Nickerson (1994:418). 


59 



rozhodnutie pre určitý krok a vykonanie toho kroku predstavuje prí- 
činu nasledujúceho stavu (p. 202). V tomto zmysle formuluje svoj 
postoj, že riešenie problému predpokladá určitý kauzálny reťazec ve- 
dený predikciou. Predikcia sa zakladá na „kauzálnej inferencii“ a na 
používaní kauzálnych pravidiel. Funkciou pravidiel je nájsť a umož- 
niť taký druh konania, ktorý vytvorí podmienky pre zapríčinenie urči- 
tého želaného následku. 

Obmedzenia 

Obmedzenia majú značný vplyv na generovanie riešenia problé- 
mu. V ideálnej podobe ( keď je problém redukovateľný na splnenie 
úlohy) by obmedzenia mali určovať rámec riešenia, nasmerovať rie- 
šenie najkratšou trasou a eliminovať zbytočné kroky a zbytočné pre- 
chodné stavy. V tomto zmysle obmedzenia by riešiteľovi mali umož- 
ňovať riešiť problém len na základe predchádzajúceho poznania - 
iniciálny stav riešenia problému by bol identifikovaný a interpretova- 
ný ako známy problém (úloha), cez analógiu s problémom, o ktorom 
už existuje riešiteľova skúsenosť a jeho riešenie by bolo súčasťou je- 
ho poznania. Riešiteľ by dokonca mal byť schopný nájsť viacero spô- 
sobov riešenia. Všetky navrhnuté alebo dostupné riešenia určitého 
problému zo strany riešiteľa sa interpretujú ako konfigurácie riešenia 
( tlie configuration solution alebo model riešenia ) a zahŕňajú požia- 
davky >, ktoré sa kladú na riešenie ako aj obmedzenia spojené s časťami 
problémového priestoru (objektmi a komponentmi problému). 52 

Obmedzenia ovplyvňujú interpretáciu počiatočného stavu. Tým 
spôsobom môžu ovplyvňovať aj riešenie celkového problému a navi- 
govať riešenia v smere, ktorý nemusí byť prínosný pre konečné rieše- 
nie. Samotné predchádzajúce poznanie nemusí obsahovať ani expli- 
citné, ani úplné poznanie riešenia jednotlivého problému. Počas rie- 
šenia na dosiahnutie cieľového stavu môže byť riešiteľ nútený 
explikovať implicitné poznatky alebo revidovať, modifikovať, vyne- 
chať alebo pridať určité obmedzenia, predovšetkým vtedy, keď rieše- 
nie nadväzuje a opiera sa o empirické dáta a keď nové empirické dáta 
pribúdajú počas pohybu problémovým priestorom. 


52 Petrie (2012:2). 


60 



Obmedzenia môžu byť často aj konfliktného charakteru. Na rôz- 
nych úrovniach riešenia riešiteľ môže interpretovať stavy riešenia 
podľa disponibilného poznania či disponibilných dát alebo sa opierať 
o viacero analógií súvisiacich s aktuálnym stavom, v ktorom sa na- 
chádza. Riešenia sa vo svojich častiach môžu potenciálne značne roz- 
lišovať a nesúvisieť, navrhovať iné trasy riešenia a dokonca sa navzá- 
jom vylučovať. Počas procesu riešenia problému je riešiteľ často nú- 
tený korigovať a meniť predstavu o obmedzeniach, ktoré sa týkajú 
aktuálneho stavu a prechodných stavov riešenia. 53 

Obmedzenia sa často môžu ukazovať ako nepotrebné ( unnecessa - 
ry constraints) a predstavovať zbytočnú prekážku k dosiahnutiu cieľa. 
Riešiteľ sa v určitých nových alebo čiastočne zmenených okolnos- 
tiach (vzhľadom na predchádzajúcu skúsenosť alebo v dynamickom 
prostredí) môže naďalej pokúšať konať konzervatívne, na základe 
známych sekvencií problémového priestoru - skôr môže inklinovať k 
použitiu známeho operátora (alebo sekvencie operátorov), lebo jeho 
použitie bolo úspešné pri prekonaní predošlých prekážok, i keď sa- 
motné riešenie a posun z aktuálneho stavu môže vyžadovať invenčný 
a nový prístup, ktorý by sa mal zakladať len na rešpektovaní aktuál- 
neho stavu riešenia. 54 


PLÁN RIEŠENIA; HIERARCHICKÉ RIEŠENIE; ABSTRAKTNÝ 
PRIESTOR A PRIESTOR VYKONANIA 

Pojem abstraktného priestoru bol zavedený ešte v ranej fáze skú- 
mania spôsobu riešenia problému. Zámerom bolo predstaviť si mož- 
nosti redukcie v prehľadávaní priestoru (predovšetkým v priestore 
komplexných problémov) a nájsť spôsoby, ako túto redukciu usku- 
točniť a do akej miery je jej uskutočnenie možné. V humánnom rieše- 
ní problémov na význam abstrakcie poukázal George Polya (1945) - 
zefektívnenie riešenia sa dosahuje vtedy, keď v začiatočnej fáze za- 
nedbávame detaily na nižších úrovniach a sústreďujeme sa na kľúčo- 
vé vlastnosti celku riešenia. 


53 Batens (1999). 

54 Lovett - Anderson (1996). 

V rámci doménovej teórie ( domain theorý) je tiež snaha rozlišovať 
abstraktný priestor riešenia problému alebo metadoménu a základný a 
skutočný priestor ( grounded domain), ktorý predstavuje sprostredko- 
vateľa s reálnosvetovým východiskom vzniku problému a aplikácie 
riešenia. Komplexné problémy vyžadujú interpretáciu pomocou ab- 
straktného poznania (zovšeobecnených prvkov, ako sú pojmy, definí- 
cie, abstraktné pravidlá, zákony, štruktúrne poznatky a pod.). Rieše- 
nie (reprezentácia problému) prebieha na abstraktnej úrovni (v meta- 
doméne) a overuje sa prostredníctvom tej základnej (grounded 
domain; ground level space). 55 

V rámci umelej inteligencie uvádzajú abstraktný priestor problé- 
mu Newell a Šimon (1972) explicitne ako časť ich všeobecnej straté- 
gie riešenia problému (GPS) vo verzii, ktorá sa týka plánovania 56 
Stavy abstraktného priestoru sú podmnožinou stavov problémového 
priestoru. Plán je spracovaný v priestore plánovania (t. j. v abstrakt- 
nom priestore), a potom v detailoch rozpracovaný alebo prispôsobený 
(resp. testovaný na) základnej úrovni, v priestore jeho vykonávania 
(ground space, execution space, originál problém space). 51 Riešenie 
problému na abstraktnej úrovni sa skladá z: 

a) formovania abstraktnej verzie problémového priestoru, v kto- 
rom sa určité vedľajšie prvky (stavy a operátory) originálneho 
priestoru dajú vypustiť, aby sa 

b) umožnila formulácia problému na abstraktnej úrovni a 

c) vykonal pokus o jeho riešenia na abstraktnej úrovni. 

Riešením na abstraktnej úrovni sa umožňuje: 

d) vytváranie plánu na riešenie problému na pôvodnej , originálnej 
úrovni problému a 

e) transformácia plánu na originálny problémový priestor vrátane 
jeho vykonávania. 

Priestor vykonávania plánuje priestor použitia externých operáto- 
rov, ktoré korešpondujú s externým konaním riešiteľa, počas ktorých 
riešiteľ vykonáva predtým interne reprezentované riešenie problému. 


55 Sutcliffe (2002:Ch. 4.). 

56 Cf Sacerdoti (1977). 

57 Hoc (2006). 

Sumárny plán riešenia sa vyvíja v abstraktnom priestore a až ne- 
skoršie sa rozpracováva detailne na základnej úrovni, v priestore jeho 
vykonávania. V prípade chyby sa celá práca vracia na začiatok a plá- 
novanie začína znova. Nedostatky tohto pôvodného návrhu sa dajú v 
značnej časti prekonať a priestor pre chyby redukovať zavedením ur- 
čitých ohraničení. Počas prechodu problémovým priestorom sa časť 
plánu z jednej abstraktnej roviny vykonáva (overuje) v inej abstrakt- 
nej rovine (Sacerdoti, 1977). 

Idea zavedenia abstraktného priestoru bola zaevidovaná v analýze 
spôsobov riešenia matematických úloh. Prieskum spôsobov riešenia 
matematických problémov u kvalifikovaných riešiteľov poukázal na 
to, že existujú fázy plánovania riešenia, v ktorých sú niektoré kroky 
preskočené, kým pri aplikácii riešenia, vo fáze vykonávania, sú zasa 
pridané späť k plánu riešenia. 

Kroky, ktoré riešiteľ zaznamená alebo uvádza pri vysvetlení finál- 
neho spôsobu dosiahnutia cieľa, korešpondujú s priestorom vykoná- 
vania, i keď sú mnohé z nich vynechané počas plánovania riešenia. N 
Spozorované výsledky spochybňujú predstavu, že riešiteľ prehľadáva 
problémový priestor systematicky krok-za-krokom. Subjekt svoj plán 
riešenia vyvíja skôr v abstraktnom priestore, využívajúc poznanie, 
ktoré mu umožňuje zamerať sa len na kľúčové odvodenia. 59 

V abstrakcii sa zameriava pozornosť na tie dôležitejšie a ťažšie 
časti problému, aby sa zúžil priestor prehľadávania a z mora rôznych 
informácií vydelil „reálny“ problém. Úrovne abstrakcie sú organizo- 
vané buď podľa určitých kritérií, napríklad náročnosti alebo všeobec- 
nosti. Vedľajšie detaily a menej kritické časti problému sa ponechá- 
vajú na neskoršie spracovanie alebo sa obchádzajú, v prípade, že sa 
ukazujú ako nedôležité pre reálny problém. Keď je problém vyriešený 
v jednom abstraktnom priestore, v nasledujúcej fáze sa abstraktné rie- 
šenie používa ako orientačný návrh na riešenie na nižšej úrovni alebo 
priamo v pôvodnom komplexnom probléme, na základnej úrovni 
problému ( ground level space). 60 Takto predstavený problémový 


58 Koedinger - Anderson (1989/2014:443). 

59 Súhrnný prehľad prác zaoberajúcich sa touto problematikou nájdeme v Knoblock 
(2012). 

60 Sacerdoti (1974; 1977); Knoblock (1993). 

priestor (Schéma 4) sa skladá z hierarchie rôznych úrovní abstrakt- 
ných priestorov, v ktorých sa v prechode z jedného abstraktného prie- 
storu na druhý postupne uvádzajú potrebné ďalšie detaily, predtým 
vynechané. Samozrejme, keď sú v plánovaní potlačené niektoré de- 
taily z nižšej úrovne, plán niekedy nie je realizovateľný, pretože zjed- 
nodušenia môžu navodzovať riešenie v chybnom smere, ktoré nie je 
možné implementovať v priestore vykonávania. 61 



Plán riešenia alebo plánovací priestor ( planning space, niekedy 
uvádzaný aj ako problém solving space) zahŕňa tiež operátory a sta- 
vy. Plánovací priestor, časť problémového priestoru, sa skladá z ab- 
straktných reprezentácií priestoru vykonávania ( execution space, ba- 
se space, concrete space, ground space, grounded domain, originál 
space), operátorov a stavov. Abstraktné operátory predstavujú mno- 
žinu primitívnych operátorov, ktoré zobrazujú abstraktné stavy na iné 
abstraktné stavy. Stavy abstraktného priestoru charakterizuje kolekcia 
tvrdení ( assertions ) o návrhu riešenia ( design ). Proces plánovania je 
dokončený vtedy, keď na abstraktnej úrovni zreťazí prechodné stavy 
želanou cestou od reprezentovaného aktuálneho stavu k reprezento- 


61 Klahr (2000:26). 

vanému cielenému stavu. Plán vtedy môže byť vykonaný aplikova- 
ním operátorov priestoru vykonania na stavy priestoru vykonania. 62 V 
prípade komplexných problémov (a hierarchického plánovania) exe- 
kúcia môže prebiehať aj v procedurálnych etapách, vlastne v rámci 
postupností riešených pod-problémov. Riešenie jedného druhu prob- 
lémov na abstraktnej úrovni má umožniť znovapoužitie predtým do- 
siahnutého abstraktného riešenia na riešenie v inom priestore vyko- 
nania, ktorého kľúčové prvky sa dajú interpretovať ako časti rovna- 
kého abstraktného priestoru (Bergmann, 1995). Odchýlky (ktoré sa 
môžu objaviť pri zobrazovaní ko nkr étneho priestoru na abstraktný a 
jeho správnej identifikácii), ako aj prípadná potreba dodatočného 
jemnejšieho spresnenia, vyžadujú korekcie alebo rozširovanie repre- 
zentácie (čo sa interpretuje ako učenie alebo dopĺňanie priestoru po- 
znania) v rámci abstraktného priestoru (s pomocou základných pravi- 
diel tzv. genetickej abstraktnej teórie [generic abstract theory ] - tieto 
pravidlá zovšeobecňovania umožňujú prechod zo základnej, konkrét- 
nej, na vyššiu, abstraktnú úroveň alebo aj hierarchický prechod k 
vyšším úrovniam). 63 Tieto poznámky pre nás budú dôležité pre rozlí- 
šenie metódy ako modelu a jeho exekúcie, resp. aplikácie metódy. 

Jedna z predností riešení v hierarchickom abstraktnom priestore je 
značná redukcia prehľadávaného priestoru, teda aj času potrebného na 
dosiahnutie cieľa (Bergmann, 1995). 

Ďalším postupom, ktorý tiež značne urýchľuje prechod problémo- 
vým priestorom, je použitie makro inštrukcie (ide o skupinu nadväzujú- 
cich inštrukcií, ktorú možno interpretovať a realizovať ako jeden úkon) 
pre problémový priestor (a macro problém space). 64 Problémový prie- 
stor makroinštrukcie môžeme ilustrovať na príklade rozloženia stola, 
varenia obeda a servírovania - i keď ide o viacero postupností vyžadu- 
júcich aktivity, dajú sa pri budúcom použití podchytiť jednou makroin- 
štrukciou „obed“. Operátory sú skombinované do makro-operátorov, 
aby formovali problémový priestor makroinštrukcie. Ide vlastne o plán, 
už dopredu pripravený a poskladaný, prebratý z predchádzajúceho po- 
znania. Namiesto zdržovania sa na každom prechodnom stave a použi- 


" Kiiapp - Parker (1991); Koedinger- Anderson (1993); Korf (1987). 

63 Giordana et al. (1991); Bergmann - Wilke (1995). 

64 Korf (1987); Onnerod (2005). 

tia každého operátora zvlášť, alebo pohybovania sa cez viacero ab- 
straktných úrovní s vynechaním krokov a občasným overovaním pre- 
chodných riešení, dané sekvencie stavov sú v tomto postupe spolu s ap- 
likáciami operátorov zreťazené do nadväzujúcich postupností (niakro- 
inštrukcií), ktoré zahŕňajú zreťazené sekvencie aplikácie operátorov, 
vlastne známe dlhšie celky, ktoré sa skladajú z niekoľkých nadväzujú- 
cich pod-cieľov. Takéto reťazenie skupiny alebo celej série akcií a pou- 
žitie makroinštrukcie urýchľuje pohyb priestorom práve na základnej 
úrovni. Technika je aplikovateľná na riešenie problémov pod-cieľov, 
ktoré na seba nenadväzujú, takými sú napr. problém riešenia Rubikovej 
kocky. 65 Aj v tomto postupe sa problém premieta do abstraktného prie- 
storu (ktorý je definovaný množinou nadväzujúcich operátorov makro- 
inštrukcie) a v ňom sa aj rieši. 

V hierarchickom spôsobe riešenia sa vo výkonnej fáze riešenie do- 
siahnuté na abstraktnej úrovni musí dopĺňať a prispôsobovať základ- 
nej úrovni. Keď je problém riešený len v priestore makroinštrukcie, 
problém je zvládnutý na celom zabratom úseku a nie je potreba pohy- 
bu rôznymi úrovňami abstrakcie. Samotná makro inštrukcia je defino- 
vaná s ohľadom na priestor základnej, pôvodnej úrovne a umožňuje 
prechod len cez túto úroveň. 

Môžeme mať paralelné abstraktné priestory a možnosť plánovať 
riešenie problému iným spôsobom, na inej paralelnej abstraktnej 
úrovni (Sacerdoti, 1977). Jeden problém sa často dá zvládnuť na zá- 
klade iných teoretických predpokladov a formulovať ho v inom teore- 
tickom a sémantickom prostredí, zhrnúť iným jazykom alebo zvlád- 
nuť inými prostriedkami. Pre dopravu sa môžu použiť rôzne pro- 
striedky (autobus, električka, trolejbus) a abstraktné riešenie dopravy 
v každom z abstraktných priestorov môže vylučovať alternatívne spô- 
soby, a predsa viesť k žiadanému riešeniu. To znamená, že prístup do 
abstraktného priestoru je možný aj z inej bázy poznania, čo vo vý- 
sledku bude viesť k iným dráham dosiahnutia rovnakého cieľa. Na- 
príklad určitá choroba sa dá liečiť penicilínom alebo inými antibioti- 
kami. 


65 Korf (1983): „However, when we consider tlie 3x3x3 Rubik's Cube, tlie number 
of States grows to approximately 4x1 0 19 “ (p. 12). „The total number of non- 
identity macros is 238. The average čase solution length is 86.38 moves“ (p. 45). 

Príklad riešenia trigonometrického zadania. Uvedieme ilustrá- 
ciu ( Obrázok 2) tak, ako ju vykladajú Koedinger a Anderson 66 - ide tu 
o to, ako prebiehajú fázy riešenia problému na rôznych úrovniach ab- 
strakcie, aká je funkcia schém pri riešení problému a ako sa problém 
pomocou známych schém transformuje na úlohu a jasne predstavený 
a dosiahnutý cieľ. 

Pred riešiteľom je nasledujúce zadanie. Daný je pravouhlý troj- 
uholník ADB (pt ZADB ) a informácia, že úsečka BD pretína uhol 
ABC ( BD pretína ZABC ). Riešiteľ má za úlohu nájsť bod D, ktorý je 
v strede úsečky AC (Cieľ: D je bod v strede ac ) 

Ilustrácia - riešenie úlohy, plánovacia fáza a fáza výkonu: 



Príklad verbálneho protokolu riešenia Problému 1, v ktorom sú 
evidované kroky postupu a spôsob dosiahnutia riešenia, znie takto: 


Verbálny protokol riešenia Problému 1 

BI : Máme tu pravý uhol - toto je pravý uhol, 

B2: kolmo na obe strany [robí kolmé označenie na 
diagrame]: 

B3: BD pretína uhol ABC [označuje uhol ABD 
a uhol CBD] 

B4: a tu sme. 

Číta dané : pt ZADB 

Krok úsudku 1 : AC BD 

Čila dané : BD pretína ZABC 

Krok úsudku 2: AABD sú- 
merný ACBD 

Fáza vykonania riešenia 

B5: Vieme, že toto je reflexívne [označuje BD], 

B6: vieme, že tu máme osovo súmerné trojuholníky; teraz 
všetko môžeme označiť podľa toho. 

B7: A to je ono [pozerá sa na výrok označujúci cieľ po 
prvýkrát], čo to má znamenať... že tieto sú rovnaké [na 
diagrame označuje úsečky AD a DC ako rovnakél. 

V tejto fáze riešiteľ 
zjemňuje a vysvetľuje 
svoje riešenie 
experimentátorovi . 


66 Koedinger - Anderson, (1990:513 - 514, Problém 3); Koedinger -& Anderson (1989). 

Diagramom ( Obrázok 3) budú predstavené korešpondujúce kroky 
a abstraktné schémy, ktoré riešiteľ použil počas riešenia úlohy, dané 
vo verbálnom protokole. V bloku B 1 verbálneho protokolu riešiteľ čí- 
ta a interpretuje prvý riadok zadania (pt ZADB - „Daný je pravouhlý 
trojuholník ADB“) a určuje jeho význam (na Obrázku 3, v prvom 
krúžku). Keď interpretuje ZADB, predpokladá, že ide o 90-stupňový 
uhol. V bloku B2 verbálneho diagramu usudzuje na základe abstrakt- 
nej schémy „pravý uhol - susedný uhol“. Výsledkom je, že odtiaľ vie 
aj to, že dve nové zložky tvrdenia (ptZCDB; ZADB«ZCDB) sú 
pravdivé na základe schém. V B3 prečítal druhú vetu zadania - 
„úsečka BD pretína ZABC“. Používa schému „pretínaný uhol “ - od- 
tiaľ má len jednu zložku, ZABD-ZCBD (na Obrázku 3 je označená 
ako „dané“). Keď riešiteľ prečíta cieľ úlohy (B 7 - „nájsť bod D, ktorý 
je v strede úsečky AC“), interpretuje ho podobným spôsobom a pred- 
stavuje si korešpondujúce tvrdenie AD ~ DC. Po B3 riešiteľ už vie, 
že sú štyri tvrdenia (na Obrázku 3 vľavo, od ZADB po ZABD ~ 
ZCBD) pravdivé - tri ďalšie zatiaľ zostávajú neznáme. Dve už zná- 
me tvrdenia (ZADB « ZCDB a ZABD ~ ZCBD) korešpondujú so 
schémou „súmerný trojuholník - spoločná strana “ (elementy 4, 5 v 
hornom riadku Obrázku 3). V B4 sa predpokladá, že riešiteľ má na 
mysli to, že už dokázal túto schému a jeho vyjadrenia v B6 a B7 to, 
zdá sa, podporujú. Vlastne, keď dokazuje na základe schémy „ súmer- 
ný trojuholník - spoločná strana “, už by mal vedieť aj to, že sú tri 
ostatné tvrdenia (AD ~DC, AB sBC a ZA ~ ZC) pravdivé. To sa 
zdá jasné, z jeho slov z B6, „vieme, že tu máme osovo súmerné troj- 
uholníky; teraz všetko môžeme označiť podľa toho“. 

V tomto príklade ide o komplexnú externú úlohu (zadanie) po- 
skladanú z viacerých úsekov, v ktorej sa riešiteľ snaží zo začiatku 
úlohu interpretovať a až po jej porozumení sa sústreďuje na jej cieľ. 

Koedinger a Anderson podávajú detailnú analýzu prípadov uvede- 
ného druhu. Prebiehajúce fázy riešenia sa dajú zhrnúť do troch častí: 

1 . rozbor a analýza diagramu, 

2. pokus o presnú interpretáciu výrokov vo východiskovej časti a 
tých označujúcich cieľ a 

3. prehľadávanie problémového priestoru v pokuse nájsť adek- 
vátnu abstraktnú schému. 

Ďalej expertný riešiteľ nepokračuje krok-za-krokom, ale snaží sa v 
plánovacej fáze riešenia pohybovať na abstraktnejšej úrovni - sús- 
treďuje sa na kľúčové kroky a zanedbáva tie menej dôležité. Výkonná 
časť sa v hornom príklade dá jasne rozoznať v krokoch, keď riešiteľ 
korešpondujúce abstraktné operátory zapisuje alebo si robí náčrt. 


ŠTANDARDNÁ CHARAKTERIZÁCIA PROBLÉMOV 

Problémy môžeme charakterizovať podľa vlastností reprezentácie 
problému, podľa toho, ako je problém predstavený. Problémy tradič- 
ne charakterizujeme ako dobre definované alebo zle definované. 

Definovanie sa týka spôsobu, akým je predchádzajúce poznanie 
použité na formovanie konceptuálneho a symbolického predstavenia 
prvkov problému. 67 Niekedy sa na charakterizáciu problémov použí- 
vajú výrazy ako dobre štruktúrovaný alebo zle štruktúrovaný prob- 
lém. Štruktúrovanie problému sa týka predovšetkým spôsobu, akým 
je predchádzajúce poznanie použité na vytváranie predstavy o vzá- 
jomnej závislosti prvkov reprezentácie problému. Tak napríklad dva 
problémy môžu byť izomorfné, ak majú rovnakú formálnu štruktúru 
napriek tomu, že sa rozlišujú v z hľadom na ich jednotlivé prvky. 
Keďže definovanie problému alebo jeho štruktúrovanie je závislé na 
predstave o problémovom priestore, používa sa aj termín dobre defi- 
novaný (problémový’) priestor a zle definovaný (problémový) priestor. 
Charakterizácia problémov závisí od toho, ako je distribuovaná in- 


67 Bielik et al. (2010); Zouhar (2015a); Zouhar (2015b). 

formácia v rámci troch komponent problémového vektora, vlastne, v 
rámci častí problémového priestoru: počiatočného stavu, cieľového 
stavu a prechodných stavov. Tam, kde informačný obsah akejkoľvek 
komponenty problémového vektora chýba alebo je nedostatočný, ide 
o zle definovaný problém. 

Dobre definovaný problém ( well-structured , well-defiined prob- 
lém) charakterizuje prítomnosť dostatočnej informácie v každej kom- 
ponente problémového vektora. Dobre definovaný problém vedie k 
riešeniu trasou bez prekážok, aplikáciou vhodného algoritmu. Naprí- 
klad keď chceme vypočítať cenu zlacneného tovaru vo výklade, môže 
tento problém patriť medzi dobre definované. Ak máme nálepku s 
cenou na tovare a vieme, koľkopercentná je zľava, vypočítame zľavu 
a odpočítame ju od ceny tovaru. V tomto prípade je jasne zadaný po- 
čiatočný stav problémového priestoru: máme dve čísla - cenu tovaru 
(t) a percento zľavy (p). Pohyb problémovým priestorom je priamo- 
čiary a skladá sa z nadväzujúcej aplikácie niekoľkých jednoduchých 
operátorov, percentového výpočtu, ktorým zistíme hodnotu zľavy (z) 
a odpočítavania, ktorým zistíme hodnotu zlacneného tovaru (c): resp. 
( t / 100) * p = z; t-z = c. Cieľový stav je cena tovaru so zľavou (c). 
„Hanojská veža“ je tiež dobre definovaný problém, lebo je jasne za- 
definovaný problémový priestor, resp. počiatočný a východiskový 
stav, máme konečný počet operátorov, ktoré treba použiť, kým pre- 
chodné stavy dostávame plynulo, použitím operátorov. Dobre defino- 
vané problémy sú väčšinou pomerne ľa hk o rozpoznateľné a predsta- 
viteľné. 

Zle definovaný problém ( ill-structured , ill-defined , divergent 
problems ), na rozdiel od dobre definovaného, je taký, kde: buď nie 
je jasný počiatočný stav problému; alebo cieľ nie je dobre definova- 
ný; alebo nie je jasné, ako určiť dosiahnutie cieľa, vlastne, ktoré 
operátory použiť na vybudovanie trasy k cieľovému stavu problé- 
mu. Typickým príkladom by mohla byť situácia, keď chceme uvariť 
„chutný obed pre štyroch“. Ide o zle definovaný problém: ako určiť, 
ktoré jedlo je všeobecne chutné?; existujú nejaké prieniky v prefe- 
renciách štyroch osôb a ktorý z nich je maximálny s ohľadom na 
kritérium „byť chutné jedlo“?; či kritérium „byť chutné jedlo“ sa tý- 
ka len ingrediencií, ktorými disponujeme doma alebo je závislé na 
dodatočnom nákupe, alebo je v daných konkrétnych okolnostiach 

nemožné? atď. V tomto prípade nie je jasne určený iniciálny stav 
problému ani vymedzený priestor, v ktorom sa riešiteľ má pohybo- 
vať na dosiahnutie cieľa. Pri zle definovanom probléme sa riešenie 
nemusí nachádzať v riešiteľovom problémovom aktuálnom priestore 
(čoho dôvody môžu byť rôzne). Očakávané ciele nemusia byť jed- 
noznačné, a preto ani cesta k riešeniu nemusí byť nepochybná. Ten- 
to druh problémov charakterizuje ešte to, že nemusia mať jedinečné 
riešenie. Riešenie problému môže viesť niekoľkými rozličnými rov- 
nako korektnými riešeniami. 

Rozpoznanie (identifikácia) problému a schopnosť problém defi- 
novať a správne si ho reprezentovať závisí od predchádzajúceho po- 
znania, ktorým riešiteľ disponuje (určitého priestoru poznania, na 
ktorý sa problém vzťahuje ). 68 Niekto môže mať dobre definovaný 
iniciálny stav a zle definovaný cieľ alebo množinu operátorov (napr. 
„urob niečo s tými zlými známkami“) alebo zle definovaný začia- 
točný stav a dobre definovaný cieľový stav (napr. „chcem sa dostať 
na Olympiádu“). Keď ide o plánovanie riešenia a stratégiu dosiah- 
nutia cieľa, zle definované problémy (takým je napr. problém „spra- 
covanie dizertačnej práce“) predstavujú vážnu prekážku: ako sa vô- 
bec dá naplánovať trasa na dosiahnutie cieľa, na riešenie problému, 
ak niekto vie pomerne málo nielen o tom, ako vyzerá trasa riešenia, 
ale aj o tom, čo je finálna adresa, na ktorú sa má dostať . 69 

Niektorí autori hovoria, že definovanie cieľa je základným kro- 
kom pre riešenia zle definovaných problémov . 70 Až definovaný cieľ 
umožňuje posúvanie k formovaniu jasnejšej predstavy o reprezentá- 
cii problému (problémovom priestore). Kritický komponent dobre 
definovaného problému je relevantné poznanie, ktoré sa týka prie- 
storu poznania, v ktorom problém vzniká, ktoré predpokladá ako 
deklaratívne poznanie (pasívne faktuálne poznanie), tak aj procedu- 
rálne poznanie (čo je poznanie potrebné na splnenie určitej úlohy, 
ako sú napr. kroky potrebné pre riešenie algebrickej rovnice...). 


68 Klahr (2002:22). 

69 Omierod (2005). 

70 Pretz etal. (2003:9). 

SPÔSOBY RIEŠENIA PROBLÉMOV A PREHĽADÁVANIE 
PROBLÉMOVÉHO PRIESTORU 


Prehľadávanie problémového priestoru alebo pohyb problémovým 
priestorom je predpokladom dosiahnutia cieľa alebo riešenia problé- 
mu. Prehľadávanie problémového priestoru môžeme chápať ako sna- 
ženie sa o nájdenie adekvátneho operátora na transformáciu aktuálne- 
ho stavu na cieľový alebo nasledujúci, prechodný stav smerujúci k 
cieľu. Treba povedať, že prehľadávanie je silne napojené na episte- 
mické prvky: predovšetkým na poznanie ; na presvedčenie o dostup- 
nosti cieľa alebo prediktívne ocenenie dostupnosti cieľa; na rozhodo- 
vanie, ktorý operátor je vhodné aplikovať na transformáciu aktuálne- 
ho stavu na cieľový. 

Prehľadávanie môže prebiehať niekoľkými spôsobmi vzhľadom 
na štruktúru samotného problému alebo vzhľadom na priestor pozna- 
nia, ktorým riešiteľ disponuje. 

Prechod cez problémový priestor môže byť vykonaný: algoritmic- 
ky >, pomocou množiny rekurzívnych operácií a algoritmov, ktoré pre- 
hľadávajú celý problémový priestor; alebo heuristicky >, keď sa pre- 
hľadávajú len jeho nepresne predstavené časti, v prípade príliš veľké- 
ho priestoru, kde algoritmické prehľadávanie buď nie je možné, alebo 
je zložité, namáhavé a nežiaduce. V pôvodnej verzii Newella a Šimo- 
na bol dôraz na heuristickom prístupe (oproti algoritmickému) a mal 
pôvod v zámere vyhnúť sa rekurzívnemu prieskumu problémového 
priestoru. Obmedzenia (tým, že umožňujú vyhnúť sa rekurzívnemu 
skúmaniu problémového priestoru) čiastočne dopĺňajú tento prvotný 
zámer. 

Algoritmické alebo úplné skúmania problémového priestoru (dô- 
kladné, exhaustive search), ktoré vyžadujú overovanie všetkých mož- 
ných krokov objektívneho problémového priestoru, sú spôsobom, 
ktorý by mal vždy viesť k riešeniu. To, čo je často otázne, je jeho 
efektivita. Preto sa pokladá za nesofistikovaný, na rozdiel od spôso- 
bov, ktoré redukujú možnosti, ktoré treba preskúmať pri hľadaní rie- 
šenia. Tento spôsob je skôr určený na programovanie, ktoré nie je 
obmedzené kapacitou alebo časom. Tieto dve obmedzenia sú charak- 
teristické práve v prípadoch humánneho riešiteľa, kde je charakteris- 
tický heuristický spôsob riešenia. 

Heuristicky > pohyb problémovým priestorom nezabezpečuje straté- 
giu riešenia problému a dosiahnutia cieľa. V tomto spôsobe pohybo- 
vania sa problémovým priestorom sa niektoré kroky nemusia opierať 
o štruktúrované poznanie, ale skôr o náhodné pokusy alebo napríklad 
o orientáciu vedenú skúsenosťou agenta, napríklad na základe len 
čiastočne interpretovaných prvkov problémového priestoru. Práve 
program na počítačovú simuláciu riešenia problému ( General Prob- 
lém Solver - GPS), ktorý vyvinuli Newell a Šimon a ktorý predstavo- 
val počítačovú simulácia dosiahnutia riešenia najefektívnejším spô- 
sobom, vo svojom základe predstavuje analýzu „prostriedkov a cie- 
ľov“, ktorá napodobňuje humánny spôsob riešenia problému. 

V mnohých prípadoch sa ako mimoriadne dôležitá vlastnosť pre 
riešenie problému zdôrazňuje schopnosť použitia zložitej kombinácie 
rôznych schopností konateľa, založená na komplexnom spracovaní in- 
formácií z rôznych prameňov (vizuálnych, mnemotechnických, moto- 
rických a pod.). Štandardné označenie tohto spôsobu prehľadávania 
problémového priestoru je riešenie preniknutím ( by insight). Problémy, 
ako sú napr. zápalkové hlavolamy, sa lepšie riešia cez vizuálne pred- 
stavovanie, než usudzovaním a pod. Najčastejšie ide o schopnosť trans- 
feru poznania zo známej situácie na novú situáciu. Oproti tomuto spô- 
sobu by stál analytický spôsob riešenia ( non-insight ). 

Metóda pokusu a omylu 

Náhodný pokus a omyl ( random trial and error ; generate and 
test) je najmenej obmedzujúci postup. Funkcia hodnotenia je binár- 
na. Nasadzuje sa ľubovoľné použitie operátorov, ak sa ich apliká- 
ciou vygeneruje cieľový stav, postup sa zastavuje, ak nie, postup 
pokračuje aplikáciou ďalšieho operátora, ako pri hľadaní správneho 
kľúča zo zväzku. Je jasné, že tento postup nie je vhodný pre riešenie 
komplexných problémov. 

„Výstup na horu“ 

„ Výstup na horu “ {stúpanie nahor; hill-climbing; kumulatívny výber) 
-je kontinuálny pokus o transformáciu aktuálneho stavu do stavu, ktorý 
je najbližší cieľovému stavu; riešiteľ sa pokúša dosiahnuť cieľ krokmi, z 
ktorých každý ďalší sa viacej podobá na cieľ. V jednoduchom výstupe 
(simple hill climbing) sa vyberá najbližšia možnosť, kým v najstrmšom 

výstupe ( steepest ascent hill climbing ) sa hodnotia všetky pohyby z aktu- 
álneho stavu alebo testujú tie najbližšie (susedné, lokálne) možnosti a z 
nich sa vyberá stav, ktorý je najbližší cieľovému (riešiteľ vyberá lokálne 
maximum, čo predstavuje hodnotu stavu, ktorý má vyššiu hodnotu než 
iné kandidátske stavy ). 71 Pri postupe generovania nasledujúceho kroku a 
jeho testovania sa spätná informácia používa pri rozhodovaní pre ďalší 
krok. Zvyčajne sa postup využíva tam, kde je možné aplikovať fúnkciu 
pre evaluáciu stavov, ale kde iné poznanie nie je prítomné. Napríklad ak 
sa vo veľkom meste snaží riešiteľ bez mapy dostať do centra mesta, tak 
sa môže orientovať podľa výšky budov. Heuristická funkcia zahŕňa len 
vzdialenosť aktuálnej polohy od polohy vysokých budov a želané stavy 
sú tie, kde je táto vzdialenosť najmenšia. Prednosti tohto postupu sú na- 
sledujúce: využíva sa málo informácií pri pohybe priestorom; často sa 
nachádzajú uspokojivé riešenia pri redukcii veľkého alebo až nekoneč- 
ného počtu možností; užitočný je pre optimalizáciu. Tým, že pohyb na- 
dol nie je používaný, pretože narúša princíp výstupu, dosahovanie cieľa 
môže viesť k lokálne najvyššiemu kopcu, ale nie vždy aj ku globálne 
najvyššiemu kopcu, ktorý môže predstavovať skutočný cieľ. V tomto 
zmysle postup nie je vhodný pre problémy, ktoré vyžadujú dočasné 
vzdávanie sa cieľa alebo pohyb späť a pokusy hľadania a pohybu inou 
cestou, aby sa vytvorili alebo našli ďalšie a prípadne vzdialenejšie pod- 
mienky, nutné pre jeho bezpodmienečné dosiahnutie. 

Analýza „prostriedkov a cieľov“ 

Analýza „prostriedkov a cieľov“ („ Means-ends analysis“ - M-E 
analýza, ako v prípade „Hanojskej veže“), je sofistikovanejšia procedú- 
ra, ktorá obsahuje prechodné kroky, ktoré sa nezakladajú na princípe 
väčšej podobnosti alebo väčšej blízkosti, ale na riešení pod-problémov 
(tak napr. pri Hanojskej veži v stave riešenia jedného z pod-problémov 
sa stredný disk nachádza na nesprávnej tyči) - ide o procedúru, ktorá 
pridávaním nových pod-problémov zväčšuje heuristický prehľad. Na 
rozdiel od predchádzajúcich postupov, tento používa pohyb cestou 
späť. Práve pohyb späť niekedy umožňuje správne riešenie problému, i 
keď dočasne zväčšuje vzdialenosť medzi začiatočným a cieľovým sta- 
vom. 


71 Russell - Norvig (2009:122); Selman-Gomes (2006:333-336). 

Aplikácia M-E analýzy sa realizuje pomocou nasledujúcich 
krokov: 72 

1. Algoritmus determinuje vzdialenosť medzi aktuálnym stavom 
a cieľovým stavom; 

2. testuje, či existuje dostupný operátor, ktorý zmenšuje vzdiale- 
nosť; ak to tak nie je, formuje sa pod-cieľ a vkladá sa medzi 
ďalšie ciele a procedúra sa vracia na začiatočný krok; 

3. M-E analýza vytvára pod-ciele, až kým nie je dostupný operá- 
tor, ktorý sa dá uplatniť; keď je tento operátor uplatnený, dosa- 
huje sa nasledujúci uložený pod-cieľ; algoritmus sa zastavuje, 
keď sú všetky pod-ciele vykonané. 

Nemožnosť priamo dosiahnuť cieľ vyžaduje stratégiu na od- 
klonenie bariéry a prechodné vyvinutie ďalších pod-cieľov, a tým aj 
nové pod-ciele. Táto stratégia sa dá dodatočne rozčleniť na druhy 
pod-cieľov. 73 Tieto druhy sa môžu týkať: 

• prechodu ( transformácie ) a zakladať sa na porovnaní aktuálneho 
stavu s cieľovým stavom kvôli presnejšiemu určovaniu ich roz- 
dielu; 

• redukcie a zaoberať sa hľadaním adekvátneho operátora, ktorý 
môže redukovať rozdiel medzi dvomi stavmi; alebo 

• aplikácie, kde vlastne ide o spôsoby použitia operátora v určitom 
stave, ktorý umožní prechod k nasledujúcemu stavu. 

Všetky pod-ciele vytvárajú akýsi zoznam nedosiahnutých cie- 
ľov, vyžadujúci určité poradie alebo štruktúru, ktorá je diktovaná do- 
siahnuteľnosťou najvyššieho cieľa s ohľadom na dostupné operátory, 
ktoré by sa dali uplatniť, a na ich dopad na skracovanie cesty k hlav- 
nému cieľu. 

Analógia 

Tento spôsob prehľadávania problémového priestoru vyžaduje 
projekciu medzi novým cieľovým priestorom (vlastne, aktuálnym 
problémom, cieľom) a databázou problémov, ktorým aktér dovtedy 
čelil (ktoré už mohli mať dosiahnuté riešenie a zároveň majú spoloč- 


72 Ôllinger & Goel (2010:11). 

73 Mayer (1983). 

né niektoré vlastnosti). 74 Ide o redukciu nového problému na prob- 
lém, ktorý už existoval a ktorý má dosiahnuté riešenia. Riešenie ne- 
vyžaduje systematickú procedúru, ale len aplikáciu známeho postupu. 
V tomto prípade by išlo o známu postupnosť udalostí riešenia prob- 
lému, ktorá predstavuje pozitívny transfer. Analógia sa definuje ako 
poukazovanie na určitý prameň poznania, v pokuse použiť pojmy a 
známe štruktúry z východiskového priestoru a umožniť ich transfer 
na cieľový priestor. 75 

Často však vlastnosti nového problému, ktoré sú príbuzné vlast- 
nostiam známych problémov, môžu predstavovať prekážku tým, že sa 
stratégia riešenia hľadá medzi známymi riešeniami, ktoré v celku ne- 
vedú k úspešnému riešeniu alebo v určitom zmysle odkladajú alebo 
posúvajú úspešné riešenie. V tom prípade by išlo o negatívny trans- 
fer. Prieskum analogického transferu navrhuje rozlíšenie medzi štruk- 
túrou problému a jeho povrchom ( surface ) alebo zdaním sa (niekedy 
sa toto rozlišovanie uvádza ako odlišnosť medzi podobnosťami, ktoré 
sú a ktoré nie sú relevantné) f 

Subjekt sa pri analógii častejšie opiera o povrchovú analógiu než o 
štruktúrnu, čo môže viesť skôr k negatívnemu transferu. Preto sa ana- 
lógia považuje za slabú metódu, ktorá svoju aplikáciu nachádza vte- 
dy, keď silné metódy nie sú dostupné. 

Riešenie problému na základe analógie sa opiera o analogické 
usudzovanie, ktoré sa môže interpretovať tak, že určité podobnosti 
(napr. a a b) medzi už známym riešením problému (S = a, b, c) a no- 
vým problémovým priestorom ako cieľovým (T = a, b, d), umožňujú 
uvažovanie o iných (nových, zatiaľ neznámych) podobnostiach medzi 
nimi (resp. c ~d). 17 Copi a Cohen (1990: Ch. 1 1) 78 analogický úsudok 
interpretujú ako druh induktívneho argumentu a ilustrujú nasledujú- 
cim schematickým spôsobom. Nech sú a, b, c, d objekty, kým P a Q 
sú akékoľvek ich vlastnosti (atribúty, „aspekty“). Analogický argu- 
ment vtedy má nasledujúcu formu: 


74 Klahr- Šimon (1999). 

75 Dunbar (1995). 

76 Bassok (2003). 

77 Melis - Veloso (1998). 

78 Cf. Hesse (1966:C/;. The Logic of Ancilogy). 

a, b, c, d maj ú P a Q. 
a, b, c majú R. 
d pravdepodobne má R. 

Dunbar (1995) v experimentálnom prostredí rozlišuje lokálnu, re- 
gionálnu a vzdialenú analógiu. V prípade lokálnej analógie vedec po- 
užíva skúsenosti podobných tec hn ík a protokolov jednotlivého pred- 
chádzajúceho experimentu na ten aktuálny. Zriedkavejší prípad je re- 
gionálna analógia, keď vedec celý systém relačných štruktúr jedného 
priestoru, v ktorom funguje laboratórium, preberá a používa na po- 
dobný priestor inej triedy, pričom dva rozličné priestory môžu zdie- 
ľať rovnakú zastúpenosť v superordinovanom členstve (ako v prípa- 
de, keď je zároveň priestor bakteriofágových vírusov, vírusov napada- 
júcich baktérie, a priestor retrovírusov, vírusov vyvolávajúcich 
zhubné nádory, zobrazený jeden na druhý tak, že sú začlenené do su- 
perordinovanej kategórie vírusov). Najzriedkavejšie je použitie vzdia- 
lenej analógie (long- dištance analogies ), keď vedec určitý koncept 
projektuje z úplne iného priestoru na priestor, v ktorom sa aktuálne 
pohybuje. 

Vzdialenosť pri prehľadávaní priestoru pri analogickom hľadaní 
zhody ( matching ) sa redukuje alebo usmerňuje použitím určitých ob- 
medzení (napr. informačných; týkajúcich sa správania; hardvérových; 
pragmatických). Najdôležitejšia množina obmedzení je štrukturálne- 
ho charakteru a predpokladá tieto techniky: 79 

• vytváranie zhôd len medzi entitami rovnakého typu (atribúty sa 
priraďujú v zhode atribútom, objekty objektom, dvoj -miestne pre- 
dikáty dvoj-miestnym predikátom...); 

• využívanie štrukturálnej konzistencie - ak sa propozície P(ab) a 
P{cd) zhodujú, potom argumenty dvoch propozícií by sa mali ná- 
ležíte zhodovať, A s C, B s D. Účel je eliminovať zhody multi- 
funkčného (nie-injektívneho) typu jedno-mnohoznačnej a mnoho- 
jednoznačnej funkcie; 

• favorizovanie systematickej množiny zhôd (systematický princíp); 
ak máme dve rozličné množiny zhôd, má sa vybrať tá, ktorá zob- 
razuje vyššiu úroveň prepoj enosti; tento výber umožňuje vytvára- 


79 Keane (1994:392). 

nie optimálneho zobrazenia v prípade mnohých alternatívnych 
spôsobov zobrazenia . 


KLASIFIKÁCIA PROBLÉMOV 

Existujú rôzne triedenia druhov problému, napr. podľa druhu spra- 
covávaného materiálu; sémantických vlastností, zložitosti, vlastností 
riešiteľa, poznania kontextu, štruktúrovanosti problému ( arrangement 
problems; inducing structure problems; transformation problems) a 
pod. Mayer (1983) triedi problémy podľa toho, ako sú definované po- 
čiatočný a prechodný stav problémového priestoru. Podľa charakteru 
dvoch stavov môžeme rozlišovať štyri typy problémov. Napríklad: 

1 . aj počiatočný stav, aj cieľový stav sú dobre definované', 

2. počiatočný stav je dobre definovaný a cieľový stav je zle defi- 
novaný', 

3. počiatočný stav je zle definovaný a cieľový stav je dobre defi- 
novaný', 

4. aj počiatočný stav, aj cieľový stav sú zle definované. 

Takýmto spôsobom by bolo možné určiť, do akej miery je infor- 
mácia o riešení špecifikovaná. 

Getzels (1982) rozlišuje viacero druhov problémov, aleje toho ná- 
zoru, že problémy sa dajú klasifikovať podľa toho, akým spôsobom sa 
k problémom dostávame. Podľa neho sa problémy rôznej povahy dajú 
zredukovať na tri druhy: 

a) tie, ktoré sú už podané ako jasné; 

b) tie, ktoré sa odhaľujú', a 

c) tie, ktoré sú vytvorené. 

U prezentovaných problémov {a presented problém) nie je potreb- 
né hľadať, v čom je problém. Problém je riešiteľovi daný, je stanove- 
ný jasne a čaká na riešenie. Napr. na hodine žiakovi bolo povedané, 
že povrch obdĺžnika dostane násobenim strany a stranou b a má riešiť 
otázku „Aký je povrch obdĺžnika, keď je strana a= 3 a strana 6=4?“ 

Odhalené problémy ( a discovered problém ) nie sú formulované 
tak, aby boli ihneď jasné, takže riešiteľ musí postupne analyzovať 
články problému, aby sa dostal do problematického úseku a artikulo- 
val vlastné poznanie, ktorým je schopný „nájsť“ problém a „odhaliť“ 

povahu problému. Aj dobre definovaný problém môže do určitej mie- 
ry vyžadovať objavovanie problému v tom zmysle, že problém exis- 
tuje, ale musí byť odhalený. Pri odhaľovaní problému (keďže je hľa- 
danie a nájdenie problému predpokladom jeho riešenia) 80 hrá nezane- 
dbateľnú rolu motivácia riešiteľa a jeho rozhodnutie nájsť problém - 
či riešenie problému vôbec má byť predmetom zaoberania sa, či stojí 
za to hľadať problém? 

Vytvorené problémy ( invented problems ) sú tie, ktoré riešiteľ 
problému objavil/vynašiel a ktoré dosiaľ v určitej oblasti neexistovali. 
Posledný druh vyžaduje kreatívne riešenie, pretože problém sa odlišu- 
je od bežného spôsobu myslenia. 

Ďalší spôsob charakterizácie problémov, mimo už známeho trie- 
denia na dobre a zle definované problémy, podáva psychológ Jim 
Greeno (1978). 81 Problém sa dá zaradiť k jednému z troch typov: 
problémy usporiadania, problémy indukovania štruktúry a transfor- 
mačné problémy. 

Pri probléme týkajúcom sa usporiadania je riešiteľ nútený nájsť 
spôsob, ako organizovať elementy problémového priestoru podľa 
určitých kritérií. Napríklad v anagrame sa riešiteľ snaží poskladať 
dostupné písmená tak, aby formovali slovo. Pri problémoch induko- 
vania štruktúry sa riešiteľ snaží na základe dostupných elementov 
odhaliť ich vnútornú štruktúru, určitý vzor, a vytvoriť extrapoláciu 
série, ako v prípade, keď pri poradí čísel 2, 4, 6, 8 alebo písmen A, 
B, C, D, hľadá princíp ich nadväzovania. Transformačné problémy 
charakterizuje vyžadovanie postupnej transformácie určitého stavu 
problému k cieľovému stavu problému, ako v prípade Hanojskej 
veže. 


RIEŠITEĽ 

Tieto riadky začneme jednou dôležitou otázkou, nie vždy transpa- 
rentne preukázanou v literatúre: Môže problém alebo metóda riešenia 
nejakého problému existovať bez predpokladu riešiteľa? Zatiaľ zosta- 


80 Thomas (1989:327). 

81 Cf. Reiter-Palmon (201 1:258). 

neme na úrovni časti otázky týkajúcej sa problému (k časti týkajúcej 
sa metódy sa vrátime neskoršie, i keď medzi nimi existuje jasná prí- 
buznosť). 

Ak by riešenie problému existovalo bez riešiteľa a potreby zo- 
hľadňovania jeho kapacít, znamenalo by to tvrdiť, že metódy sú ne- 
závislé od charakteru poznania riešiteľa. Problém a jeho riešenie sa 
vždy vzťahujú k subjektu. Vznik problému, ako aj jeho riešenie sú ná- 
sledkami určitých druhov správania - problém je následkom interak- 
cie subjektu s prostredím, v ktorom sa pohybuje a situáciami, ktoré 
zohľadňuje. Problém nevzniká sám a neexistuje sám osebe. Je dru- 
hom reakcie na určitý stimul - následkom rôznych okolností: od ocit- 
nutia sa subjektu v novej situácii a v neznámych okolnostiach, v ne- 
dostatku prostriedkov alebo v ohrození, atď. Ale samotné pobudnutie 
v novej a neznámej situácii ešte nemusí byť ukazovateľom vzniku 
problému - nemusí predstavovať problém pre ten či onen subjekt. 
Problém určuje sám subjekt s ohľadom na prekážku, ktorá vyvstáva 
pri zámere dosiahnuť ním stanovený cieľ. 

Rovnako ako problém samostatne nevzniká, tak sa problém sám 
osebe ani nevyrieši. Ako je vznik problému následkom určitého cie- 
leného správania, tak aj špecifický druh správania predstavuje jeho 
riešenie. Ak je vznik problému determinovaný subjektovým cieľom 
(a jeho predpokladmi na dosiahnutie toho cieľa v určitých okolnos- 
tiach), tak sa ani riešenie problému (tým, že je určené charakterom 
vzniknutého problému) nedá predstaviť bez prítomnosti rovnakých 
rámcových predpokladov. Ani existencia problému, ani predstava o 
potrebe jeho riešenia, ani samotné riešenie nie sú možné bez predpo- 
kladu ich nositeľa - subjektu, aktéra. Riešiteľ hodnotí a identifikuje 
určitú situáciu ako problémovú, vzhľadom na vlastné štandardy, dote- 
rajšie poznatky a ciele, ktoré chce, resp. je naďalej motivovaný dosa- 
hovať. 

Prečo je toto posledné tvrdenie dôležité? Existuje mnoho situácií, 
keď hovoríme o určitom druhu problému (alebo o metóde jeho rieše- 
nia) a často si ich predstavujeme a formulujeme, akoby boli niečo 
samostatné a nezávislé od riešiteľa - napr. je bežné povedať, že: 
„Fermatova veta je problém“; „problémom je dnes nájsť dobrého op- 
ravára“; „problémom je dostať výskumnú sondu na Mars“ a pod. Na- 
ším zámerom je poukázať na to, že pri tomto druhu jazykového sprá- 

vania je zamlčaný predpoklad, ktorý pevne stojí v pozadí otázok o 
vzniku a riešení problému - určenie problému a korešpondujúceho 
riešenia, ako aj motív a vykonanie, sú určené subjektom. 

Čo je to riešiteľ? 

Ďalší bod nedorozumenia môže vznikať tým, že cieľavedomosť, 
zámemosť a motiváciu zvyčajne chápeme ako vlastnosť humánneho 
subjektu. Na prvý pohľad sa zdá, že spôsoby vzniku a riešenia problé- 
mu u humánneho riešiteľa nenájdeme pri analógii s riešiteľom v strojo- 
vom prevedení. Stroje, dokonca také ako obyčajná kalkulačka, sú 
schopné vykonať riešenie pomerne zložitých matematických problé- 
mov. Kalkulačka vykonáva určitú sadu operácii a je schopná doviesť k 
správnemu riešeniu zadaného problému. V čom je teda rozdiel? 

Na prvý pohľad pojem riešiteľa úlohy je kompromisným termí- 
nom. Môže počítať rovnako s humánnym subjektom, ako aj so stro- 
jom. Napríklad chápanie riešiteľa problému pri automatizovaných 
procesoch sa (v minimálnej forme a celkom bežne) vyjadruje nasle- 
dujúcim spôsobom: 

„Riešiteľ je algoritmus, ktorý vykonáva určitý druh úlohy usudzova- 
nia. Keď privoláme ten algoritmus, on nastoľuje daný problém a hľa- 
dá riešenie; môže riešiť problém alebo oznámiť chybu.“ 

Uvedená Finkova (2002:9) definícia redukuje riešiteľa na algorit- 
mus pre riešenie problému, pričom algoritmy predstavujú množinu 
operácií (zväčša aplikovanú rekurzívne). Definícia na jednej strane 
poukazuje na vlastnosť riešiteľa a jeho schopnosť. Na druhej strane 
vo Finkovej definícii je zamlčané alebo sa predpokladá, že subjekt- 
riešiteľ má vlastný stimul a nasmerováva riešenie rozhodnutím sa pre 
výber a použitie určitého algoritmu (korešpondujúceho s vlastným 
odhadom určitého druhu problému). 

Stroj môže nahradiť jednu alebo viacero sekvencií riešenia prob- 
lému, pričom môže byť použitý buď 

a) vo funkcii plnenia jednotlivej medzi-úlohy (pod-úlohy), alebo 

b) vo funkcii nadväzovania cieľového stavu predchádzajúcej pod- 
úlohy (určitej reprezentácie úlohy) s východiskovým stavom 
ďalšej pod-úlohy (alebo niektorým, jedným z ďalších stavov). 


81 



Aktér ( riešiteľ , subjekt, konateľ, vykonávateľ, agens...) podľa urči- 
tej metódy operuje s niekoľkými predpokladmi: s poznaním a so 
schopnosťami. K poznaniu priradíme u riešiteľa tieto dve možné 
schopnosti: tú, že a) to poznanie vie použiť, b) je schopný posúvať na 
základe použitého poznania a funkcie dosiahnutú úroveň riešenia 
problému k ďalšiemu kroku. Podľa týchto dvoch schopností môžeme 
priradiť riešiteľovi aj názov operátor a ľahko identifikovať tieto jeho 
vlastnosti aj u neautonómneho stroja, akým je napr. kalkulačka. 

Stroj takto môže mať funkciu substituenta vykonávateľa úlohy, ale 
aj funkciu operátora pri formovaní predstavy o riešení. Prostriedok je 
vo funkcii operátora, keď umožňuje algoritmický prechod od výkonu 
(exekúcie) jednej podú lohy k ďalšej (a zároveň môže vykonávať 
funkciu usudzovania) alebo aj prechod cez viacero vzájomne zreťa- 
zených jednoduchých úloh (určitej komplexnej úlohy), čo umožňuje 
prechod z jedného stavu problémového priestoru k ďalšiemu, či do- 
konca umožňuje prechod celou cestou problémového priestoru. 

Na príklade Finkovej definície riešiteľa sa dá uviesť aj rozdiel 
medzi strojom a humánnym subjektom. Rozdiel spočíva hlavne v 
tom, že stroj by bolo treba brať ako náradie pre riešenie úlohy, skôr 
ako prostriedok, do ktorého sú zabudované, a tým často zamlčané ta- 
ké prvky, akými sú kapacita riešiteľa úlohy, jeho zámer a presvedče- 
nie o dosiahnuté ľnosti určitého druhu cieľa (riešenie problému). Roz- 
diel medzi kalkulačkou a humánnym riešiteľom nachádzame v tom, 
že automatizované (algoritmické), strojové riešenie problému skôr 
môžeme interpretovať ako proces prebiehajúci u nakonfigurovaného 
účelového automatizovaného (neautonómneho) riešiteľa (prostriedku 
na riešenia), ktorý spĺňa zámer dosiahnutia takého cieľa, ktorý je im- 
plementovaný dizajnérom (externým subjektom) do jeho spôsobu 
operovania. Kalkulačka nič nerieši, ona len vykonáva určité operácie. 
„Riešiteľ problému“ (v zmysle Finkovej definície vlastne algoritmus) 
operuje so zamlčaným predpokladom, že algoritmus je konfigurovaný 
tak, že predpokladá pohyb a zahŕňa časť určitého problémového prie- 
storu a je doň implementovaný spôsob riešenia určitej základnej úlo- 
hy alebo reťazca nadviazaných základných úloh. V prípade kalkulač- 
ky externé zadanie úlohy a externé vyvolávanie adekvátneho algorit- 
mu a jeho exekúcia vedie k riešeniu, pričom sú aj problém, aj zámer 
riešenia externé vzhľadom na samotný stroj nakonfigurovaný tak, aby 

vykonal algoritmus, ktorý vedie k riešeniu a dosiahnutiu požadované- 
ho cieľa určitého subjektu, ktorý so strojom narábal. Stroj môže na- 
podobňovať a simulovať rozhodnutia, ale nekoná samostatne, ale na 
základe vložených a externe požadovaných vykonaní určitých operá- 
cií, predovšetkým vtedy, keď ide typické elementárne úlohy. 

Týmto rozlíšením vzniká aj potreba vymedziť viacero typov rieši- 
teľov (aktérov). Toto je len jeden z pokusov o klasifikáciu. Riešiteľ 
môže byť neautonómny a externe nakonfigurovaný cez implemento- 
vaný cieľ; môže byť reaktívny a meniť vlastnosti prechodných cieľov, 
prispôsobovať sa a zväčšovať poznanie, resp. do určitej miery je 
schopný rozhodovať sa v nových okolnostiach (semi-autonómny); 
môže byť inteligentný a samostatne formulovať ciele (môže byť au- 
tonómny riešiteľ ). 82 Neautonómny, semi-autonómny alebo autonóm- 
ny aktér sa v mnohých úsekoch svojho konania nemusia rozlišovať a 
zdieľajú spoločné prvky, predovšetkým v prípadoch, keď konajú na 
úrovni porovnateľnej s funkciou jednoducho predstaveného operáto- 
ra. Citlivé otázky týkajúce sa inteligencie, racionality a autonómie 
riešiteľov sú častým predmetom diskusií. Je to otázka, ktorú bádatelia 
znova nastoľujú s technologickým pokrokom a novými poznatkami, 
ale rovnako aj s novými potrebami výstižnej definície pre riešenia 
konkrétne kladených otázok. Aktuálne a často používané formulácie 
aktéra (resp. racionálneho, inteligentného či autonómneho) nie sú 
vždy úplne totožné . 83 


8i Zhang - Zhang (2004:3) interpretujú agenta (v rámci multi-agentových systémov) 
nasledujúcim spôsobom (zdôrazňujúc cieľ implementovaný návrhárom systému): 
,Agents are Computer systems with two important capabilities. First, they are at 
least to some extent capable of autonomous action - of deciding for themselves 
what they need to do in order to satisfy their design objectives. Second, they are 
capable of interacting with other agents - not simply by exchanging data, but by 
engaging in analogue of tlie kind of social activity that we all engage in every day 
of our lives: cooperation, coordination, negotiation, and tlie like“. 

83 Pre Russella a Norviga (2010) štatút agenta už predpokladá, že je čiastočne auto- 
nómny a reaktívny: „An agent is anything that can be viewed as perceiving its en- 
vironment through sensors and acting úpon that environment through actuators...“ 
(p. 34). „For each possible percept sequence, a rational agent should select an ac- 
tion that is expected to maximize its perfonnance measure, given tlie evidence 
provided by tlie percept sequence and whatever built-in knowledge tlie agent has“ 
(p. 37). K vyššie uvedenej formulácii Russella a Norviga, Vlassis (2007:7) dodá- 
va, že demarkácia medzi humánnym agentom alebo strojom nie je kľúčová: 

Pre naše potreby budeme takého aktéra, akým je stroj (neauto- 
nómneho alebo semi-autonómneho aktéra) chápať ako prostriedok na 
dosiahnutie (externe implementovaného, dizajnovaného) cieľa (vyko- 
návaním zvonka konfigurovaných operácií a implementovaných cie- 
ľov). Účel neautonómneho alebo semi-autonómneho stroja je v tom, 
že spĺňa určený (externe implementovaný) zámer. Použitie stroja bu- 
de účelné, pokiaľ existuje zámer (externý, takže nie nezávislý a sa- 
mostatný) jeho použitia k dosiahnutiu určitého cieľa a zároveň bude 
spĺňať určité požiadavky (technické, ekonomické, strategické a 
pod .). 84 Autonómneho riešiteľa budeme chápať ako systém, ktorý dis- 
ponuje (jemnejšími epistemickými prvkami) nielen cieľom a schop- 
nosťou rozhodovania, ale aj presvedčením vo vlastné schopnosti do- 
siahnutia cieľa podľa určitého plánu, ako aj motiváciou k riešeniu 
problému (zámerom), ako aj ich vzájomným a závislým prepojením . 85 

Odbornosť - expert verzus nováčik 

Rozdiel medzi schopnosťami potrebnými na riešenie problému a 
splnenie úlohy sa zakladá na rozdiele v kapacite a vlastnostiach po- 


„Examples include humans, robots, or Software agents. We often use tlie tern au- 
tonomous to refer to an agent whose decision making relies to a larger extent on 
its own perception than to prior knowledge given to it at design time.“ 
Wooldridge a Jennings (1995) a Wooldridge (2002:15) tennín agent obmedzujú 
na počítačové systémy: „An agent is a Computer systém that is situated in some 
environment, and that is capable of autonomous action in this environment in or- 
der to meet its design objectives.“ O formulácii inteligentného agenta a demarká- 
cii medzi neautonómnym objektom a agentom, cf Wooldridge (2002:Ch. 2.). 
Kumar (2012: 9 - 10) predpokladá, že agent a jeho autonómia majú nasledujúce 
vlastnosti: .Agent denotes the piece of Software that possesses tlie properties of 
autonomy, social ability, reactivity, proactivity, temporal continuity, and goal- 
orientedness.“ „Autonomy: operates without direct intervention of human and 
having self-control over its actions and internal States.“ 

84 Dnes sa relačnou štruktúrou praktického usudzovania zaoberá, okrem iných, BDI 
( believe , decision, intention ) logika agentových systémov, ktorej prvky postavil 
Bratman (1987; 1990). Cohen - Levesque (1990) poskytujú jemnejšiu analýzu 
zámeru a jeho prepojením s pojmami akými sú konanie, presvedčenie a realistické 
preferencie. O presvedčeniach, motivácii a dôvodoch pre konanie pri dosiahnutí 
cieľa ( means-ends beliefs) pozri komentáre v Smith (2012). 

85 O polemike o vlastnostiach autonómneho agenta, pozri state v kapitole ix, Castel- 
franchi - Lesperance (2000: Autonomy - Theory, Dimensions, and Regulation). 
Tiež, cf. Bratman (2007:195ý/'). 

znania medzi riešiteľmi. Poznanie určuje úspešnosť riešenia problé- 
mu a aplikácie poznatkov a tiež schopnosť problémovú situáciu 
správne reprezentovať a pretransformovať na úlohu. V tomto zmysle 
odbornosť (ex pertnosť) predstavuje vynikajúce zručnosti a schopnosti 
a odráža dobre rozvinutú - dobre organizovanú a rýchlo dostupnú - 
vedomostnú bázu (obsahujúcu fakty, poznatky, operátory, resp. pro- 
dukčné pravidlá). 

Dreyfusov paradox expertných systémov - Hubert Dreyfus prvý 
poukázal na to, že superiorita expertných systémov je v tom, že sa 
zakladajú na predchádzajúcom poznaní. Charakterizuje ich pohyb 
problémovým priestorom, hodnotenie a použitie operátorov na pre- 
chod len v rámci rutinovane formovanej predstavy umožnenej pred- 
chádzajúcim poznaním. Dreyfus tvrdí, že nováčik je ten, ktorý roz- 
mýšľa a usudzuje, a nie expert. Expert je naučený rozoznať situáciu a 
reagovať podľa naučeného vzoru. Snaží sa rýchlo určiť typický prie- 
stor relevantného poznania potrebného na predstavenie situácie. Pre 
experta to môže predstavovať jeho značné obmedzenie v nových situ- 
áciách. Rozdiel medzi šachovým majstrom a nováčikom je v tom, že 
nováčik má potrebu predstaviť si následky možných krokov a zhod- 
notiť ich, kým expert ich už dopredu „vidí“ ako známe a neprehodno- 
cuje ich . 86 Preto výsledky v nových situáciách, tých, ktoré sa odkláňa- 
jú od typických, často dávajú väčšiu šancu a prednosť nováčikom, 
pretože nováčik operuje so širším priestorom poznania. 

Zoberme ako príklad porovnania experta a nováčika výsledky vý- 
skumu ochutnávky piva a ich rozlišovania podľa vône a chute . 87 Keď 
vystavíme expertného ochutnávača a nováčika porovnávaniu zná- 
mych aj neznámych značiek, expert vyniká v identifikácii, ale len je- 
mu už známych značiek, kým u neznámych je jeho prednosť (ktorá 
by poukazovala na prípadné vyvinutejšie vnemové schopnosti ) takmer 
zanedbateľná. Záver tohto výskumu poukazuje, že prednosti znalca sa 
zakladajú skôr na efektívnejšom spôsobe kódovania a použitia po- 
znania uchovaného v dlhodobej pamäti, než na prednostiach vyvinu- 
tých vnemových schopností. Expert má významne lepšie schopnosti v 
označovaní a klasifikácii stimulov a ich prevzatí z pamäti, čo skôr 


86 Brachman - Levesque (2004:8). 

87 Valentín et al., (2007). 

ukazuje na jeho prednosti pred začiatočníkom v z hľadom na vedo- 
mostnú bázu a jej štruktúrovanosť. 

Dlhodobú pamäť môžeme porovnať s knižnicou alebo usporiada- 
nými evidenčnými súbormi. V prípade pokusu o nájdenie určitej de- 
ponovanej informácie riešiteľ sa snaží určiť miesto, na ktorom sa kni- 
ha alebo súbor nachádza a nájsť ich na tom mieste. V tomto procese 
úspešnosť preberania nejakej informácie sa zakladá predovšetkým na 
tom, či je samotná informácia, ktorá predtým bola nejakým spôsobom 
spracovaná, úplná a tiež na tom, do akej miery je informácia (súbor 
alebo kniha) spoľahlivo uložená (resp. kódovaná, klasifikovaná). Bá- 
za nášho poznania (u nás ilustrovaná knižnicou) nám zabezpečuje 
viac ako iné jedinečné kognitívne kapacity v tomto procese, pretože 
obsahuje efektívnu sústavu ( schému ) pristupovania k problémom a 
ich analyzovaniu. 

Odbornosť riešiteľa sa neskladá zo schopnosti a rýchlosti priamej 
reakcie na stimul alebo priameho pokusu o rýchle siahnutie po riešení 
(to skôr charakterizuje reakciu nováčika), ale zo schopnosti správne 
problém predstaviť na základe použitia predchádzajúceho poznania. 
Pri riešení problému sa vlastnosti experta odrážajú v konštrukcii 
adekvátnej reprezentácie problému . 8S Ide o schopnosť použitia štruk- 
túrnych celkov, ktoré expertovi umožňujú identifikáciu a interpretá- 
ciu spozorovaných elementov problematickej situácie a jej adekvátne 
podchytenie korešpondujúcou sústavou alebo lokalizovanie problému 
v správnom priestore relevantnom pre jeho riešenia. 

Prieskum spôsobu humánneho riešenia problémov v kognitívnych 
vedách poukazuje na to, že spôsob, ako si začiatočník predstavuje in- 
formáciu (danú buď v matematike, prírodných vedách, alebo prebratú 
z textov, ktoré číta), závisí od organizácie jeho aktuálneho poznania. 
Ako proces učenia pokračuje, tak sa zlepšuje štruktúrovanosť a vyvíja 
sa kvalitatívne iná organizácia poznania. So zdokonalením vedomostí 
v prístupe k riešeniu problému tieto štruktúry zatláčajú bokom straté- 
gie pokusov a omylov, umožňujú budovanie reprezentácie vlastného 
mentálneho modelu, ktorý hlbšie podchytáva elementy problematic- 
kej situácie. Lepšia štruktúrovanosť vedie aj k lepšiemu porozumeniu 
a vysvetleniu problému tým, že umožňuje porovnávanie alebo usu- 


Pozri tu str. 21. poznámka 12. 

dzovanie, ktoré zároveň vedie k ďalšiemu učeniu a zdokonaľovaniu 
poznania (pričom učenie môže byť predstavené ako osvojenie si no- 
vých produkčných pravidiel pre riešenie problémov). Štruktúrovanosť 
predchádzajúceho poznania časom umožňuje expertovi osvojiť si 
viacej vzorov, ako aj komplexnejšie vzory, lepšie uloženie v pamäti, 
ako aj ich rýchlejšie prevzatie. 

Pokrok vo vysvetlení spôsobu organizácie a štruktúrovania pozna- 
nia priniesli výskumy Andersona na poli humánneho získavania no- 
vého poznania a roly, ktorú v tomto procese má predchádzajúce po- 
znanie . 89 Jeho teória schém ponúka náhľad na to, ako ľudia organizu- 
jú a používajú obrovský počet informácií nahromadený v predchá- 
dzajúcom poznaní. Také poznanie je organizované do robustnejších 
mentálnych celkov, schém. Počas získavania nových poznatkov sub- 
jekt buď vytvára nové schémy, alebo spája už existujúce schémy, ko- 
riguje ich a modeluje novými spôsobmi, a tým vytvára nové. Schémy 
predstavujú generalizácie, sumarizujú to, čo je spoločné pre veľký 
počet vecí alebo situácií reálneho sveta a čo je kódované alebo inter- 
pretované určitou pojmovou štruktúrou. Schematické poznanie je 
kombináciou procedurálneho a deklaratívneho poznania. Tým, že 
predstavuje generalizáciu, schematická reprezentácia je abstraktnej šia 
než akákoľvek reprezentácia jednotlivého objektu alebo situácie. In- 
terpretácia jednotlivej situácie pomocou schémy predstavuje prispô- 
sobovanie jej elementov druhovo zhodným charakterizáciám v sche- 
matickej štruktúre poznania . 90 

Rozdiel medzi expertom a nováčikom je práve v tom, že expert 
vyniká v: 

a) spôsobe nachádzania abstrahovaného korešpondujúceho vzoru 
alebo schémy (ktorá sa opakuje v problematických situáciách, 
ktorým je vystavený) a 

b) rozpoznaní toho, ktoré ďalšie kroky uplatniť v prítomnosti toh- 
to známeho vzoru. 

Jeho odbornosť sa nezakladá na schopnosti prebrať väčší počet 
možností a prejsť dlhšiu cestu priestorom poznania, ale skôr 
nájsť prierez cez problémový priestor a priamejšiu cestu k riešeniu 


89 Anderson et al. (1978); Anderson (2005). 

90 Reimann - Chi (1989). 

podľa známych vzorov. V porovnaní s nováčikom trávi expert dlhší 
čas odhaľovaním, ako danú informáciu upraviť podľa existujúcej 
schémy. Pokúša sa porovnať svoje poznatky s novou informáciou a 
hľadať dodatočné údaje z problémovej situácie, kým nenájde adek- 
vátne spojenie. Až po úspešnom spojení je schopný rýchlo, s menšou 
námahou a premýšľaním, prebrať a implementovať známu stratégiu. 
Tak napríklad v otváracej časti šachovej hry sa expert rýchlejšie 
orientuje, rýchlejšie uplatňuje kódovanie (interpretovanie) situácie 
podľa schém, ktoré už vlastní, a tým aj jej rýchle a správne identifi- 
kovanie. Schémy sa v tomto prípade často predstavujú aj ako pro- 
dukčné pravidlá (operátory), ktoré sugerujú úspešný ťah. Použitie 
týchto pravidiel sa zakladá na princípe kondicionalizácie, identifiko- 
vaná situácia predstavuje podmienku pravidla alebo schémy v kondi- 
cionálnej forme: 

AK je na tabuli prítomný vzor V, VTEDY zváž ťah Ť. 

Týmto spôsobom sa možní kandidáti na úspešné pokračovanie da- 
jú zredukovať na prehľadný počet, bez potreby prehľadávania celého 
problémového priestoru a reflektovania aj všetkých nepravdepodob- 
ných možností . 91 Na druhej strane, pri náhodnom rozvrhu figúr, 
orientačné prednosti experta nielenže už nemajú výrazný náskok v 
porovnaní s nováčikom, ale čiastočne za ním zaostávajú. Vysvetlenie 
spočíva v tom, že expert sa pokúša nájsť už existujúcu úspešnú sché- 
mu, kým nováčik sa nezdržuje pokusmi interpretovať situáciu nájde- 
ním existujúcej schémy, ale sa skôr pokúša opierať o analytickú stra- 
tégiu pokračovania v hre . 92 

V problematickom prostredí je prenos a aplikácia predchádzajúce- 
ho poznania na novú problematickú situáciu možná len vtedy, keď 
nová situácia vyžaduje rovnaké elementy systematizovaného (ab- 
straktného) predchádzajúceho poznania. Ale keď nový problém na 
povrchovej úrovni nepoukazuje na rovnaké vlastnosti problému a ne- 


91 Pre mentálne celky tohto druhu je tiež zaužívaný názov bloky (alebo kusy, eng. 
chunks ); cf. Chase - Šimon (1973). Bloky sú definované ako informácie zoskupe- 
né do jedného infonnačného celku. 

92 Stemberg - Sternberg (201 1:470). 

umožňuje kódovanie známymi prvkami, ktoré sú porovnateľné s tými 
z predošlej skúsenosti, prednosti experta strácajú výraznosť. 

Anderson (2005:262) zhŕňa výsledky výskumov a uvádza, že za 
odborníkom nestojí len talent alebo genialita, ale sa odborníkom stá- 
va väčším investovaním času do osvojenia vzorov, pravidiel riešenia 
problémov a príslušnou organizáciou priestoru riešenia problémov. 
Ako ilustráciu uvádza príklad porovnania najlepších huslistov Berlín- 
skej hudobnej akadémie a tých, ktorý sú ocenení len ako veľmi dobrí. 
Z rekonštrukcie údajov vzhľadom na čas, ktorý venovali cvičeniu, tí 
špičkoví pred vstupom na akadémiu venovali cvičeniu priemerne 
7000 hodín, kým priemer tých veľmi dobrých sa pohyboval okolo 
5000 hodín. 

Dreyfus a Dreyfus (1986:26 - 50) uvádzajú jemnejšie odstupňo- 
vanie medzi expertom a nováčikom vzhľadom na rozličnosť v ich 
zručnostiach (začiatočník, pokročilý začiatočník, kvalifikovaný, zna- 
lec a odborník). Základný rozdiel v ich vlastnostiach sa však dá zhr- 
núť nasledujúcim spôsobom. Odborník, na rozdiel od nováčika, má 
väčšie a bohatšie schémy obsahujúce väčší počet deklaratívneho po- 
znania priestoru; jeho schémy obsahujú bohatšie procedurálne pozna- 
nie o stratégiách riešenia s ohľadom na daný priestor; prvky jeho po- 
znania sú dobre organizované a vo veľkej miere prepojené do schém; 
jeho reprezentácia problému sa opiera na štruktúrne podobnosti me- 
dzi problémami, kým nováčik sa opiera o súvis medzi povrchovými 
vlastnosťami; v spracovaní problému sa expert snaží použiť stratégie 
na odhalenie neznámych informácií, kým nováčik sa skôr snaží pou- 
žiť tie už dostupné; expert používa vyvinuté a rozpracované schémy, 
kým nováčik sa skôr prikláňa k analýze prostriedkov a cieľov, expert 
rutinovane (automatizovane) vykonáva postupnosti krokov v rámci 
odhadnutej problémovej stratégie, kým u nováčika také rutinované 
postupnosti krokov nie sú prítomné; expert sa vyznačuje vysokou 
efektivitou a preukazuje ju, na rozdiel od nováčika rovnako aj v časo- 
vých obmedzeniach; na rozdiel od nováčika presne odhaduje nároč- 
nosť jednotlivých problémov; výsledky experta sú presnejšie než u 
nováčika; v prípade nových druhov a atypických problémov expert 
podáva skromnejšie výsledky a potrebuje dlhší čas na riešenia než 
nováčik; na rozdiel od nováčika expert lepšie a flexibilnejšie narába s 
informáciami, ktoré sú v rozpore s prvotnou reprezentáciou problé- 

mu; nováčik používa širokú stratégiu, ktorá je nezávislá od konkrét- 
neho priestoru, kým expert sa opiera o procedúry závislé od priestoru; 
expert dáta inteipretuje viac na konceptuálnej úrovni než nováčik. 

ÚLOHA 


ČO JE ÚLOHA? 

Tak, ako sa postoj riešiteľa k problematickej situácii líši od posto- 
ja k neproblematickej , tak sa líši aj riešenie problému od plnenia úlo- 
hy. Dva druhy konania - riešenie problému a spĺňanie úlohy - treba 
procedurálne rozlišovať. V neproblematickej situácii sa riešiteľ opie- 
ra o známe a čiastočne hotové schémy a postupy pri dosiahnutí cie- 
ľov. V problematickej situácii je nútený počítať s neznámymi, nejas- 
nými alebo neúplne predstavenými elementmi situácie, jej nepredví- 
dateľným vývojom a hľadať celkom novú a zatiaľ neznámu cestu k 
dosiahnutiu cieľa. V problematickej situácii sa riešiteľ snaží nájsť 
spôsob, ako transformovať problematickú situáciu na neproblematic- 
kú a predstaviť si a transformovať prechodné (pod-problémové) stavy 
k dosiahnutiu cieľa na úlohu, ktorej splnením sa dostáva k cieľovému 
stavu. 

V tejto kapitole budeme v našom rozbore metódy pokračovať 
úvahami o tom, čo je to úloha, aký je jej charakter a v čom je porov- 
nateľná s riešením problému. 

Predstava o splnení úlohy a vykonávanie úlohy 

Naša predstava o vlastných dispozíciách, schopnostiach, ako aj 
náhľad na okolnosti nie vždy musí byť celkom úplný, i keď sa nám 
takým na prvý pohľad môže zdať. To, že nemusíme mať pochybnosti 
o splniteľnosti nejakej úlohy (na základe reprezentácie spôsobu jej 
spĺňania) ešte neznamená, že vieme úspešne úlohu aj vykonať a že je 
náš odhad ojej splnení správny. Preto budeme rozlišovať predstavu o 
riešení úlohy (resp. predstavu o splnení úlohy) a jej samotné spĺňanie 
(aplikáciu alebo exekúciu, realizáciu predstavy o spôsobe vykonania 
úlohy). Predstava o riešení problému alebo spĺňaní úlohy je porovna- 
teľná s hypotézou, kým aplikácia nejakej predstavy korešponduje s jej 
testovaním. 

Vykonávanie, spĺňanie nejakej úlohy súvisí s aplikáciou predtým 
abstraktne predstaveného spôsobu jej vykonania (alebo s konkrétnou 
exekúciou určitej predstavy o splnení úlohy). Samotné vykonávanie 
(vedľa predstavy o adekvátnosti spôsobu vykonania úlohy) je ďalší, 
dodatočný krok, i keď pochádzajúci z rovnakého priestoru úlohy 
(problému). Samozrejme, predstava o vykonaní (ktorá môže byť 
problémovou časťou úlohy alebo len jednou z pod-úloh) nie je aj 
samotným vykonaním úlohy, a treba ich rozlišovať. Hoci riešiteľ na- 
rába s predstavou o vykonaní ako neproblematickou časťou úlohy, 
samotná exekúcia môže jeho očakávania aj nesplniť, a to zhodou 
rôznych zle predstavených alebo dynamických a meniacich sa 
okolností. Predstava o úspešnom spôsobe vykonania určitej úlohy 
nie vždy musí úplne korešpondovať s úspešnou realizáciou tej úlo- 
hy, vlastne, s úspešnou aplikáciou spôsobu jej splnenia. Neúspech 
pri samotnom výkone je krokom, ktorý môže viesť k lepšiemu 
a presnejšiemu formovaniu novej predstavy o úlohe, prípadne jej 
korekcii, podľa ktorej každý nasledujúci pokus jej vykonania by 
mal lepšie šance na úspešnejšiu aplikáciu takto korigovanej pred 
stavy. 

Vzhľadom na ťažisko nášho ko nkr étneho zámeru, rozdiel medzi 
predstavou splnenia určitého druhu úlohy a jej samotným vykonaním 
je viditeľný aj v tom, že môžeme subjektívne mať úplne jasnú pred- 
stavu o tom, ako sa nejaký druh úlohy aj vykonáva, ale nemať spôso- 
by a nedisponovať prostriedkami a nástrojmi jej kon kr étneho vyko- 
nania alebo ich aplikácie. Ak je naším zámerom alebo cieľom formo- 
vať len adekvátnu predstavu spôsobu splnenia úlohy (samotnú 
reprezentáciu splnenia úlohy), tak je táto úloha (alebo táto jej časť) 
splnená. Ak je naším zámerom ko nkr étna realizácia vykonania neja- 
kej úlohy, tak je úloha splnená nielen na základe reprezentácie o spô- 
sobe jej splnenia (predstavy o exekúcii), ale aj dodatočným krokom, 
jej vykonaním (konkrétnou exekúciou úlohy), a to nielen na základe 
jej korešpondujúcej reprezentácie, ale aj aktuálnym použitím správ- 
nych prostriedkov na jej realizáciu. Rovnako môžeme mať chybnú a 
zavádzajúcu predstavu o samotnom výkone, splnení úlohy. Je to 
otázka ťažiska toho, čomu čelíme: či si chceme vytvoriť adekvátnu 
predstavu o splnení úlohy alebo chceme úlohu aj splniť a testovať 
správnosť nášho návrhu riešenia jej splnenia. 

Samotné vykonanie nie je možné bez predpokladu jasnej pred- 
stavy o článkoch, z ktorých sa úloha skladá. Exekúcia na základe 
predstavy môže zahŕňať rôzne spôsoby a predstavuje jeden z mož- 
ných článkov (pod-úloh) v predstave o úlohe - ten, ktorý sa týka jej 
vykonávania. Akákoľvek menej úspešná realizácia úlohy môže 
vplývať na korekciu našej predstavy o úlohe, na ktorej sa táto reali- 
zácia zakladá. Pokiaľ každý z článkov určitého zadania úlohy nie je 
redukovaný na pod-úlohy a niektoré úseky zostávajú problematické, 
zadanie sa spracováva ako problematická situácia, vlastne ako rieše- 
nie problému. 

Je medzi úlohou a problémom štruktúrny rozdiel? 

Medzi úlohou a problémom nemusí byť značný štruktúrny rozdiel. 
Aj úlohu, aj problém analyzujeme rovnakými prostriedkami, ktoré sa 
zakladajú na našom predchádzajúcom poznani. Rozdiel je iba v úrov- 
ni poznania, čo rovnako charakterizuje aj rozdiel medzi problematic- 
kou a neproblematickou situáciou (resp. v reprezentácii, resp. inter- 
pretácii problémového priestoru). Vlastnosťou úlohy je, že má po- 
dobnosť s už známou štruktúrou (schémou). Tým býva v reprezen- 
tácii (na základe poznania) identifikovaná ako úplne známa elemen- 
tárna (primitívna, generická) úloha a jej vykonanie, keď prebieha bez 
potreby rozhodovania, môže byť označené ako rutina. Ak štruktúra 
nie je identifikovaná ako známa, to znamená, že chýbajú poznatky na 
presnejšiu identifikáciu jej článkov a zaraďovania jej prvkov a že rie- 
šenie nie je súčasťou aktuálneho poznania, tak so situáciou narábame 
ako s problematickou a strategicky s ňou pokračujeme rovnako, ako 
pri riešení problému. 

V predchádzajúcom rozbore týkajúcom sa problému sme zaviedli 
pojmový aparát, ktorý by nám mal priblížiť vlastnosti elementov, z kto- 
rých sa skladá procedúra riešenia problému. Čiastočne je tento pojmo- 
vý aparát a jeho obsah podobný aj pri spĺňaní úlohy a nebudeme ho 
zvlášť rozoberať. V problémovej situácii sme rozlišovali problémový 
priestor, priestor poznania (reprezentácie problému) a priestor rieše- 
nia. Pri spĺňaní úlohy medzi priestorom reprezentácie a priestorom rie- 
šenia nie je rozdiel, pretože zahŕňajú jeden a ten istý priestor (priestor 
úlohy), a nie je potrebné ich rozlišovať. Preto pre termíny problémový 
priestor a reprezentácia problému - keďže sa úspešným riešením prob- 

lemu transformujú na priestor úlohy a reprezentáciu úlohy - nebudeme 
uvádzať nové názvy a budeme pokračovať v ich použití aj v prípade 
úlohy. Len upozorníme na to, že rozdiel medzi priestorom problému a 
priestorom úlohy (prípady problematickej a neproblematickej situácie) 
je závislý od úrovne spracovanosti riešenia problému. Preto niektorí 
autori úlohu interpretujú ako časť aktivity riešenia problému („ a sequ- 
ence of problém solving steps“). 9i 

Rovnako ako v prípade reprezentácie problému, reprezentácia 
úlohy (alebo model úlohy) bude zahŕňať nasledujúce množiny: stavy 
poznania, operátory, obmedzenia a požiadavky >. V prípade spĺňania 
úlohy tým, že riešiteľ už disponuje schémami riešenia, nie je potrebné 
aktivovať prehľadávanie problémového priestoru, vlastne nemusia sa 
používať tie spôsoby pohybu, ktoré sú charakteristické pre pohyb 
problémovým priestorom. Preto môžeme vynechať z reprezentácie 
úlohy použitie uvedeného „poznania aktuálneho stavu“ (ktorým nie- 
kto v aktuálnom stave riešenia disponuje počas prechodu problémo- 
vým priestorom), keďže v reprezentácii úlohy sú všetky prechodné 
stavy vzájomne už prepojené reprezentáciou, tento moment, charakte- 
ristický len pre problémový priestor, nie je potrebné dodatočne rozli- 
šovať alebo uvádzať. 

Príklad. Niekto so zdravotným problémom môže lekára požiadať 
o zdravotný test, ktorý je pre laboranta, ktorý test vykonáva, štan- 
dardnou, známou elementárnou úlohou (tzv. jednoduchou alebo pri- 
mitívnou úlohou, generic task), ktorú sprevádza použitie štandardnej 
metódy (alebo nepretržitých postupov dosiahnutia cieľa tejto úlohy). 
Výsledok testu nie je riešením zdravotného problému, aleje riešením 
jedného z pod-problémov pacienta (týkajúceho sa testovania diagnos- 
tickej hypotézy lekára a jeho plánu určenia presnejšej diagnózy). 
V tomto prípade laborant vo svojej bežnej práci spĺňa úlohy (použi- 
tím odborných, vedeckých a iných metód, resp. rutín). Pri bežnej pra- 
xi laborant (rovnako ako v inej situácii, povedzme, inžinier alebo re- 
meselník) má úplnú reprezentáciu toho, čo chce dosiahnuť či spraco- 
vať a o spôsobe alebo spôsoboch, ktorými úlohu rieši, ako aj jasné 
požiadavky a očakávania ohľadom procedúr, ktoré použije. 


93 Mizoguchi (1995:57). 

Pojem úlohy 

Neexistuje precízna a univerzálna definícia úlohy, ktorá by bola 
vzorom a všeobecne aplikovateľná. Nenachádzame ju ako vedecky 
spresnený pojem. Definície sú najčastejšie technicky a operatívne pri- 
spôsobené oblastiam, v ktorých sa používajú a podľa toho varírujú aj 
ich zložky. 

Weick (1965/2013) vo svojom texte o riešeniach úloh v laboratór- 
nom prostredí pri kolektívnej spolupráci analyzuje viacero druhov de- 
finícií. 94 Jedna z nich, ktorá sa pre náš účel určenia metódy zdá byť 
výstižná, pochádza z Hareho (1962), ktorý si myslí, že úlohu treba 
hľadať vo vzťahoch medzi subjektmi a že úloha je predovšetkým druh 
situácie, takej, ktorá vyžaduje určitý druh správania. Pojem úloha v 
štandardnom použití, aspoň podľa slovníkov, 95 sa neuvádza ako auto- 
nómna reakcia na situáciu, ale ako zadanie, vlastne ako úloha impu- 
tovaná subjektu iným subjektom alebo ako spoločná odpoveď viace- 
rých subjektov na situáciu, v ktorej sa ocitli . % Táto definícia sa na 
jednej strane približuje pojmom povinnosť (dutý), požiadavka a nárok 
a je odkazom na sociálnu interakciu. Na druhej strane silne nadväzuje 
na pojem riešenia problematickej situácie. Definícia má viacero ne- 
dostatkov: formulácia celkom neujasňuje interný a externý charakter 
úlohy; ďalej osoba môže jasne vnímať situáciu, ale ešte nemusí mať 
stanovené ciele, ani jasnú predstavu o úlohe (vlastnom postavení v 


94 Väčšina aktuálnych pokusov o odbornú definíciu úlohy sa opiera o návrh, ktorý 
podal Miller (1962). 

95 Hoffman - Militello (2008) takto zhŕňajú formuláciu z Webster ’s New Collegiate 
Dictionary (G. and C. Merriam Company, 1979): „... [it] links the word task to tlie 
Latin tasca, meaning a tax imposed by a feudál superior. From this comes the no- 
tion that a ‘task’ is a directive, given by a superior, that something is to be done or 
accomplished within a specified time, usually something hard or unpleasant that 
has to be done.“ 

96 Flare (1962:248): „Since the task is, in the most pertinent sense, what the group 
members subjectively define it to be as they respond to the situation in which they 
find themselves, all of the internal features of the social systém are likely sooner 
or later to become relevant to task specification. The task should not be narrowly 
viewed in terms of what the experimenter intends or what some objective sense of 
the situation apparently demands. 

In its broadest sense, then, the defmition of the task is the defmition of the situa- 
tion, and differences in behavior which appear between situations are the most 
generál indication of differences in tasks.“ 

kolektívnej úlohe); povinnosti, zadania a úlohy spĺňame, problema- 
tické situácie riešime ; situácia na nás môže klásť požiadavky, ktoré 
nemusia mať iba charakter úlohy, ale aj problémový charakter. 

Vo svojom článku Weick zhŕňa štyri charakteristiky úlohy, 
ktoré sa dajú vyčleniť zo stanoviska Hareho (1962): 

1. Úloha je zadaná skupine buď zo strany niekoho iného, alebo zo 
strany samotnej skupiny. 

2. Výkon úlohy je odpovedajúci nárokom iným, než tým, ktoré sú 
priamo zadané. 

3 . Úloha zahŕňa cieľ plus množinu prostriedkov na jeho dosiahnutie. 

4. Úlohy sa odlišujú vzhľadom na individuálne alebo skupinové 
procesy (tým, že ich tieto môžu vytyčovať inak). 

Až Pepinsky a Pepinsky (1961) rozlišujú medzi úlohou sociálnej 
interakcie a vlastnou úlohou (resp. služobnou a súkromnou)? 1 

Gagné (1964:2) úlohu chápe ako určitý počet samostatných čin- 
ností alebo aktivít. Ako základnú charakteristiku úlohy vytyčuje štyri 
druhy potrebných informácií na jej spĺňanie: 

1 . podnetná situácia, na ktorú jedinec reaguje; 

2. slovo alebo fráza (sloveso) použité pri konaní; 

3. objekt, na ktorom sa postup vykonáva; a 

4. ukazovateľ dokončenia alebo správnosti konania. 98 

Weick (1965/2013:231 - 232) interpretuje tieto elementy na na- 
sledujúcom príklade: 

„Napríklad úloha pridávania cenových značiek na výrobky by bola 
opísaná nasledujúcim spôsobom: na tlačenom zozname cien pre rôzne 
veľkosti konzerv [podnetná situácia], kóduj [konanie] rozličné veľko- 
sti konzerv [objekt na ktorom sa postup vykonáva], aby korešpondo- 
val s cenou [ukazovateľ dokončenia].“ 


97 Pepinsky - Pepinsky (1961:219 - 220): „The task setter is assumed to be operat- 
ing for the social systém, both in stipulating tlie actor's mies of procedúre and in 
judging the extent to which the actor satisfies the task setter’s criteria of success. 
This is called the official task - to distinguish it from the actor's priváte task or 
problém, the actor's definition of a stimulus situation that he feels impelled to 
modify so as to realize some personally desired outcomes. Thus, an actor may or 
may not respond to the assigned, offícial task as if it were a problém to him ...“ 

98 Cf Hackman (1969). 

Predpokladá, že každá úloha by mohla byť interpretovaná týmto 
spôsobom. Pri každom opise je kriticky dôležité sloveso alebo slovo, 
ktoré je použité na označenie konania. Gagné argumentoval, že za 
účelom aplikácie treba použiť skôr slovesá zodpovedajúce správaniu, 
nie slovesá, ktoré poukazujú len na samotný pohyb. Pod správaním sa 
myslí „spracovanie podnetov do odoziev“ ( processing of stimuli into 
responses). Navrhnutých bolo sedem slov ako dostatočných na zahŕ- 
ňanie všetkých konaní zapojených do výkonu úlohy: 

a) vnímanie, 

b) detekcia, 

c) identifikácia, 

d) kódovanie, 

e) vykonanie procedúry, 

f) klasifikovanie, 

g) interpretovanie. 

Predpokladom je, že opisy týkajúce sa správania, sú užitočnejšie, 
než opisy týkajúce sa pohybu a Weick na rovnakom mieste uvádza aj 
komentár k tomuto návrhu Gagného (1964:4): 

„[...] prečo je kódovanie dôležité? Preto, že je to správanie sa, ktoré 

robí rozdiel medzi zručným vykonávateľom a nováčikom. Ak jednot- 
livec vie, ako , kódovať 1 , môže dokončiť prácu nezávisle od toho, aké 

pohyby robí.“ 

Posledné slová sú dôležité, pretože poukazujú na to, ako úloha a jej 
vykonanie môže mať inú podobu s ohľadom na kapacitu subjektu rea- 
govať na situačné podnety. Keď hovoríme o inej podobe, to znamená, 
že úloha sa dá predstaviť a splniť inými spôsobmi, v závislosti od ex- 
terných podmienok riešiteľa, ako aj jeho interných vlastností. Úroveň 
alebo charakter skúsenosti pri interpretácii okolností mení obraz, ktorý 
subjekt má o okolnostiach a nutných krokoch na formovanie jeho sprá- 
vania sa. Skúsenosť a zručnosť riešiteľa vplýva na predstavu subjektu o 
požiadavkách, ktoré sa kladú na spĺňanie úlohy, a tým aj na jeho postoj 
k vykonaniu úlohy, hodnotenie jednotlivých krokov, vlastne, na jeho 
celkovú orientáciu v určitej (podnetnej) situácii. 

To znamená, že schopnosť aktéra splniť úlohu je determinovaná 
predovšetkým jeho dispozíciami. Jeho vedomosti, poznanie a zručnosť 

predstavujú základnú dispozičnú kapacitu riešenia úlohy. Spôsoby a 
efektivita riešenia pochádzajú práve z tejto kapacity. Ona predstavuje 
základ rozlišovania medzi odborníkom a nováčikom. Pri rovnakej úlo- 
he sa odborník (u koho sa predpokladá väčšia dispozičná kapacita rie- 
šenia úlohy) môže odlišovať od nováčika - odborník nielenže môže 
mať jasnejšiu predstavu o úlohe a jej riešení, ale zároveň aj ponúknuť 
väčší počet riešení, ako aj efektívnejšie a menej problematické spôsoby 
riešenia. Skrátka, spĺňanie úlohy je závislé nielen na samotných kro- 
koch korešpondujúcich s dosiahnutím cieľa, ale aj na riešiteľovi. 

Sutcliffe (2002:132) uvádza nasledujúce komponenty úlohy: akti- 
vity umožňujú zmenu stavu objektu, ktorý je predmetom úlohy; kon- 
trola konštruovania skladá činnosti do procedúr (ide o výber, postup- 
nosť, opakovanie alebo súbežnosť činností); objekty a atribúty, na 
ktorých sa aktivita vykonáva; stavy objektov, ktoré sa menia počas 
konania aktivít úlohy; predbežné podmienky a následné okolnosti, 
ktoré predstavujú stavy pred a po vykonaní nejakej úlohy a ktoré de- 
finujú ciele; ciele sú predstavené ako následné okolnosti, ktoré úloha 
má dosiahnuť. 


SPÔSOBY KONANIA 

Spĺňanie úlohy a riešenie problému sú druhy konania. Vo svojej 
analýze spôsobu konania Nomian (1988:48; 2013:41) ponúkol model, 
ktorý by mal štruktúrované poukázať na nasledujúce dominantné prv- 
ky. Rozlišuje sedem stupňov konania ( action ), pričom jeden stupeň sa 
týka cieľa a jeho určenia, tri stupne sú pre jeho vykonanie a tri ďalšie 
pre ohodnotenie úspešnosti výkonu: 

1 . formovanie cieľa 

2. formovanie zámeru alebo plánovanie činu 

3. špecifikovanie (sekvencie) činu 

4. vykonanie činu 

5. vnímanie stavu sveta 

6. interpretovanie stavu sveta 

7. porovnanie výsledkov s pôvodným cieľom 

Prvé štyri spojenia korešpondujú s klasickým prístupom k rieše- 
niu problému alebo k spĺňaniu úlohy. Druhý a tretí bod korešpondu- 

je s reprezentáciou (riešenia problému alebo spĺňania úlohy), kým 
samotná exekúcia je prelomový bod medzi predstavou o dosiahnutí 
predstaveného cieľa a ocenením výsledkov konania k dosiahnutiu 
cieľa. 

V mnohých každodenných úlohách ciele a zámery nie sú úplne 
špecifikované a skôr sú príležitostné než vedené plánovaním a analý- 
zou. Tak Norman (2013:43) rozlišuje dva typické druhy konania. Pr- 
vý sa týka bežného každodenného správania, ktoré je z veľkej časti 
vedené príležitosťami a menej precíznymi a určenými cieľmi - dať si 
kávu môže byť určené momentálnou okolnosťou, napríklad, že po 
dlhšom čase stretávame známeho a práve sa nachádzame vedľa ka- 
viarne. V tomto prípade sú okolnosti tým, čo spúšťa mechanizmus 
adekvátneho konania. Na druhej strane stoja kľúčové úlohy, ktoré vy- 
žadujú od nás presné plánovanie, určenie spôsobu a procedúry, ale aj 
času spĺňania a v tomto prípade samotný čin spĺňania úlohy koreš- 
ponduje s hore uvedenou sedemkrokovou analýzou. 


MOTIVÁCIA A ROZHODOVANIE 

Spĺňanie úlohy (rovnako ako aj aktivitu riešenia problému) treba 
chápať ako druh konania. Každá úloha môže byť definovaná v termí- 
noch cieľa (alebo cieľov) jej spĺňania (Annett, 2004:70). V spĺňaní 
úlohy nejde len o zoznam procedúr, aktivít a opis spôsobov správa- 
nia, ale o funkcionálnu analýzu riešiteľa s ohľadom na dosiahnutie 
jeho cieľa. Shepherd (2001:6) napríklad definuje pojem úlohy ako to, 
„na čo sú ľudia sústredení, keď sa snažia dosiahnuť ciele“. Zdôrazňu- 
jeme, že táto definícia poukazuje - na subjekt a jeho motiváciu (po- 
vedzme, jeho určitý kognitívny stav, postoj alebo zámer) dosiahnuť 
(želané, predstavené, určené alebo načrtnuté a prijaté) ciele. Predchá- 
dzajúca definícia sa nemusí obmedzovať len na aktivitu toho jedného 
aktéra, ako ani na zložitosť alebo na náročnosť úlohy. 

Crandall (2006:3) formuláciu úlohy, ktorá nie je reprezentovaná 
cieľom a motiváciou, vidí skôr ako tradičný názor: 


Môže sa zdať neproblematickým nazerať na „úlohu“ ako na niečo, do 
čoho sú ľudia zapojení v jednotlivých aktivitách alebo ako na postup- 

nosti aktivít smerujúcich k dosiahnutiu nejakého jednotlivého cieľa. 

To je tradičný pojem „úlohy“. Ale v komplexných kognitívnych sys- 
témoch nie vždy ide len o doslovné sekvencie konania - kroky - ako 
ani o fakt, že vykonávatelia sa pokúšajú veci dokončiť; nie vždy ide 
len o vykonanie sady postupov. Preto skôr definujeme úlohu v širšom 
zmysle, ako výstupy, ktoré sa ľudia pokúšajú dosiahnuť. 

Crandallov názor korešponduje s predchádzajúcim, ktorý nachá- 
dzame u Shepherda a dodatočne ho aj dopĺňa, predovšetkým keď ide 
o zložitosť úlohy. Dosiahnuteľnosť cieľov nie vždy je redukovateľná 
len na kontrolu (samotné vykonávanie určitej množiny procedúr a 
výber doslovnej postupnosti krokov). Úloha v tomto širšom a doplne- 
nom zmysle sa dá predstaviť skôr cez výsledky, ktoré sa subjekt snaží 
dosiahnuť, než cez samotné kroky, ktorými by sa určitý cieľ - tak 
alebo inak - dal dosiahnuť. Inými slovami, čím je úloha zložitejšia 
(povedzme, „citlivejšia“), tým želané výsledky viacej vystupujú ako 
tie, ktoré majú byť rozhodujúce a ktoré určujú charakter požadova- 
ných krokov a usmerňujú proces ich dosiahnutia. To znamená, že čas- 
to je dôležitá nielen prostá dosiahnuteľnosť (resp. doslovná postup- 
nosť krokov alebo použitie akýchkoľvek krokov smerujúcich k cie- 
ľu), ale aj charakter tejto dosiahnuteľnosti - vlastnosť spôsobu 
dosiahnutia cieľa s ohľadom na možné spôsoby. Tento axiologický 
moment výberu adekvátneho spôsobu poukazuje na to, že samotný 
cieľ zložitých úloh často môže predstavovať zloženie postupov z rôz- 
nych komponentov, a tým aj určovať iné prechodné pod-ciele alebo 
rôzne skladby prechodných krokov, nad ktorými riešiteľ môže uva- 
žovať a porovnávať ich s ohľadom na ich relevantnosť pre dosiahnu- 
tie určitých následkov v jeho zámere dosiahnuť určitý cieľ. 

Rozhodovanie a prístup k zdrojom potrebným pre spĺňanie úloh sú 
pri často opakovanom vykonávaní takmer automatizované. Mecha- 
nizmy automatizovaného (rutinného) prístupu ku kognitívnym zdro- 
jom sú extenzívne skúmané, i keď sú v literatúre označované rôznymi 
spôsobmi, ako: vzory, scenáre, rámce, rutiny alebo schémy ( patterns , 
Scripts, frames, routines, schemata). V pozadí automatizovaných (ru- 
tinných) prístupov je prítomný rovnaký princíp: pri vnímaní (a identi- 
fikácii) nejakej situácie ako typovo známej alebo aj príbuzného typu s 
ohľadom na predchádzajúcu skúsenosť a poznanie, riešitelia reagujú 

už upravenou množinou očakávaní, ktoré rovnakým spôsobom 
usmerňujú ich percepciu alebo aj konanie." 


SYSTÉM SPĹŇANIA ÚLOHY A ZLOŽITOSŤ ÚLOHY 

Úloha nikdy nie je nezávislá od toho, kto ju vykonáva a za akých 
podmienok. Subjekt a jeho kapacita, všeobecné podmienky alebo aj 
ko nk rétne prostriedky determinujú úspešnosť a charakter jej vykona- 
nia. Tieto predpoklady musíme zvažovať, keď hovoríme, že riešenie 
úlohy je závislé od systému jej spĺňania - systému, v ktorom sa úloha 
rieši a v rámci ktorého sa predpokladá, že jej spĺňanie je kapacitne 
možné alebo sa dá zabezpečiť jej potenciálne úspešné vykonávanie. 

Úloha ako zložka systému spĺňania úlohy môže byť jednoduchá 
alebo mať viaceré časti a byť komplexná - môžeme si ju predstaviť 
ako jednoduchý a nezávislý celok, niekedy ako závislú od viacerých 
podmienok alebo obmedzení pre jej riešenie. V úlohách, pri ktorých 
sa spĺňanie opakuje a prostredie ich spĺňania značne nemení, kde spô- 
sob ich výkonu nemá veľké variácie a počet jej článkov je prehľadný, 
jej spĺňanie prebieha rutinovane. Na druhej strane, postup pri plnení 
úlohy prvotne identifikovanej ako známej môže zrazu predstavovať 
problém vtedy, keď postup sprevádzajú dodatočné obmedzenia - 
napr. vtedy, keď prekážku predstavujú časové alebo novovzniknuté 
obmedzenia, ako je dynamická zmena podmienok počas jej plnenia. 
Dôležité je rozlišovať aj predstavu o riešení úlohy a samotné vykoná- 
vanie riešenia úlohy - niekedy poznáme spôsob riešenia určitej úlohy 
(máme jasnú reprezentáciu úlohy), ale v rámci existujúceho systému 
nie sú zabezpečené niektoré podmienky na realizáciu jej riešenia. 

V rámci systému spĺňania úlohy môžeme rozlišovať individuálnu 
úlohu alebo kolektívnu úlohu. Úlohu môže spĺňať alebo jej spĺňanie 
realizovať jeden riešiteľ alebo viacerí (pričom jednotlivé časti spĺňa- 
nia úlohy nemusia zdieľať jednotlivú a celkovú reprezentáciu jej spĺ- 
ňania, ale len jej časti, resp. pod-úlohy). 

Úloha môže byť komplexná s ohľadom na zložitosť samotnej 
štruktúry (úlohy), ale aj s ohľadom na zložitosť (komplexnosť) spô- 


99 Schoenfeld (2011:16). 

sobov vykonania jej celku alebo časti. Úloha na rôznych úrovniach jej 
riešenia môže niekedy požadovať rôzne prechodné stavy, aj vzájomne 
nezávislé, ktoré sa tiež dajú dosiahnuť rôznymi spôsobmi. Na rovna- 
kej úrovni riešenia určitej úlohy si môžeme predstaviť rôzne alterna- 
tívne pod-úlohy, z ktorých každá by mohla byť dosiahnutá aj rôznymi 
spôsobmi. Napríklad na prekonanie určitého stavu pacienta sa nieke- 
dy dajú použiť rôzne procedúry (liečenie liekmi alebo operácia); mô- 
žu sa tiež použiť iné sady liekov alebo iné spôsoby operačného zá- 
kroku, povedzme, manuálny alebo pomocou prístrojov a pod. 


ŠTRUKTÚRA ÚLOHY A JEJ ANALÝZA 

Komplexná (kompozitná) úloha môže formovať/tvoriť rôzne štruk- 
túry s ohľadom na jednotlivé zložky (pod-úlohy), z ktorých sa skladá, 
ako aj s ohľadom na spôsob jej spĺňania ako celku alebo spĺňania jej 
zložiek. Jednotlivé časti úlohy môžu predstavovať pod-úlohy, ktoré sa 
tiež dajú vykonať rôznymi spôsobmi (metódami) alebo aj v inom 
(vzájomne závislom alebo nezávislom) poradí od ostatných častí a 
pod-úloh (a pod-štruktúr, prípadne pod-problémov ) komplexnej úlo- 
hy. V komplexnej úlohe môže byť rovnaký cieľ dosiahnuteľný tiež 
inými spôsobmi. Pod-úlohy (alebo pod-problémy) s ohľadom na po- 
radie vykonania môžu byť predstavené ako hierarchické alebo line- 
árne štruktúry, alebo oddelené a nezávislé konštitutívne celky. 

Weick (1965/2013:222 - 223) rozlišuje tri druhy závislosti medzi 
zložkami úlohy. Kumulatívna vzájomná závislosť, kde vykonanie jed- 
nej zložky úlohy je podmienkou pre narábanie s ďalšou, čo predpo- 
kladá kontrolu a hierarchickú organizáciu celkového riešenia. Disjun- 
ktívna vzájomná závislosť, kde zvládnutie jednej pod-úlohy je nezá- 
vislé od zvládnutia iných a tiež zvládnutie ďalších nie je priamo 
závislé od tejto. Konjunktívna vzájomná závislosť predpokladá, že 
zvládnutie jednotlivých pod-úloh je závislé od zvládnutia iných pod- 
úloh a aj vice verša a ich spĺňanie má prebiehať koordinovane a záro- 
veň, pretože každá pod-úloha môže obsahovať konštitučnú časť cel- 
kovej úlohy. V poslednom prípade, napríklad jednotlivé rozhodnutie 
môže ovplyvňovať všetky pod-úlohy (ako pri zmene prístroja pre spí- 

ňanie úlohy v laboratórnom prostredí alebo požiadavky o zmene 
presnosti merania o jedno desatinné miesto a pod.). 

Dnes sa analýza úlohy a štruktúra úlohy rozoberajú v rámci nie- 
koľkých disciplín . 100 Výsledkom skúmania sú procedúry vyvinuté na 
modelovanie konceptuálneho, deklaratívneho a procedurálneho po- 
znania, s cieľom prispieť k praktickému dizajnovaniu alebo vyvinutiu 
plánu vykonania úlohy. Ide o metódy, ktoré môžu byť použité v zbie- 
raní, analyzovaní a konštruovaní riešení s ohľadom na konkrétne skú- 
senosti a spôsoby použitia poznania vo vykonaní úloh . 101 
Úloha sa dá predstaviť ako celok obsahujúci: 

• cieľ, ktorý treba dosiahnuť; 

• prechodné pod-ciele a pod-úlohy, na ktoré sa úloha dá rozložiť 
(analyzovať); 

• plán spĺňania úlohy (predstavu alebo stratégiu o spôsobe dosiah- 
nutia cieľa); 

• objekty, s ktorými v úlohe operujeme; 

• aktivity potrebné na prechod a kontrolu pohybu priestorom úlo- 
hy . 102 

Stanovenie cieľov a spôsoby ich dosiahnutia sú determinované 
riešiteľom a jeho poznaním. S ohľadom na štruktúru úlohy môžeme 
rozlišovať niekoľko druhov poznania potrebných na jej spĺňanie. V 
prvom rade ide o poznanie (širšie než samotný priestor konkrétnej 
úlohy), v rámci ktorého je riešiteľ schopný špecifikovať a predstaviť 
úlohu ako transformáciu iniciálneho stavu do cieľového stavu. Po 
druhé, riešiteľ potrebuje poznanie, ktoré umožňuje začiatočnú analý- 
zu úlohy a rozloženie úlohy na menšie celky, resp. na pod-úlohy. Po 
tretie, po dekompozícii úlohy riešiteľ potrebuje poznanie prehľadáva- 
nia a kontroly - toto poznanie mu umožní predstaviť si poradie spĺ- 
ňania pod-úloh, čo je priamo prepojené s definovaním problémového 
priestoru, v ktorom sa bude pohybovať počas hľadania spôsobu for- 
movania reprezentácie spĺňania úlohy alebo aj jej vykonania. Ide o 


100 Spomenieme len niektoré z nich: kognitívna analýza úlohy, štruktúra poznania 
úlohy, hierarchická analýza úlohy, systémy založené na poznaní, teória domény 
(CTA: cognitive task analysis; TKS: task knowledge structure; HTA: hierarchical 
task analysis; KBS: knowledge based systems\ DT: The Domain Theory...). 

1111 Johnson & Hamilton (2000). 

1112 Johnson & Hyde (2003); Johnson et al. (1988); Johnson - Johnson (1991). 

hľadanie adekvátnych procedúr, ktoré súvisia so spĺňaním úlohy. Po 
štvrté, riešiteľ potrebuje poznanie, ktoré mu umožňuje selekciu a 
adekvátny výber metódy riešenia, keďže splnenie jednej úlohy alebo 
pod-úlohy sa dá predstaviť rôznymi spôsobmi pomocou rôznych 
metód. 

Podľa Stantonovho (2004) zhrnutia, analýza úlohy by mala obsa- 
hovať 

1 . identifikovanie úlohy, 

2. zber dát súvisiacich s úlohou, 

3. analyzovanie týchto dát na lepšie pochopenie úloh, 

4. tvorbu dokumentovanej reprezentácie analyzovaných úloh, ta- 
kých, ktoré 

5. zodpovedajú účelom konkrétneho riadenia a dosiahnutia cieľa 
úlohy. 

Analýza úlohy má viesť vlastne k redukcii počtu dát, ktorá umož- 
ňuje ich abstrakciu za účelom vytvárania predstavy o štruktúre úlohy 
alebo konceptuálneho modelu pre dizajnovanie procesu jej spĺňania, 
resp. vytvárania plánu riešenia úlohy. Analýzou komplexnej úlohy 
dochádza k redukcii na komponenty úlohy a ich ciele (pod-úlohy). 
Menšie zložky umožňujú lepšie, presnejšie a rýchlejšie prehľadávanie 
priestoru úlohy s účelom identifikovať tie časti úlohy, ktoré koreš- 
pondujú s typickými spôsobmi riešenia úloh alebo vzormi ich riešenia 
(tzv. generickými úlohami, pozri str. 109). 

V diagrame (Obrázok 4) predstavíme niektoré tradičné pohľady na 
variácie štruktúr úlohy. 103 Steels štruktúru úlohy vidí ako účelovú pre 
(a) dekomponovanie komplexnej úlohy, pričom nepredpokladá mož- 
nosť použitia alternatívnej metódy (M). Hofsted et al. uvádzajú dia- 
gram, v ktorom (b) úloha môže byť rekurzívne definovaná v termí- 
noch pod-úloh a dekomponovaná na hierarchické poradie spĺňania 
pod-úloh. Hodnotenie preferencií poradia krokov a rozhodovanie [d]) 
bude použité v prípade výberu medzi viacerými alternatívnymi pod- 
úlohami. V tomto prípade je poradie pod-úloh (B, C, D, E) hierarchi- 
zované: pod-úloha B je predpokladom výkonu pod-úlohy C, ktorá sa 
vykonáva zároveň s rozhodnutím d\, ktoré má nasledovať buď pod- 


Lee (1997); Chandrasekaran et al. (1992); Steele (1990); Hofstead - Nieuwiand 
(1993). 

úloha D, alebo E. Ani v tomto prípade sa explicitne neuvádzajú alter- 
natívne metódy dosiahnutia cieľa. Tieto nachádzame až v diagrame 
(b), ktorý navrhuje Chandrasekaran. 



Obrázok 4 


Zložité štruktúry sú tie, kde existuje možnosť riešení alternatívnymi 
metódami alebo cez alternatívne pod-úlohy, ktoré nie sú riešiteľné jed- 
notlivou metódou a predpokladajú rozhodovanie, resp. výber a vyhod- 
nocovanie možností (s ohľadom na, povedzme, efektivitu, podmienky, 
ekonomickosť, ďalší účel alebo viaceré ďalšie účely a pod.). Výber 
spôsobu ich spĺňania alebo spĺňanie každej z pod-úloh alebo riešenie 
pod-problémov predpokladá kritickú analýzu úlohy ( task analysis), kto- 
rá bude závislá na určitých východiskových pod ienkach a preferen- 
ciách, ktoré sa kladú na riešenie úlohy. Analýza úlohy je nutným pred- 
pokladom na vybudovanie spôsobu vedenia a kontroly priebehu jej spĺ- 
ňania. Samozrejme, v prípadoch komplexných úloh s alternatívnymi 
jednotlivými štruktúrami je možnosť znovapoužitia známeho riešenia 
pre určitý úsek (. reuse , re-usable subtasks, redesign task...) a úspešného 
priameho riešenia menšia, ale redukcia komplexnej úlohy na jej časti 
môže viesť k presnejšej identifikácii úseku procesu riešenia ako zná- 
meho, ako aj k znovapoužiteľnosti známeho spôsobu spĺňania pod- 

úlohy, ktorý sa na týchto menších celkoch môže aplikovať ako rutinný 
alebo automatizovaný spôsob konania. 

V dynamických okolnostiach, kde sa premenné menia počas rieše- 
nia úlohy, riešenie úlohy nemusí korešpondovať s prvotnou reprezen- 
táciou riešenia. V takých okolnostiach každé vykonanie pod-úlohy 
vyžaduje novú reprezentáciu (pod-úloh a korekciu reprezentácie cel- 
ku) v každej tej fáze, v ktorej sa udiala zmena podmienok. Ak je ich 
zmena taká, že prekračuje predchádzajúce známe riešenia úlohy alebo 
pod-úloh (a ich reprezentáciu) a neumožňuje znovapoužitie známeho 
spôsobu, dosiahnutie cieľa sa koná nie ako procedúra spĺňania úlohy, 
ale ako procedúra riešenia problému. 

S ohľadom na okolnosti alebo predpoklady riešiteľov, jedna a tá 
istá komplexná cieľová úloha môže byť splnená inými spôsobmi a 
prostriedkami: inou motiváciou alebo v inom kontexte, alebo s inými 
predpokladmi riešenia a poznaním, v inom poradí predstavených 
pod-úloh alebo aj inými použitými prostriedkami a krokmi. Preto je v 
rámci komplexných úloh ťažko hovoriť o jednotnej (univerzálne pou- 
žiteľnej) metóde a jej prevzatí na základe znovapoužitia. Definícia 
metódy ako spôsobu splnenia úlohy by v prípade komplexných úloh 
nemala dostatočne presvedčivé dôvody pri pokuse o ich zovšeobec- 
ňovanie. V prípadoch komplexných úloh by generalizácia viedla k re- 
lativizácii pojmu metódy: dostávali by sme zbytočnú proliferáciu me- 
tód, zaťažovali riešiteľské kapacity, a tým aj devalvovali význam 
uvedenej formulácie a základnú charakteristiku metódy - jej znova- 
použiteľnosť by musela pravdepodobne ostať bokom. Zachytené spô- 
soby ukončenia komplexných úloh, pre ktoré by sme používali pojem 
metóda (keďže platia len pre prípady, ktoré sa opakovane vyskytujú v 
rovnakej podobe) by formovali zvláštne dlhé reťazce jednotlivých ru- 
tín bez veľkej aplikačnej kapacity a použiteľnosti. To neznamená, že 
určitý protokol o splnenej komplexnej úlohe, ktorá sa udiala jednora- 
zovo alebo sa deje veľmi zriedkavo, by nemal byť preto, lebo je úloha 
splnená, chápaný ako metóda alebo proces, ktorý sa aspoň potenciál- 
ne dá použiť ako rutina i vtedy, keď ide o zanedbateľnú pravdepo- 
dobnosť jej znovapoužitia. Musíme však rozlišovať komponenty, z 
ktorých sa spĺňanie nejakej komplexnej úlohy skladalo a štruktúrne 
elementy jej jednotlivých častí rozlišovať ako stavebné časti, ktoré 
formovali komplexnú reťaz, na ktorej je táto zložitá metóda založená. 

I keď ide o jeden celok, ten je poskladaný v prípade komplexnej úlo- 
hy z rôznych prvkov a použitím rôznych metodických schém. V 
zmysle rýchlej dostupnosti, prehľadnosti a ekonómie využívania po- 
znania, prioritní kandidáti pre názov metódy sú skôr menšie a pre- 
hľadné prvky, s kapacitou znovapoužiteľnosti. 

Funkcia otázky v riešení problému 

Otázka má svoju funkciu pri analýze problému. Niektorí autori si 
myslia, že riešenie problému je odpoveďou na otázku a že problém sa 
dá sformulovať vo forme otázky. Otázka môže byť počiatočným kro- 
kom riešenia problému, ale samotná otázka často nezachytáva dosta- 
točne komplexnú vlastnosť problému. 

Laudan (1977:13 - 5) zdôrazňuje, že otázka pre problém musí byť 
kontextuálne relevantná a na to je potrebné splniť určité predpoklady 
- musíme sa pohybovať v teoretickom kontexte, ktorý nám vôbec 
umožňuje formulovať otázku. Hintikka s rovnakým zámerom tvrdí, 
že otázka sa zakladá na predpokladoch ( presuppositions ), 104 ktoré 
nám umožňujú, aby sme jasne videli povahu otázky ako nástroja na 
riešenie problému. Teoretické predpoklady, na ktorých sa otázka za- 
kladá, predstavujú rámec, v ktorom sa riešiteľ pohybuje, od iniciálne- 
ho spozorovania problému do nasmerovania k jeho riešeniu. 105 Nové, 
rafinovanejšie predpoklady, ktoré sa počas aktivity prieskumu prob- 
lémového priestoru vyskytujú, umožňujú aj presnejšie otázky a časom 
rozpúšťanie problému do kontextu správneho predstavenia problema- 
tickej situácie. 

Hintikkov interogatívny model prieskumu predpokladá, že prie- 
skum je aktivita „hľadania pravdy, poznania alebo informácie o nie- 
čom“. Hľadanie niečoho, čo riešiteľ chce vedieť (resp. riešenie rieši- 
teľových problémov) sa začína so základnými znalosťami (backgro- 
und knowledge) a môže sa aj ukončiť na tejto úrovni. Keď existuje 
potreba dodatočnej informácie, riešiteľ kladie otázku. Potreba doda- 


104 Hintikka (1981:80; 1982:74#; 2007:Ch. 4.). 

105 V tomto zmysle on hovorí o „tlie problem-ladenness or question-ladenness of ob- 
servations“: „The process of activating tacit knowledge is controlled by the ques- 
tions which serve to elicit this information to actuality“ (1982:59); „But what is 
this 'problem-solving poweť but another naine for the question-answering power 
in a theory?“ (1981:70). 

točnej informácie určuje, ktorá otázka bude relevantná pre riešiteľov 
problém - otázka je determinovaná samotným problémom a predchá- 
dzajúcim poznaním riešiteľa (základnými znalosťami). V tomto 
zmysle otázka má funkciu zjemňovania, dolaďovania potrebného po- 
znania na formovanie správneho riešenia. Otázka plní úlohy získania 
potrebnej informácie a zároveň kontroluje proces aktivovania a arti- 
kulovania zamlčaného alebo neexplicitného poznania. Preto dobre 
sformulovaná otázka môže lepšie viesť k artikulácii poznania než iná, 
lebo lepšie určuje priestor prehľadávania. Presupozície riešiteľa pri 
prehľadávaní spresňujú a vymedzujú relevantnú časť priestoru. Pre- 
supozícia otázky je predpoklad, že jedna z možných odpovedí je 
pravdivá. Takým je prípad alternatívnych otázok „Chceš kávu alebo 
čaj?“ alebo otázok „Ktoré A je/sú B?“. Presupozičný prístup je logic- 
ky zdôvodniteľný, transformuje interogatívny model na propozičnú 
úroveň (tým, že sa otázka týka disjunkcie oznamovacích viet ). 106 Aj v 
prípade, že odpoveď je „Žiadny A nie je/sú B“, tiež by sme mohli 
tvrdiť, že z pragmatického hľadiska ide o indikatívnu, propozične 
stanovenú odpoveď. Táto odpoveď vylučuje zameraný priestor pre- 
hľadávania a usmerňuje na ďalšiu komplementárnu časť predpokla- 
daného relevantného priestoru. 

Pri diagnostikovaní chorôb (kde existencia príznaku choroby pred- 
stavuje konzekvent kondicionálu v abduktívnom usudzovaní a vý- 
chodiskový stav riešenia problému) otázka (alebo sukcesívne, hierar- 
chicky kladené otázky) smeruje k spresneniu príčiny choroby tým, že 
redukuje priestor prehľadávania. Ak sa u pacienta objavujú príznaky 
P a predchádzajúce poznanie lekára poukazuje na viacero možných 
príčin súvisiacich s týmto druhom príznakov (napr. „Q zapríčiňuje P“ 
a „R zapríčiňuje P“), tak to vyžaduje dodatočné otázky pri spresnení 
diagnózy, v z hľadom na možnosti interpretácie prípadu. Príčinou mô- 
že byť buď a) Q alebo b) R alebo c) zároveň Q a R. Pri ďalšom po- 
stupe lekár bude dopĺňať poznatky dodatočnými otázkami, týkajúcimi 


106 Podľa niektorých autorov (Vanderveken, 1990) ide skôr o rečový akt motivovaný 
potrebou dodatočnej infonnácie. Na druhej strane, Tichý (1978) je zástancom sta- 
noviska, že medzi otázkou a oznamovacou vetou nie je sémantická dištinkcia, ale 
len pragmatická a že na ich analýzu celkom stačí sémantika pravdivostných pod- 
mienok. 

sa jednotlivých možností a usmerňovať svoju pozornosť tým smerom, 
aby redukoval počet možných odpovedí na tú správnu explanačnú, 
resp. prediktívnu hypotézu . 107 


GENERICKÁ A GENERALIZOVANÁ ÚLOHA, 

DISTRIBUOVANÉ SPĹŇANIE ÚLOH 

Riešenie jedného problému môžeme použiť znova, opakovane, v 
iných situáciách rovnakého druhu, za rovnakých okolností alebo typu 
okolností, ktoré sa dajú jasne kódovať známym spôsobom, identifi- 
kovať a predstaviť ako známe, ktoré buď majú spoločné štruktúrne 
prvky so známou situáciou, alebo aj s novou situáciou, takou, v ktorej 
sú jej úseky alebo zložky jasne identifikovateľné ako typické pre ne- 
problematickú situáciu. Takémuto druhu úloh Chandrasekaran 108 dáva 
názov genetická úloha, ale nachádzame viacero názvov pre tieto mi- 
nimálne štruktúry, na základe ktorých by sme mohli klasifikovať urči- 
tý druh problému a vyhľadávať korešpondujúcu metódu pre jeho rie- 
šenie - triedy problému, typy problému, „generické kategórie“ typov 
problému, atď . 109 

Generická úloha je v určitom zmysle predstaviteľná ako schema- 
tická paradigma alebo abstraktný vzor použiteľný na vytvorenie re- 
prezentácie riešenia jednoduchej typickej úlohy, jednotlivej časti zlo- 
žitej úlohy alebo na aplikáciu metódy umožňujúcu opakované vyko- 
nanie riešenia v konkrétnych typických okolnostiach. 


107 Cf. Aliseda - Leonides (2013). 

108 Chandrasekaran - Johnson (1993:242): „[...] we will use tlie term ‘task’ to refer to 
a type of problém, or equivalently, a set of problém instances with something in 
common. Thus diagnosis is a task, i. e., a type of problém in which tlie goal is to 
identify tlie causes of a given set of abnonnal behaviors of some systém. The task 
can be at different levels of generality. For example, we can háve diagnosis, and 
medical diagnosis, which is a type of diagnosis and so on. How a set of problém 
instances gets grouped into a type of problém is determined purely on pragmatic 
grounds of the usefulness of súch a grouping. For example, treating diagnosis as a 
type of problém enables us to study generál strategies for that class of problems. 
Note that we explicitly do not include, as part of the task description, any specifi- 
cation of how the task will be accomplished.“ 

109 Puppe (1993:89 - 100). 

Každý druh cieľa vyžaduje podľa okolností rozličné druhy straté- 
gií a rozličné druhy potrebného poznania na jeho dosiahnutie. Gene- 
rické úlohy sú jednoduché základné (elementárne, primitívne ) 110 
kombinácie známych štruktúr poznania a stratégií usudzovania ( kon- 
troly ), ktoré sú dostatočné na opakované dosiahnutie cieľov určitého 
známeho druhu. Ide o abstrahované a zovšeobecnené postupy dosiah- 
nutia určitého druhu cieľov. Generická úloha zabezpečuje riešiteľnosť 
úlohy tým, že riešiteľ už pozná abstraktný vzor (schému), podľa kto- 
rého danú úlohu môže dopredu zaradiť ako riešiteľnú: keď sú dostup- 
né a známe zdroje umožňujúce spôsob správneho interpretovania ur- 
čitej situácie, identifikovania a označovania jej elementov a nájdenie 
jej schémy, správne riešenie je na dosah a jej vykonanie je dosiahnu- 
teľné rutinným, nepretržitým spôsobom. 

Schoenfeld riešenie generickej (štandardnej, elementárnej, primi- 
tívnej) úlohy ilustruje približne rovnako ako Chandrasekaran - ako 
„generickú odpoveď na generickú situáciu “. 111 Spĺňanie úlohy je 
umožnené tým, že aktuálna situácia korešponduje so schematizova- 
nou modelovou situáciou. Formulácia vlastnosti úlohy je v tomto prí- 
pade nasledujúca: v určitej situácii, identifikovanej ako typickej, ge- 
nerická úloha umožňuje znovapoužitie ( reuse , opakované použitie) 
známeho riešenia (typického pre situáciu identifikovanú ako neprob- 
lematickú ). 112 Realizácia procedúr ich riešení je nepretržitá v tom 
zmysle, že nie sú nové elementy, ktoré menia buď podobu úlohy, 
priestor úlohy ( tas k world) ani samotné poznanie priestoru úlohy a 
ktoré by zároveň vyžadovali nové operácie alebo by vyžadovali hľa- 
danie nového spôsobu obohacovania priestoru poznania, a tým aj no- 
vého spôsobu riešenia. 


110 Kowalczyk - Treur (1990): „The process of decomposing tasks into simpler and 
simpler tasks leads to tasks which cannot be decomposed in a natural manner any 
further... The overall decomposition of tlie originál task into a number of primitive 
subtasks. identification of types of knowledge relevant for these subtasks, identifi- 
cation of possible interaction types, and description of the dynamics of tlie whole 
process of solving this task, is called a generic task.“ 

111 Schoenfeld (1985:51): „generic responses to generic situations.“ 

112 Sutcliffe (2002:94): „Generic tasks are self-contained procedures that nm from in- 
itiation to completion without halting, to achieve a goal that is described in a post- 
condition state. [...] Examples of generic tasks are Comparing, Evaluating, Identi- 
fying, and Classifying objects.“ 


110 



Vlastnosť generickej úlohy môže byť predstavená nasledovne. 
Môže predstavovať typicky '> celok korešpondujúci s jedným známym 
vzorom spojitého riešenia hierarchicky poskladaného z jednotiek úlo- 
hy ( task uniť), vlastne minimálnych celkov nejakej úlohy. Minimálny 
celok sa dá ilustrovať ako napríklad zapnutie alebo vypnutie funkcie 
nejakého používaného stroja, alebo aj séria minimálnych aktivít reali- 
zovaná tak, že tvorí jednotlivú funkciu v systéme riešenia úlohy ako 
typického celku. Telefonický rozhovor alebo posielanie SMS správ 
na mobilnom zariadení sú poskladané z viacerých funkčných jedno- 
tiek úlohy ( task component, operation elements of task unit, basic 
task)\ výber zoznamu; prechod z jednej strany zoznamu na inú; posú- 
vanie zoznamu smerom hore alebo dole; editovanie textu a použitie 
tlačidla na korigovanie, na veľkosť písmena alebo presúvanie z jed- 
ného riadku do iného atď. 

Generická úloha môže byť súčasťou kompozitnej (komplexnej) 
úlohy, ktorá sama môže byť poskladaná aj z viacerých typických cel- 
kov, ale samostatne nemusí predstavovať typický celok - môže to byť 
nezvyčajný alebo jedinečný celok s ohľadom na spôsob, akým sú po- 
skladané jej časti v tom zmysle, že pre riešiteľa predstavujú novelitu 
len s ohľadom na podobu, v akej ju riešiteľ stretáva a spôsob reťaze- 
nia jej stavebných častí. Pri dekompozícii komplexnej úlohy niektoré 
jej menšie známe typické časti môžu predstavovať generické úlohy, 
kým niektoré jej iné časti môžu vytvárať menší kompozitný celok v 
novej a dovtedy neznámej podobe. Až keď jej všetky časti sú identi- 
fikovateľné ako známe, dá sa prediktívne predstaviť neprerušené vy- 
konanie kompozitnej úlohy. 

Typu úloh zloženému z dvoch alebo viacerých generických úloh 
sa niekedy hovorí generalizované úlohy (generalized task, composite 
task). Vlastnosť generalizovanej úlohy je v tom, že jej riešenie pred- 
stavuje kompozičnú štruktúru alebo aj reťaz typických úloh, ktorých 
dominantné časti môžu byť generické úlohy, ktoré v zložitej štruktúre 
môžu byť realizované nepretržitým spôsobom, vedené cez niekoľko 
prechodných stavov, ktoré sa dajú identifikovať ako známe samostat- 
né celky. 

Generická úloha zahŕňa jednoduchú štruktúru (ktorá môže byť 
časťou komplexnej štruktúry) elementov zapojených do riešení akej- 
koľvek úlohy rovnakého druhu alebo tých úloh, ktorých časti na ab- 

straktnej úrovni môžu byť predstavené ako štruktúrne podobné. Je 
väzbou potrebných elementov, ktoré sa zúčastňujú v procese spĺňania 
úloh všeobecne. Prepojenosť úlohy, poznania, štruktúry, operátorov 
usudzovania a metódy (prekonania krokov k dosiahnutiu cieľa vytý- 
čeného v úlohe) tvorí generickú úlohu. Môžeme si ju predstaviť aj 
ako paradigmu riešenia určitého druhu alebo typu úloh. 

Analýza komplexnej úlohy by mala umožniť zachytenie štruktúry 
úlohy. Postup analýzy úlohy Chandrasekaran (1989) predstavuje ako 
prebiehajúci v nasledujúcom poradí: 
komplexná úloha, 

— > analýza úlohy, 

—►oddelené zložky (komplexnej) úlohy, 

— > identifikácia generických úloh. 

Analýza (alebo dekompozícia) zložitej úlohy na pod-úlohy by mala 
viesť nielen k redukcii komplexnej úlohy na menšie, generické úlohy, 
ale aj k poznaniu, ako sa menšie časti zložitej úlohy dajú vzájomne 
naviazať a zreťaziť - ktoré operátory použiť a ako kontrolovať pre- 
chod z jednej pod-úlohy na druhú, s účelom vzájomne nadviazať (zre- 
ťaziť) spĺňanie pod-úloh, s cieľom dosiahnutia splnenia komplexnej 
úlohy ako celku. 

Ako príklady generických úloh, ktorých spĺňanie prebieha ru- 
tinovaným spôsobom, sa uvádzajú, medzi inými, porovnanie, ohodno- 
tenie, identifikovanie a klasifikovanie objektov. V medicíne, napríklad, 
procedúra diagnostikovania môže byť predstavená ako generalizovaný 
model úlohy, skladajúci sa z viacerých generických pod-úloh ( klasifi- 
kovania a ohodnotenia). Diagnóza môže predstavovať úlohu s cieľom 
formovania abduktívnej klasifikačnej hypotézy na základe interpretácie 
pacientových príznakov poukazujúcich na príčiny jeho aktuálneho 
zdravotného stavu. Abduktívna hypotéza je pri diagnóze dočasná (pra- 
covná hypotéza) a skôr usmerňuje ďalšie zbieranie dát určitého druhu. 
Preto pri nedostatočne indikovateľných dátach diagnóza môže zahŕňať 
aj pod-úlohu prehodnotenia klasifikačnej hypotézy (resp. toho, v akej 
miere klasifikované prvky korešpondujú s doterajšími výsledkami po- 
chádzajúcimi z vyšetrení a či výsledky doterajších testov sú dostatočne 
indikatívne pre stanovenie diagnózy a spúšťanie určitej procedúry lieč- 
by). Prehodnotenie môže viesť k tomu, že pacient bude vystavený do- 
datočnému vyšetreniu. Dodatočné vyšetrenie, ktoré je umožnené no- 

vým prehodnotením diagnostickej klasifikácie na základe predchádza- 
júcich dát, môže viesť k zviditeľneniu ukazovateľov pravdepodobných 
príčin a zároveň viesť k spresneniu hypotézy (potvrdeniu alebo popre- 
tiu hypotézy, ktoré môže ďalej usmerniť diagnostický proces ku konku- 
renčnej hypotéze alebo novej, ešte presnejšej klasifikácii, atď.). Gene- 
rické úlohy majú štatút osvedčených hypotéz o spôsobe konania za ur- 
čených okolností s ohľadom na podmienky a ciele. Tieto hypotézy 
môžu operatívne byť brané aj ako základ pre formovanie procedúr. Ich 
predchádzajúca úspešná testovanosť im dáva licenciu na rutinované na- 
rábanie, resp. znovapoužiteľnosť. 

Pri distribuovanom plnení úlohy (, distributed problem/task solving ) 
- kde ide o viacero osôb alebo nástrojov na spĺňanie komplexnej úlo- 
hy - by analýza transformovala reprezentáciu štruktúry riešenia úlohy 
na tú, čo zohľadňuje okolnosti jej distribuovanej aplikácie. To zna- 
mená, že by mala formovať predstavu o tom, ako jednotlivé špeciali- 
zované časti riešiteľského tímu budú preberať úseky spĺňania genera- 
lizovanej úlohy ako samostatných pod-úloh (prípadne aj generických 
úloh). Procedúru diagnostiky ochorenia pacienta si môžeme predsta- 
viť aj ako kumulatívny reťazec distribuovaného systému generických 
úloh. Na základe pracovnej hypotézy lekár formuluje štruktúru kom- 
plexnej úlohy a kroky jej realizácie, pričom na každom úseku sú jed- 
notlivé pod-procedúry (generické úlohy) vykonané nezávisle zo stra- 
ny odborníkov, špecializovaných pre daný úsek (alebo pre špecifickú 
generickú úlohu - od odberu a analýzy odberov pacientových vzoriek 
až po finálne formovanie diagnózy zo strany špecialistu a predpísanie 
terapie). 

Snahou o redukciu praktických procedúr na prehľadný menší po- 
čet modelov, ktoré by predstavovali základné prvky abstrahované z 
typických úloh a ktoré majú umožniť znovapoužiteľnosť, sa dnes, ok- 
rem iných, zaoberá aj tzv. teória domény ( domain theory). Ide o po- 
kus stanoviť všetky potrebné poznatky a pravidlá na efektívnejšie 
(resp. nové a rýchlejšie) dosiahnutie určitých cieľov týkajúcich sa 
ko nk rétneho priestoru riešenia problému (napr. v knihovníctve, bio- 
lógii a pod.). V rámci tejto teórie Sutcliffe generickú úlohu považuje 
za kognitívneho predchodcu aktivity, nie za samotnú aktivitu zahŕňa- 
júcu aj fyzický vykonanie úlohy. Zoberme ako príklad komplexnú 
úlohu klasifikácie kníh či dokumentov. Klasifikácia má umožniť ich 

efektívnejšie použitie a rýchlejšiu dostupnosť. Preto bude zahŕňať 
opis a indexovanie nových prvkov, pripisovanie klasifikačného ozna- 
čenia, záznam prvku zároveň do knižničného katalógu a databázy 
kontroly jej obehu. Úloha môže rovnako zahŕňať ešte ďalšie elemen- 
ty, akými sú, napríklad, určenie adresy poličky, na ktorej je exemplár 
umiestnený alebo aj jej aktuálny stav (či je požičaná, odpísaná atď.). 
Pre túto úlohu môžeme zaviesť nasledujúci reťazec generických úloh 
v rámci procedúr potrebných na knižničnú manipuláciu : 113 identifikuj, 
interpretuj, zhodnoť, klasifikuj, priraď, zaznamenaj. Zoznam proce- 
dúr by obsahoval nasledujúce položky, ktorým môžeme priradiť jed- 
notlivé generické úlohy: 

• kategorizuj objekt ( napr . kniha, periodikum, dokument: identifi- 
kuj, klasifikuj)', 

• podaj opis vlastnosti objektu (kategorizuj jeho predmet: interpre- 
tuj, zhodnoť, klasifikuj)', 

• urči jeho miesto v sklade (priraď, hľadaj)', 

• podaj záložný opis do evidenčnej databázy ( zaznamenaj ). 

V tomto príklade každá z procedúr vyžaduje aktivovanie a apliká- 
ciu jednej alebo viacerých abstraktných generických úloh korešpon- 
dujúcich s jednotlivými úsekmi komplexnej úlohy. 

Produkčné pravidlá 

Hľadanie riešenia alebo spôsobu spracovania úlohy prebieha iden- 
tifikáciou a výberom dôležitých pozorovaných prvkov problému, ich 
interpretáciou (označovaním) a hľadaním pravidiel, ktoré poukazujú 
na ich relačnú závislosť a ktoré štruktúrne s týmito prvkami a pred- 
staveným cieľovým stavom môžu súvisieť. 

Priestor v poznaní, v ktorom prebieha prehľadávanie týchto pravi- 
diel (s ohľadom na vlastnosti pravidiel, spôsob riešenia a typ problé- 
mov) sa označuje ako priestor pravidiel (alebo rule space, matrix 
space, rule konwledge space, structure space, scheme space atď.). Pri 
určitých evidovaných podmienkach a cieľoch aktuálneho problému 
alebo úlohy sa hľadá zhoda (matching) určených prvkov situácie a 
predstavených cieľov s prvkami existujúceho, známeho pravidla 
(štruktúry, schémy...). 


113 Sutcliffe (2002:148). 

Jednoduchý schematizovaný príklad spôsobu spĺňania úlohy pred- 
stavuje použitie produkčných pravidiel . 114 Predstava o vytvorení pro- 
dukčných pravidiel pochádza od Nowella a Šimona. Produkčné pra- 
vidlo má funkciu reprezentácie alebo algoritmu. Má hypotetickú for- 
mu, ktorá vyjadruje reláciu medzi podmienkami a aktivitou 
nastupujúcou po splnení podmienok: „Ak je táto podmienka splnená, 
tak nastupuje táto aktivita“. 11 ' Ide o mechanizmus kontroly interakcie 
medzi deklaratívnymi tvrdeniami a procedurálnym poznaním (pozna- 
ním týkajúcim sa pravidiel), ktoré treba uplatniť pri evidencii o spl- 
není podmienok. Napríklad: 

AK (IF) („máš valček“ & „máš farbu“ & „máš plochu na zafarbe- 
nie“ & „plocha je veľká“ & „cieľom je zafarbiť plochu“) 

TAK (THEN) („nanášaj valčekom farbu na plochu, kým celá plo- 
cha nie je zakrytá farbou“). 

Za druhou zložkou podmienkovej spojky tak ( then ) nasleduje ak- 
tivita, ktorá je predmetom úlohy a ktorú treba vykonať, ako aj očaká- 
vaná zmena stavu, ktorú táto aktivita prinesie; za prvou zložkou pod- 
mienkovej spojky ak (, ij ) sú vety, opisujúce stavy, v ktorých operátor 
môže byť alebo má byť použitý. V uvedenom príklade podmienkové- 
ho súvetia (kondicionáli) máme dva druhy viet. Po prvé, tie, ktoré 
opisujú podmienky, ktoré majú byť splnené predtým, ako operátor 
môže byť použitý. Po druhé, vetu, ktorá sa týka cieľa („ cieľom je za- 
farbiť plochu“). Obmedzenie, ktoré určuje cieľ, by malo aktivovať 
hľadanie v rámci problémového priestoru a aktivovanie celého pra- 
vidla až vtedy, keď sa relevantný cieľ objaví. Typický produkčný sys- 
tém, ktorý sa skladá z produkčných pravidiel, cyklicky prechádza tý- 
mito krokmi. 

1. Podmienky pravidiel sa spárujú s aktívnym poznaním (reprezentáciou 
stavu problému), aby sa identifikovali tie podmienky, ktoré sú úplne 
zabezpečené. 


114 Holyoak (1995). 

115 Feigenbaum (1981:157). 

2. Ak je možné spárovať viac ako jedno pravidlo, procedúra pre kon- 
fliktné riešenia vyberá jedno z nich. 

3. Vybrané pravidlo je určené a jeho vykonanie sa spúšťa. 

4. Návrat na začiatočný krok. 

Podľa Šimona (1989:9) produkčné pravidlá majú kondicionálnu 
formu (Ak A, tak C) a zálohované sú v pamäti. Keď v problémovej 
situácii sú ich antecedentné podmienky (A) splnené, riešiteľ spáruje 
podmienky a korešpondujúcu aktivitu (C) špecifikovanú v pravidle. 

Myslíme si, že situačné podmienky, ktoré si riešiteľ uvedomuje 
(ktoré sú spozorované a následne interpretované poznaním, pričom rie- 
šiteľ je presvedčený o oprávnenosti svojej interpretácie), spolu s ďalším 
predpokladom, jeho motiváciou (na základe týchto predpokladov do- 
siahnuť cieľ, spolu s poznaním pravidla a predstaveného oprávneného 
predpokladu, že tento cieľ je dosiahnuteľný), spúšťajú proces formova- 
nia finálnej predstavy správneho spôsobu dosiahnutia cieľa. 

Produkčné pravidlo umožňuje prechod z jedného kroku spracova- 
nia úlohy na ďalší 116 a obsahuje štruktúrne vlastnosti metódy. Mať k 
dispozícii farbu je nutnou antecedentnou podmienkou na maľovanie 
steny. Môže tvoriť pravidlo o nutných podmienkach na maľovanie 
steny (ako napr. „maľovanie steny predpokladá zaobstaranie farby“), 
ktoré nebude aj produkčným pravidlom (resp. metódou). Až po napl- 
není dostatočnej podmienky sa pravidlo stáva metódou dosiahnutia 
cieľa. Prítomnosť cieľa je štartér hľadania pravidla, je zároveň jednou 
z jeho podmienkových zložiek. 

Okrem ochoty dosiahnuť cieľ, dôvera k pravidlu je ďalšou zlož- 
kou súvisiacou s produkčným pravidlom. V pozadí produkčného pra- 
vidla sa predpokladá oprávnená dôvera riešiteľa, že produkčného pra- 
vidlo má zdôvodnenie (a korešponduje so splnenými ostatnými pod- 
mienkami) pre dosiahnutie želaného cieľa, na základe ktorého sa toto 
pravidlo interpretuje riešiteľom ako adekvátna metóda jeho dosiahnu- 
tia. Motorom konania riešiteľa je predovšetkým motivácia dosiahnuť 


116 Shortliffe (1976) a Alty (1989:127) (s ohľadom na napr. diagnostický program 
„MY CIN“) zdôrazňujú kondicionálnu štruktúru hypotézy, účelovú pre vykonanie 
úkonov ďalšieho kroku na prechod do ďalšieho stavu problémovej situácie - „if 
conditions then actions“. 

svoj cieľ a hľadanie prostriedku (metódy) jeho dosiahnutia. Použitie 
kondicionálu, logického pravidla modus ponens a splnenie podmie- 
nok nie je samotná metóda, ale len jedna z jej súčastí, ktorá oprávňuje 
určitý spôsob jeho konania a druh aktivity navrhovanej produkčným 
pravidlom. 

Schémy 

V umelej inteligencii bol zavedený pojem schémy (alebo štruktúr- 
nych objektov) a používa sa v programovaní. Schémy sú jeden zo 
spôsobov, akým je naše poznanie uchované v pamäti. Spôsob zosku- 
povania vlastností objektov prebieha cez hierarchickú klasifikáciu, 
resp. hierarchiu kategorických faktov, pričom uzlové body kategórií 
sú prepojené (tzv. isa-links, resp. „is a“ links). Napr. poznanie na jed- 
nej úrovni „kanárik je vták“, je zahrnuté do poznania na vyššej úrovni 
„vták je živočích“. Vlastnosti, ktoré sú pravdivé pre danú kategóriu, 
sú im pridružované. Vlastnosti vyšších úrovní kategórií sú pravdivé 
pre nižšie úrovne. Keďže živočíchy dýchajú, vtáky a kanáriky dýcha- 
jú. Ide o jednoduchý princíp ekonómie uskladňovania poznatkov a 
rýchlosť ich vyvolávania z pamäti. Význam kategórie je v tom, že 
prehľadným spôsobom uskladňuje prediktívnu informáciu o špecific- 
kých prípadoch danej kategórie. 117 Naše poznanie o tom, aké sú 
vlastnosti domu, môže byť nasledujúce. Domy: sú druh stavby, majú 
izby, môžu byť postavené z dreva, tehly, kameňa', sú používané na 
bývanie', môžu mať podobu obdĺžnika alebo trojuholníka', sú často 
väčšie než 30m 2 a menšie než 300m 2 . Schémy predstavujú kategorické 
poznanie, usporiadané podľa tzv. blokovej štruktúry ( slot structuré), 
pričom bloky určujú hodnoty rôznych vlastností, ktoré člen určitej ka- 
tegórie má. V našom príklade schéma, ktorá predstavuje dom, by 
mohla byť usporiadaná takto: 

Isa: stavba; 

časti: izby; 

materiály: drevo, tehla, kameň; 

funkcia: bývanie; 

veľkosť: 30 - 300m2. 


117 Anderson (2005, Schemas ; 135 - 6). 

V tomto prípade materiál a funkcia predstavujú bloky, kým drevo 
a tehla sú hodnoty určitých blokov. Spolu so schémou pre stavbu, ktorá 
je nadmnožinou domov, môžeme uskladniť aj ďalšie vlastnosti, napr. že 
majú strechu, steny, okná a že majú základ na zemi. Schémy predstavu- 
jú abstrakcie prebraté z konkrétnych prípadov. Môžu byť použité pri 
usudzovaní v príkladoch objektov, ktoré tieto schémy reprezentujú. 
Keď vieme, že niečo je dom, môžeme použiť schému, ktorá nás vedie k 
úsudku, že tento objekt je pravdepodobne postavený z tehál alebo dreva 
a že má aj niektoré iné vlastnosti, ako sú okná, steny, strop, atď. Jedna 
zo základných vlastností schémy je, že reprezentácia, ktorá sa zakladá 
na schéme, povoľuje variácie, väčšie alebo menšie zmeny, s ohľadom 
na objekty, na ktoré sa schéma môže aplikovať. 


ANALÓGIA A ZNOVAPOUŽITEĽNOSŤ POZNANIA 

O analógii sme hovorili v kapitole o spôsobe prehľadávania prie- 
storu problému a úlohy a preberieme stručne jej funkciu s ohľadom 
na problém znovapoužitia poznania. 

Abstrahované schémy a ich znovapoužiteľnosť majú svoj teoretic- 
ký pôvod v Gentnerovej teórii analógie týkajúcej sa zobrazovania 
štruktúr {zhody štruktúr, Structure-Matching Theory, STM). Gentner 
(1983) kritizuje koncepciu kontrastného modelu Tverského, podľa 
ktorej sa analógia zakladá na „stupni prekrývania“ ( degree of over- 
lap), kde silnejšiu analógiu navrhuje väčší počet spoločných prvkov 
dvoch porovnávaných vzorov a menší počet komplementov ich prie- 
niku. Podľa Gentnera analógia je skôr tvrdenie, že relačná štruktúra, 
ktorá platí pre jeden priestor, sa dá aplikovať aj na iný priestor. Ľudia 
si vytvárajú voľné spojenia cez reálno-svetový problémový priestor a 
opakovane používajú jedny a tie isté zapamätané riešenia, keď sa 
ocitnú v štruktúrne porovnateľných situáciách. 

Abstraktné schémy sú zistené, vybudované a zapamätané z kon- 
krétnych zdrojov, pri uvedomovaní si problémov a ich riešení. Získa- 
né z kon kr étneho východiskového priestoru sa tieto schémy projektu- 
jú na analogické schémy a neskoršie nové cieľové priestory. „C sa 
podobá na Z“ sa môže interpretovať ako veta, ktorá definuje zobraze- 
niec zo Z na C, pričom je Z začiatočný stav určený aktuálnym priesto- 

rom poznania a C zachytený cieľový stav. Reprezentácia priestoru 
poznania môže byť stanovená v termínoch uzlových bodov objektov 
nejakej štruktúry z u z 2> z m a predikátov A, R, R', kým cieľový prie- 
stor má uzlové body objektov nejakej štruktúry c\, c 2 , ..., c m . Funkcia 
analógie (M) zobrazuje (— >) uzlové body objektov zo Z na uzlové bo- 
dy objektov z C: 

M: z ŕ -4 c j. 

Korešpondencia medzi objektmi sa používa na generovanie kandi- 
dátov pre cieľový profil a zároveň sa predikáty zo začiatočného stavu 
priestoru prenášajú do predstavy o korešpondenčnom novom cieľo- 
vom priestore. Jedna abstrahovaná skúsenosť, predstavená štruktúrou, 
je použiteľná aj v inom kontexte pri rovnakom type úloh, často aj za 
podobných okolností, pri čiastočnej modifikácii premien schémy, ko- 
rigovaní a prispôsobovaní novým okolnostiam. Táto štruktúra je v ak- 
tuálnom stave základom pre vytvorenie reprezentácie dosiahnutia cie- 
ľa. Predstavuje metódu vykonania úlohy, vlastne aplikáciu abstrakt- 
nej schémy alebo funkcie, ktorou v danej situácii voľným premenným 
zahrnutým funkciou priraďujeme konkrétne hodnoty. 

Sutcliffe (2002:86) uvádza nasledujúci príklad povrchovej podob- 
nosti dvoch štruktúr. To, čo dve štruktúry majú spoločné v analógii 
medzi elektrickým obvodom a vodovodným potrubím, sú prepojenia, 
ktoré umožňujú prúdenie častíc (molekúl v potrubí alebo elektrónov v 
drôte). Abstrakcia elektrického odporu by sa tiež dala konceptualizo- 
vať ako podobná obmedzenému prierezu vodovodnej rúry. Ale ana- 
logická štruktúra sa v detailoch už od tohto miesta začína rozlišovať 
(napr. Ohmov zákon sa už nedá transformovať do sveta dynamiky 
kvapalín), i keď do určitej úrovne štruktúry týchto dvoch abstrakcií 
zdieľali podobajúce sa spoločné prvky. 


TRANSFORMÁCIA PROBLÉMU NA ÚLOHU 

Problém vzniká v problematickej situácii - keď subjekt nemá spô- 
sob, ako prekročiť vzdialenosť od aktuálneho stavu, v ktorom sa na- 
chádza, k želanému stavu, v ktorom sa chce ocitnúť. 

Problematická situácia sa vyznačuje nedostatkom prostriedkov v 
priestore poznania na adekvátnu reprezentáciu dosiahnutia cieľa alebo 
dostatočne dobrú artikuláciu prechodných krokov a spôsobov precho- 
du problémovým priestorom. Za týchto okolností (v prípade zle- 
defmovaného problému) je riešiteľ nútený použiť alternatívne spôso- 
by (buď systematické, alebo heuristické) prechodu problémovým 
priestorom a v jeho rámci (alebo jeho časti) hľadať riešenie - mož- 
nosti presunu z východiskového stavu (v ktorom sa nachádza) do cie- 
ľového stavu (ktorý chce dosiahnuť). Najrýchlejší pohyb problémo- 
vým priestorom prebieha tak, že sa problém dekomponuje na pre- 
hľadné časti, v rámci ktorých sa hľadá problémový úsek (alebo 
úseky) - časť problémového priestoru, na ktorý sa riešiteľ má sústre- 
diť a pokúsiť sa prekonať ho hľadaním adekvátneho poznania. Ono 
mu umožní premostenie tohto úseku, ako aj pokračovanie k cieľové- 
mu stavu. Komplexný problém sa dekomponuje na pod-problémy. 
V rámci aktuálneho poznania sa v pod-problémových úsekoch kom- 
plexného problému hľadajú relevantné prvky korešpondujúce alebo 
spoločné so známymi štruktúrami, ktoré môžu umožniť transformáciu 
týchto menších častí problému na úlohy. Pri úspešných transformá- 
ciách všetkých problémových úsekov na úlohy riešiteľ transformuje 
problematickú situáciu na neproblematickú a naďalej narába so situá- 
ciou ako s úlohou a pokračuje k dosiahnutiu cieľa jej spĺňaním 
(zbierka transformovaných pod-problémov nejakého komplexného 
problému do úloh vytvára zbierku pod-úloh korešpondujúcej kom- 
plexnej úlohy). 

Na riešenie problému sa môže pozerať aj ako na vzdialenosť me- 
dzi dvomi stavmi - východiskovým a cieľovým stavom. Pri dekom- 
pozícii problému na pod-problémy a pri hľadaní problémových úse- 
kov sa môžu objavovať rôzne problematické vzdialenosti - veľkosti 
úseku (segmenty vzdialenosti, ktorý tento zahŕňa). Väčší úsek 
a väčšia vzdialenosť medzi okrajmi úseku korešponduje s väčším 
priestorom potrebným na prehľadávanie pri hľadaní riešenia. Čím je 
väčší problémový úsek, tým je väčší problém. Keď je problémových 
úsekov viacej, riešenie problému by malo začať od miesta, kde sa 
ukazuje najväčší problémový úsek, a ich kvantitatívne porovnanie 
by malo navrhnúť detailné poradie pri jeho riešení alebo plán 
riešenia. 

Prečo je poradie dôležité? Veľké problémové úseky viacej 
ovplyvňujú spôsob určenia adekvátneho problémového priestoru než 
tie menšie. Narábanie s hierarchicky menšími dôležitými časťami na 
začiatku môže vytvoriť neadekvátnu predstavu o celkovom problé- 
movom priestore a zároveň ovplyvňovať spôsob rozhodovania počas 
prechodu problémovým priestorom. 118 Ako Chapanis (1951) ukázal, 
relatívny význam chyby, ktorá vzniká na základe nekorelovaných 
prameňov odchýlky, sa zvyšuje kvadratický s pomernou veľkosťou. 
To znamená, že najefektívnejší spôsob zlepšenia výkonu celkového 
systému je vytýčiť a zaoberať sa komponentmi, ktoré generujú naj- 
väčší rozptyl chyby, a to sú práve najväčšie problémové úseky. 

Príklad: Prehľadávanie problémového priestoru ako jedného cel- 
ku (s ohľadom na najväčšiu vzdialenosť medzi začiatočným stavom a 
cieľom), môže viesť k riešeniu a k cieľu náhodou, šťastnou zhodou 
okolností, ako v prípade výhry pri hracom automate. Náhoda nie je 
silným spojencom vedy. 119 Príklad s bratmi Wrightovcami však vy- 
svetľuje, bez opierania sa o náhodu, ako narábanie s úsekmi problé- 
mového priestoru a ich hierarchická transformácia z problematickej 
na neproblematickú situáciu viedla k rýchlejšiemu pokroku letectva. 
Roku 1900 bratia Orville a Wilburg Wright skonštruovali vetroň pod- 
ľa dát, prebratých od Lilienthala. Prvý problém, na ktorý narazili, bo- 
lo udržať jeho horizontálnu kontrolu. Testovaním prišli na to, že kon- 
trolu zabezpečujú riadením natočenia krídiel. Teraz mohli prejsť na 
ďalší problémový úsek - ako zväčšiť aerodynamický vztlak. Roku 
1901 konštruovali nový vetroň, ktorý by podľa ich výpočtov mal 
uniesť jednu osobu a mať väčší vztlak než predchádzajúci, ale výsle- 
dok ich očakávania sa nesplnil. Použitím vetroňa ako šarkana a mera- 
ním jeho správania prišli na to, že koeficient pre vztlak, ktorý je v 
obehu, je nesprávny. V druhej polovici roku skonštruovali aerodyna- 
mický tunel, aby mohli merať vztlak a aerodynamický odpor. Po 
skúške viac ako sto profilov prišli na efektívnejší, než mal Lilientha- 


118 Annett (2004:68 -69). 

119 Spomeňme si na Nicklesove slová (2009:168): „For both Bacon and Descartes, 
method was the very antithesis of chance. No longer would tlie human race be a 
hostage to fortune. An echo of this view remained strong throughout tlie 19th cen- 
tury — that chance is tlie enemy of Science, that attributing events to chance gives 
up tlie search for causes and detenninistic laws.“ 

lov model. Aerodynamický tunel teraz mohli použiť na prieskum ďal- 
šieho problémového úseku, profilu vrtule. Až po stanovení presnejšej 
závislosti medzi koeficientmi pre tiaž, vztlak, aerodynamický odpor a 
ťah s adekvátnym profilom krídel a vrtule, boli ochotní investovať do 
nového lietadla. 

Pokusy súčasníkov bratov Wrightovcov (Lengley, Chanute a iní) 
skôr charakterizoval prieskum parametrov, ktoré ovplyvňujú čas a 
dĺžku letu, čo predstavuje značne väčší počet elementov, závislých 
nielen od dizajnu, ale aj od vonkajších činiteľov (akými môžu byť 
rýchlosť vetra alebo turbulencia vzduchu a pod.). Tento rozsiahlejší 
prístup prehľadávania problémového priestoru ako celku a s ohľadom 
na jednotlivé zmeny všetkých prepojených elementov, podľa Brad- 
showa (1992:247) by dal výpočet 12,960,000 rozličných plánov, pre 
každú jednotlivú zmenu v rozhodnutí medzi deviatimi kategóriami 
elementov, ktoré by mali byť zohľadnené. Na rozdiel od prehľadáva- 
nia celkového problémového priestoru (design-space search ) rozhod- 
nutie pre redukciu problémového priestoru na konkrétne problémové 
úseky a hierarchizovanie poradia ich riešenia viedlo k rýchlejšiemu a 
efektívnejšiemu riešeniu problému a dosiahnutiu cieľa. Ich prieskum 
bol sústredený skôr na jednotlivé kľúčové funkcie (function-space se- 
arch), ktoré formovali ich predstavu riešenia problému, i keď cieľ a 
začiatočné body boli u všetkých aktérov rovnaké. 

METÓDA 


KDE JE MIESTO METÓDY V PROCESE RIEŠENIA PROBLÉMU? 

Pokúsime sa zhrnúť niekoľko dôležitých výsledkov z predchádza- 
júcich kapitol týkajúcich sa problému a úlohy a zároveň zopakovať 
náš postoj k otázke - čo je metóda? Metódu treba chápať ako spôsob 
(spôsob dosiahnutia určitých výsledkov za určitých podmienok ). 120 

Konkrétna metóda určuje, ktoré podmienky majú byť splnené pre 
dosiahnutie určitých výsledkov alebo jednotlivého druhu zameraného 
cieľa, ktorý s týmito výsledkami korešponduje. Metóda je generova- 
ná pokusmi o riešenie problematickej situácie a predstavuje výsledok 
transformácie problematickej situácie na neproblematickú. Po jej ge- 
nerovaní naďalej predstavuje abstrahovaný (zovšeobecnený) vzor pl- 
nenia určitého druhu úlohy. Jej charakter sa dá chápať ako hypotetic- 
ký: keď riešiteľ chce dosiahnuť určitý cieľ v určitých okolnostiach, 
tak predpokladá, že metóda je správny spôsob jeho dosiahnutia. Rea- 
lizácia predstavenej metódy prebieha spĺňaním ňou určených pod- 
mienok. Z toho vyplýva, že metóda nie je spôsob riešenia problému, 
ani aktivita samotného riešenia, ale súčasť úspešne reprezentovaného 
spôsobu splnenia úlohy. 

V literatúre často zaznieva spomenutý názor, že metóda je spôsob 
alebo dokonca aj návod na riešenia problému .' 11 Treba upozorniť, že 
tento postoj je mylný - pretože nemôže existovať definitívna metóda 
na riešenie problému. Problém sa vyskytuje práve tam, kde neexistuje 
adekvátna metóda dosiahnutia želaného stavu alebo cieľa. Samotný 
vznik problému, problematického úseku nejakej situácie svedčí práve 
o tom, že nie je metóda na prekonanie určitého situačného úseku. Me- 
tódu je možné uplatniť len pri neproblematickej situácii, keď sa všet- 


120 Pojmu metódy ako štruktúrovanej procedúry sa budeme venovať v kapitole „Je 
metóda druhom procedúry?“, str. 143. 

121 Bielik et al. (2014:111). 

ky prvky problémového priestoru, v ktorom sa riešiteľ pohybuje, dajú 
identifikovať a zároveň existuje známa štruktúra, ktorá tieto prvky 
zahŕňa, na základe ktorej sa dá predstaviť pohyb od východiskového 
stavu riešiteľa do cieľového stavu , 122 či extenzívnym spôsobom pre- 
hľadávania domény (napr. rekurzívne), alebo intenzívnym a apliká- 
ciou určitej štruktúry. 

Metóda (či už laická, autorizovaná, alebo vedecká), resp. niečo, čo 
má všeobecnosť alebo aj určité zdôvodnenie, ktoré sa týka závislostí 
elementov v relačnej štruktúre prvkov reprezentovaného dosiahnutia 
cieľa, má svoju funkciu pri spracovaní úlohy . 123 

Neexistuje úplná a definitívna metóda na riešenie (akéhokoľvek) 
problému bez určitých ďalších predpokladov. Splniť úlohu nie je to 
isté, ako nešiť problém. Na splnenie úlohy používame známe a ovlá- 
dané metódy (s definitívnou alebo určitou prediktívnou istotou). Na 
riešenie problému a pohyb nedobre reprezentovaným priestorom po- 
užívame aj tie zložky, ktoré patria do heuristickej oblasti. 

Známe zovšeobecnené a abstrahované postupy, metódy s jasnou 
prediktívnou silou, používame tam, kde určité časti problému (pod- 
problému) môžu korešpondovať s úlohou (a tým aj známou metó- 
dou), ktorá vedie k riešeniu tej neproblémovej časti (sekvencie) celku 
problému. V tomto zmysle metódy môžeme používať aj ako automa- 
tizované spĺňanie úlohy alebo ako rutinu. 

V našom určení pojmu metóda sa pokúsime pojem metódy odvo- 
diť z predchádzajúcich úvah o splnení úlohy. 

Aplikovaná metóda je vzťahovaná k subjektu (k riešiteľovi a jeho 
kognitívnym a situačnými podmienkam) a k jeho cieľom. Cieľový 
stav (subjektovým poznaním predstaveného) problémového priestoru 
určuje výber metódy ako adekvátnej na dosiahnutie cieľa. S ohľadom 


122 Nedorozumenia v tejto otázke sa často opakujú a jednou z príčin je aj tá, že tra- 
dičná koncepcia PSM ( Problém Solving Methoď), ktorá pochádza od Newella a 
Šimona, nemala zo začiatku dostatočne presne určenú dištinkciu medzi analýzou 
problémovej situácie a jej prekonaním a pod „metódou riešenia problému“ chápa- 
la vlastne spôsob dosiahnutia cieľa úlohy, a nie samotnú metódu riešenia problé- 
mu. 

123 Termín úloha, tak ako sme ju v predošlej kapitole formulovali, často nachádzame 
aj pod názvami: dobre definovaný, dobre predstavený, dobre štruktúrovaný prob- 
lém ( well-defined problém; well-represented problém ; well-structured problém). 


124 



na to, že riešenie úlohy sa zakladá na predchádzajúcom poznaní (kon- 
ceptuálnom, symbolickom, vizuálnom, motorickom), realizáciu me- 
tódy môžeme interpretovať ako použitie (znovapoužitie) poznania na 
dosiahnutie dobre predstavenej cesty dosiahnutia cieľa. 

Bez nositeľa poznania a bez poznania, ktorým riešiteľ disponuje 
(do ktorého patrí aj percepcia okolností, z ktorých vychádza) a bez 
jeho cieľa nemôžeme hovoriť o aplikácii metódy. To ešte neznamená, 
že nemôžeme vytvoriť štandardné predpoklady na dosiahnutie štan- 
dardných cieľov (ako v prípade generických úloh) a abstrahovať to 
potrebné poznanie od samotného nositeľa poznania a hovoriť o metó- 
de ako o štandardnom postupe na riešenie akejsi typickej alebo gene- 
tickej (minimálnej a základnej) úlohy. Ale konkrétna úloha je vždy 
úlohou niekoho (jeho poznania, okolností a cieľa) a vykonávanie je 
aktivita, vždy naviazaná na konateľa a na dosahovanie cieľa, bez 
ohľadu na to, či ide o živý subjekt alebo stroj. V oboch prípadoch pla- 
tia rovnaké predpoklady. Nejaká metóda je na tejto úrovni správna 
alebo adekvátna v z hľadom na cieľ a podmienky jej aplikácie, a tie sú 
vždy vzťahované k riešiteľovi a jeho dispozíciám. 

Zoberme príklad, že cieľ riešiteľa je „komunikačnými prostriedka- 
mi odovzdať správu“. Za touto aktivitou si môžeme predstaviť veľký 
počet možností s ohľadom na prostriedky, ktoré sa vôbec dajú použiť: 
PC + tlačiareň, písací stroj, pero, papier, tlačivo, obálka a známka, e- 
mail, stabilný a mobilný telefón, video-call, ústny prejav, cesta (vla- 
kom, autom, lietadlom, metrom, bicyklom) k adresátovi, schránková 
alebo kuriérna poštová služba, atď. V tomto prípade správna metóda 
bude determinovaná poznaním, ktoré má subjekt, a okolnosťami, ob- 
medzeniami a jeho preferenciami. Tie môžu byť zasa determinované 
jeho technickými dispozíciami alebo aj konvenciami, napr. týkajúcimi 
sa štandardného postupu pri odovzdaní správy. To neznamená, že kaž- 
dý z možných postupov riešiteľa by sa nedal odvodiť z určitej štruktúry 
alebo schémy akéhosi abstraktného, generického cieľa „odovzdávanie 
správ“. Táto abstraktná schéma postupov môže predstavovať vzor, kto- 
rým sa riešiteľ riadi pri vytváraní reprezentácie o ceste, ktorú treba pre- 
jsť na dosiahnutie jeho ko nk rétneho cieľa za daných okolností a pri ap- 
likácii metódy. Ale on na dosiahnutie cieľa nevyužíva len samotnú 
schému - nedosahuje cieľ len použitím schémy. Skôr sa opierajúc o 
schému (alebo aj viacero schém) vytvára a rozhoduje sa pre určitú me- 

tódu (zvažujúc vlastné poznania, okolnosti, obmedzenia a preferencie). 
U inej osoby, napr. pre nedostatočnú zručnosť v používaní PC alebo 
chýbajúce tlačivo, sa prvky tejto úlohy budú nahradzovať inými krokmi 
alebo sa jej spĺňanie zasekne a ukáže sa ako problém. 


CHARAKTER METÓDY 

Povedali sme, že metóda je spôsob splnenia úlohy. Táto formulácia 
sa zakladá na niektorých ďalších predpokladoch. Na dosiahnutie aktu- 
álneho cieľa riešiteľ už musí disponovať dostatočným poznaním na 
identifikovanie prvkov problematickej situácie, deklaratívnych a proce- 
durálnych: musí použiť poznanie na pomenovanie prvkov problematic- 
kej situácie a odhaliť jej štruktúru. Štruktúrne poznanie (poznanie pra- 
vidiel, schém, matríc, prírodných zákonov, právnych noriem a pod.) mu 
umožňuje v pozorovanom problémovom priestore rozoznať a interpre- 
tovať situáciu ako známu štruktúru. Keď je riešiteľ v pozorovanej prob- 
lematickej situácii počas jej analýzy schopný na základe predchádzajú- 
ceho poznania rozoznať a identifikovať jej prvky ako štruktúrne známe, 
vytvára reprezentáciu splnenia úlohy (model alebo plán), ktorá určuje 
konceptuálny pohyb problémovým priestorom na dosiahnutie určeného 
cieľa. Tým riešiteľ transformuje problematickú situáciu na neproble- 
matickú a zároveň transformuje problém na úlohu. 

Motiváciu a cieľ treba chápať ako jednu z podmienok na použitie 
metódou určeného operátora . 124 Metóda dosiahnutia cieľa (splnenia 
úlohy) by sa zakladala na jasne predstavenej štruktúre úlohy a spôso- 
bu pohybu problémovým priestorom. Spôsoby pohybu sú aktivity, 
ktoré tvoria sekvencie spĺňania úlohy a kontrolujú pohyb predstave- 
nou doménou. 

Vytváranie adekvátnej reprezentácie o riešení úlohy prebieha na 
konceptuálnej úrovni alebo v závislosti od samej úlohy a charakteru 
poznania, ktorým riešiteľ disponuje aj na viacerých úrovniach ab- 
strakcie (hierarchicky). Pri jednoduchých úlohách sa riešiteľ proble- 
matickú situáciu snaží identifikovať podľa určitej známej schémy a 
hľadá pravidlo na dosiahnutie želaného výsledku korešpondujúce so 


124 Pozri kap. Produkčné pravidiel, str. 114. 

schémou. V prípade generickej (jednoduchej, základnej) úlohy jej 
štruktúra umožňuje identifikovanie korešpondujúcej štruktúry v pozo- 
rovanej problematickej situácii a zároveň navádza na použitie zabu- 
dovaného pravidla, ktoré je jej súčasťou. 

Príklad. Platenie účtu v obchode môžeme interpretovať ako jednu 
z pod-úloh komplexnej úlohy „robenie nákupu“. Robenie nákupu ne- 
prebieha vždy hladko ani rovnako. Ale riešiteľ v konkrétnej situácii 
musí operovať s množstvom predpokladov a zovšeobecnených skúse- 
ností a poznatkov sformulovaných do pravidiel: že nákup nedostane 
bez platenia účtu; že určená cena kúpených výrobkov korešponduje s 
peňažnou hodnotou, ktorú zákazník má odovzdať pracovníčke pri 
pokladni; že až po odovzdaní účtom určenej peňažnej hodnoty a po 
vydanom účte môže prebrať tovar a prejsť na ďalšiu pod-úlohu „do- 
stať sa domov“... Musí pritom použiť symbolické, vizuálne, motoric- 
ké a iné elementy prepojené s poznaním. Každé z uvedených pravi- 
diel, ktoré čerpáme z nášho poznania a na základe ktorého interpretu- 
jeme situáciu ako známu úlohu (pod-úlohu), môže byť interpretované 
aj ako funkcia. V danej situácii pravidlám alebo funkciám pridávame 
konkrétne hodnoty. Pravidlo „ určená cena ( uc ) kúpených výrobkov 
korešponduje s peňažnou hodnotou (ph), ktorú zákazník má odovzdať 
pokladníčke“ sa dá interpretovať ako funkcia f kasa : uc —> ph. V kon- 
krétnej situácii sa hodnota premennej vo funkcii aktualizuje skutoč- 
nou cenou výrobkov v nákupnom košíku, a tú hodnotu zákazník má 
odovzdať pokladníčke. Ak nechce platiť platobnou kartou, vec nie je 
ešte hotová a pod-cieľ nie je úplne dosiahnutý. Keby, povedzme, mal 
zákazník len mince v hodnote 2 centov, musel by prejsť na ďalšiu 
(pod-)pod-úlohu, vlastne ďalšiu funkciu na ceste dosiahnutia jeho 
cieľa (napr. cena tovaru/ hodnota mincí v peňaženke = počet minci), 
atď. To, čo je na tomto príbehu dôležité, je, že štrukturálne vlastnosti 
situácie umožňujú identifikovať situáciu ako známu a zároveň si 
predstaviť spôsob kontroly pohybu problémovým priestorom adaptá- 
ciou korešpondujúcej funkcie na konkrétnu situáciu. Samotná funkcia 
nie je metóda, ale môže byť jej základom. V predstavenej situácii 
štruktúra funkcie (korešpondujúca so štruktúrou úlohy) a jej adaptácia 
na konkrétne vlastnosti situácie (umožňujúca kontrolu alebo narába- 
nie s funkciou) spĺňajú kritérium pre názov (adekvátna) metóda. Tre- 
ba povedať, že samotná funkcia (pravidlo, atď.), bez určených pod- 

mienok a cieľov, nie je ešte metódou, ale len abstraktnou časťou po- 
znania, ktorá môže zohrať rolu v reprezentácii spôsobu dosiahnutia 
cieľa, resp. metódy. Metóda by však mala byť spôsob dosiahnutia rie- 
šiteľovho cieľa. Je časťou konceptuálne predstaveného spôsobu do- 
siahnutia cieľa. Samotnou funkciou sa ešte nič nedosahuje. Metóda sa 
skôr týka adaptácie adekvátnej funkcie dosiahnutia predstaveného 
cieľa. 

Prehľadávanie priestoru na vyšších úrovniach abstrakcie umožňuje 
zdokonalenie reprezentácie na tých nižších. Napr. pri hľadaní adek- 
vátnej vodovodnej rúry pre budovu výpočet prietoku kvapalín a pou- 
žitý prírodný zákon umožňuje prekonávanie úsekov na tých nižších 
úrovniach, týkajúcich sa potrebných inštalačných prvkov v navrhova- 
nom projekte budovy. Tieto operácie súvisia s vytváraním reprezen- 
tácie o dosiahnutí cieľa - plánovania alebo dizajnovania úlohy. Sa- 
motná exekúcia plánuje konkrétne vykonanie riešenia (aplikácia mo- 
delu riešenia) podľa plánu. 

Laická metóda 

Laická metóda sa opiera len o memorizovanú skúsenosť riešiteľa z 
predošlých pokusov (alebo o tú prevzatú zo skúsenosti iných) a pre- 
svedčenie, že táto skúsenosť je znovapoužiteľná v podobných situá- 
ciách (podobného druhu). Pri použití laickej formy metódy postup- 
nosť krokov nie je formulovaná na základe závislosti medzi stavmi a 
ich zdôvodneniach, ale len na skúsenosti predošlej úspešnosti. Napr. 
krok použitia prášku do pečiva pri príprave cesta na pečivo vôbec 
nemusí byť zdôvodnený, i keď vedie k úspešnému výsledku. Záme- 
rom riešiteľa je použiť pravidlá na generovanie nových stavov a do- 
držanie následností v poradí zavedených rutinných krokov navrhnu- 
tých predpísanou receptúrou alebo predošlou skúsenosťou. Táto ná- 
slednosť sa berie bez dodatočného zdôvodnenia alebo len s 
odvolávaním na predchádzajúcu úspešnosť. Ide o tzv. reproduktívne 
myslenie, kde riešiteľ siaha po metóde z predtým naučeného spôsobu 
riešenia problému. 12 ' Metóda sa uvádza do činnosti na základe pozo- 


125 Táto fonnulácia je len čiastočne blízka tzv. usudzovaniu na základe predošlých 
úspešne riešených prípadov (CBS: Čase Based Reasoning), pri ktorých prechod 
medzi krokmi môže byť opodstatnený. 

rovania a identifikovania elementov typu problému, nie hĺbkovým 
pochopením problému. Opakom k tomu by bolo tzv. produktívne 
myslenie, v ktorom riešiteľ hľadá nové transformačné riešenia a pri- 
stupuje k analýze problémovej situácie. 

Kapacita použitia jednotlivého kroku na generovanie nového stavu 
i premostenie problémového úseku v iných doménach alebo v situá- 
ciách s menej podobnými prvkami, keďže mu chýba zdôvodnenie, je 
značne skromnejšia. Pri laickej metóde použité prvky nemusia mať 
univerzálnu hodnotu. Úspešnosť predchádzajúcej skúsenosti mohla 
byť aj náhodná, ak obsahovala aj kroky, ktoré neboli bližšie a jemnej- 
šie spozorované a jasne evidované. Kroky v poradí mohli byť aj zby- 
točné a cesta viedla okľukou. 

Pre určitý druh operácií krok, akým je napr. použitie prášku do pe- 
čiva, môže byť aplikovaný bez nutnosti vysvetlenia chemických 
vlastností a ich vplyvu na ďalšie prvky v procese prípravy pečiva. 
Predstavuje jeden z nutných krokov, kým celý postup prebieha ako 
rutinovaný, bez elementov rozhodovania. Riešiteľ v tomto prípade 
nemá jasné dôvody pre jeho výber a pre použitie alternatívnych kro- 
kov alebo pre vynechávanie zbytočných a neoprávnených. Riešiteľ 
predsa môže poznať na určitej úrovni abstrakcie niektoré vlastnosti 
chemického zloženia, že v určitom procese ten krok vyvoláva určité 
želané následky: napr. po jeho dodaní k múke sa cesto stáva kyprej- 
ším a lepšie narastie počas kvasenia. 

Pridaním elementov vysvetlenia a kauzálneho zdôvodnenia určité- 
ho kroku sa jeho použitie opiera o abstraktnej šiu formu, a tým má aj 
širšie uplatnenie v situáciách, ktoré nie sú identické alebo úplne po- 
rovnateľné so známou. Tento posun od číreho kopírovania procedúry 
do jej zdôvodnenia predstavuje aj pohyb od laickej metódy bližšie 
smerom k vyvinutej alebo aj vedeckej metóde, pričom ideálom ve- 
deckej metódy sú naj abstraktnej šie (zovšeobecnené) formy umožňu- 
júce pohyb problémovým priestorom a použité na všetky prechodné 
stavy dosahovania cieľa. 

Autorizovaná metóda 

Je konanie podľa návodu konaním podľa metódy? Napríklad v 
prípade použitia manuálu na televíznu obrazovku? V správaní podľa 
návodu ide o aplikovanie určitej metódy a opieranie sa o autorizo- 

vanú metódu (zaručenú, oprávnenú, licenciovanú; angl. licensed 
method) . 

Manuál treba chápať ako autorizovanú metodologickú skratku 
(náčrt, sketch). S touto skratkou sú zviazané rovnako predchádzajúce 
poznanie riešiteľa a jeho dôvera k návodu ako akémusi druhu spoľah- 
livej autority. Riešiteľ nemá predchádzajúcu skúsenosť a jeho očaká- 
vaním je, že vykonanie určitého navrhovaného kroku vygeneruje cel- 
kom nový stav, ktorý si na základe aktuálneho poznania nevedel jasne 
predstaviť . 126 Konanie podľa manuálu sa opiera o spoľahlivosť autori- 
ty, podľa ktorej konanie podľa návodu spoľahlivo vedie k istým žela- 
ným výsledkom, o presvedčenie, že v manuáli je zabudovaná správna 
kontrola krokov výkonu. Užívanie liekov podľa návodu alebo určenia 
lekára by bolo príkladom aplikácie a zároveň skratky, za ktorou sa v 
pozadí predpokladá, že existuje jasná reprezentácia problémovej situ- 
ácie. Manuál je tiež akousi skratkou, v ktorej sú mnohé zabudované 
elementy len na prvý pohľad neprítomné, ale o ktorých existuje pre- 
svedčenie, že sa dajú rozvinúť a explikovať a že sú v danej podobe 
spoľahlivé. Nejde o metódu ako vlastnú skúsenosť, ani o vlastné po- 
znanie závislosti medzi krokmi, ale skôr o presvedčenie, ktoré sa týka 
oprávnenosti krokov zaručených iným subjektom alebo úradom a je- 
ho autoritou (napr. lekárom, výrobcom stroja, a pod.), ku ktorej má 
riešiteľ dôveru. 

Rozvinutá a vedecká metóda 

Medzi laickou a rozvinutou metódou je rozdiel v úrovni použité- 
ho poznania týkajúceho sa reprezentácie problémového priestoru 
a poznania pravidiel, ako aj schopnosti presného opisu situácie, 
zdôvodnenia výberu pravidiel a úrovne poznania ich vlastností. La- 
ická metóda je tým naj elementárnej ším spôsobom dosiahnutia cieľa 
na základe skúsenosti týkajúcej sa platnosti krokov na dosiahnutie 
cieľa. 

Použitie analýzy problémovej situácie vedie k hľadaniu zdôvodne- 
nia oprávnenosti použitých krokov. Zdôvodnenie krokov vedie k roz- 
vinutejším spôsobom dosiahnutia cieľa, k abstraktnej ším poznatkom a 
k potenciálne širšie použiteľným metódam. Ide o tzv. produktívne 


126 Achinstein (1980:121). 

myslenie, v ktorom riešiteľ pre určité kroky alebo pre celú trasu do- 
siahnutia cieľa hľadá nový spôsob vymedzenia situácie (novú repre- 
zentáciu) a nové transformačné riešenia. Na konci oblúka od laickej, 
cez rozvinutú metódu by stála vedecká metóda. Obsahovala by zdô- 
vodnené kroky a bola by formovaná podľa štrukturálnych vzorov na 
vyššej úrovni a uznaným jazykom vedy. 

Šikovný remeselník alebo zručná osoba nemusia poznať „vedec- 
ké“ vysvetlenia procedúr, ktoré vykonávajú i vtedy, keď konajú pred- 
iktívne, poznajúc ciele a vlastnosť prechodných krokov, a v konaní sa 
neopierajú o vonkajšiu autoritu ako v prípade autorizovanej metódy. 
Expert dôvody na použitie určitých potrebných krokov na dosiahnutie 
cieľov môže poznať na menej zovšeobecnenej úrovni poznania pravi- 
diel a abstrakcií, a pritom aj naďalej byť expertom vo svojej oblasti. 
Môže mať menej presne definované, ale predsa dostatočne jasne ur- 
čené alebo symbolicky predstavené vlastnosti prvkov, s ktorými ope- 
ruje. Predstavené potrebné procedúry môže vykonávať rutinovane 
ako makroinštrukcie, bez prerušenia procesu, bez rozhodovania, bez 
dodatočného usudzovania a hodnotenia správnosti použitých pravi- 
diel. Jeho úspešnosť je najčastejšie výsledkom časom ovládaných 
zručností a prechodu početnými problémovými situáciami. Tieto 
viedli k lepšiemu poznaniu typických situácií v jeho odbore a s nimi 
súvisiacimi všeobecnejšími znalosťami - k rýchlej odozve na vonkaj- 
ší impulz, k lepšej identifikácii prvkov situácie, siahnutiu po charak- 
teristických operátoroch, ich rutinovanom použití, a tým aj k exper- 
tnosti v nejakej oblasti. To ešte neznamená, že použitie určitých pra- 
vidiel má „vedecké“ vysvetlenie a že ich procedúry predstavujú 
príklad „vedeckej metódy“. Expert nemusí mať zdôvodnenie pre 
všetky použité kroky. Zároveň to ešte nemusí znamenať, že metódy, 
ktoré expert v nejakej disciplíne používa, sú v konflikte s vedeckou 
metódou - dokonca kroky a výsledky môžu aj korelovať. Rovnako 
expertnosť nemusí byť redukovateľná na vedeckosť alebo explicitné 
poznanie: tvorca huslí nemusí používať vedecký jazyk a princípy, ale 
skôr generáciami ovládané a overené účelové poznatky remeselníkov 
pri výrobe nástroja. V situáciách, ktoré predstavujú novosť s ohľadom 
na jeho predchádzajúce poznanie, expert sa pohybuje problémovým 
priestorom opierajúc sa o analógiu. To pre experta môže predstavovať 
vážne obmedzenie v porovnaní s nováčikom, ktorý v nových situá- 

ciách koná opatrnejšie a skôr hľadá súvislosti medzi stavmi rieše- 

• 127 

ma. 

„Vedeckosť“ nie je ľahko a jednoducho definovateľná. Najčastej- 
šia formulácia sa týka toho poznania, ktoré je uznané „vedeckou ko- 
munitou“. Je to problematická definícia, pretože v jej pozadí nestojí 
akési objektívne kritérium, ale skôr sociálne, spoločensky závislé, a 
tým niekedy aj mimoriadne elastické kritérium - týkajúce sa rovnako 
druhu a charakteru určitej spoločnosti a jej doby. Ale tak, ako je veda 
a jej pokrok neoddeliteľný od spoločnosti alebo doby, rovnako aj kri- 
tériá vedeckosti zdieľajú spoločný osud. Kuhnove príklady z dejín 
vedy (od Galilea, Bruna, Darwina, po vedcov našich čias) poukazujú 
na dynamický a transformujúci sa význam výrazu veda a výrazu kri- 
térium vedeckosti. V tomto zmysle aktuálna paradigma je kritériom 
vedeckosti svojej doby. V rámci týchto konvenčných a konzervatív- 
nych kritérií je metóda vedecká vtedy, keď jej prvky spĺňajú požia- 
davky deklaratívneho a procedurálneho poznania štandardnej vedy a 
je interpretovateľná aktuálne platným vedeckým jazykom. To zname- 
ná, že elementy poznania, jazyk, definície, pravidlá a iné poznatky 
použité v nejakej metóde, sú interpretovateľné v rámci štandardných 
kritérií normálnej vedy - použité pravidlá v metóde majú svoje ve- 
decky formulované zdôvodnenia, ktoré zároveň majú funkciu vysvet- 
lenia. 

Na prvý pohľad aktuálne definície vedeckej metódy, ktoré môže- 
me nájsť v rôznych učebniciach, slovníkoch a lexikónoch, znejú mä- 
túco - do vedeckej metódy alebo metódy vedeckého výskumu je naj- 
častejšie zahrnutý celý zoznam termínov, o ktorých by sme tiež pove- 
dali, že v skutočnosti vlastne predstavujú jednotlivé metódy 
(klasifikácia, definícia a pod.). V týchto definíciách je vlastne zaml- 
čané (alebo brané ako samozrejmé), že vedecký proces prebieha v 
konkrétnych prípadoch vždy vzhľadom na určitú úlohu alebo určitý 
druh úlohy. Na vedecký proces sa dá nazerať rovnako ako na kom- 
plexnú úlohu, ktorá sa skladá z väčšieho počtu jednotlivých menších 
sekvencií parciálnych úloh. 

V prípade parciálnych úloh (ktoré reťazovo formujú komplexnú 
úlohu, akou je napríklad vedecký proces skúmania predmetu, ktorý sa 


127 Situáciu známu ako „paradox expertných systémov“ sme preberali na str. 85. 

skladá z mnohých krokov), ktoré majú známy spôsob riešenia, ich 
riešenia si uchovávajú štruktúru metódy - sú riešeniami jej častí alebo 
sú sub-metódami akéhosi komplexného riešenia tej komplexnej úlo- 
hy. V tomto zmysle a s takýmto spôsobom použitia pojmu metóda nie 
je mätúce hovoriť aj o deduktívnej metóde ako o metóde výskumu 
(výskumu, v ktorom je použitá deduktívna metóda). Niekto môže po- 
ložiť otázku, či deduktívna metóda nie je abstraktná metóda, nezávis- 
lá od akejkoľvek konkrétnej úlohy? Pojem metódy je abstraktný (me- 
tódy analytickej, deduktívnej a pod.). Ale naša otázka je v inej rovine 
a znie, či dedukciu môžeme použiť abstraktne, bez akéhokoľvek pod- 
kladu alebo zámeru. Záhada a zmätok sa strácajú, keď sa pozeráme 
na deduktívnu metódu bez zamlčania jej roly v širšej schéme, v ktorej 
metódy chápeme ako funkcie, ktoré predstavujú cestu od poznatkov 
(deklaratívnych a procedurálnych) potrebných na dosiahnutie cieľa 
(druhu cieľa) k cieľu. Metóda dedukcie je procedurálna schéma apli- 
kovateľná na určitý spôsob (druh) riešenia určitej úlohy (alebo určité- 
ho druhu úloh). Bez odvolávania sa na oblúk medzi riešiteľom (a cha- 
rakterom jeho aktuálneho poznania, akokoľvek abstrahovaným a za- 
mlčaným), úlohou a riešením, buď zostáva akousi záhadou, čo vlastne 
metódou je, alebo vzniká zmätok, že metódy sú univerzálne platné i 
keď sú nezávislé ako od vlastností poznania, tak aj od funkcie, ktorú 
môžu spĺňať. Definícia metódy v takejto (v našom podaní) podobe by 
mala eliminovať spomenuté nedostatky definícií so zamlčanými 
predpokladmi a jej funkciou je vlastne tieto predpoklady len dať naj- 
avo a počítať s nimi. Vo svojej abstraktnej forme (na úrovni definície 
pojmu metóda) ju môžeme chápať ako spôsob alebo model prepoje- 
nia poznatkov. Na konceptuálnej úrovni (na úrovni konceptuálnej re- 
prezentácie problémového priestoru) konkrétny druh tohto prepojenia 
môže prebrať a umožňovať buď konkrétny zákon, funkcia alebo iný 
operátor, ktorý má rolu prepojenia interpretovaných prvkov pozoro- 
vanej situácie ako situácie určitého druhu. Na konceptuálnej úrovni 
má metóda vlastnosť hypotézy. Na aplikovanej úrovni (alebo úrovni 
vykonania metódy) je operačným prostriedkom dosiahnutia reálneho 
cieľa podľa predtým reprezentovanej situácie. Na tejto úrovni jej po- 
užitie korešponduje s testovaním hypotézy. Sme presvedčení, že taká- 
to podoba jej určenia nielen že nie je v konflikte s jej aktuálnym chá- 
paním a spôsobom použitia, aleje s nimi aj v súlade. 

S ohľadom na reprezentáciu problematickej situácie a použité me- 
tódy sa veda odzrkadľuje v dokonalom spôsobe interpretovania situá- 
cie vedeckým jazykom a v poukazovaní na kauzálnu alebo univerzál- 
nu štruktúru závislosti medzi krokmi postupovania v problémovom 
priestore. Z druhej strany, vedecká metóda musí mať vlastnosti testo- 
vateľných a falzifikovateľných hypotéz, čo vyžaduje presne vyme- 
dzené definície, poznatky, relevantné zovšeobecnenia alebo zákony a 
tvrdenia použité na reprezentáciu situácie. Vedecká metóda má 
umožňovať prediktívny vývoj udalostí počas prechodu problémovým 
priestorom, tým, že spôsob dosiahnutia cieľa má vedecké zdôvodne- 
nie a zároveň má vysvetľujúcu silu. 

V komplexnej situácii plán pohybu predstavuje hypoteticky zreťa- 
zenú reprezentáciu v logicky závislej kondicionálnej forme, ktorá sa 
dá interpretovať ako zovšeobecnená funkcia s voľnými premennými, 
ktorým sú priradené hodnoty prebraté z konkrétnej problematickej 
východiskovej a cieľovej situácie. Identifikácia konkrétnych prvkov 
východiskovej časti problémovej domény a ich klasifikácia medzi 
druhy umožňuje riešiteľovi formovanie reprezentácie dosiahnutia cie- 
ľa na abstraktnej úrovni, v rámci tzv. metadomény. V komplexných 
úlohách metadoména nemusí súvisieť s prvkami reálneho sveta, ale 
len s abstraktnou úrovňou riešenia generalizovanej úlohy (zložitej 
úlohy formovanej zo základných, generických úloh), ktorá perspek- 
tívne ani nemusí vytvárať znovapoužiteľný celok. V reprezentácii rie- 
šenia každý krok predstavuje antecedent nasledujúceho stavu a použi- 
té operátory, pravidlá umožňujúce transformáciu jedného stavu na 
druhý, tvrdia relačnú závislosť medzi druhmi fenoménov a zároveň 
zabezpečujú prediktívno-explanačnú silu vytvorenej reprezentácie. 

Rozvinutá metóda predstavuje dobre reprezentovaný spôsob po- 
hybu problémovým priestorom. Rozvinutá metóda (ako aj expertná 
metóda) ešte nemusí byť vedeckou metódou. Mnohé články nemusia 
byť úplne artikulované a vyjadrené jazykom vedy, ako v prípade ve- 
deckej metódy. 

Vedecká metóda nie vždy musí mať aj úplne rozvinutú a explicit- 
nú formu. Pritom naďalej môže udržať svoj štatút. Pri predstave o ko- 
naní podľa vedeckej metódy známe úseky predstaveného riešenia tiež 
môžu byť nahradené súbormi prepojených inštrukcií (makroinštruk- 
ciami), rutinami súvisiacimi s generickými alebo generalizovanými 

úlohami (na jednej úrovni abstrakcie alebo aj hierarchicky, na rôz- 
nych úrovniach abstrakcie ), 128 prístrojmi a pod. Rovnako pohyb prie- 
storom na určitých úsekoch môže byť predstavený aj ako druh distri- 
buovanej úlohy, resp. môže pokračovať tak, ako v prípade autorizo- 
vanej metódy - časti riešenia úlohy môžu preberať autorizované 
stroje alebo oddelenia špecializované na druhy charakteristických 
úloh pre jednotlivé úseky. Tieto skratky môžu mať (okrem svojho 
pragmatického opodstatnenia) legitimitu vedeckej metódy - vtedy, 
keď sa použitie skratky zakladá na explicitných vedeckých predpo- 
kladoch a majú možnosť vyvinutia na uznanú úroveň vedeckého po- 
znania. Pri použití tlakomeru alebo CT prístroja lekár nemusí byť 
schopný zrekonštruovať všetky poznatky zabudované do spôsobu 
fungovania použitého prístroja a uvádzať ich v interpretácii diagnos- 
tických výsledkov pacienta. Narába so strojom ako autorizovaným 
premostením umožňujúcim mu relevantný spôsob spracovania dia- 
gnózy. Rovnako vo výskumnom procese je súčasťou vedeckej metó- 
dy aj použitie relevantných prístrojov na meranie, výpočet alebo zbie- 
ranie dát pre formovanie a overovanie teoretických hypotéz, ktoré vo 
výsledku majú dostatočnú kapacitu ich explicitného vyvinutia. Ve- 
decká metóda sa zakladá na spĺňaní požiadavky úplného rozvinutia a 
artikulácie prvkov celého procesu pohybu problémovou doménou v 
jazyku vedy. Pre laickú, rozvinutú (alebo expertnú) metódu je skôr 
charakteristická len pragmatická účinnosť úspešnej reprezentácie 
problému. 


RUTINA A ROZHODOVANIE 

S ohľadom na subjektívne a objektívne okolnosti riešiteľa, pohyb 
problémovou doménou môže prebiehať niekoľkými spôsobmi - ruti- 
novane a nerutinovane. 

V problémovej situácii ciele riešiteľa a jeho motivácia dosiahnuť 
ich predstavujú akýsi motor jeho konania. Motivácia určuje, či cieľ 
a potrebné aktivity sú (počas pokusu o riešenie problému alebo vy- 
konávania úlohy) medzi jeho preferenciami. Pri situácii náročnej pre 


128 Ako v uvedenom prípade riešenia trigonometrickej úlohy. Obrázok 2, str. 67. 

riešiteľa môže vyhodnocovať cieľ ako menejcenný, vedľajší alebo 
neúčelný s ohľadom na celkové okolnosti. Na akomkoľvek úseku 
riešenia problému alebo spĺňania úlohy on je ten, ktorý sa rozhoduje 
buď s výkonom pokračovať, alebo sa výkonu vzdať. Tento druh 
rozhodovania je následkom jeho základných hodnôt, s ktorými vstu- 
puje do problémovej situácie a hodnotí ju. V konkrétnych subjektív- 
nych a objektívnych okolnostiach, s ohľadom na poznanie a zruč- 
nosti riešiteľa, ide o jeho motiváciu a preferencie, podľa ktorých 
oceňuje cieľ ako dosiahnuteľný a hodný konania. Názor na dosiah- 
nuteľnosť cieľa vo východiskovom stave problémovej situácie a 
rozhodovanie pre pokračovanie k cieľu budeme brať ako iniciálne 
rozhodnutie. 

Po vykonaní iniciálneho rozhodnutia, keď j e riešiteľ motivovaný 
dosiahnuť jednotlivý cieľ a pokračovať z východiskového stavu ďalej, 
jeho ďalšie rozhodnutia sa budú týkať analýzy úlohy a výberu adek- 
vátnych spôsobov dosiahnutia cieľa pri každom z prechodných kro- 
kov. Cena a obete dosahovania cieľov sa môžu rozlišovať - cesty a 
spôsoby môžu mať rôzne podoby, byť náročnejšie alebo menej ná- 
ročné a pod. V prípade zložitej , ale aj novej úlohy bude rozhodovanie 
prebiehať zároveň s analýzou úlohy a kontrolou procesu jej zvládnu- 
tia. Ide o nerutinovaný pohyb problémovým priestorom. 

V prípade úlohy, ktorá j e známa (s ohľadom na vyžadované kro- 
ky potrebné na jej zvládnutie a okolnosti, v ktorých jej zvládnutie 
prebieha), môže proces dosiahnutia cieľa po iniciálnom rozhodnutí 
naďalej prebiehať podľa osvojeného znovapoužiteľného vzoru, bez 
potreby zastavovania a robenia rozhodnutí, automatizovane, rutino- 
vane. Ak ide o generickú úlohu, úlohu identifikovanú ako typickú, 
so známym spôsobom jej zvládnutia, tak riešiteľ nie je nútený ana- 
lyzovať a overovať prechodné stavy a hľadať v poznaní dôvody na 
rôznych úrovniach abstrakcie pre ďalšie kroky. Po počiatočnom 
rozhodnutí sa problémovým priestorom pri dosahovaní cieľa môže 
pohybovať bez potreby ďalšieho rozhodovania. V tomto prípade ide 
o rutinovaný, znovapoužiteľný spôsob vykonania potrebných kro- 
kov. Rutinu môžeme chápať ako operácie alebo algoritmy, ktoré 
môžu byť vykonané bez potreby robenia rozhodnutia. Konanie ex- 
pertného riešiteľa je príkladom rutinovaného alebo automatizované- 
ho spôsobu zvládnutia úloh. 

V literatúre (ale aj v programovaní) často nachádzame synonymné 
použitie pojmov metóda a rutina. Myslíme si, že rutinu alebo automa- 
tizovaný spôsob riešenia úlohy treba chápať skôr ako druh kontrolo- 
vanej aplikácie štruktúrnych krokov úlohy. Ide o výkon bez potreby 
ďalšej alebo dodatočnej analýzy úlohy (a teda aj prechodných roz- 
hodnutí). Po iniciálnej analýze úlohy, ktorá umožňuje súhrnnú repre- 
zentáciu dosiahnutia cieľa s ohľadom na okolnosti, keď riešiteľ už 
pozná spôsob jeho dosiahnutia, aktivita jeho dosiahnutia prebieha 
kontrolovanou aplikáciou štruktúrnych prvkov bez potreby dodatoč- 
ných rozhodnutí. Kontrolovaná aplikácia potrebných štruktúrnych 
krokov je v tomto prípade rutinovaná. 

Rutina je spôsob znovapoužitia metódy, ktorý nepotrebuje doda- 
točnú analýzu úlohy. V kognitívnej psychológii sa preto rutina nieke- 
dy chápe aj ako aktivita, ktorá sa zakladá na poznaní, ktoré je impli- 
citné, keďže riešiteľovo konanie je automatizované a jeho reprezentá- 
cia úlohy nemusí obsahovať vyvinuté a explicitné odvolávanie sa na 
procedurálne kroky alebo pátranie po týchto krokoch. To znamená, že 
použité poznanie nie je verbálne explicitne uvedené a použité proce- 
dúry a ovládané zručnosti nie sú transparentne redukované na schémy 
a pravidlá. Príklad konania bez explicitného odvolávania sa na po- 
trebné kroky môže predstavovať remeselnícka zručnosť, riadenie auta 
alebo ovládanie klávesnice. 


INŠTRUKCIE 

Inštrukcie ako imperatívne skratky a implicitné formy metódy 
sú aplikovateľné pri exekúcii ( aplikácii metódy), kým pri vytváraní 
reprezentácie domény prechod problémovým priestorom prebieha 
použitím vyvinutých postupov a pomocou zovšeobecnených schém 
určitej úrovne abstraktnosti, ktoré umožňujú súvislosti a nadväz- 
nosť medzi krokmi. Použitie týchto schém umožňuje rozvíjanie 
plánu a jeho aktualizácie a realizácie. V tejto fáze môžu byť kroky 
nahradené jadrnými operatívnymi metodickými skratkami alebo 
inštrukciami. 

Metódu môžeme abstrahovať od predchádzajúcej skúsenosti alebo 
poznania a predstavy o nadväznosti krokov v problémovej doméne a 

zredukovať len na náčrt nutných krokov na dosiahnutie cieľa. To ne- 
znamená, že predchádzajúca skúsenosť alebo poznanie v tomto prí- 
pade môže zostať vynechané, hoci je zamlčané. Vykonávanie krokov 
podľa inštrukcií by korešpondovalo so správaním sa podľa určitého 
návodu (autorizovaná metóda). 

Samotným použitím inštrukcie, jej čírym opakovaním, ešte nie je 
dosiahnutá dostatočná podmienka pre názov metóda. Metóda je pro- 
striedok na pohyb priestorom reprezentácie a je relativizovaná ku 
konateľovým kapacitám a cieľom. Preto metóda nie je len aktuali- 
zácia sád inštrukcií, inak by opakovanie krokov, ktoré nie je cieľa- 
vedomé, tiež malo štatút metódy. Rovnako, zámerné opakovanie na- 
vrhnutých krokov môže predstavovať aj následok zlého odhadu spo- 
ľahlivosti autora inštrukcie, a tým neviesť k cieľu a nepredstavovať 
konanie podľa metódy. Až keď je vykonávanie určitých navrhnutých 
krokov vo funkcii spoľahlivého dosiahnutia riešiteľovho cieľa, mô- 
žeme hovoriť o správnom použití zaručeného (autorizovaného) ná- 
vodu alebo správaní sa podľa metódy. V tom prípade riešiteľ preberá 
vykonanie navrhnutých, odporúčaných krokov, o ktorých existuje 
poznanie alebo oprávnené presvedčenia, že obsahujú metódu do- 
siahnutia jeho cieľa. 

Použitie inštrukcií predpokladá určité druhy poznania. Inštrukcia 
v návodoch má jadrnú formu a predstavuje akúsi skratku. Jej použi- 
tie často predpokladá určitú úroveň odbornosti alebo počíta s pred- 
chádzajúcim poznaním jej používateľa, ktorý ju vie interpretovať 
ako významnú v danom kontexte. Návod na profesionálny prístroj 
alebo inštrukcie používané pri programovaní nemusia obsahovať a 
najčastejšie ani neobsahujú rozvinuté všetky elementy, prostredie a 
kontexty, v ktorých sa inštrukcia dá aplikovať. Napríklad v knižnici 
príkaz „urob záznam“ (o požičanej knihe) alebo príkaz ,=sum LÍ pri 
počítačovom výpočte môžu obsahovať ďalšiu sadu skrytých subpro- 
cedúr, ktoré pre skúseného používateľa môžu predstavovať samo- 
zrejmosť vzhľadom na kontext jeho práce a jeho predchádzajúce 
poznanie, týkajúce sa druhu inštrukcie. V tomto prípade je inštruk- 
cia len hutná autorizovaná skratka (so skrytými alebo zamlčanými 
prvkami), o ktorej existuje poznanie alebo aspoň oprávnené pre- 
svedčenie, že sa na určitej úrovni predpoklady jej použitia dajú roz- 
vinúť do svojej plnej podoby. 


138 



Inštrukcie sa bežne delia na induktívne a deduktívne. Na nižšej 
úrovni je inštrukcia zo strany používateľa alebo vykonávateľa in- 
štrukcie induktívnou pomôckou, ktorá sa odvoláva na autoritu zadá- 
vateľa inštrukcie. Používateľ nemusí poznať rozvinutú formu inštruk- 
cie a jej odôvodnenie. Takýto charakter má napríklad návod na použi- 
tie prístroja alebo lieku. Zo strany zadávateľa (autora) inštrukcia je 
odvodená z predchádzajúceho poznania a je deduktívneho charakteru 
- predstavuje skratku, za ktorou stojí vysvetlenie, resp. zdôvodnená 
nadväznosť elementov poznania a reťazec ich závislostí, ktoré sa vo 
svojej rozvinutej forme dajú zachytiť poznaním o predmete, všeobec- 
nými tvrdeniami a pravidlami usudzovania, ktorých výsledkom je 
oprávnená inštrukcia. 

Inštrukcia má operatívny charakter a zámer jej vytvorenia je reduk- 
cia reprezentácie poznania závislosti elementov v rámci určitej úlohy 
len na výkon krokov na dosiahnutie určitého cieľa. Môže byť adekvát- 
na alebo neadekvátna. Adekvátna inštrukcia je tá, ktorá sa dodatočne 
dá rozvinúť na logicky závislý reťazec postupov alebo obsahuje opod- 
statnený dôvod pre uznanie autority, ktorá za inštrukciou stojí. Neadek- 
vátna inštrukcia by bola tá nespoľahlivá alebo aj zbytočná. Inštrukcie 
spojené s laickou metódou často nemusia byť úplne adekvátne, a tým, 
že sa nedajú rozvinúť na abstraktnej šiu úroveň alebo sformulovať cez 
úplne zdôvodnený alebo logický charakter väzby medzi jej prvkami, 
môžu obsahovať aj kroky, ktoré sú zbytočné alebo mylné (v porovna- 
teľných kontextoch alebo situáciách ich použitia na základe analógie). 

Neexistuje inštrukcia na riešenie problému, ale len na známe pod- 
úlohy, z ktorých sa problém môže skladať, na ko nk rétnu úlohu alebo 
aj sadu úloh. 

Inštrukcie nie sú samostatne využiteľné a vždy sú determinované 
kontextom. Návod na použitie televíznej obrazovky nie je univerzálny 
pre všetky televízne obrazovky, ale predpokladá, že jeho použitie je 
viazané na konkrétny model a prostredie, v ktorom je elektrina, elek- 
trická zásuvka, a to určitého typu a pod. Inštrukcie v návode ďalej ko- 
rešpondujú so schémou, v ktorej sú dané symbolické prvky, na ktoré 
sa inštrukcie budú odvolávať („stlač gombík A“ bude korešpondovať 
so schémou, na ktorej bude vyznačený gombík A a pod.). Až akcepto- 
vanie kontextuálneho pozadia inštrukcií ich umožňuje použiť ako 
zrozumiteľné a užitočné skratky. 

VEDECKÁ METÓDA - HYPOTETICKÝ CHARAKTER VEDECKEJ 
METÓDY A JEJ EXPLANAČNÁ KAPACITA 


Na rozdiel od postupu, ktorého účelom je len dosiahnuť cieľ bez 
ohľadu na iné kapacity tohto postupu, vedecká metóda počíta aj s 
tým, že cieľom postupu je dosiahnutie širšej bázy než samotné do- 
siahnutia cieľa. Zdôraznili sme, že funkcia takejto metódy musí spĺ- 
ňať aj niektoré ďalšie kritériá, ako sú explanačno-prediktívne zámery 
dosiahnutia cieľa a testovateľnosť formulovanej reprezentácie prob- 
lému. Napríklad postup výmeny žiarovky môže viesť k dosiahnutiu 
cieľa - urobenie zdroja svetla v miestnosti funkčným - ale spôsob je- 
ho vykonania, metóda, nemusí obsahovať relevantnú informáciu o 
závislostiach krokov tejto operácie. Takáto metóda sa môže zakladať 
aj len na imperatívnych predpokladoch o vykonaní krokov k dosiah- 
nutiu cieľa, aké nachádzame v bežných manuáloch o použití strojov v 
domácnosti. Tieto inštrukcie spĺňajú zameraný účel a opierajú sa buď 
o „osobnú osvedčenú skúsenosť“ (laická metóda) alebo o autorizova- 
nú metódu a pomerne komplexné sociálne alebo kultúrne zamlčané 
predpoklady, na ktorých sa zakladá ich dôveryhodnosť (ako v prípade 
použitia predpísaného lieku, v pozadí ktorého je epistemický postoj, 
okrem iného viera v autoritu lekára, v platné zákony týkajúce sa 
zdravia občanov a farmaceutické licencie a pod.). Inštrukcie tohto ty- 
pu (ako pri imperatívnom, procedurálnom programovaní) neobsahujú 
explicitné teoretické princípy týkajúce sa kauzálnej štruktúry alebo 
explicitné postoje o závislosti medzi krokmi, ale túto závislosť pred- 
pokladajú, i keď sú sformulované ako metodologický náčrt ( sketch ). 
Samotný metodologický náčrt bez rešpektovania predpokladov v jeho 
pozadí môže ľahko viesť aj k výsledkom, ktoré sú náhodné, neurčité 
alebo v inom zmysle obmedzené. 

Prípad riešenia matematického testu s dvomi alternatívnymi odpo- 
veďami aj pri skromnom poznaní matematiky môže byť príkladom 
čiastočne úspešného dosiahnutia cieľa pri použití imperatívneho náčrtu 
(„vyber jednu z odpovedí“). Pravda je, že študent túto inštrukciu môže 
dodatočne strategicky rozvinúť, tak, že počíta s tým, že čím je menší 
počet možností, tým je väčšia pravdepodobnosť úspešnosti výsledkov 
pri náhodnom výbere odpovede. Ale poznanie, s ktorým počíta (prav- 
depodobnosť výsledkov), nemusí vôbec súvisieť s predmetom testu. 

Na rozdiel od použitia imperatívnych inštrukcií, vedecká metóda 
(ako pri deklaratívnom, objektovo orientovanom programovaní) 
predpokladá, že doména poznania, na ktorej sa formuluje problémo- 
vá alebo úlohová doména, obsahuje (okrem iných vlastnosti, predo- 
všetkým) deklaratívne tvrdenia, ktoré sú transformovateľné do hy- 
potetickej formy, ktorú sme schopní použiť pri vykonaní podmienok 
dostatočných pre dosiahnutie cieľov a explicitné pravidlá prechodu. 
Pozorované elementy, na základe ktorých sme určili doménu aktu- 
álneho, prechodných a želaného stavu (konkrétneho problémového 
alebo úlohového priestoru, predstavenej domény, v ktorej sa pohy- 
bujeme), by mali figurovať ako antecedenty týchto hypotetických 
tvrdení. Konzekvent hypotetickej vety jedného kroku by mal figu- 
rovať ako antecedent ďalšieho. Týmto spôsobom je zabezpečený 
nielen pohyb doménou a posúvanie k ďalším krokom k zameranému 
cieľu a jeho dosiahnutiu (ktoré rovnako môže zabezpečiť aj náčrt), 
ale predovšetkým je udržaná štruktúra tranzitívnej závislosti, ktorá 
umožňuje napr. explanačno-prediktívnu silu metódy. Máme nielen 
odpoveď, ako sme sa dostali k cieľu, ale aj odpoveď na to, čo túto 
cestu umožňuje, prečo a s akým dôvodom je dosiahnutie tohto cieľa 
zabezpečené. Je jasné, že pri aplikácii metódy sme schopní vtedy, 
keď porozumieme problémovej doméne, zredukovať túto tranzitív- 
nu závislosť na nižšiu úroveň abstrakcie alebo aj imperatívne kroky 
použiteľné pri aplikácii metódy (aj vedeckej metódy), ktorá bez 
predpokladu dostatočného deklaratívneho poznania nemá explanač- 
no-prediktívnu silu. V prípade vedeckej metódy náčrty (skratky) 
musia odkazovať na všeobecne platné deklaratívne tvrdenia v báze 
poznania a explicitné operátory, ktoré zabezpečujú vierohodnosť 
vedeckej metódy. 


VEDECKÝ OBJAV - NÁJDENIE PROBLÉMU A REPREZENTÁCIE 

Šimon 129 poukazuje na to, že vedecké objavy a pokrok vedy sa ne- 
týkajú len objavovania nových faktov a výnimočnej tvorivosti a ima- 


li9 Šimon (1992): „Finding representations is also not tlie Creative step in scientific 
discovery. It is not because many scientists are judged to be highly Creative for 

ginatívnosti bádateľov. Ľudia nemajú špecifický generátor priamo im 
umožňujúci vytváranie hypotéz a nič sa nedeje bleskovo. Vedci robia 
pozorovania, vykonávajú experimenty, zaznamenávajú nové fenomé- 
ny, konštruujú nové nástroje, snažia sa odvodiť nové zákony z dát 
alebo teoretických premís, odvodiť explanačné zákony z deskriptív- 
nych alebo deskriptívne predikcie zo zákonov, plánujú experimentál- 
ne stratégie. Podľa neho všetky tieto aktivity, ktoré majú ako výsle- 
dok faktuálne rozširovanie poznania, predstavujú dlhotrvajúci proces, 
ktorý nie je obmedzený na dobu, jednotlivca alebo prehľadnú skupinu 
bádateľov. Pri vedeckom objave skôr ide o zložitý a vyčerpávajúci 
pokus hľadania riešenia objavených problémov, opierajúci sa predo- 
všetkým o existujúce poznanie, snažiaci sa o nájdenie adekvátnej re- 
prezentácie. Nie je možný bez predchádzajúceho procesu pripravova- 
nia podmienok pre tento finálny krok. Dominantnú rolu v pokroku 
vedy má reformulácia reprezentácie problému. Až reformulácia ob- 
razu problémovej domény ponúka nové spôsoby jeho riešenia, nové 
transformačné postupy umožňujúce úspešnejší pohyb problémovou 
doménou. Nickles prekážky pre novú reprezentáciu a konkurenčný 
spôsob riešenia problému pripisuje sile, ktorú stanovuje a udržuje 
„normálna“ veda, jej aktuálna schematická kapacita a uznaný spôsob 
vysvetlenia obrazu sveta. Preto je tento proces taký dlhotrvajúci. Po- 
nuka novej, konkurenčnej reprezentácie dodatočne zosilňuje tieto 
prekážky, pretože následne vyžaduje aj novú organizáciu iných súvi- 
siacich poznaní. Reformulácia aktuálnej reprezentácie problému 
(keďže je reprezentáciou) má vlastnosť hypotézy, návrhu alebo plánu 
riešenia problému. Preto jej zaraďovanie medzi štandardné spôsoby 
riešenia nikdy neprebieha ľa hk o a vyžaduje ešte náročnú cestu syste- 
matického teoretického a praktického overovania jej dôsledkov, ako 
aj skúmania ich dopadu na iné aktuálne uznané poznania „normálnej“ 
vedy. 


solving problems using representations already available to tliem... (71) Finding 
tlie right representation for a problém usually means drawing on tlie modest stock 
of representations that is already known (72).“ 

JE METÓDA DRUHOM PROCEDÚRY? 


Všeobecnej problematike pojmu metódy bol v slovenskej vedeckej 
literatúre venovaný napríklad článok akademika Filkoma (Filkom, 
1972) a mnohé iné práce. V roku 2014 vyšli v časopise Filozofia na 
pokračovanie spoločné state kolegov Bielika, Kosterca a Zouhara, 
ktoré podrobne aktualizovali pohľad na metódu z hľadiska dnešnej 
vedy. Náš text by sme mohli označiť za určitý teoretický komplement 
k ich statiam: predmet skúmania je v zásade ten istý, ale spracovanie 
je odlišné, pričom sme neurobili ani zďaleka taký rozsiahly záber ani 
zhodnotenie veľmi bohatej literatúry k tomuto problému, aké pred- 
stavili spomenutí autori. Floci zdôvodnenie niektorých našich záverov 
sa líši od zdôvodnení kolegov Bielika, Kosterca a Zouhara, predsa sa 
mnohé zhodujú s ich stanoviskami, ale niektoré naše východiská i zá- 
very sú odlišné. Za špecifické považujeme najmä to, že naším kľúčo- 
vým východiskom je hypotéza, podľa ktorej pojem metódy je adek- 
vátne explikovateľný ako štruktúrovaná procedúra zložená zo sub- 
procedúr, kým oni navrhujú extenzionálny teoreticko -množinový 
model metódy ako postupnosti výskytov inštrukcií. 

Vo východisku sa opierame o sémantický obrat k pojmu algoritmu 
z dielne Pavla Tichého (Tichý, 1968; 1969) a o jeho návrh explikovať 
význam jazykového výrazu ako procedúru podobnú výpočtu. Podob- 
ný návrh predložil neskôr Moschovakis (Moschovakis, 1984). Pre 
procedúru je esenciálne to, že môže byť vykonaná, realizovaná: po 
spoznaní procedúry na základe určitého podnetu môžeme zaujať kog- 
nitívny postoj k výsledku jej vykonania a následne konatívny postoj k 
procedúre - zámer realizovať ju. Vykonanie procedúry býva stimulo- 
vané príkazom. Predmetom príkazov je činnosť, konanie adresáta prí- 
kazu. Explanačne rozhodujúcou je podľa nás práve operácia vykona- 
nia procedúry, ktorá v modeli metódy z dielne Bielika, Kosterca a 


130 V tejto kapitole ide o podstatnú časť state, ktorá vyšla vo Filozofial 1/8, 2016, ss. 
629-643. 

Zouhara spravidla nie je právoplatným prvkom ich ontológie, ale len 
súčasťou neformálnych komentárov. 

V druhej časti navrhneme zovšeobecnenie pojmu procedúry na po- 
jem metódy. Výsledkom vykonania metód ako procedúr už nebudú 
len objekty identifikované zisťovacími („výpočtovými“) algoritmami 
(pravdivostné hodnoty, indivíduá, abstraktné objekty), ale aj procedú- 
rami, ktoré sú návodmi na zhotovenie časopriestorových objektov i 
nových procedúr, akými sú napr. plány, projekty, programy a pod. 
(spolu sú to dielotvomé metódy, pričom medzi ne budú patriť aj ná- 
vody na deštrukcie už skôr vytvorených diel). Aplikácia zisťovacích i 
dielo utvárajúcich metód má spoločnú platformu: realizácia metód sa 
deje v čase, vykonáva ich racionálny agens (aktér) pomocou nástro- 
jov, prístrojov či strojov. Takto sa dostáva celá problematika do ob- 
lasti praxeológie ako racionálnej teórie konania. Zameriame sa na 
podrobnejšie skúmanie celkového priestoru realizácie procedúry. 
Pôjde o osvojenie si príkazu, výber konkrétnej procedúry aktérom 
podľa hodnotenia procedúr spomedzi funkčne ekvivalentných, proce- 
suálne dostupných a z hľadiska vynaloženia prostriedkov výhodných 
metód. Budeme si všímať vykonanie najjednoduchšieho prípadu me- 
tódy - metódy ako efektívnej procedúry, ktorej prípadom je napríklad 
riešenie rutinnej úlohy. Zdôrazníme integračnú úlohu metódy pri vy- 
konaní jej elementárnych realizačných krokov - subprocedúr či in- 
štrukcií, ktorá absentuje pri explikácii metódy len ako postupnosti 
krokov. Na záver ponúkneme vymedzenia analytických a empiric- 
kých metód a preskúmame otázku, či analytické a empirické metódy 
môžu mať zhodný cieľ. 


PROCEDÚRA AKO SÉMANTICKÝ VÝZNAM DESKRIPTÍVNEJ 
VETY 

Skúmajme sémantický význam vety (VI): 

(VI) Predmet A je ťažší ako predmet B. 

Porozumnie zloženému empirickému jazykovému výrazu, akým je 
veta (VI), nemôže byť opreté o predpoklad poznania jej pravdivost- 

nej hodnoty. To znamená, že vete (VI) môžeme rozumieť aj vtedy, 
keď nevieme, či je alebo nie je pravdivá. Na to, aby sme vete (VI) 
rozumeli, stačí, aby sme vedeli, ako postupovať v situácii, keď chce- 
me zistiť, či jej význam ako kritérium, spôsob identifikácie vedie ku 
kladnému výsledku. 

Tichý v článku Smysl a procedúra z roku 1968 prišiel s nápadom 
prepojiť logickú sémantiku s pojmom procedúry. Inšpiroval sa skú- 
maním teórie algoritmov, a najmä teórií efektívnych procedúr a Tu- 
ringových strojov. Súviselo to aj so snahou nahradiť neefektívnu 
sémantickú definíciu pravdy, koncipovanú v duchu matematiky s 
nekonečnými univerzami (aplikácia definície vyžadovala viac ako 
konečný počet krokov), efektívnou alebo aspoň poloefektívnou syn- 
taktickou definíciou. Tichý považoval procedúry za systémy in- 
štrukcií, pričom s každou vetou je podľa neho spojená nejaká proce- 
dúra. Rozumieť vete podľa Tichého znamená, zhruba povedané, ve- 
dieť, ktorá procedúra je s vetou spojená, výsledok ktorej procedúry 
táto veta registruje. Takto sa vzťah medzi vetami a procedúrami 
ukázal ako vzťah sémantickej povahy, pretože vety slúžia práve na 
registráciu výsledkov realizácie ( vykonania ) rôznych procedúr (Tichý, 
1968:222). Keďže rozumieť vete znamená poznať jej zmysel, 
zmysel či význam vety je vlastne procedúrou - abstraktným návo- 
dom na „výpočet“ - na identifikáciu výsledku, ktorý môže závisieť 
od stavu vecí. 

Fregeovský zmysel výrazu je podľa Tichého algoritmicky štruktú- 
rovaná procedúra, ktorá špecifikuje, ktorá operácia má byť aplikova- 
ná na danú zložku procedúry, aby bol určený objekt (ak vôbec neja- 
ký), ktorý je denotátom výrazu. Túto myšlienku detailnejšie a tech- 
nickejšie rozpracoval v štúdii Intension in Terms of Tur ing Machines. 
Neskôr tieto procedúry presne definoval v systéme transparentnej in- 
tenzionálnej logiky ako konštrukcie (Tichý 1988), ktoré nemusia mať 
charakter efektívnej procedúry. V knihe jeho nasledovateľov (Duží - 
Matema 2012) je návrat aj k pôvodnejšiemu označeniu procedúra. 

Tento sémantický obrat k pojmu algoritmu prišiel zo strany Tiché- 
ho zrejme príliš skoro, pretože ideu, že význam výrazu je zovšeobec- 
nený algoritmus, v prostredí západných vedcov navrhol bez poznania 
Tichého až Moschovakis v práci z roku 1994. Moschovakis túto ideu 
ďalej rozpracovával (Moschovakis, 2006) a neskôr už Tichého článok 

z roku 1969 zaregistroval v jednej z ostatných prác (Moschovakis, 

2010 ). 


VYKONANIE PROCEDÚRY A JEHO VÝSLEDOK 

Keďže naším cieľom nie je detailné zdôvodnenie všeobecnej sé- 
mantiky, ale identifikácia pojmu metódy, nebudeme reprodukovať 
výstavbu sémantiky na báze TlL-ky, ale zdôrazníme len najnevy- 
hnutnejšie konceptuálne súvislosti, a to na poloformálnej úrovni. 
Aby sme mali po ruke explanačné prostriedky na odlíšenie hovore- 
nia o zmysle vety - o procedúre či propozícii od hovorenia o nej spo- 
lu s výsledkom jej vykonania (tvrdenie), zavedieme do nášho in- 
štrumentária explicitne operáciu vykonania. Samozrejme, v tvrdení 
sa môžeme mýliť a za výsledok jej vykonania môžeme považovať 
iný, nie skutočný predmet. Niekto by mohol povedať, že procedúra 
sa implicitne vyskytuje v móde vykonania, t. j. v perspektíve vypo- 
čítania výsledku, a preto by sme na jej vykonanie nemuseli zavá- 
dzať explicitné označenie. V niektorých situáciách však naozaj bu- 
deme chcieť hovoriť len o samotnej procedúre, čo by sme aj tak mu- 
seli syntaktický odlíšiť od jej „prirodzenejšieho“ výskytu ako 
návodu na konanie. Veď poznať procedúru neznamená nutne poznať 
aj jej výsledok. Preto budeme explicitne rozlišovať medzi vykona- 
ním procedúry a zobrazením procedúry ako významu. Operáciu vy- 
konania nejakej procedúry budeme všeobecne označovať výrazom 
Exe ( execution ) a výsledok vykonania procedúry n budeme ozna- 
čovať Exe(II). 


KOGNITÍVNY POSTOJ K VÝSLEDKU VYKONANIA ZISŤOVACEJ 
PROCEDÚRY 

Medzi pochopením procedúry a zistením výsledku jej vykonania v 
praxi môže prebehnúť relatívne krátky časový interval a mohli by 
sme nadobudnúť dojem, že ide len o dva stavy poznania - že to je 
spojenie bez vnútorných fáz. Navrhujeme použiť j emnejšiu myšlien- 
kovú kameru s väčšou frekvenciou záberov za jednotku času, ktorou 

sa budeme snažiť tento zdanlivo vnútorne nečlenený proces „rozfázo- 
vať“ na vzájomne odlíšiteľné medzistavy. Predpokladáme, že takto 
môžeme skôr postrehnúť všetko, čo je dôležité z hľadiska nášho 
hlavného zámeru - explikovať pojem metódy ako procedúry. 

Analyzujme, čo sa vlastne kladie ako otázne v empirickej zisťova- 
cej otázke (Ql - question): 

(Ql) Je predmet A ťažší ako predmet B? 

Je to procedúra ako význam oznamovacej vety, ktorá jej zodpove- 
dá? Zrejme nie je - pochopenie procedúry je pragmatickou presupo- 
zíciou položenia otázky (Q 1 ) -, inak by sme nevedeli, čo sa vlastne 
pýtame, čo nepoznáme. Je pravda, že sa môžeme pýtať aj na procedú- 
ru - napr. na jej vlastnosti, skladbu a pod., ale to by už bolo pýtanie 
sa formou inej otázky. 

Predmetom otázky (Ql) je výsledok realizácie, vykonania proce- 
dúry. Ak by tam implicitne nevystupovala operácia vykonania, tak 
celý rozdiel v porovnaní s deskriptívnou vetou (VI) Predmet A je 
ťažší ako predmet B by bol zachytený len otáznikom a zmeneným 
slovosledom, pričom by nebolo zrejmé, či sa otáznik nekladie k výz- 
namu (VI*) ako zobrazeniu procedúry: 

(VI*) Propozícia, že pre dmet A je ťažší ako predmet B 

alebo k významu tvrdenia (VI P): 

(V1P) Výsledok zistenia, či predmet A je ťažší ako predmet B, 
je kladný. 

Význam otázky preto navrhujeme zachytiť nasledovne: Ide o 
kognitívny postoj k tomu, či sa výsledok zisťovacej procedúry zho- 
duje s pravdivostnou hodnotou pravda. Predmetom zisťovania nie je 
stav nášho poznania, ale výsledok danej procedúry, hoci získaním 
výsledku aplikácie procedúry sa môže zmeniť stav nášho poznania. 
Sám kognitívny či epistemický postoj k tomu, či výsledok procedú- 
ry je pravdivý, ešte nie je dostatočným motívom konania na jeho 
získanie. 

PRÍKAZ AKO STIMUL KONATÍVNEHO POSTOJA 
K PROCEDÚRE 


Doterajšie úvahy o vykonávaní procedúr mali prevažne logicko- 
epistemologickú povahu. Mnohé procedúry, vrátane procedúry (V 1 *), 
sú však návodmi, ktorých vykonanie vyžaduje skúsenostné kroky - 
empirické testy, ktorých realizácia je špecifickým druhom praktické- 
ho konania. Tým sa dostávame do sveta praxe, ktorá môže byť skú- 
maná napríklad analytickou teóriou racionálneho konania - praxeoló- 
giou. ul Predtým, než sa trochu ponoríme do teórie konania, mali by 
sme si vyjasniť ešte niektoré otázky, ktoré majú aj sémantický dopad. 

Vykonávanie akejkoľvek procedúry môžeme začať spontánne, bez 
toho, aby nám to niekto iný prikázal. Popud či stimul na jej vykona- 
nie však môžeme v prípade kolektívneho aktéra vyjadriť rozkazova- 
cou vetou v prvej osobe množného čísla (Iml): 

(Iml) Zistime, či predmet A je ťažší ako predmet B ! 

Ak by išlo o vonkajší podnet na vykonanie procedúry, mohli by 
sme ho v dialogickej komunikácii vyjadriť rozkazovacou vetou v 
druhej osobe jednotného čísla s predpokladaným adresátom: 

(Iml *) Zisti, či predmet A je ťažší ako predmet B ! 

V obidvoch týchto prípadoch výsledok zistenia nie je súčasťou výz- 
namu rozkazovacej vety. Význam takejto vety nabáda na konanie urči- 
tého druhu. Predmetom príkazov je určité konanie, určitý spôsob kona- 


131 Termín praxeológia (spolu so spojením všeobecná technológia) prvýkrát použil 
francúzsky filozof a sociológ Alfréd Espinas v článku „Les Origines de la Techno- 
lógie“ v r. 1897 v 8. čísle časopisu Revue Philosophique de la France et de 
l’Etrcinger (dostupné na: http://gallica.bnf.fr/ark:/12148/bpt6k82615s.pdf; navštíve- 
né 20. 5. 2016) a mal na zreteli spôsoby zdokonaľovania praktických schopností v 
priebehu ľudských dejín. Za zakladateľa praxeológie sa považuje na Západe možno 
nie dosť známy poľský filozof a logik Tadeusz Kotarbiňski. U nás vyšla jeho práca 
Praxeologie v roku 1972. Pôvodne ju vo svojej učebnici logiky pre právnikov cha- 
rakterizoval ako „vedu o účinnom konaní“ (Kotarbiňski, 1957:6). Neskôr ju Oskar 
Lange navrhol definovať ako „vedu o racionálnom konaní“ (Lange, 1966:175). 

nia, ktoré sa vyžaduje od adresáta (agensa) príkazu. Všeobecnú schému 
takýchto rozkazovacích viet môžeme zachytiť nasledovne (Schlml): 

(Schlml) Vykonaj II! 

Takýto stimulujúci príkaz na vykonanie procedúry n budeme ozna- 
čovať spojením !Exe(n). Tu už skúmanie konania zjavne prekračuje 
kompetenciu logiky a sémantiky a - ako sme už uviedli - otvára dvere 
teórii konania. V ďalšom postupe sa zameriame najmä na tie stránky 
konania, ku ktorým sa s neredukovateľnou dávkou kompetencie má vy- 
jadrovať logika a sémantika ako súčasti analytickej teórie konania. 

Poznámka: Keď hovoríme „Splň príkaz P!“, myslíme tým „Konaj 
podľa procedúry ako návodu, ktorá je v príkaze P vyjadrená!“. Aby 
sme naozaj vykonali procedúru n, musíme ju najprv pochopiť - ro- 
zumieť jej, resp. rozumieť príkazu, ktorý ju obsahuje. Tento kognitív- 
ny predpoklad ( nutnú podmienku ) vykonania procedúry môžeme 
sformulovať ako všeobecnú tézu (KogPred): 

(KogPred) Vykonať procedúru II môžeme len vtedy, keď jej 
rozumieme. 

Môžeme vykonávať spontánnu činnosť, ktorá je javovo neodlíši- 
teľná od vykonávania určitej procedúry, a predsa nemusíme rozumieť 
procedúre. Takéto konanie je náhodné a s procedúrou zlučiteľné, ale 
nie je jej vykonaním. 


METÓDA AKO ZOVŠEOBECNENÁ PROCEDÚRA 

Zisťovacia procedúra vyjadrená vetou (VI) je špeciálnym druhom 
empirických poznávacích procedúr, v prípade ktorých k výsledku ich 
vykonania - k pravdivostnej hodnote - zaujímame kognitívny postoj. 
Povaha a vlastnosti výsledku vykonania nie sú vytvárané aktérom 132 
realizácie procedúry. 


132 Kvôli zjednodušeniu predpokladáme „inertnosť“ pôsobenia zisťovacej procedúry 
na objekt, ktorý je výsledkom jej vykonania. Pri pozorovaní predmetov pomocou 

Naša základná hypotéza spočíva v návrhu zovšeobecniť pojem 
procedúry z kognitívnej oblasti na celú oblasť praktickej činnosti. 
Sémantický obrat spočíval v zovšeobecnení algoritmického výpočtu 
na identifikáciu objektu pomocou významu výrazu. Výpočet je čin- 
nosť nejakého agensa (modelovaného napr. Turingovým strojom), 
ktorá sa deje v čase podľa algoritmického návodu. Obdobou takéhoto 
výpočtu je aj identifikácia pravdivostnej hodnoty podľa obdobne 
presného „algoritmického“ návodu, ktorú vykonáva poznávací sub- 
jekt ako špecifickú činnosť v čase. Dôležitý rozdiel medzi procedú- 
rou-výpočtom a procedúrou-významom spočíva v tom, že elementár- 
ne podprocedúry zloženej procedúry-významu v empirickej oblasti 
nie sú efektívne: jednoduché empirické pojmy nie sú algoritmizova- 
teľné ako nejaké jednoduché kroky výpočtu. Na druhej strane sklada- 
nie jednoduchších významov (podprocedúr) do celkovej procedúry sa 
riadi princípom kompozicionality a na tejto úrovni je táto procedúra 
efektívna, hoci nemusí byť efektívna ako celok. 

Od tohto zovšeobecnenia procedúry ako sémantického významu je 
už len krok k ďalšiemu zovšeobecneniu procedúry ako návodu na 
akúkoľvek cieľavedomú činnosť v čase. Tento praktický návod však 
môže byť špecifikovaný len s obmedzenou presnosťou, lebo realizá- 
ciu jednotlivých krokov ovplyvňuje veľký počet faktorov. Niekedy 
býva v príkaze na činnosť uvedený len cieľ činnosti a sama metóda je 
špecifikovaná nanajvýš implicitne. Na druhej strane v ideálnom prí- 
pade môže byť metóda špecifikovaná tak podrobne a presne, že sa 
podobá na predpis, podľa ktorého môžeme jednoznačne vykonať ne- 
jaký výpočet. Metódy bývajú špecifikované podrobnejšie či všeobec- 
nejšie aj v závislosti od povahy predpokladaného aktéra (zručný pro- 
fesionál, amatér či úplný nováčik), ktorý ich má realizovať, od zloži- 
tosti danej činnosti a pod. Rôzne presné návody môžu mať ako cieľ 
realizácie ten istý stav vecí. Ak by sme činnosť, ktorou realizujeme 
určitú metódu, analyzovali len ako transformačný proces smerujúci z 


prístrojov si skúmané vzorky upravujeme, ale sám predmet výskumu zostáva na 
makroúrovni nezmenený (odhliadame od vplyvov interakcií na mikroúrovni), 
inými slovami, predpokladáme, že napr. meraním hmotnosti nejakého objektu ne- 
ovplyvníme jeho hmotnosť (na rozdiel od kvantovej fyziky). Mnohé zisťovania a 
skúmania sú nepriame a sú založené na predpokladanej korelácii medzi pozorova- 
nými javmi a závislosťami veličín, ktoré sú vlastným predmetom skúmania. 

východiskového stavu k cieľovému stavu, redukovali by sme celú 
triedu cieľovo zhodných, ale štrukturálne odlišných metód na jednu 
metódu. Intuícia, že metódy sú čosi ako rôzne cesty, ktoré vedú z da- 
ného miesta k tomu istému cieľu, by nemala žiadnu opora. Práve túto 
intuíciu tak vyzdvihoval Filkom, keď hovoril o metóde ako ceste : 

„Cesta je to, čo podobné činnosti (postupy) majú medzi sebou spo- 
ločné, je teda štruktúrou procesov“ (Filkorn, 1972:225). 

Cieľom procedúry v tomto širšom zmysle môže byť zhotovenie 
diela vrátane deštrukcie už predtým zhotovených diel. K dielu ako 
perspektívnemu stelesneniu našej idey diela už zaujímame na rozdiel 
od kognitívneho postoja spoznať ho praktický motivačný postoj 
chcieť ho zhotoviť. Dielom môže byť fyzický objekt, akým je napr. so- 
cha, dom, auto, proces - výroba elektrickej energie a pod. alebo vý- 
tvor duševnej práce, akým je napr. projekt, plán, program, predpis, čo 
sú vlastne metódy na zhotovenie nových objektov či procesov. 

Keďže výsledkom vykonania konkrétnej metódy/procedúry bude 
nejaké dielo (DO, môžeme tento výsledok zachytiť ako zhodu diela s 
výsledkom realizácie metódy. Úspešne opakovaná realizácia jednej a 
tej istej metódy vedie k inému, ale druhovo zhodnému dielu - napr. 
D 2 . Ak to zovšeobecníme, tak môžeme konštatovať, že každej metóde 
zodpovedá celá trieda zhodných diel, ktoré sú zhotoviteľné niektorou 
realizáciou metódy n. 


ČO ODLIŠUJE METÓDU AKO PROCEDÚRU OD INÝCH 
ABSTRAKTNÝCH ENTÍT? 

Ako sme už povedali, procedúra je abstraktný návod, ku ktorému 
môžeme zaujať konatívny postoj. Takéto vymedzenie pojmu procedú- 
ry ako zásobárne entít, ku ktorým môžeme principiálne mať konatív- 
ny postoj, identifikuje pojem, ktorého rozsah - za predpokladu ne- 
mennosti našej konatívnej potenciality - nezávisí od stavu vecí, a pre- 
to ide o extenzionálny pojem podobne, ako je extezionálnym pojmom 
aj pojem výpočtu. Kritérium odlíšenia metódy od ostatných druhov 
entít už nie je číro sémantické, ale aj praxeologické. 

K indivíduám, k časovým okamihom, k číslam, k pravdivostným 
hodnotám, k funkciám ako čírym zobrazeniam (neštruktúrovaným en- 
titám), a teda aj k propozíciám ako stavom vecí nemôžeme zaujať ko- 
natívny postoj. Podľa týchto entít nemôžeme konať, nie sú potenciál- 
nymi návodmi na konanie. 133 Konatívny postoj nemôžeme zaujať ani 
k postupnosti krokov či inštrukcií, hoci javová stránka realizácie ne- 
jakej metódy je opísateľná aj ako postupnosť krokov. V postupnosti 
krokov však nie je priamo zachytená nadväznosť jedného kroku na 
druhý - postupnosť čohokoľvek je funkcia z prirodzených čísiel. 

Preto si myslíme, že v tomto zmysle je zjednodušujúce chápať me- 
tódu ako postupnosť výskytov inštrukcií (Bielik, Kosterec, Zouhar, 
2014:110). 

Na druhej strane k propozičným konštrukciám ako procedúram 
na identifikáciu stavu vecí môžeme zaujať konatívny postoj. Vyko- 
naním propozičnej procedúry však neidentifikujeme stav vecí v 
zmysle funkcie - v terminológii A. Churcha function in extension 
(Church (1956, 16) ako priradenia hodnôt všetkým svetamihom, ale 
len hodnotu tejto funkcie v skutočnom svete. Pri konaní stačí po- 
znať procedúrou konštruovanú funkciu ako kritérium, vlastnosť - v 
terminológii A. Churcha function in intension (Church, 1956:30), 
pretože sme zameraní na výsledok vykonania procedúry v skutoč- 
nom svete. 

V prípade konania podľa metódy ako návodu je rozhodujúca pra- 
xeologická kompozicionalita - jednotlivé kroky konania podľa metó- 
dy nielen že časovo na seba nadväzujú, ale táto metóda ako procedúra 
jednotlivé kroky ako svoje subprocedúry spája, „zlepuje“: je integrá- 
torom celkovej činnosti. Pri explikácii konania podľa metódy ako po- 
stupnosti krokov chýba práve táto celková integračná zložka. Množi- 
nový model jednoducho neposkytuje entity, ku ktorým môžeme zau- 
jať konatívny postoj. 


133 „Žádný objekt, který není konstrukcí, nemúže sloužit jako konstituent, neboť ob- 
jekt, který není konstrukcí (jako množina, indivíduum, číslo, ale ani funkce jakož- 
to zobrazení, čili množina íí-tic) nemúže být proveden“( Duží - Materna, 
2012 : 374 ). 

ČO JE PREDMETOM PRÍKAZOV? 


V literatúre prevažuje názor, že predmetom príkazov sú stavy ve- 
cí: adresáti príkazu dostávajú za úlohu transformovať stav vecí. Vyni- 
kajúci a podrobný prehľad tohto smeru explikácie príkazov môže či- 
tateľ nájsť v knihe Vladimíra Svobodu (Svoboda, 2013). 

Intuitívnejší názor, že predmetom príkazov je činnosť či spôsob 
konania, sa dlho považoval za dostatočne presvedčivý a za jeho zá- 
stancu sa uvádzal napríklad G.W. Leibniz s jeho výkladom práv- 
nych modalít (Hilpinen, 2001:159). Tento názor zastával pôvodne aj 
Georg Henrik von Wright v priekopníckom článku Deontic Logic 
(von Wright, 1951). Podľa neho tzv. deontické operátory, ktoré vy- 
jadrujú povinnosti a dovolenia, sa vzťahujú na druhy činností ( acts ). 
Pod vplyvom kritiky tejto explikácie zo strany Arthura Priora (Prior, 
1955:218) a jeho návrhu, že všeobecnou formou pre modality je 
schéma Je - , že p, kde je miesto pre modálny operátor a p je 
propozícia, začali logici považovať deontické operátory za vetné 
operátory. Predmetom príkazov zrazu mal byť stav vecí. Tento po- 
sun, ktorý urobili logici takmer jednotne, hodnotil neskôr Peter Ge- 
ach ako fatálne chybný krok (Geach, 1991:35). Nicholas Rescher 
konštatoval v práci o logike, že v oblasti deontickej logiky v sku- 
točnosti neexistuje ani jediný bod, o ktorom by bola dosiahnutá 
trvalá zhoda. Sám trval na tom, že predmetom príkazov je činnosť 
príkazov (Rescher 1966:7). Zápis jednoduchého príkazu v jeho 
symbolike vyčleňuje príkazcu (X), adresáta príkazu (Y) a činnosť, 
aktivitu (A): 

Oxy(A) „X prikazuje Y-onu urobiť A“ (Rescher 1966:14). 

Pretrvávajúce problémy s deontickými modalitami ako propozič- 
nými operátormi však viedli k návratu k stanovisku, že predmetom 
príkazov sú činy. Preto deontická logika už nemá byť teóriou Seinsol- 
len (toho, čo má byť), ale Tunsollen (toho, čo sa má robiť). Zástancov 
tohto návratu nebolo veľa. Héctor-Neri Castaňeda deontické operáto- 
ry už neexplikoval ako propozičné modality ( ought-to-be ), ale ako 
modality činností ( ought-to-do ) (Castaňeda, 1972). Dynamická logika 
prišla s ideou, že konanie prináša zmenu sveta - transformuje danú 


153 



situáciu na nový stav. Hoci sa priznáva, že predmetom príkazov je 
konanie, toto tvrdenie sa modeluje ako transformácia stavov vecí 
(Hilpinen, 2001:173), podobne ako v práci (Bielik, Kosterec, Zouhar, 
2014a). Sama aktivita je explikovaná len jej celkovým výsledkom. 
Charles Leonard Hamblin už analyzuje konanie jemnejšie, a to na bá- 
ze postupnosti stavov vecí (Hamblin, 1987). Keďže postrehol, že ko- 
nanie sa nedá opísať len logickými prostriedkami, ale potrebujeme aj 
praxeologické zovšeobecnenia, bol nútený zaviesť špeciálne spojky 
pre činnosti (Hilpinen, 2001:174). 

Odlišnou líniou skúmania deontickej logiky je logika činnosti : vý- 
razy pre konanie už nie sú základnými výrazmi, ale výrazmi, ktoré 
získame z propozičných výrazov pomocou operátorov konania: 

Do(a,p) - „a zabezpeč, aby p“, 

kde Do je modálny operátor činnosti, a pomenúva adresáta, p je pro- 
pozičný výraz. Krister Segerberg sa odvoláva ešte na Anselmovu ana- 
lýzu latinského slovesa facere - robiť (Segerberg, 1992:348). Hoci 
nepotrebuje zdvojenie spojok, konanie sa „stratilo“ v neintuitívnej a 
komplikovanej reprezentácii. Zdá sa, že pomerne intuitívny pojem 
konania vzdoruje presvedčivej logickej explikácii. Literatúra o prob- 
lematike imperatívov a konania prináša veľa nových návrhov a ťažko 
sa v nej dá orientovať. 

Jednu inšpiráciu môžeme nájsť však aj doma, a to opäť u Tichého. 
V stati Sémantika epizodických slovies (Tichý, 1980) definoval mno- 
hé pojmy, ktoré sa môžu hodiť na explikáciu konania. Okrem iného 
definoval pojem udalosť (Tichý, 1980:273), na jeho základe pojem 
epizóda a pojem konať vymedzil ako vzťah agenta k triede epizód 
(Tichý 1980:275). Budúcnosť ukáže, či toto sémantické inštrumentá- 
rium bude plodné pri spracovaní problematiky príkazov z pohľadu 
TlL-ky. 

Vráťme sa ku kritike explikácie predmetu príkazov ako stavov 
vecí. Ako sa deje transformácia stavu vecí? Veď so stavom vecí ne- 
vieme manipulovať, k stavu vecí ako funkcii nemôžeme zaujať ko- 
natívny postoj, nemôžeme podľa neho konať. V práci (Bielik, Koste- 
rec, Zouhar, 2014a:200) citátom z Cmorejovej práce (Cmorej, 
2013:831 - 832) autori naznačujú odklon od tohto štandardného po- 

jmu stavu vecí, ale bolo by potrebné jeho špecifikáciu podrobnejšie 
rozpracovať. Na druhej strane sa zdá, že mnohé príkazy, ktoré vy- 
jadrujú len cieľ konania, podporujú líniu vysvetlenia, podľa ktorej 
predmetom príkazov sú stavy vecí. Splnenie týchto príkazov a do- 
siahnutie cieľa sa však deje podľa realizačnej metódy, podľa návodu 
na konanie. Sám cieľ konania nie je návodom na konanie. Pojem in- 
štrukcie, ktorý autori podrobne rozoberajú, úzko súvisí s pojmom 
vykonania. Práve inštrukcia je tým, čo má procedurálnu povahu, čo 
môže na rozdiel od stavov vecí obsahovať návod na konanie. In- 
štrukcia je tým, čo môže byť splnené, a tým môže byť vykonaný 
elementárny krok metódy. Postupnosť inštrukcií však netvorí integ- 
rovanú metódu. Veď už pri vykonávaní prvého kroku podľa prvej in- 
štrukcie by aktér mal mať opísaný aj celkový cieľ konania (cieľ ako 
idea), ktorý sa ale dostáva do hry až v poslednej inštrukcii; v prvej 
inštrukcii (subprocedúre) opis celkového cieľa vôbec nemusí byť. 
Cieľ nie je záležitosť každej jednotlivej inštrukcie, ale celej proce- 
dúry. Preto uprednostňujeme výklad metódy ako procedúry, ktorá je 
zložená zo subprocedúr. 


INTERIORIZÁCIA PRÍKAZU A VÝBER REALIZAČNEJ 

METÓDY/PROCEDÚRY 

Aby sa príkaz stal skutočným stimulom konania podľa procedúry 
ako návodu, musí ho agens interiorizovať ( akceptovať ho) alebo sa 
autonómne (slobodne) rozhodneme vykonať procedúru - akoby sme 
si jej vykonanie sami prikázali. Zámer splniť príkaz musí byť auten- 
tický’ a objektívny, hoci vôbec nemusíme akceptovať jeho zdôvodne- 
nie (Brennan a koľ, 2015:48 a n.). 

Ak chceme uspokojiť našu zvedavosť, môžeme niekomu inému 
prikázať, aby vykonal procedúru a zistil jej výsledok: 

(Iml *) Zisti, či predmet A je ťažší ako predmet B ! 

Tento imperatív je všeobecný v tom zmysle, že stanovuje cieľ sti- 
mulovanej činnosti i základné zložky procedúry a necháva priestor na 
konkretizáciu jej prevedenia. Všeobecne stanovený cieľ činnosti so 

stanovenými základnými zložkami procedúry - v našom prípade 
predmet A, predmet B ako argumenty relácie a aplikácia relácie byť 
ťažší ako na argumenty - môžeme dosiahnuť rozmanitými spôsobmi. 
Imperatívy, ktoré podrobnejšie stanovujú spôsob vykonania činnosti, 
a tým sú v porovnaní so všeobecným príkazom konkrétnejšie, môže- 
me nazývať jednoducho konkrétne alebo vykonávacie príkazy. Jeden 
konkrétny či vykonávací imperatív (lm2 k ) na splnenie všeobecného 
príkazu (Iml*), ktorý bližšie opisuje spôsob realizácie, môže podľa 
Tichého znieť nasledovne: 

(Im2 k ) Vezmi pfedmét A, postav ho na jednu misku vah, vezmi 
predmet B, postav ho na druhou misku téchže vah a zjisti, 
zda první miska je níže než druhá (Tichý, 1968:222). 

Iným konkrétnym či vykonávacím imperatívom (Im3 k ) na splnenie 
všeobecného príkazu (Iml*) je nasledovný imperatív: 

(Im3 k ) Vezmi predmet A, postav ho na digitálnu váhu a zapíš 
hodnotu, ktorá je na stupnici, a potom vezmi predmet B, 
postav ho na tú istú váhu a zapíš hodnotu, ktorá je na 
stupnici, a následne porovnaj tieto dve hodnoty a zisti, 
či prvá hodnota je väčšia než druhá. 

Je zrejmé, že významy imperatívov (Im2 k ) a (Im3 k ) sú odlišné - 
vyjadrujú stimuláciu vykonania odlišných vykonávacích me- 
tód/procedúr (nie sú synonymné), ale ceteris paríbus ich vykonanie 
vedie - podľa našich doterajších poznatkov o konštrukcii a o fungo- 
vaní váh - k tomu istému výsledku: sú funkčne zhodné (ekvivalent- 
né). Túto úvahu môžeme zovšeobecniť. 

Všeobecnému príkazu, ktorý stanovuje len cieľ činnosti a neurčuje 
spôsob jej realizácie, zodpovedá celá trieda konkrétnych, vykonáva- 
cích príkazov (predpisov), ktorých realizácia má ten istý cieľ, ale už 
detailnejšie stanovujú sám spôsob realizácie. Môžeme teda hovoriť o 
celej triede fu nk čne ekvivalentných predpisov, ktoré môžeme rozlíšiť 
podľa detailnosti špecifikácie samej realizačnej metódy. So všeobec- 
ným príkazom nie je spojená nijaká jedna všeobecná metóda, pretože 
tento príkaz stanovuje len cieľ činnosti. Preto môžeme hovoriť o spo- 

jení všeobecného príkazu s celou triedou funkčne zhodných realizač- 
ných metód. Tým, čo spája tieto rôzne metódy, je cieľ činnosti. Vše- 
obecný príkaz je len akousi skratkou na označenie cieľovo zhodných 
metód. 

Každá realizačná metóda je všeobecná v tom zmysle, že je opa- 
kovateľná iným agensom alebo tým istým agensom v inom čase a na 
inom mieste. Miera detailnosti určenia realizačného postupu môže 
byť stupňovaná. Pri plnení všeobecného príkazu nie je agens expli- 
citne nijako obmedzovaný. Čím je však príkaz detailnejší, tým má 
agens menší manévrovací priestor. Každému konkrétnemu príka- 
zu/predpisu zodpovedá celá trieda cieľovo a štrukturálne zhodných 
realizačných metód. Aj maximálne detailizované návody na jednot- 
livé plnenia príkazov zostávajú všeobecné v zmysle ich opakovateľ- 
nosti. Aplikácia metódy nie je nikdy totožná s touto metódou, apli- 
kácia metódy - jej jednotlivé prevedenia - sa deje v časopriestore, 
metóda zostáva abstraktným návodom, procedúrou. Aj automatické 
roboty „pracujú“ podľa opakovateľných návodov, ktoré im stanovil 
programátor. 

V predchádzajúcich úvahách sme predpokladali určitú previaza- 
nosť metód s príkazmi z perspektívy vykonávateľa príkazu. Predpo- 
kladali sme, že adresát príkazu (Iml*) mu rozumie vtedy a len vtedy, 
ak je presvedčený, že jeho splnenie dosiahne vykonaním niektorej 
konkrétnej procedúry z triedy funkčne zhodných procedúr, ktorá 
(trieda) korešponduje s príkazom. Vykonanie príkazu (Iml*) môže 
adresát príkazu, agens, uskutočniť rôznymi konkrétnymi postupmi; 
niektoré z nich budú jednoduchšie, budú obsahovať menej krokov 
ako iné, jedny budú špecifikované presnejšie ako druhé a pod. To 
všetko závisí od podmienok a od situácie, v ktorej sa agens nachádza, 
a od prostriedkov a prístrojov, ktoré má k dispozícii, ako aj od jeho 
rozhodnutia, ktorú konkrétnu metódu zisťovania z triedy ekvivalent- 
ných metód si vyberie. Na skúmanie spôsobov výberu vhodnej proce- 
dúry je zameraná teória racionálneho konania a špeciálne teória ra- 
cionálneho výberu. Sám výber metódy/procedúry z funkčne ekviva- 
lentných metód je špecifickou procedúrou, ktorá operuje na triede 
dostupných metód (iného rádu). Túto procedúru budeme zatiaľ pova- 
žovať za jednoduchý krok, ktorý predchádza realizáciu hlavnej metó- 
dy, a odhliadneme od jeho štruktúry. 

SPOZNANÉ A VYKONATEĽNÉ METÓDY 


Aby sme však podľa niečoho mohli konať, tak to najprv musíme 
spoznať, to znamená, že z nemennej zásobárne metód/procedúr pri- 
chádzajú do úvahy len agensom spoznané procedúry. Spoznané pro- 
cedúry závisia od stavu poznania, ktorý sa objektívne mení, a preto ak 
by išlo o jeden pojem spoznaných procedúr, tak by bol závislý od sta- 
vu vecí, a teda by bol intenzionálnym pojmom. Čo je hodnotou dané- 
ho pojmu pre daný stav vecí, to je vo všeobecnosti epistemologický 
problém. 

Aby sme však podľa spoznaného návodu mohli efektívne konať, 
musí to byť v našich silách, schopnostiach. Spomedzi spoznaných 
metód nás budú zaujímať vykonateľné procedúry. To, čo je vykona- 
teľnou procedúrou, už nezávisí len od stavu poznania, ale aj od stavu 
praktických zručností, vyspelosti strojov, prístrojov, technológie a 
pod. To je záležitosť praxeo l ogická . 

Vykonateľné metódy/procedúry môžeme ďalej klasifikovať, trie- 
diť podľa vhodne stanovených kritérií, ktoré môžu vychádzať z pova- 
hy praktickej a technologickej náročnosti procedúr a pod. To je však 
opäť praxeologická otázka. 

Ktoré príkazy sú vykonateľné, to nevieme určiť čisto logickými 
prostriedkami. Cieľový stav príkazu môže byť logicky možný, a 
predsa nie je v dosahu konatívnej potenciality agensa - nie je vykona- 
teľný. Príkaz 

Zabezpeč, aby Zem bola ťažšia ako Slnko! 

je v súčasnosti ľudským agensom prakticky nevykonateľný. Samo- 
zrejme, vykonateľnosť procedúry závisí od stavu poznania a úrovne 
praktickej spôsobilosti agensov, resp. celej spoločnosti. 


ANALYTICKÉ VERZUS EMPIRICKÉ METÓDY 

Ak výsledok vykonania metódy závisí len od vstupných údajov a 
sémantických vzťahov medzi významami použitých jazykových vý- 
razov a analytických (logických, matematických a pod.) operácií s 

nimi, tak ide o analytickú metódu. Takou by bola metóda vyjadrená v 
príkaze: 

(ImA2) Zisti, či predmet A je ťažší ako predmet B!, 

ak by sme ako vstupné údaje mali určené objemy jednotlivých pred- 
metov a špecifické hmotnosti látok, z ktorých sú vytvorené, a výsle- 
dok by sme vypočítali na základe známych vzorcov. Analytické pro- 
cedúry obsahujú len autonómne kroky - výsledok vykonania proce- 
dúry závisí okrem vstupných údajov už len od výsledkov 
predchádzajúcich krokov v ich nadväznosti - od histórie vykonávania 
krokov procedúry. Sú to často procedúry tvorby plánov, projektov, 
programov, ale aj procedúry tvorby umeleckých diel, výpočtov a pod. 
Praxeologická stránka vykonávania analytických procedúr je zúžená 
na činnosti typu aplikácie rozličných techník výpočtov, predpoveda- 
nia, hľadania vysvetlení, logického dokazovania a pod. Okrem tak- 
mer samozrejmých požiadaviek efektívnej vykonateľnosti týchto pro- 
cedúr v „ergonomickej“ dimenzii času a dostupnými pomôckami (pe- 
ro a papier, počítadlo, počítač a pod.) neintervenujú tu otázky 
ľudských schopností a zdrojov, materiálnych zdrojov, strojového vy- 
bavenia a pod., také typické pre vykonávanie procedúr s cieľom zho- 
toviť nové materiálne dielo. Preto sa na tejto úrovni skúmania analy- 
tických procedúr ani nezvykne zvažovať úloha praxeológie. 

Ak výsledok vykonania metódy závisí okrem vstupných údajov, 
analytických vzťahov a operácií, od vykonania autonómnych krokov aj 
od vykonania empirických testov, tak hovoríme o empirických metó- 
dach. Výsledky empirických testov závisia od skúsenostne zistiteľného 
stavu vecí. Ak výsledok vykonania metódy závisí naviac aj od dielo- 
tvomej činnosti, tak môžeme hovoriť všeobecne o praktických metó- 
dach. Prísne vzaté, aj empirické metódy môžu obsahovať rudimenty 
dielotvomej činnosti - praktické kroky. Napríklad meranie empirických 
veličín pomocou určitých prístrojov vyžaduje praktickú manipuláciu. 

Za realizáciu analytickej metódy nemôžeme považovať splnenie 
príkazu (lm2 k ) - vykonaním v nej obsiahnutých subprocedúr získame 
nové empirické údaje, na základe ktorých nepriamo určíme, ktorý 
konkrétny predmet je ťažší ako druhý. Cieľom takéhoto empirického 
zisťovania je identifikovať stav vecí. 


159 



MÔŽU MAŤ ANALYTICKÉ A EMPIRICKÉ METÓDY ROVNAKÝ 
CIEĽ? 


Za analytické metódy môžeme teda považovať napríklad také zis- 
ťovania, ktorých cieľom je zo známych parametrov konštrukcie mos- 
ta a poznania zákonov pevnosti a pružnosti vypočítať nosnosť mosta. 
Podobne zistenie požadovanej nosnosti oporných stĺpov nejakej stav- 
by môžeme získať výpočtom pomocou počítačových modelov, t. j. 
analytickou metódou. Logické odvodenia a výpočty sú rýdzo analy- 
tickými metódami, ale cieľ použitia výpočtovej metódy (nie samotný 
výpočet) môže byť dosiahnutý aj použitím neanalytických (napr. em- 
pirických) metód. 

V prípade zistenia nosnosti mosta to môžeme dosiahnuť aj po- 
stupným zaťažovaním mosta a meraním zmien jeho tvaru, veľkosti 
priehybu, t. j. empirickou metódou. Použité empirické metódy bežne 
obsahujú ako svoje úseky čisto analytické kroky - analytické sub- 
procedúry. 

Podobne zisťovanie požadovanej nosnosti oporných stĺpov nejakej 
stavby jej empirickým modelovaním (napr. v mierke 1:100) a zisťo- 
vanie potrebnej nosnosti oporných stĺpov na tomto základe je empi- 
rická metóda. 134 Samozrejme, predpokladom adekvátnosti modeluje 
určitý vzťah zhody (homomorfie) medzi empirickým modelom a plá- 
novanou stavbou. 

Analytické a empirické metódy s rovnakým cieľom sa líšia v spô- 
sobe realizácie, náklady a čas na ich vykonanie môžu byť veľmi roz- 
dielne, presnosť ich výsledku tiež. To všetko môže rozhodovať o tom, 
pre ktorú z nich sa rozhodneme. 


134 Tak vypracoval časť projektu Sagrada Família jeden z hlavných architektov tohto 
chrámu Antoni Gaudí. 

SÚHRN - ÚLOHA A PROBLÉM 


V tejto kapitole sa pokúsime podať súhrn predchádzajúcich rozbo- 
rov, týkajúcich sa procesu riešenia problému v nadväznosti na našu 
ústrednú otázku, kde je miesto metódy v tomto procese. Na tento účel 
použijeme dva komplexné diagramy (schému štruktúr) > riešenia prob- 
lému a procesný diagram riešenia problému). Medzi nimi nie je veľký 
štruktúrny rozdiel. Skôr ide o ilustračný účel a dva body náhľadu, so 
zámerom čitateľovi súhrnne podať a priblížiť postupnosť prvkov 
a ich význam v procese, ktorý sme doteraz rozoberali. Aby interpre- 
tácia týchto diagramov bola pre čitateľa prehľadnejšia, vo výklade 
budeme pokračovať tak, že rozoberieme tieto diagramy na menšie 
celky. 


SCHÉMA ŠTRUKTÚRY RIEŠENIA PROBLÉMU 

V predchádzajúcich kapitolách sme sa snažili poukázať na to, že 
problém má vždy svojho nositeľa. Vždy je problémom niekoho. Rov- 
naká situácia pre jednu osobu nemusí predstavovať prekážku, kým 
pre inú môže byť problematická. Rozdiel v interpretácii situácie me- 
dzi dvomi subjektmi môže byť v tom, či sú schopné správne interpre- 
tovať situáciu. To sa môže týkať vlastností, ktorými disponujú a, sa- 
mozrejme, ich motivácie čeliť pokusu o dosiahnutie určeného cieľa. 
Podmienky riešiteľa determinujú jeho schopnosť dosiahnuť zameraný 
alebo nastolený cieľ ( úlohu alebo zadanie). Tieto podmienky môžu 
byť vnútorné a vonkajšie. Môžu sa týkať jeho kapacity ( schopnosti 
interpretovať vlastné okolnosti), ako aj vonkajšej reálnej situácie a 
prostredia, ktorému čelí a ktoré mu nemusí byť dostatočne známe. 

Riešiteľa a jeho východiskové vlastnosti pri dosiahnutí cieľa by 
sme si mohli predstaviť nasledujúcim spôsobom. 

Na dosiahnutie cieľa (riešenie problému alebo vykonanie úlohy) 
by riešiteľ mal byť vyzbrojený určitými predpokladmi. Predovšet- 

kým, musí mať dostatočné poznanie na identifikáciu prvkov a na 
fonno vanie reprezentácie situácie, v ktorej sa ocitol. Pomocou svojho 
aktuálneho poznania lokalizuje problém a určuje priestor, v ktorom sa 
bude pohybovať počas hľadania toho správneho alebo želaného po- 
stupu na dosiahnutie cieľa. V rámci celého poznania riešiteľ na ab- 
straktnej úrovni vymedzuje relevantné poznanie, lokalizuje problé- 
mový ’> priestor, v rámci ktorého sa snaží hľadať tie správne kroky na 
pokračovanie k cieľu. Ak je jeho poznanie nedostatočné na riešenie 
problému, je nútený buď inak vymedziť aktuálne poznanie, alebo 
hľadať iné spôsoby a podniknúť dodatočné kroky, ktorými svoje po- 
znanie môže obohacovať na úroveň potrebnú na formovanie novej 
presvedčivej reprezentácie o riešení. 


Subjekt (riešiteľ) a jeho kapacity 



Poznanie (P) 


Predpoklady pre konanie (A) 

ne-explicitné 

explicitné 



deklaratívne (P-D) 

procedurálne (P-Pr) 

Rozhodnosť (R) 

vizuálne, 

pojmy, definície, 

pravidlá, schémy, 

Presvedčenia (B), 

motorické, 

deklaratívne vety 

štruktúry 

že cieľ je dosiahnuteľný, 

etc. 

(TvF), poznanie 
kapacít a okolností, ... 


Preferencie (Pref) 


Poznatky, ktorými riešiteľ disponuje, môžeme rozdeliť na expli- 
citné a na ne-explicitné. Explicitné poznatky by boli tie, ktoré majú 
propozičnú formu. Ne-explicitné sa môžu vzťahovať na riešiteľove 
zručnosti: pozorovacie, symbolické, motorické alebo aj iné schopnos- 
ti či skúsenosti. V dokonalom alebo ideálne predstavenom prípade 
riešenia ne-explicitné poznanie by malo byť transformované na expli- 
citné a propozičné poznanie. 

V rámci explicitného poznania môžeme rozlišovať deklaratívne 
(alebo faktuálne) poznanie. Chápeme ho ako databázu, ktorá sa skla- 
dá z viet vzťahujúcich sa na známe údaje a zároveň predstavuje akýsi 
slovník, z ktorého riešiteľ čerpá pri pomenovaní spozorovaných ele- 
mentov problémového priestoru. Ono mu umožňuje artikulovať po- 

znatky z pozorovanej situácie vo východiskovom stave, identifikovať 
situáciu a pomenovať jej základné prvky. V nasledujúcom kroku sa 
riešiteľ pokúša nájsť príbuznosť medzi elementmi východiskového a 
želaného stavu. Pomocou procedurálneho poznania sa snaží prekonať 
prekážku medzi týmito stavmi použitím pravidiel, ktoré postupne 
umožňujú formovanie reprezentácie o prechode z aktuálneho stavu k 
želanému stavu. Tieto prvky procedurálneho poznania môžu mať jed- 
noduchšiu alebo zložitejšiu formu už vzhľadom na danú situáciu ale- 
bo vlastnosti subjektového poznania. Môžeme ich chápať ako operá- 
tory potrebné na operácie prechodu (z jedného stavu k susednému, 
prechodnému a pokračujúcemu k cieľu) a môžu obsahovať jednodu- 
ché pravidlá alebo byť aj komplexnými funkciami a štruktúrami, pre- 
pájajúcimi elementy určeného problémového priestoru. 

Spôsob dosiahnutia cieľa je určený riešiteľovým cieľom a jeho 
poznaním. Ale dosiahnutie cieľa je zámer, ktorý počíta aj s po- 
stojmi riešiteľa. Tým, že riešenie problému je proces, v jeho priebehu 
(počas pohybu problémovým priestorom vymedzeným na začiatku 
tohto procesu) sa okolnosti môžu meniť: riešiteľ si môže uvedomiť 
náročnosť alebo nedokonalosť prvotne predstavenej cesty a hľadať 
iné spôsoby riešenia, ktoré sú rýchlejšie, lacnejšie, efektívnejšie a 
pod.; na určitých problematických úsekoch tejto cesty môže byť nú- 
tený k rozhodnutiam a konať podľa vlastných, momentálnych alebo 
všeobecne uznaných preferencií; dokonca sa riešiteľ môže úplne 
vzdať prvotného cieľa a rezignovať na pokus o riešenie, stratiť záu- 
jem o jeho dosiahnutie pre náročnosť jeho výkonu alebo zmenu iných 
okolností rozhodujúcich pre prehodnocovanie prvotného názoru na 
cieľ. Samotné poznanie a existencia cieľa nemusia stačiť na vykona- 
nie akéhokoľvek možného riešenia: nie každá osoba, ktorá chce zbo- 
hatnúť a má príležitosti siahnuť na cudzí majetok, sa aj rozhodne byť 
zlodejom. Názor na riešenie problému by mal zohľadňovať aj túto 
ďalšiu komponentu, ktorá počíta: s postojmi riešiteľa, jeho motivá- 
ciou, presvedčením o dosiahnuteľnosti cieľa, spoľahlivosti vlastného 
poznania, ako aj preferenciami, ktoré riešiteľa môžu počas procesu 
riešenia usmerňovať na iné cesty v rámci možných krokov konania. 

V otázke týkajúcej sa uvedeného druhu vlastností môžu vznikať 
niektoré nedorozumenia. Môže stroj mať alebo potrebovať motiváciu 
na uskutočnenie riešenia? V kapitole o vlastnostiach riešiteľa (str. 79 

a ďalej) sme zdôraznili, že účel neautonómneho alebo semiautonóm- 
neho stroja je v tom, že spĺňa určený (externe implementovaný) zá- 
mer. V tomto prípade stroj koná ako prostriedok, nástroj na dosiahnu- 
tie cieľa, ktorý nie je jeho vlastný, ale podľa externého zámeru. Ko- 
nanie autonómneho riešiteľa (stroja) by sa (aspoň na teoretickej 
úrovni) nemalo rozlišovať od konania humánneho aktéra (s tým roz- 
dielom, že by neobsahovalo ne -explicitné poznanie, často charakteris- 
tické pre konanie humánneho aktéra). 

Rozlišujeme abstraktnú úroveň riešenia problému a úroveň jeho 
vykonania alebo exekúciu návrhu alebo plánu riešenia. Riešiteľov 
cieľ a reprezentácia jeho dosiahnuteľnosti vzniká na základe riešite- 
ľovho hodnotenia okolností, v ktorých sa ocitol. Na jeho dosiahnutie 
riešiteľ potrebuje vyvinúť určitú konceptuálnu stratégiu alebo plán 
jeho dosiahnutia. Až po vyvinutí tejto stratégie je riešiteľ schopný 
pristúpiť k jej výkonu alebo uskutočneniu podľa plánu riešenia. 


Riešiteľov cieľ (C) 

N 


Formovanie problémového priestoru a predstavy 
dosiahnutia cieľa (splnenia úlohy alebo transformácie problému 
na úlohu): 

a) Východiskový stav 

b) Prechodný stav 

(alebo výber pravidla premosťujúceho a-c) 

c) Cieľový stav 

J 

Abstraktná 

'úroveň 




Aplikácia pravidla na vykonanie úlohy (rutina) 

1 

Úroveň 

^vykonávania 



(exekúcia) 

Dosiahnutie cieľa (splnenie úlohy) 




V zložitých okolnostiach, pri riešení komplexného problému, rie- 
šiteľ zo začiatku analyzuje problém, hľadá jeho kritické body a redu- 
kuje ho na menšie prvky - buď pod-úlohy, alebo pod-problémy - a 

určuje prechodné ciele. Napríklad po abstraktne predstavených rieše- 
niach prechodných cieľov (pod-úloh, ako v spomenutom prípade rie- 
šenia zložitej matematickej úlohy) môže nasledovať aj ich vykonanie, 
ak je to podmienka pokračovania k cieľu celej úlohy. Na druhej stra- 
ne, v prípade stavby domu, architektonický a logistický plán stavby 
by mal predchádzať jeho realizácii. 

Subjekt si na abstraktnej (resp. konceptuálnej) úrovni môže doko- 
nale predstaviť riešenie problému, ale nepristúpiť k výkonu jeho rie- 
šenia tak, ako architektonický a logistický plán stavby nemusí byť z 
rôznych dôvodov nutne realizovaný. 

Formovanie reprezentácie problému, ako aj reprezentácie spôsobu 
dosiahnutia jeho riešenia prebieha na abstraktnej úrovni. Abstraktná 
úroveň je, samozrejme, podmienkou riešenia a predchádza realizácii 
riešenia. Mohli by sme rozlíšiť tri základné fázy odstránenia prekážky: 

Ak riešiteľ (aktér, stroj) v snahe dosiahnuť želaný cieľ naráža na 
prekážku, tak sa táto situácia objavuje ako problematická, ako vznik 
problému. Pri registrácii problematickej situácie a zároveň snahe do- 
siahnuť a pokračovať k želanému cieľu sa konateľ stáva riešiteľom a 
orientuje sa na analýzu problematickej situácie. Riešenie problému by 
sa mohlo zjednodušene predstaviť ako počet sukcesívnych druhov 
operácií, ktoré riešiteľ podniká v určitej časovej následnosti: 

• (ti) Registruje problém a snaží sa formovať predstavu o priestore, 
v ktorom sa problém udial ( problémový priestor). Pri existencii 
prekážky pravidlo P-Pr prechodu priestorom nie je podmnožinou 
aktívneho poznania P (P-Pr <z P). Pri spĺňaní úlohy, keď ide o 
bezprekážkový pohyb, sú pravidlá prechodu súčasťou aktívneho 
poznania (P-Pr c P). 

• (t 2 ) Analyzuje problémový priestor a dekomponuje ho na jeho 
elementárne prvky, identifikuje a pomenováva podmienky (P -D) a 
hľadá závislosti medzi nimi (P-Pr). Analýza problému by mala 
viesť k dekompozícii problému na neproblematické články {úlohy, 
pod-úloh}!) a tie problematické (problematické úseky alebo pod- 
problémy). V týchto bodoch relevantné poznanie P-Rel dosiahnu- 
tia cieľa nie je súčasťou aktívneho poznania P (P-Rel <Z P). 

• (t 3 ) Zámerom riešiteľa počas analýzy je vytvoriť predstavu o spô- 
sobe transformácie problémového úseku (problému) na úlohu a 
umožniť nerušený pohyb problémovým priestorom k dosiahnutiu 

cieľa. Riešiteľ v problémovom priestore hľadá spôsoby prechodu 
od jedného bodu k ďalšiemu (resp. operátory alebo pravidlá, ktoré 
umožnia bezproblémový pohyb predstaveným priestorom). Rieši- 
teľ sa opiera o dostupné spôsoby prehľadávania priestoru (analó- 
gia, heuristika, reorganizácia poznania, a pod.). 

• (t 4 ) Nájdenie pravidla a vytvorenie predstavy o transformácii prob- 
lému na úlohy. Ide o formovanie hypotézy o úspešnom výkone 
úlohy a dosiahnutí cieľa (vlastne, vytváranie plánu alebo stratégie 
na dosiahnutie cieľa alebo spĺňania úlohy). V tomto bode rele- 
vantné poznanie P-Rel dosiahnutia cieľa je súčasťou aktívneho 
poznania P (P-Rel c P). Ide o abstraktnú predstavu neproblémovej 
realizácie úlohy. 

Predchádzajúce body sa uskutočňujú na abstraktnej úrovni v rámci 
formovania predstavy o riešení problému (tzv. metadoméná). Nasle- 
duje exekúcia formovaného plánu riešenia (alebo reprezentácie rieše- 
ní, hypotézy o riešení, reprezentácie spôsobu dosiahnutia cieľa) v re- 
álnom priestore problému ( grounded domain). 

• (t 5 ) Prechod na úroveň vykonania plánu riešenia (exekúcia úlohy, 
rutina, testovanie hypotézy). 

• (t 6 ) Hodnotenie úspešnosti výkonu úlohy (stanovenie úspešnosti rie- 
šenia problému, dosiahnutia cieľa alebo reformulácia problému). 



Reprezentácia, 


Reálny/skutočný 


abstraktná úroveň 


priestor 


(metadoména) 


(grounded domain) 


analýza 




ti 

Í2 

Í3 

U 

tô 

Í6 

Problematická 

situácia 

(problém) 

dekompozícia 
problému na 
problémový úsek 

hľadanie 

prechodu 

úloha 

(plán, hypotéza) 

vykonanie 

úlohy 

cieľ, výsledok 
aplikácie 


V prípade neúspešnej aplikácie plánu riešenia je riešiteľ nútený 
vrátiť sa do východiskového stavu, znova narábať so situáciou ako s 

problémovou a korigovať predchádzajúcu predstavu problémového 
priestoru, v ktorom sa bude pohybovať pri novom hľadaní riešenia. 

V neproblematickej situácii je riešiteľ schopný správne identifiko- 
vať prvky situácie, zachytiť ju známou schémou a postupuje ako ko- 
nateľ plnenia úlohy (kroky t 4 až t 6 ). Charakteristické kroky pre prob- 
lematickú situáciu by boli kroky t! až f. 


PROCESNÝ DIAGRAM RIEŠENIA PROBLÉMU A SPLNENIA 

ÚLOHY 

Predchádzajúce poznatky môžeme predstaviť aj pomocou dia- 
gramu a poukázať na kľúčové kroky dvoch, veľkou svojou častou 
príbuzných, procedúr - riešenia problému a splnenia úlohy. Pred 
riešiteľom si môžeme predstaviť aj niekoľko scenárov pohybu prob- 
lémovým priestorom počas procesu dosahovania cieľa. Pokúsime sa 
ich zhrnúť čo najjadrnejšie, v rámci jedného procedurálneho dia- 
gramu, ktorý bude nadväzovať na skôr uvedené poznatky. Na prvý 
pohľad sa tento diagram môže zdať zložitým, ale podáme jeho vy- 
svetlenie, poukazujúc na jeho jednotlivé, predpokladáme, že pre- 
hľadnejšie, celky. 

Predpokladáme, že cieľ je vždy cieľom pre niekoho - má toho, kto 
sa oň usiluje. Aktuálne kapacity, ktorými disponuje ten, ktorý sa usi- 
luje o dosiahnutie cieľa, determinujú charakter dosiahnutia určeného 
cieľa. Rozdiely medzi subjektmi, v z hľadom na ich kapacity a okol- 
nosti, v ktorých sa nachádzajú, môžu vyústiť do rozdielnych scenárov 
dosiahnutia rovnakého cieľa. Dokonca rovnaký subjekt za rôznych 
okolností môže byť nútený alebo sa aj samostatne rozhodnúť pre iný 
spôsob dosiahnutia rovnakého cieľa. Kapacity subjektu sme opísali v 
hornej tabuľke. Zahŕňajú viacero jeho vlastností: druhy poznania, 
postoje a praktické zručnosti. Tieto kapacity určujú jeho možnosti 
alebo schopnosť dosiahnuť cieľ. Ak je cieľ v dosahu jeho aktuálneho 
poznania (ak subjekt má relevantné poznanie na jeho dosiahnutie), v 
tom prípade narába s dosahovaním cieľa ako s úlohou, ktorú má spl- 
niť. Ide o bezproblémovú situáciu, kde všetky prvky sú známe a pos- 
tavený cieľ je dosiahnuteľný a dobre predstavený na základe pred- 
chádzajúceho poznania. Subjekt nepotrebuje nové poznatky, má jasnú 

reprezentáciu dosiahnutia cieľa, kým cesta k výkonu spôsobu dosiah- 
nutia cieľa je rutinovaná. 

V tomto prípade by diagram zahŕňal len neproblematickú časť a 
procedúra by sa vyvíjala lineárne, bez priebežnej potreby rozhodova- 
nia alebo hodnotenia úspešnosti vytvorenej reprezentácie dosia hn utia 
cieľa. Aj v prípade viacerých možností dosiahnutia cieľa rozvíjanie 
reprezentácie úlohy by už zahŕňalo jasnú predstavu o okolnostiach, 
možnostiach alebo preferenciách každého z možných prípadov. 



Reprezentácia, 

problémový 

priestor 



Vzhľadom na želaný cieľ sa aktivuje relevantné poznanie a známy 
problémový priestor, na základe ktorého sa formuje reprezentácia po- 
stupu kľúčových krokov pre spĺňanie úlohy. Keď je metóda (postup 
dosiahnutia cieľa) známa, vo výkonnej časti dosiahnutie cieľa prebie- 
ha ako rutina, resp. známa procedúra. 

Na rozdiel od bezproblémovej situácie (situácie spĺňania úlohy a 
vykonania známej metódy), riešenie problému je proces pokusu o 
transformáciu problematických okolností na neproblematické a hľa- 
dania cesty, ktorá výsledné umožňuje narábať so situáciou ako v prí- 
pade spĺňania úlohy. 

V procesnom diagrame (str. 173) sme sa pokúsili podať priebeh 
transformácie problému na úlohu. Kosoštvorce v diagrame predstavu- 
jú body rozhodovania (na základe aktuálneho hodnotenia situácie a 
preferencií riešiteľa), červenou farbou je označené pole problému a 
zelenou úlohy. 

Ako v prípade riešenia úlohy, riešiteľ, motivovaný dosiahnuť cieľ, 
sa opiera o vlastné kapacity (poznanie, postoje a zručnosti) v snahe 
vytvoriť správnu reprezentáciu riešenia problému a vymedziť prie- 
stor, v ktorom sa bude počas tohto pokusu pohybovať. Správna repre- 
zentácia problémového priestoru by mala zahŕňať nasledujúce body: 


168 



(a) východiskový stav, (b) cieľový stav, (c) možné prechodné stavy a 
(d) operátory, ktorými sa tieto stavy dajú prepojiť. 

Nasledujúce kosoštvorce v diagrame budú predstavovať body roz- 
hodovania riešiteľa alebo križovatky, na ktorých prebieha riešiteľovo 
rozhodovanie podľa i) aktuálneho hodnotenia stavu dosiahnuteľnosti 
reprezentácie problému alebo podľa ii) jeho preferencií v riešení (ak 
je možných riešení viacero alebo ak aj to jediné riešenie pred riešiteľa 
kladie jemu nevyhovujúce požiadavky). 

01. Pozrime sa na prvú križovatku v diagrame. Ak vytvorená re- 
prezentácia umožňuje nepretržitý pohyb priestorom a všetky prvky 
priestoru sú prepojené (tzv. dobre formulovaný problém, vlastne, 
dobre zadefinovaná úloha, plán výkonu), tak riešiteľ buď pokračuje 
vo vykonávaní, ako v prípade plnenia úlohy, alebo ak sa na ceste k 
cieľu v problémovom priestore objavuje prekážka (ide o zlú reprezen- 
táciu pohybu problémovým priestorom), tak je nútený narábať so si- 
tuáciou ako s problémovou. V druhom prípade to znamená, že aspoň 
jeden z bodov reprezentácie (a - d) nie je správne zahrnutý reprezen- 
táciou a neprerušený prechod priestorom k cieľovému bodu nie je 
možný. Priestor problému nie je správne zachytený poznaním, ktoré 
je relevantným pre jeho riešenie. Buď sú východiskový alebo pre- 
chodné stavy zle zadefinované, alebo cieľ nie je dobre sformulovaný, 
alebo chýbajú správne operátory umožňujúce väzbu medzi bodmi a 
neprerušovaný pohyb k cieľu. Ide o zle zadefinovanú reprezentáciu 
problému. 

02. Problém môže byť zle zadefinovaný pre jeho zložitosť i nedos- 
tatočnú prehľadnosť jeho prvkov. Dodatočná analýza a dekompozícia 
problému na prehľadné celky alebo na pod-úlohy môže viesť k lep- 
šiemu náhľadu na problematickú situáciu. Pri dekompozícii sa môže 
stať, že je riešiteľ v prehľadnejšej situácii schopný použiť svoje pred- 
chádzajúce poznanie na lepšie organizovanie známych prvkov a 
umožniť priamu transformáciu problému na dobre zadefinovanú úlo- 
hu (horné rameno 03). 

03. V evidentne nedostatočne známom priestore riešiteľ môže po- 
stupovať rekurzívne, heuristicky, použitím analógie, metódou „pokusu 
a omylu“, „výstupom na horu“ atď. Všetky nové poznatky, ktoré sú vý- 
sledkom tohto prehľadávania priestoru, by viedli k obohacovaniu po- 
znania, ktoré by vyžadovalo nové formovanie reprezentácie riešenia. 

Ak sa v dekompozícii problému na pod-úlohy riešiteľovi nepodarilo 
transformovať problém na úlohu a naďalej sa objavuje prekážka pre 
nedostatočné poznanie, subjekt je nútený podniknúť niektoré z uvede- 
ných stratégií pre nové prehľadávanie problémového priestoru, ktoré 
by viedli k rozširovaniu aktuálneho poznania (dolné rameno 03) a zá- 
roveň vyžadovali novú reprezentáciu dosiahnutia cieľa. 

04. Pri samotnom vykonávaní riešenia si riešiteľ môže uvedomiť, 
že jeho reprezentácia nekorešpondovala dostatočne so skutočnosťou 
alebo že je jeho plán realizovateľný len za určitých okolností, ktoré 
nebral do úvahy. Vykonanie riešenia predstavuje druh testovania hy- 
potézy. To sa neodohráva na abstraktnej úrovni, ale v tzv. „reálnom 
priestore“ (grounded domain), kde sa môžu obj avovať nové alebo ne- 
žiaduce prvky, ktoré zabraňujú úspešnému splneniu úlohy. V tomto 
prípade je riešiteľ nútený buď korigovať svoje aktuálne poznanie (ná- 
jsť dodatočné prvky riešenia, doplniť alebo ujasniť dáta, spresniť de- 
finície, zmeniť hypotézu alebo technické okolnosti na riešenie úlo- 
hy...); alebo revidovať či prispôsobiť svoj plán riešenia novým pod- 
mienkam; alebo vytvoriť želané podmienky na novú realizáciu. 

Štruktúra procedurálneho diagramu zhŕňa kľúčové body prechodu 
problémovým priestorom, od prípadu existencie nevyhovujúcej pre- 
kážky do bodu, keď má riešiteľ dosiahnutú celkovú reprezentáciu rie- 
šenia a problém úspešne transformoval na úlohu, až po bod, keď pod- 
ľa plánu riešenia úlohy má vykonať riešenie na úrovni reálneho prie- 
storu problému, vlastne na úrovni exekúcie naplánovaného riešenia. 


* * * 

Na záver podáme krátku rekapituláciu základných pojmov, ako 
sme ich doteraz formulovali. 

Problém (alebo problematická situácia) vzniká vtedy, keď subjekt 
(alebo riešiteľ, osoba alebo stroj) naráža na prekážku v dosiahnutí 
cieľa. 

Riešenie problému prebieha tak, že sa riešiteľ snaží analyzovať a 
redukovať problematickú situáciu na jej (problematické a neproble- 
matické) prvky a snaží sa ju transformovať na neproblematickú. Jeho 
stratégiou je transformovať problém na úlohu. 

V neproblematickej situácii dosiahnutie cieľa prebieha tak, že 
subjekt so svojím cieľom narába ako s úlohou - má adekvátne po- 
znanie, dostatočné na správnu reprezentáciu situácie, v ktorej sa na- 
chádza a je schopný aplikovať známy spôsob dosiahnutia určitého 
druhu cieľa (ovláda metódu jeho dosiahnutia a koná rutinovane, 
bezprekážkovo). 

Metóda je (známy) spôsob dosiahnutia (známeho druhu) cieľa - 
spôsob splnenia úlohy. 

Zo sémantického hľadiska je metódou štruktúrovaná procedúra 
zložená zo subprocedúr. Výsledkom vykonania, aplikácie metódy 
môže byť nielen dosiahnutie poznávacích cieľov, ale aj zhotovenie 
diela - časopriestorových objektov, procesov a špecifických metód, 
akými sú napr. plány, projekty, programy a pod. 

Schéma riešenia problému 

Vykonanie riešenia, plnenie úlohy 

